Sleits Džo H.

Auras enerģija

DŽO H. SLEITS

AURAS ENERĢIJA

veselībai, dziedināšanai un līdzsvaram

IEVADS

Iztēlojieties progresīvu enerģijas un informācijas sistēmu, kas satur patiesu jūsu dzīves hroniku — pagātni, tagadni un nākotni. Vēršoties pie tās, varat attīstīt apziņu un atklāt aizraujošas jaunas savas eksistences dimensijas. Dodieties vēl tālāk — šī sistēma var atklāt būtiskus resursus, kas bagātinātu jūsu dzīvi ar jaunām atklāsmēm, izaugsmi un spēku. Lai cik tas liktos pārsteidzoši, šāda sistēma eksistē. Tā ir jūsu individuālā aura.

Pētījumi par cilvēka auru un tās spēcinošo iedarbību ir vadošais virziens mūsdienu mediju zinātnē. Aura vairāk nekā cita cilvēkiem piemītoša atsevišķa iezīme, kas darbojas kā bezgalīgs dzīvības spēks Visumā, parāda mūsu pastāvēšanas būtību un saturu. Kā attīstības fenomens tā nodrošina skaidri redzamu evolūcijas nepārtrauktību, sākot no mūsu agrīnākajiem aizsākumiem. Tā ir mūsu augstākā es paplašinājums un mūsu pastāvēšanas būtības izpausme Visumā. Tā ir apziņas antena, slēptu zināšanu krājums un neierobežotu izaugsmes iespēju krātuve. Tā ir brīnišķīgs krāšņa tērpa paraugs, kas, gadiem ejot, neizbalo un nenolietojas valkājot. Tās mirdzums pārspēj spilgtākos dabas veidojumus. To var raksturot kā Dieva gaismu, kas staro no mūsu iekšējās būtības.

Šai grāmatai ir divi galvenie mērķi: pētīt cilvēku auras pamatīpašības un sastāvu; attīstīt atbilstošās auras izmantošanas stratēģijas, apskatot auru ne tikai kā enerģijas fenomenu, bet ari kā saikni ar mūsu eksistences Visuma avotu. Iespējams, tas nešķitīs pārsteigums, ka mūsu auru pētījums ir nelokāmi virzīts uz spēcināšanu. Tas virzās starpdiscip- llnu psihiskās spēcināšanas perspektīvas ietvaros, atzīstot saistību starp mūsos apslēpto potenciālu un spējām tam piekļūt.

Grāmata sākotnēji apskata galvenos auru raksturojošos lielumus, pēc tam attīstot stratēģijas auras ieraudzlšanai un izskaidrošanai, ņemot vērā, ka aura ir lielākas enerģijas sistēmas mijiedarbiga sastāvdaļa. Grāmata turpmāk koncentrējas uz starpniecības stratēģijām, kas veidotas, lai piešķirtu aurai jaunu spēku. Grāmata iepazīstina ar ļoti specifiskām procedūrām, lai apgaismotu, harmonizētu, aktivizētu un, ja nepieciešams, strukturāli pārveidotu auru. Grāmata piedāvā novatoriskas, pakāpeniskas stratēģijas bojāto auru atjaunošanai un aizsargāšanai pret bojājumiem nākotnē. Tā izstrādā plašu praktisko iespēju palielināšanas klāstu, ari veselības veicināšanu, palīdzību jaunu zināšanu apguvē, nevēlamu ieradumu laušanu, baiļu pārvarēšanu, pašcieņas veidošanu, radošo spēju aktivizāciju, novecošanās palēnināšanu un karjeras veiksmes nodrošināšanu. Grāmatas noslēgumā minēts auras spēcināšanas plāns septiņām dienām, kas veidots, lai sāktu jaunu izaugsmes ciklu.

Jāatzīst, ka mūsu izpratnē par cilvēku auru vēl pastāv daudzi baltie plankumi un to aizpildīšana ir biedējošs uzdevums. Lai gan grāmata cenšas paveikt šo uzdevumu, tā neapgalvo, ka tas ir pilnībā izpildīts. Tomēr tā neatlaidīgi iedziļinās neizsīkstošajos resursos, kas mums pieejami sevī un Visumā. Tā mudina sniegties tālāk par mūsu robežām un atklāt jaunas aizraujošas eksistences dimensijas. Tā mudina mūs spēcināt sevi!

PSIHISKĀS SPĒCINĀŠANAS JAUNAIS LAIKMETS

Pazīstamais ir ierobežots, nezināmais — bezgalīgs; intelektuāli mēs stāvam uz nelielas saliņas neizskaidrojami bezgalīgā okeāna vidū. Mūsu uzdevums katrā paaudzē ir atgūt nedaudz vairāk sauszemes, lai pievienotu plašumu un saturu mūsu valdījumiem.

Tomass Henrijs Hakslijs Runas fragments pieņemšanā, kas veltīta grāmatai "Cilvēces izcelšanās"

Pēdējo gadu laikā palielinājusies interese par sarežģīto prāta un ķermeņa mijiedarbību. Tradicionālā zinātne tagad atzinusi šis mijiedarbības saistību ar savu spēju palielināšanu. Bet bieži vien šajā vienādojumā iztrūkst augstākais indivīda spēks, lai sāktu šo mijiedarbību un noteiktu tās iznākumus.

Psihiskās spēcināšanas perspektīva paplašina prāta/ķermeņa mijiedarbību, lai iekļautu mūsu kā mentālu, fizisku un garīgu būtņu eksistences kopumu. Tā uzsver nepārtraukto prāta, ķermeņa un gara mijiedarbību, kā ari mūsu kā apzinošu būtņu spēju šo mijiedarbību vadīt. Tā ievieš absolūti jaunu cilvēciskās eksistences paradigmu un pilnīgi jaunu sevis spēcināšanas iespēju pasauli. Atzīstot personiskās spēcināšanas iespējas par tiesībām, kas dotas katrai cilvēciskai būtnei piedzimšanas brīdi, tā uzsver individuālo atbildību un rūpes par citiem. Tā noteikti uzskata, ka varam piešķirt jaunu spēku savai dzīvei, un, tiklīdz tā ir spēcināta, mēs varam palīdzēt padarīt zemi par iespēju lauku katram. Tas var šķist ideālistiski, bet tieši šis uzskats ir psihiskās spēcināšanas pamatā.

Prāta, ķermeņa un gara mijiedarbības centrā ir cilvēka aura. Bet auras izprašanai — vēl svarīgāk — tās izmantošanai, lai pilnveidotu savu dzīvi, ir nepieciešama dziļāka izpratne par mums un mūsu vietu Visumā. Turpinājumā apskatīsim mūsu kā cilvēcisko būtņu dabu, lūkojoties no psihiskās spēcināšanas skatpunkta. Izsekosim tā attīstībai un saistībai ar cilvēka auras izpēti.

Agrīnie sākumi

Savos aizsākumos psihiskās spēcināšanas perspektīva koncentrējās uz divu galveno neizskaidrojamo fenomenu izpēti: 1) ekstrasensitīvā uztvere (ESU) jeb apzinātā izpratne, kas rodas neatkarīgi no sensoriskās pieredzes, un 2) psihokinēze (PK) jeb prāta spēja ietekmēt matēriju. Pēc šo fenomenu pastāvēšanas noteikšanas pētnieki sāka pārdomāt cilvēka apziņas vispārpieņemtās robežas un attīstīja jaunas perspektīvas, kas šķita loģiskas daudzās saskatāmās, bet vēl neiezīmētās teritorijās. Sagatavošanās darbu veidoja vairāk holistiskai, starpdisciplinārai izpratnei par cilvēku uzvedību.

Attīstoties psihiskās spēcināšanas perspektīvai, centrā nonāca cilvēka apziņas un cilvēka eksistences Visuma lietu kārtības rūpīga pārskatīšana. Sajutuši iedrošinājumu, ko sniedza nozīmīgie atklājumi par dažādiem fenomeniem, piemēram, pirmsnāves pieredzēm (PP) un ārpus ķermeņa pieredzēm (ĀĶP), zinātnieki un filozofi sāka pētīt cilvēka apziņu un izdalīt noteiktas nemateriālās jomas kā spēka un zināšanu avotus. Ieguldījumu šajā topošajā perspektīvā sniedza daudzu efektīvāku procedūru izstrāde, kas ļāva vispusīgi iedziļināties nemateriālās jomās un mijiedarboties ar augstākiem Visuma līmeņiem. Rezultāts bija pārsteidzošs jaunu spēka un zināšanu avotu atklājums. Milzīga nozīme bija svarīgajam atklājumam, ka apziņa, ieskaitot mūsu mentālās spējas, emocijas un gribu, turpinās nemateriālā dimensijā. Visbeidzot tika apstiprināta neierobežotā cilvēciskās eksistences jomā, apziņas un personīgās identitātes izdzīvošana pēc ķermeņa nāves.

Nebijis jauns ieskats nemateriālās izdzīvošanas fenomenā bija pamatā jauniem uzskatiem par mūsu eksistenci kā neiznīcināmu enerģijas spēku kosmosā. Mediju fenomens un mūsu esības garīgā daba parādījās kā būtisks jaunās psihiskās spēcināšanas perspektīvas komponents, kas koncentrējās uz mūsu eksistences kopumu un jauniem veidiem, kādos piemērot mediju zināšanas.

Visbeidzot psihiskās spēcināšanas perspektīva no virspusējas spekulācijas ir kļuvusi par būtisku specifikāciju. Sīki detalizētas, laboratorijās pārbaudītas procedūras aizstāja atlases metodes pieejas, kas atgādināja maldīšanos tumsā, un kuru priekšnoteikumi, lai gan radoši, bija visai neskaidri. Ņemot vērā vispāratzītos mediju principus, izstrādāja plašu praktisko, pakāpenisko procedūru klāstu, lai apdomīgi piekļūtu mūsu iekšējām mediju īpašībām un tās aktivizētu. Formulēja laboratorijās izstrādātas procedūras, lai prātā nosūtītu un saņemtu domu ziņojumus (telepātija), bez ārējo sensoru palīdzības pareģotu nākotni (paredzēšana), radītu apzināšanos par telpiski attāliem apstākļiem vai notikumiem (gaišredzība) un ietekmētu materiālus apstākļus (PK). Visiem bija pieejami jauni, praktiski realizējami veidi, kādos attīstīt psihisko spēcināšanu un reāli lietot mediju zināšanas. Ne tikai lai pilnveidotu individuālās dzīves, bet palīdzētu arī citiem un radītu globālas izmaiņas.

Psihiskā spēcināšana šodien

Atklājumu straume par psihisko fenomenu iespējām ne tikai izaicināja vispārpieņemtos uzskatus, bet ari radīja plaisu, kas šobrīd kļuvusi vēl dziļāka. Mēs zinām, ka apziņas psihiskā dimensija ir būtisks, universāls fenomens. Patiesībā visi esam mediji ar neierobežotu izaugsmes un pašatskārtas spēju. Jēgas un nozīmes meklējumos mums jādodas ārpus materiālās pasaules psihiskajām pieredzēm. Mediju pieredze izlaužas ārpus vispārpieņemtajām barjerām, lai atklātu aizraujošu jaunu jomu, kas piepildīta ar bezgalīgām sevis spēcināšanas iespējām.

Mūsdienās mediju pieredžu iespējas ir paplašinājušās, lai iekļautu jebkuru notikumu — mentālu, psihisku vai garīgu —, kas pārsniedz mūsu psihiskās eksistences robežas vai nevar tikt attiecināts vienīgi uz psiholoģiskiem faktoriem. Starp neskaitāmajiem piemēriem ir mediju sajūtas, nemateriālās mijiedarbības, ceļojumi ārpus ķermeņa, atgriešanās pagājušajās dzīvēs un sazināšanās ar gariem. Jāatzīmē, ka šāda mediju fenomena visaptveroša perspektīva, vienlaikus uzsverot psihiskos procesus, neizslēdz bioloģiskās ietekmes vai noteiktu mediju pieredžu ietekmes uz bioloģiskajām funkcijām, ieskaitot funkcijas, kas saistītas ar labāku veselību un labsajūtu.

Lai gan mūsu bioloģiskais sastāvs nodrošina būtiskākos nosacījumus fiziskajai izdzīvošanai šajā pagaidu realitātē, bioloģija viena pati nespēj izskaidrot mūsu kā apzinošu būtņu pastāvēšanu visumā. Mēs esam pagaidu iedzīvotāji uz šīs planētas un pastāvīgi iedzīvotāji Visumā. Bioloģija neidentificē mūsu izcelsmi, tā nenosaka ari mūsu likteni. Zemais matērijas ceļš neaizved mūs līdz augstajam absolūtās patiesības ceļam. Ar bioloģiju nesaistītie faktori, piemēram, tieksme pēc jaunām zināšanām, ticība sev, apņemšanās augt un mācīties, mīlēt citus un ticība ir varenākās ietekmes, kas nosaka mūsu pastāvēšanu un dāvā nozīmi dzīvei.

Pastāvīga psihiskās spēcināšanas perspektīvas tēma ir apzinātā prāta spēks. Cilvēka apziņa valda pār materiālo realitāti, jo izriet no garīgās realitātes, nevis absolūtiem smadzeņu meta līmeņiem. Tā ir pamata substance mūsu mentālajai, psihiskajai un garīgajai pastāvēšanai. Tā var ierosināt jaunas smadzeņu funkcijas un tīši iejaukties, lai tās vadītu. Tā apvieno mūsu domas, sajūtas un emocijas, lai radītu jaunas atskārtas un zināšanas.

Pat tā dēvētās autonomās bioloģiskās funkcijas darbojas saskaņā ar apzinātā prāta spēku. Mūsdienās ir vispāratzīts, ka nekontrolēti mentālie spēki, piemēram, stress un apslāpēts naidīgums, var kaitēt ķermenim, saēst tā aizsardzības sistēmas, mazināt aizsargspējas pret slimībām un, ilgstoši iedarbojoties, izraisīt slimības vai pat nāvi. Diemžēl esam bijuši

kūtri atzīt šīs monētas otru pusi — prāta dziedējošās un atjaunojošās spējas. Jau gadiem ilgi zinām, ka daudzi ķermeņa orgāni un sistēmas ir īpaši jutīgas pret negatīviem psiholoģiskiem faktoriem, bet tikai nesen esam atklājuši veselības un labsajūtas stratēģijas, kas balstītas uz prāta pozitīvajiem spēkiem. Ir pieejamas sīki detalizētas mediju stratēģijas, kas līdzsvaro un harmonizē prātu, lai atbrīvotu dziedniecisko un labsajūtu sniedzošo enerģiju plūsmu ķermenī. Līdzīgi izstrādātas atjaunošanās stratēģijas, kas apvieno mentālos un fiziskos elementus, lai palēninātu novecošanu un dažos gadījumos pat atgrieztu jaunību. Pilnveidotam prātam ir pa spēkam ķermeņa imūnsistēmas nostiprināšana, bojāto audu atjaunošana un normālu organisma funkciju atgūšana.

Līdzīgi apziņas mainīšanai nepārprotami atsaucas arī atmiņa, problēmu risināšanas un radošās spējas, kā arī garastāvokļa stadijas. Ir pieejamas sīki izstrādātas, uz laboratoriju pētījumiem balstītas psihiskās stratēģijas, lai uzlabotu atmiņu, sekmētu problēmu risināšanas prasmes, paaugstinātu radošās spējas, sniegtu labu garastāvokli un pat paātrinātu jaunu zināšanu apguvi. Šīs stratēģijas parasti atzīst psiholoģisko faktoru būtiskumu, ieskaitot bioķīmijas un ģenētikas lomu, taču tās uzsver prāta spēku pārspēt un pārveidot konkrētas bioloģiskās funkcijas, ieskaitot trauslo centrālās nervu sistēmas apriti. Piedēvēt visu cilvēka uzvedību vienīgi bioloģiskajiem faktoriem nozīmē noliegt ne tikai domu varu pār ķermeni, bet arī apziņas un komplicētu mentālo spēju izdzīvošanu un saglabāšanos pēc ķermeņa nāves. (Sīkākai informācijai par šiem un citiem jautājumiem skatīt "Psihiskā spēcināšana" un "Psihiskā spēcināšana veselībai un labsajūtai")

Personīgā pilnveide galvenokārt ir izvēles un pašnoteikšanās funkcija. Mūs nevada vide, instinkts vai noslēpumaina programmēšana, daba ir sniegusi iespēju pašiem brīvprātīgi radīt savu nākotni. Neveiksmju vietā varam izvēlēties veiksmi, atrofijas vietā — izaugsmi un bezcerības vietā — laimi. Mums sniegta izvēles iespēja, ar kuras palīdzību varam vadīt savu dzīvi un sasniegt augstākos mērķus.

Ielūkojoties prāta dzīlēs, varam ieraudzīt nei erobežotas iespējas. Plašo psihiskās spēcināšanas stratēģiju izmantošana palīdz rast rinājumus sašķeltās attiecībās, apgūt sarežģītas mediju prasmes, pārvarēt bailes un nemieru, atmest nevēlamus ieradumus, veidot pašcieņu, palielināt radošās spējas un paātrināt zināšanu apguvi. Tikpat svarīga ir spēja atrast iespējamos risinājumus postošām globālajām problēmām, piemēram, karam, piesārņojumam, badam un slimībām, kam nepieciešamas jaunas, radošas pieejas. Izmantojot nesenos atklājumus mediju tehnoloģiju jomā, varam radīt labāku pasauli un noteikt savu likteni.

Meklējot zināšanas, katra iedziļināšanās nezināmajā atklāj jaunas iespējas individuālajai izaugsmei un apgaismībai. Zīmes ir iedrošinošas. Bieži vien satricinot vispārpieņemto gudrību, profesionālo ieviržu mi- riādē — psihoterapijā, medicīnā, tieslietās, ražošanā un izglītībā — sāk parādīties jaunatklātas mediju idejas un tehnikas, kas sniedz pārsteidzošus rezultātus. Sāpju uzveikšana, izdziedēšanas paātrināšana, nevēlamu ieradumu laušana, pašcieņas veidošana, depresijas pārvarēšana, motivācijas palielināšana, radošo spēju stimulācija, līderības prasmju veidošana, baiļu iznīcināšana, stresa kontrolēšana, novecošanas palēnināšana, plašākā mērogā kultūru apmaiņas veicināšana un globālās apziņas paaugstināšana — tie ir tikai daži no daudzveidīgajiem mediju zināšanu piemērošanas veidiem. Katrs indivīds un jebkuri cilvēciskie centieni var gūt labumu no stratēģijām, kas balstītas uz mediju idejām.

Ieskats nākotnē

Esam veikuši tālu ceļu mediju zināšanu un ar tām saistīto iespēju stratēģiju meklējumos, bet izaicinājumi, ar kuriem jāsastopas šodien, saglabājas tikpat lieli. Pašlaik atrodamies jauna laikmeta sākumpunktā. Nemitīgi parādās jaunas mediju idejas, principi un tehnoloģijas. Bet ar katru jaunu atklājumu tiek atgādināts, ka individuālā pilnveidošanās joprojām pieprasa apņemšanos augt, vēlmi pētīt un gatavību pārmaiņām.

Pētnieki piekrīt — lai gan daudzus fenomenus nevar tieši novērot, tomēr tos var ietekmēt un daudzos gadījumos netieši izmērīt. Tomēr šīs dziļi apslēptās realitātes, kas neļaujas tiešiem novērojumiem, tradicionālā zinātne bieži vien nepamana. Skaidrs netradicionālā fenomena pierādījums pārāk bieži bijis noraidīts kā apšaubāms vai nebūtisks. Šī grāmata nevilcinās ienirt pašos dziļākajos, sarežģītākajos mūsu eksistences aspektos, apskatot fenomenus, kurus vispārpieņemtā zinātne lielākoties nav atzinusi vai uzskatījusi par neatbilstošiem.

Turpmākajās nodaļās pētīsim cilvēka auru kā būtisku sarežģītas, savstarpēji iedarbīgas enerģijas sistēmas komponentu. Iedziļināsimies auras dabā un pētīsim tās saistību ar mūsu pastāvēšanu uz šīs planētas. Atklāsim spēcīgo dinamiku, kas kalpo par pamatu mūsu fiziskajai, prāta un garīgajai mijiedarbībai. Izstrādāsim ļoti specifiskas, pakāpeniskas stratēģijas, kas paredzētas, lai stimulētu mūsu individuālo izaugsmi un mudinātu pilnībā realizēt savu potenciālu. Lai arī šajā grāmatā sniegtās idejas un procesi dažkārt var satriekt vispārpieņemto zinātni, tie nelokāmi virza mūs uz jaunu izpratnes līmeni par sevi, apzinoties sevi kā pastāvīgu, dinamisku un spēcinātu Visuma dzīvības spēku.

AURAS ENERĢIJAS SISTĒMA

Kur beidzas teleskops, tur sākas mikroskops.

Kuram no tiem paveras grandiozāks skats?

Viktors Igo "Nožēlojamie" (1862. gads)

Mēs esam apzināta universālā dzīvības spēka atklāta deja, nevis nejaušs kosmosa putekļu sajaukums. Kā apzināta, neiznīcināma vienība mēs pastāvam kā neatņemama mūžīgās enerģijas sistēmas sastāvdaļa. Izprotot mūsu pastāvēšanas kā dzīvības spēka vienības būtību, varam izprast lielākas sistēmas un kopējā Visuma būtību.

Bez enerģijas mēs nevaram pastāvēt. Cilvēka aura ir enerģijas fenomens, kas ietverts īpaši sarežģītā sistēmā. Aura ir ārējais radošā dzīvības spēka atainojums, kas piešķir mūsu pastāvēšanai enerģiju un saturu. Kā funkcionāla enerģijas forma, kas ietver fizisko ķermeni, aura nodrošina grandiozu savstarpējās mijiedarbības kanālu ar citiem enerģijas avotiem un dimensijām, ieskaitot citu cilvēku auras sistēmas.

Raugoties no psihiskās spēcināšanas perspektīvas, tiek uzskatīts, ka auru enerģijas rodas no dinamiska enerģijas kodola, kas novietots mūsu esības visapslēptākajā daļā. Šis iekšējais kodols, kas, domājams, atrodas ķermeņa saules pinuma rajonā, ir enerģijas spēkstacija, kas mentāli, fiziski un garīgi darbina mūsu kopējo būtni. Tas ir mūsu pastāvēšanas pamats — tā ir saikne ar Visumu un pieteikums nemirstībai. Auru sistēma ar tās spēcīgo iekšējo kodolu un ārējām auru enerģijām līdzinās lielākai Visuma konstrukcijai ar tās enerģijas kodolu un plašajām ārējām sistēmām. Aura kā dinamisks dzīvības spēks ne tikai norāda uz mūsu unikalitāti, tā nodrošina arī nepārtrauktu savstarpējo mijiedarbību ar augstāko Visuma dzīvības spēku, kas ir mūsu būtnes pirmsākums. Psihiskās spēcināšanas perspektīva atzīst šos divus mūžīgos dzīvības spēkus kā atsevišķus, bet ar pārsteidzošu spēju panākt vienotību.

Kad aura un tās centrālais kodols ir līdzsvaroti un pielāgoti Visumam, mēs sasniedzam spēcinātu kosmiskās sakritības stāvokli ar neierobežotu pieeju augstākajiem Visuma spēkiem. Kosmiskā sakritība ir absolūtas vienotības stāvoklis, kurā izjūtam iekšēju līdzsvaru un ciešu saskaņu ar Visumu. Tā ir atslēga uz mūsu mentālo, fizisko un garīgo izaugsmi. Kad esam kosmiski sakritīgi, izjūtam mieru un harmoniju ar Visuma augstākajiem enerģijas spēkiem. Tikpat nozīmīgi ir tas, ka sevī atklājam pilnīgi jaunas izaugsmes iespējas. Viens no būtiskākajiem šīs grāmatas mērķiem ir attīstīt stratēģijas, kas ļauj nonākt iekšējās un ārējās vienotības stadijā, kurā gūstam piekļuvi bezgalīgajiem Visuma spēkiem.

Tā kā aura atspoguļo mūsu pastāvēšanas absolūto motivējošo spēku, tās spēcinošā potenciāla atklāšana ir mūsu nepārtrauktās izaugsmes pamatā. Šim atklāšanas procesam ir jāiekļauj izpratne par auru un tās attiecībām ar mūsu mentālo, fizisko un garīgo labklājību. Gūstot jaunu izpratni par auru un tās spēcinošajām īpašībām, varam pārvaldīt spēkus, kas ietekmē dzīvi, iznīdējot daudzus nepareizos priekšstatus un ierobežojumus, kas kavē izaugsmi.

Cilvēka aura ir unikāls daudzu raksturojošo iezīmju apvienojums, kurā ir arī krāsas, intensitātes, plašuma un strukturālās sistēmas, tās neierobežojot. Šie būtiskie faktori sniedz redzamu nesagraujamā kosmiskā sastāva attēlojumu, kuru dēvējam par kosmisko genotipu. Kā līdzinieks bioloģiskajam genotipam mūsu kosmiskais genotips padara individualitāti par garīgo vienību, vienlaikus piešķirot neierobežotas izaugsmes iespējas katram no mums. Redzamā aura sniedz saistošu ieskatu mūsu unikālajā kosmiskajā būtībā un liktenī, kas Visumā nodrošina mums pastāvīgumu kā saprātīgām būtnēm.

Tās pirmsākumi un sastāvs ir kosmiski, tāpēc individuālā aura sniedz personalizētu mūsu kopējās eksistences — pagātnes, tagadnes un nākotnes — hroniku. Tā ir ļoti jutīgs un dinamisks spēks, kas kodē mūsu dievišķo būtību, vienlaikus virzot izaugsmi, atspoguļojot stiprās un vājās puses. Nozīmīgākā, iespējams, ir auru sistēma, kas, pareizi izmantota, piedāvā jaunu izaugsmes iespēju pārpilnību.

Auru sistēmu raksturo nemitīgas pārmaiņas, taču tās būtība balstās stabilā struktūrā. Iekšējo un ārējo faktoru virkne mijiedarbojas ar auru, lai ietekmētu tās attīstību un funkcijas. Turpinājumā redzēsim, ka bioloģiskie, vides, emocionālie un sociālie faktori var būtiski ietekmēt auru. Pat mums pašlaik nezināmi apstākļi un nākotnes notikumi var radīt spēcīgu ietekmi uz auru, ne tikai pārveidojot to raksturojošās krāsu kombinācijas un sistēmas, bet arī mainot to virzošās spējas.

Par laimi, aurai piemīt brīnumaina spēja pielāgoties un atjaunoties. Aura, pateicoties tās kosmiskās izcelsmes augstākajai dabai, kā būtiska mūsu kopējās izaugsmes un attīstības sastāvdaļa spontāni tiecas piesaistīt pozitīvas ietekmes, vienlaikus atvairot negatīvās. Apgūstot auru un tās funkcijas, palielināsim izpratni par sevi un mūsu spējām izmantot iekšējos resursus, lai virzītu dzīvi.

Turpinājumā minēti daži jautājumi, kurus bieži uzdod par cilvēka auru un tās funkcijām.

Kas ir cilvēka aura?

Cilvēka aura ir attīstību, dzīvību stiprinošs enerģijas spēks, kas raksturo katru cilvēcisko būtni. Bez tās mēs nevarētu eksistēt.

Vai aura vienmēr ir redzama?

Noteiktos apstākļos, kurus apspriedīsim nākamajā nodaļā, auru var saskatīt gandrīz visi. Lai gan auras ieraudzīšana bieži vien ir dabisks, spontāns process, mūsu auras ieraudzīšanas prasmes gandrīz vienmēr pieprasa noteiktu vingrināšanās pakāpi, izmantojot strukturētus procesus. Ar vingrinājumu un pieredzes palīdzību iespējams attīstīt spēju ne tikai ieraudzīt auru, bet arī to izskaidrot.

Vai ir pieejamas ierīces, ar kuru palīdzību var saskatīt auru?

Lai gan auru saskatīšanai ir pieejamas dažādas palīgierīces, piemēram, īpaši uztvērēji, tie parasti nav nepieciešami, un dažos gadījumos tie pat var padarīt auru saskatīšanu sarežģītāku. Auru (vai tās īpašību) reģistrēšanai ir pieejamas arī dažādas fotoierīces, arī elektrofotogrāfija, bet, tā kā aura nepārtraukti mainās, šīm ierīcēm ir ierobežota vērtība, tās darbojas tikai kā izpētes rīki.

Vai bērni redz auras?

Aura ir dabisks fenomens, un bērni, kas nav apmācīti strukturētās auras saredzēšanas procedūrās, bieži vien ziņo, ka redzējuši auras. Mums pieaugot, šīs spontānās auras ieraudzīšanas spējas tiek apslāpētas un iegrimst zemapziņā. Tomēr iespējams, ka turpināsim saskatīt auras un zemapziņā reaģēsim uz tām visu savu dzīvi.

Vai mana aura no dienas dienā paliks nemainīga?

Aura ir dinamiska attīstības sistēma, kas nepārtraukti mainās. Lai gan tās unikālā struktūra vai pamata uzbūve parasti ir stabila, auru sistēma ir pietiekami elastīga, lai mainītos tās krāsa, intensitāte, platums un frekvence.

Vai cilvēks var saskatīt pats savu auru?

Tagad ir pieejamas ļoti efektīvas procedūras, lai cilvēks varētu ieraudzīt pats savu auru. Vairākas no šīm procedūrām ir apspriestas nākamajā nodaļā.

Cik tālu aura plešas ārpus fiziskā ķermeņa?

Lai gan saredzamā aura plešas ārpus ķermeņa tikai dažus centimetrus, reālā aura ir enerģijas fenomens, kas, iespējams, stiepjas līdz bezgalībai. Pastāv varbūtības, ka cilvēka aura atrodas nemitīgā mijiedarbībā ar citām laika, telpas, enerģijas un vielas dimensijām.

Vai vide ietekmē auru?

Aura ir jutīga pret mūsu iekšējās un ārējās vides kopumu. Mentālie, fiziskie un garīgie faktori nepārtraukti mijiedarbojas, lai ietekmētu auru.

Personības īpašības, veselības stāvoklis, personīgās intereses, sociālie faktori, emocionālie stāvokļi un apkārtējie apstākļi var radīt tūlītēju un būtisku ietekmi uz auru. Auru var ietekmēt pat attāli globālie un kosmiskie notikumi.

Kādi ir nelabvēlīgie apstākļi, kas ietekmē auru?

Negatīvie mentālie stāvokļi, kā raizes, naidīgums un neapmierinātība, var izraisīt ķermeņa nolietošanos un izsūkt enerģiju no auras sistēmas. Zema pašvērtība, neatbilstošs priekšstats par sevi un negatīva sociālā mijiedarbība ari var novājināt auru un spēcīgi iztērēt tās enerģijas rezerves. Vides piesārņotāji un noteiktas vielas medikamentos uz laiku var padarīt auru bezkrāsainu vai to ierobežot.

Kādi ir pozitīvie apstākli, kas ietekmē auru?

Varenākais Visuma spēks — mīlestība — pastāvīgi attīsta, apgaismo un spēcina auru. Citu spēcinošo ietekmju vidū ir pozitīvs priekšstats par sevi, spēcīga labsajūta, iekšējā līdzsvara un sasniegumu stāvoklis, kā arī patiesas rūpes par citiem. Jebkuri centieni palīdzēt citiem vai padarīt pasauli labāku piepilda auras sistēmu ar starojošu enerģiju.

Kāda ir auras psihiskā nozīmība?

Aura kā individualizēta mūsu dzīves vēstures hronika var sniegt nozīmīgu informāciju, kas nav pieejama no citiem avotiem. Papildus iepriekšējās un pašreizējās dzīves pieredzēm pastāv apzināti pierādījumi, ka aurā var ierakstīties pozitīvie un negatīvie nākotnes notikumi. Auras saskatīšana var aktivizēt mūsu medija spējas, arī telepātiju, paredzēšanu un gaišredzību.

Vai visām aurām ir krāsa?

Cilvēka aura nekad nav bezkrāsaina. Lai gan krāsu intensitāte un izplatība aurās var plaši variēt, auru parasti raksturo dominējoša krāsa, kas ir relatīvi stabilās auras struktūras ietvaros. Aurā dažkārt novērojami baltas krāsas laukumi, tomēr pilnīgi balta aura, kas liecinātu par pilnību, nepastāv. Vēlāk apskatīsim auru krāsas nozīmību, kā arī stratēģijas, kas paredzētas, lai tās ietekmētu.

Vai dzīvniekiem ir aura?

Līdzīgi kā cilvēkiem, arī dzīvniekiem ir aura, bet to raksturojošie lielumi ievērojami atšķiras no cilvēku auras. Dzīvnieku auras struktūra parasti ir vienkāršāka, bet krāsaināka par cilvēku auru. Salīdzinājumā ar savvaļas dzīvniekiem mājdzīvnieku aura parasti ir plašāka, bet ar pieklusi- nātāku krāsojumu. Interesanti, ka mājdzīvnieki bieži vien pārņem saviem saimniekiem raksturīgās auras krāsas iezīmes, arī dominējošo krāsu. Izņemot slimus vai iebaidītus dzīvniekus, ieskaitot ari dzīvniekus krātiņos, kuri nesen vēl bijuši savvaļā, dzīvnieku auras lielākoties nav blāvas.

Vai augiem ir aura?

Augiem, sākot no mazākajiem līdz pat lielākajiem, ir pašiem savas unikālās enerģijas sistēmas, kuras ietver enerģijas lauks. Lai arī šo lauku parasti nedēvē par auru, tam piemīt noteiktas iezīmes, kas ir līdzīgas cilvēku un dzīvnieku aurām. Lielākajā daļā gadījumu enerģijas sistēmas, kas ietver augus, parādās kā zaigojošs augu dabiskās struktūras un krāsu pagarinājums. Turpmākajās nodaļās noskaidrosim, kā mūsu mijiedarbība ar augu dzīvi, īpaši koku, var ietekmēt mūsu pašu enerģijas sistēmu.

Kādas ir attiecības starp auru un fizisko ķermeni?

Aura ir redzama dzīvības spēka izpausme, kas mentāli, fiziski un garīgi piešķir enerģiju mūsu eksistencei. Fiziskais ķermenis nevarētu funkcionēt bez šī enerģiju sniedzošā dzīvības spēka. Lai arī mūsu fiziskais ķermenis ir atkarīgs no dzīvības spēka, kuru atspoguļo aura, dzīvības spēks nav atkarīgs no mūsu fiziskā ķermeņa. Atainojot dzīvības spēku, kas ir pamatā mūsu pastāvēšanai, aura arī parāda mūsu kā garīgu būtņu nemirstību.

Kāda ir saistība starp auru un astrālo ķermeni?

Astrālais ķermenis, kuru dažkārt dēvē par ēterisko ķermeni, ir bioloģiskā ķermeņa nefiziska daļa. To pastāvīgi stiprina kosmiskās izcelsmes enerģijas sistēma, kur tā kādu laiku sniedz atbalstu ari bioloģiskajam ķermenim. Bez šī enerģijas avota mēs nevarētu pastāvēt fiziskā, mentālā vai garīgā formā. Kā iepriekš tika norādīts, cilvēka aura ir šī enerģijas avota redzamā izpausme.

Kas notiek ar auru ārpusķermeņa pieredžu laikā?

Ārpusķermeņa pieredžu laikā auru sistēma pārdzīvo acīm redzamas izmaiņas, bet turpina sniegt enerģiju fiziskajam ķermenim un tā garīgajam līdziniekam — astrālajam ķermenim. Mūsu enerģijas sistēma ar tās enerģētisko kodolu saglabājas neskarta, bet paplašina savu ietekmi, lai pielāgotu astrālo ceļojumu attāliem galamērķiem. Svarīgi atcerēties, ka mūsu enerģijas sistēmas spējas neierobežo materiālās realitātes, arī laiks un telpa. Ārpusķermeņa pieredžu laikā saglabājamies kā aktivizēta vienība ar spēju izjust tālas zināšanu un spēka dimensijas. Zināmāko spēka piešķiršanas stratēģiju vidū ir tās, kas savieno mūs ar mūsu eksistences augstāko kosmisko spēku.

Kāda ir saistība starp auru un apziņu?

Sajūtoša apzināšanās ir mūsu pastāvēšanas kā pastāvīga enerģijas avota būtība. Individuālā apzināšanās ir kosmiskā enerģija, kas ir unikāli izstrādāta, lai nodrošinātu individualitāti un nemirstību. Mūsu kā apzinātās vienības pieredzi spēcina enerģijas sistēma, kas iekļauj auru un tās iekšējo kodolu. Šo kodolu bieži uzskata par mūžīgo dievišķo dzirksti, kas mūs savieno ar mūsu garīgajiem pirmsākumiem, sniedzot apzinātajai eksistencei nozīmi un pastāvīgumu.

Kas notiek ar auru pēc nāves?

Nāve nenozīmē mūsu kā apzinātu būtņu pastāvēšanas beigas, bet gan vārtus uz citu aizraujošu nepārtrauktās izaugsmes dimensiju. Lai arī nāves brīdī fiziskais ķermenis kā dzīvības forma "izbeidzas", nefiziskais savu aktivitāti saglabā, dodoties uz garīgo sfēru. Tajā pastāvīgais dzīvības spēks, kas atspoguļots aurā, saglabājas kā aktivizējošais dzīvības spēks, kas ir mūsu kā apzinātu vienību pastāvēšanas pamatā. Dažos gadījumos atbrīvotā aura ir saskatāma kā kvēlojoša enerģijas forma, kas nāves brīdī viegli paceļas no mirušā ķermeņa.

Cilvēka auras sistēma ir izvērsti savienota ar mūsu kopējo būtību. Tā izplatās mūsos, mentāli, fiziski un garīgi aktivizē. Tā ir mūsu dzīves hronika pakāpeniskā attīstībā, sākot no agrīnajiem aizsākumiem līdz šodienai. Tā ir mūsu likteņa nemainīguma un diženuma atspoguļojums. Lai gan tās pamata struktūra ir nosacīti nemainīga, tā vienmēr sajūt mūsu centienus pēc pašattīstības un reaģē uz tiem.

Kad esam guvuši dziļāku izpratni par auru un tās spēcīgo dabu, mēs esam gatavi izpētīt prāta, ķermeņa un gara aizraujošās jaunās dimensijas. Mūsu misija — apgūt jaunas stratēģijas, kas sniegs jaunu spēku dzīvei tagad un sagatavos neierobežotai izaugsmei nākotnē.

KĀ IERAUDZĪT AURU?

Mūžīgā pasaules mistērija slēpjas tās saprotamībā.

Alberts Einšteins (1936. gads)

Auru spēcināšanas procedūras pirms iejaukšanās tehniku piemērošanas lielākoties pieprasa burtisku auras saskatlšanu un tās unikālo raksturlielumu noteikšanu. Lai arī auru bieži var ieraudzīt pēkšņi vai bez apzinātas piepūles, tagad ir pieejamas pakāpeniskas stratēģijas auras ieraudzīšanai pēc vēlēšanās un dažādos apstākļos.

Agrīnajos laboratoriju pūliņos izstrādāt efektīvas auru vērošanas stratēģijas, kas palīdzētu ieraudzīt savu vai citas personas auru, lielas bažas sagādāja procedūru ticamība. Protams, ka procedūras, kas paredzētas, lai ieraudzītu auru, netieši norāda uz auru reālo pastāvēšanu. Vai procedūra varētu radīt kļūdainus neeksistējošas auras tēlus? Vai tā dēvētā redzamā aura ir ilūzija, iedoma vai iztēles auglis?

Lai pētītu iespējas par to, ka strukturēti auru ieraudzīšanas procesi varētu radīt ilūzijas, nevis pamatotu izpratni par auru, mēs izveidojām trīs posmu eksperimentu, kurā katrā posmā tika izmantots ekrāns, lai noslēptu objektu, kura aura tika apskatīta. Ekrāns, kas sastāvēja no desmit nepārtrauktiem vertikāliem paneļiem, bija pietiekamā augstumā, lai apslēptu objektu, un pietiekamā garumā, lai pieļautu vienkāršas kustības no numurētā paneļa uz paneli, vērojot tā apslēptā objekta auru. Katrā eksperimenta posmā izmantoja piecus apmācītus auru vērotājus un desmit eksperimentālos objektus.

Pirmajā eksperimenta posmā vērotāji neatkarīgi apskatīja katra objekta auru kā objektu, kas atradās blakus ekrānam. Tiklīdz aura bija redzama, objekts aizstājās aiz ekrāna un pēc savas izvēles pārvietojās no viena paneļa uz citu. Skatītāja uzdevums bija sekot neredzamā objekta kustībām starp vairākiem paneļiem, cenšoties saskatīt auru, kas sniedzās virs ekrāna. Šajā posmā visi vērotāji veiksmīgi noteica objektu kustības starp paneļiem.

Otrajā eksperimenta posmā objektu novietoja aiz ekrāna vēl pirms tam, kad apmācītais auru skatītājs ienāca laboratorijā. Pirmais vērotāja uzdevums bija noteikt neredzamā objekta atrašanās vietu aiz ekrāna un tad, līdzīgi kā pirmajā posmā, izsekot objekta kustībām no paneļa uz paneli. Lai arī viņi neredzēja auru, pirms objekts aizgāja aiz ekrāna, visi vērotāji veiksmīgi noteica paslēptā objekta kustības starp paneļiem, saskatot auru virs ekrāna.

Trešais pētījuma posms eksperimentā ietvēra krāpšanas elementu. Apstākļi bija identiski otrajam posmam, ar vienu izņēmumu — vērošanai netika izmantoti objekti. Ieejot laboratorijā, katram vērotājam sniedza līdzīgus norādījumus kā otrajā posmā — noteikt aiz ekrāna esošo objektu atrašanās vietu un pēc tam izsekot objektu kustībām starp paneļiem, lai gan patiesībā aiz ekrāna nekā nebija. Arī tagad veicās visiem apmācītajiem vērotājiem — viņi nesaskatīja nevienu auru.

Atkārtojot šo pētījumu ar citiem skatītājiem un objektiem, rezultāti bija tādi paši. Citi pētījumi atklāja stabilu saskaņu auras ieraudzīšanas rezultātos, kurus sniedza vairāki neatkarīgi vērotāji, kas novēroja vienu indivīdu. Turklāt fotogrāfiskie auru ieraksti, kurus ieguva īpaši kontrolētos apstākļos, parādīja auru sistēmas stabilitāti noteiktam indivīdam ilgākā laikposmā. Ņemot vērā šos atklājumus, ar pamatotu pārliecības pakāpi var secināt, ka cilvēku aura patiešām pastāv kā novērojama realitāte un auras ieraudzīšanas procedūras ir ticamas.

Turpmāk apskatīsim vairākas auras vērošanas stratēģijas. Līdzīgi kā ar daudzām citām mediju spēcināšanas procedūrām, visā pasaulē pieņemta stratēģija auru vērošanai nav gaidāma. Varam atklāt tās pieejas, kas vislabāk der mums individuāli, tikai pārbaudot dažādos apstākļos praksē vairākas stratēģijas un tehnikas.

Auru vērošanas stratēģijas

Lielākajai daļai praktisko auru vērošanas vingrinājumu ieteicams izmantot baltu fonu un dabisko vai netiešo apgaismojumu. Tiklīdz vērošanas prasmes ir apgūtas, tās var izmantot gandrīz visos apstākļos. Daži pieredzējuši auru speciālisti ziņo par veiksmēm auru ieraudzīšanā pat pilnīgā tumsā, savukārt citi kā auru vērošanas ideālu nosacījumu min mēnessgaismu.

Mēģinot saskatīt auru, svarīgi apzināties noteiktu vides apstākļu ietekmi uz auru. Mūsu laboratorijas pētījumi parāda, ka auru kā īpaši jutīgu enerģētisku parādību ietekmē dienas laiks, barometra spiediens, mēness fāzes, vidi piesārņojošās vielas un pat apģērbs. Aura savu enerģētisko virsotni parasti sasniedz rīta stundās, vēlā pēcpusdienā un agrās vakara stundās. Krītošs barometra spiediens nedaudz samazina auras enerģijas padevi, toties augošs barometra spiediens to papildina. Pilnmēness enerģija gandrīz vienmēr piešķir aurai enerģiju un to paplašina.

Vidi piesārņojošās vielas parasti atņem aurai krāsu un to saspiež. Iepriekš izsmēķēta cigarete īpaši postoši iedarbojas uz auru, jo piesārņojošās vielas no cigaretes dūmiem ātri uzsūcas auras sistēmā un pēc tam sistemātiski izplatās pa fizisko ķermeni. Tūlītējs rezultāts ir dzeltenīgi brūns auras krāsojums, kā arī vērā ņemama auras savilkšanās. Var uzskatīt, ka vide bez cigarešu dūmiem ne tikai veicina auru ieraudzīšanu, bet arī uzlabo veselību.

Mūsu pētījumi atklāja, ka apģērba audums un krāsa var būtiski ietekmēt auras enerģijas sistēmu. Apmācību mērķiem objektiem, kuru auras tiek skatītas, ieteicams ģērbties baltā kokvilnas vai zīda tērpā. Daži auru speciālisti apgalvo, ka visprecīzāk auru iespējams noteikt cilvēkiem, kas nav apģērbti. Tomēr viņi bieži neievēro, ka jebkura neērtības sajūta, kas rodas, stāvot neapģērbtam, var negatīvi ietekmēt redzamo auru un sagrozīt skatītāja secinājumus. Pieredzējis vērotājs parasti noraidīs apģērba ietekmi uz auru, apliecinot, ka noģērbšanās nav vajadzīga. Nākamajā nodaļā apskatīsim dažādo audumu ietekmi uz cilvēka auru.

Vispārpieņemts blakusrezultāts auru ieraudzlšanai ir skatītāja psihisko spēju spontāna aktivizācija, ari paredzēšana, gaišredzība un tele- pātija. Vienkārša auras vērošana šķietami atmodina attiecīgo mediju informāciju par objektu. Daudzi pieredzējuši vērotāji atklāj, ka viņi spēj papildināt šo spontāno procesu, nomierinot prātu un ļaujot mediju iespaidiem rasties prātā vai projicētajos attēlos apskatītajā aurā. Telepā- tijā parasti efektīva ir cilvēka paša auras vizualizēšana, kas mijiedarbojas ar objektu, veidojot domu pārneses tīklu. Gaišredzībā un paredzēšanā noderīga stratēģija ir neregulāra acu aizvēršana un atvēršana un objekta auras kā mediju ekrāna, uz kura var parādīties atbilstošā informācija, vizualizēšana. Lai arī mediju iespaidi var acumirklīgi parādīties kā atskārtas uzliesmojums auras vērošanas laikā, tie bieži vien ir novērojami progresīvajā jaunas informācijas atklāšanā.

Ļoti būtiski uzsvērt, ka auru vērošana nekad nedrīkst tīši iebrukt objekta privātajā pasaulē — gan ikdienišķās un strukturētās auras vērošanas stratēģijās. Lai ari auras saskatlšana ir normāla personas uztveres daļa pieredzējušiem auru skatītājiem un daļa informācijas par objektu parasti pavada šo procesu, mēs ar nodomu varam iedziļināties objekta pieredžu iekšējā pasaulē tikai ar šī objekta atļauju.

Baltās miglas procedūra

Viena no efektīvākajām auru vērošanas stratēģijām ir baltās miglas procedūra. Ar vienu mēģinājumu, kurā izmantota šī procedūra, parasti pietiek, lai pilnībā koncentrētos uz auru. Pirms reālas ieraugāmās auras parādīšanās šī procedūra rada optisko ilūziju, ko dēvē par baltās miglas efektu un kas rodas no perifēriskās redzes izplešanās, koncentrējoties uz apskatītā objekta pieri. Īslaicīgo baltās miglas efektu raksturo plašs, pien- balts vizuālais lauks, kas ieskauj objektu. To vienmēr papildina garīgi pasīvs un dziļi atslābināts stāvoklis. Tiklīdz ilūzija izzūd, aura spontāni parādās. Tad uzmanību var tieši koncentrēt uz auru un tai raksturīgajām īpašībām, ieskaitot krāsu, struktūru, lielumu un apveidu.

Šai procedūrai ieteicama dabiskā dienas gaisma vai maigs, netiešs apgaismojums, un apskatāmais objekts jānovieto aptuveni desmit pēdu [1] attālumā no skatītāja un aptuveni divu pēdu attālu no baltās, neatstarojošās fona sienas vai ekrāna. Turpinājumā aprakstītajai četru soļu procedūrai nepieciešamas tikai dažas sekundes, lai ieraudzītu auru.

1.  solis. fiziskā atslābināšanās. Sasniedziet fizisku atslābinājumu, izmantojot vienkāršu, trīs soļu tehniku ar nosaukumu ķermeņa skenē- šana: a) ar aizvērtām acīm domās izpētiet visu ķermeni, sākot no pieres un virzoties lejup; b) iztēlojieties maigu atslābinājuma mirdzumu, kas pavada šo izpēti un izplatās pa visu ķermeni; c) klusi apstipriniet sev: "Tagad esmu pilnībā atslābinājies."

2. solis. baltā migla. koncentrējiet skatienu uz objekta pieri un lēni izvērsiet perifērisko redzi, lai ietvertu objekta apkārtni kopumā. Tiklīdz perifēriskā redze sasniedz savas robežas, ļaujiet acīm nedaudz iziet no fokusa. Izjutisit baltās miglas efektu — fenomenu, kura laikā objekta apkārtējo telpu aptver pienbalts mirdzums.

3.  solis. koncentrēšanās. novirziet skatienu atpakaļ centrā un pilnībā koncentrējiet uzmanību uz objekta pieri. Aura gandrīz uzreiz atklāsies skatienam.

4.  solis. skatīšanās. tagad esat gatavi auras apskatei, koncentrējiet uzmanību uz tās krāsu un citām īpašībām. Ja acis skatīšanās laikā nogurst, aizveriet tās uz dažiem mirkļiem vai arī īsu bridi novērsiet skatienu no objekta un paskatieties tālumā. Ja aura sāk izbalēt, uz dažiem mirkļiem aizveriet acis un atkārtojiet procesu vēlreiz.

Papildus tās derīgumam auras ieraudzīšanā baltās miglas tehniku pārveidotā veidā var izmantot arī kā ievada procedūru hipnozei. Šim izmantošanas veidam virs pusguļus esošā objekta pie griestiem jānovieto mirdzošs priekšmets, piemēram, misiņa nagla, kas nodrošinās ērtu koncentrēšanās punktu. Pēc īsa atslābināšanās laika hipnozes objektam jākoncentrējas uz naglu, tad lēnām jāpaplašina perifēriskā redze, lai izraisītu baltās miglas efektu. Tiklīdz tas ir noticis, acis tiek aizvērtas, dodot vietu dziļumam un dziļa miega stāvoklim. Citas izvēlētās iedziļināšanās tehnikas, piemēram, apgrieztā skaitīšana un atbilstošā tēlainība, var tikt piemērotas, lai padziļinātu transa stāvokli līdz vēlamajam līmenim.

Mūsu saruna par baltās miglas tehniku nebūtu pilnīga, neņemot vērā tās kā pētnieciskā rika piemērošanu garīgās izdzīvošanas izpētē. Ārēji šīs tehnikas izmantošana var šķist diezgan neticama. Bet, ja mūsu eksistence kā dzīvības spēka vienība turpinās ari garīgajā dimensijā, šīs dimensijas izpētīšana, izmantojot auru ieraudzīšanas stratēģijas, nodrošina lielāku saistību un kļūst par ticamu pētniecisku iespēju.

Garīgās izdzīvošanas fenomenu var izskaidrot kā apvienošanās procesu, kurā divas vai vairākas enerģijas dimensijas saskaņoti darbojas vai mijiedarbojas. Spontāns vai tīši izraisīts garīgais fenomens vienmēr darbojas mērķtiecīgi un potenciāli pilnveidojoši. Vienkārša garīgo izpausmju piedzīvošana var šķist apgaismojoša, jo tās apstiprina mūsu kā apzinošu objektu, kuru identitāte neskarta seko mūsu pārejai otrā pusē, pastāvēšanu. Vēl lielāka nozīmība ir tam, ka garīgā mijiedarbība var atvērt pilnīgi jaunus personīgās izaugsmes un pilnveides kanālus.

Kā stratēģija garīgo izpausmju izpētē, īpaši apkārtnēs ar garu apskates vēsturi, atbilstoši piemērota baltās miglas tehnika var padarīt pilnīgi saskatāmu garīgās enerģijas izpausmi, radot fenomenu, ko sauc par starp- dimensiju materializāciju. Lai arī tā ievērojami novirzās no temata par auru ieraudzīšanas tehnikām, tās nozīme ir ievērojami saistīta ar mūsu diskusiju, jo tā vērā ņemamās detaļās pēta baltās miglas tehnikas efektivitāti, ar aurai līdzīgas enerģijas izpausmēm iedziļinoties citās dimensijās.

Četrdesmit studenti, kas bija iesaistījušies eksperimentālajā parapsiholoģijas kursā Atēnu Valsts koledžā (tagad Atēnu Valsts universitāte) Alabamā, ilustrēja novatorisko baltās miglas tehniku kā starpdimensiju materializācijas riku piemērošanu. Tika izpētīta kāda leģenda par jaunas sievietes parādības atkārtotu parādīšanos skolas teritorijā. Sieviete bieži bija redzama nomodā nakts stundās, lūkojoties pa Makkandlesa ēkas, kas bija grieķu atmodas laika celtne un kurā apguva skolas mākslas, mūzikas un drāmas programmas, trešā stāva logu. Leģenda vēsta, ka skaista, jauna aktrise ar skatuves vārdu Abigeila uzstājās ēkas auditorijā operā "Traviata" divdesmitā gadsimta mijā neilgi pēc ēkas izbūves. Pēc izcilās uzstāšanās jaunā aktrise, tērpta baltā ģērbā un turot rokā sarkanu rožu buķeti, vēlreiz paklanījās sajūsmināto skatītāju priekšā un emocionālajās atvadās svinīgi solījās atgriezties. Pēc tam viņa vētrainajā naktī ekipāžā kopā ar operas trupu devās prom uz nākamo uzstāšanās vietu.

Leģenda vēsta par viņas ceļojuma traģisko noslēgumu. Aptuveni pusnaktī karavāna iekļuva spēcīgā pērkona negaisā. Viņas zirgu vilktais pajūgs svaidījās nežēlīgajās vēja brāzmās un lietusgāzē. Zibens uzplaiksnījumi tikai uz īsu mirkli ļāva priekšā saskatīt nedrošo ceļu. Pajūgs, zaudējis kontroli, pārsviedās pāri tiltam, uztriecoties tā cietajam pamatam. Nāvējoši ievainoto aktrisi izvilka no pajūga atliekām. Viņai mugurā bija baltais tērps, pie krūtīm viņa spieda sarkanās rozes un izdvesa pēdējos vārdus: "Man ir jāpilda solījums. Man jāatgriežas."

Ziemas mēnešos pēc viņas nāves Makkandlesa ēkas trešā stāva logā tika novērots rēgains jaunas un slaidas sievietes apveids, viņas zeltainie mati mirdzēja mēnessgaismā. Visa baltā, spiežot pie krūtīm sarkanas rozes, viņa parādījās tikai brīdi un pēc tam izzuda tumsā. Gadiem ejot, šī parādība atkārtojās — skaistā, bet skumjā jaunā sieviete, kas peldējās mirdzošajā gaismā, uzticīgi turot doto solījumu.

Pēc pamata izpētes pabeigšanas parapsiholoģijas studenti ap pusnakti pulcējās Makkandlesa ēkas trešā stāva mākslas studijā, kurā sievietes tēls bija bieži redzēts. Pēc klusas meditācijas brīža vairāki studenti bija liecinieki gaistošai parādībai — skaista, jauna sieviete nostājās puskrēslā pie loga. Pārējiem deva norādījumu izmantot baltās miglas tehniku, cenšoties parādību ieraudzīt. Izmantojot logu kā centrālo punktu, viņi izvērsa perifērisko redzi, lai saskatītu iespējami lielāku telpas daļu. Abigeilas spoku, kas joprojām nekustīgi stāvēja pie loga, jau varēja saskatīt visi četrdesmit studenti.

Šīs darbības apstiprināja daudzas leģendas detaļas, vienlaikus sniedzot neparastu papildu informāciju. Kā izrādījās, aktrises solījumu atgriezties motivēja ne tikai viņas pieķeršanās pilsētiņas iedzīvotājiem. Sazinoties ar studentiem, izmantojot galdiņa dancināšanu — tehniku, kurā viegli galdiņa piesitieni sniedz atbildes uz grupas uzdotajiem jautājumiem —, viņa atzinās, ka bija iemīlējusies pilsētiņas jaunajā advokātā. Pilsētiņas neilgā apmeklējuma laikā abi slepus tikās mākslas studijā, kurā pēc savas nāves viņa gandrīz gadsimtu neregulāri turpināja atgriezties. Sesijai tuvojoties noslēgumam, grupa izpētīja Abigeilas palielināšanās iespējas nemateriālajā sfērā, un pēc tam mirdzošā parādība lēni izzuda skatam.

Pēc sesijas stāsts par Abigeilu parādījās plašsaziņas līdzekļos, arī valsts nozīmes laikrakstos. Stāstījumus par leģendu publicēja žurnālos un pat koledžas mācību grāmatā. Gadu gaitā viņa kļuva par tematu vairākiem pētnieciskiem darbiem, daži no tiem bija diezgan neprasmīgi, un to mērķis bija pierādīt leģendas nepatiesumu, izdzēšot to no vēstures. Bet šķietami metot izaicinājumu šiem pētījumiem par nezināmo, spoks turpināja vienmēr parādīties vēlās vakara stundās, īpaši 12. novembrī, šķietamajā viņas nāves gadadienā. Vēl tagad jauni studenti vai universitātes pilsētiņas viesi, kas nezina par leģendu, ziņo, ka naktī redzējuši mirdzošu jaunas un skaistas sievietes tēlu, viņas mati laistījušies mēnessgaismā, lūkojoties pa Makkandlesa zāles trešā stāva logu.

Kā zīme par notikušo dažas pēdas no ieejas Makkandlesa auditorijā (1. attēls) ir koks, kuru iestādīja Abigeilas piemiņai neilgi pēc viņas nāves. Tas izaudzis par milzīgu dižskābardi. Koks ir materiāls apliecinājums mazās pilsētiņas nezūdošajai mīlestībai pret talantīgo aktrisi un kluss atgādinājums, ka pēc visa teiktā un darītā nav iespējams nogalināt leģendu.

Baltās miglas tehnoloģijas efektivitāte, pētot nemateriālos līmeņus, kā arī saskatot cilvēku auru, liecina par kopīgu kosmisku enerģijas avotu un līdzībām šo divu enerģiju fenomenu pamata dinamikās. Baltās miglas tehnika šķietami atvelk šo kosmisko aizkaru, lai atklātu aizraujošas jaunas enerģijas dimensijas. Lai arī tā var tikt pakļauta transformācijai, pārejai un pārmaiņām, kosmiskā enerģija nekad nezūd. Lūkojoties no psihiskās spēcināšanas perspektīvas, nemateriālais fenomens, līdzīgi pašai aurai, ir jēgpilna augstākās kosmiskās kārtības enerģijas izpausme.

/. attēls: Makkandlesa zāle, Atēnu Valsts universitāte. Šajā zālē jaunās sievietes, kas tiek uzskatīta par Abigeilu, parādību var ieraudzīt nekustīgi stāvam pie trešā stāva loga. Saskaņā ar leģendu dižskābārdis, kas atrodas pa kreisi no ēkas, tika iestādīts Abigeilas piemiņai neilgi pēc viņas nāves divdesmitā gadsimta mijā. (Patrīcijas A. Hovelas foto)

Iedziļināšanās šajā fenomenā var atklāt būtisku informāciju par mūsu pašreizējās eksistences būtību un likteni, nevis vienkāršu izdzīvošanu, bet nepārtrauktu izaugsmi.

Iespējams, tas nav pārsteigums, ka baltās miglas tehnika, kā arī citas auru ieraudzīšanas procedūras var izmantot, lai virzītu pārmaiņas aurā, kas saistītas ar ārpusķermeņa pieredzi un citiem pārveidotiem apziņas stāvokļiem. Šai lietošanai parasti nepieciešams vērot auru uzreiz pirms pieredzes, tās laikā vai arī pēc pieredzes. Vēlāk apskatīsim dažādu cilvēku auras mainīto stāvokļu ietekmi.

Centrālā punkta procedūra

Centrālā punkta procedūrai nepieciešamie nosacījumi ir ļoti līdzīgi baltās miglas procedūras nosacījumiem. Šo auras skatīšanas stratēģiju

īpaši iesaka indivīdiem, kas izjūt grūtības auru krāsas saskatīšanā. Ieteicams netiešais, dabisks vai pieklusināts apgaismojums.

1. solis. sagatavošanās. novietojiet objektu aptuveni divu pēdu attālumā no balta, matēta pamata ekrāna. Uz pamata ekrāna novietojiet nelielu mirdzošu objektu, piemēram, rasēšanas spraudīti, līmējošo punktiņu vai zvaigznīti, to piestiprinot dažas collas [2] no objekta augšējās kreisās vai labās puses. Mirdzošajam objektam jābūt pietiekami lielam, lai to varētu skaidri saskatīt no vismaz desmit pēdu attāluma.

2.  solis. atslābināšanās. nostājieties skatiena attālumā aptuveni desmit pēdas no objekta, aizveriet acis, dažas reizes dziļi ieelpojiet un attīriet prātu no aktīvām domām.

3.  solis. skatīšanās. pēc dažiem atslābināšanās mirkļiem raugieties uz mirdzošo priekšmetu, kas novietots uz ekrāna aiz apskates objekta. Turpiniet lūkoties uz objektu līdz brīdim, kad tam apkārt ieraugāt baltu mirdzumu, kas parasti saglabājas dažas sekundes. Koncentrējiet uzmanību uz mirdzošo objektu līdz brīdim, kamēr baltais mirdzums, kas aptver objektu, iekrāsojas noteiktā tonī.

4.  solis. auras ieraudzīšana. tiklīdz ieraudzīsit auras krāsu, uzreiz novirziet uzmanību no mirdzošā priekšmeta uz auru un vērojiet tās dažādās īpašības. Ja skatīšanās laikā aura sāk izbalēt, atkal koncentrējiet skatienu uz mirdzošo objektu un atkārtojiet procesu. Ja acis procedūras laikā nogurst, uz īsu brīdi tās aizveriet vai dažus mirkļus paraugieties tālumā un atsāciet skatīšanos.

Trijstūra vertikālā procedūra

Trijstūra vertikālā procedūra ir viena no atzītākajām auru ieraudzīšanas stratēģijām, jo tās efektivitāte ne tikai ļauj pilnībā saskatīt auru, bet arī stimulē pozitīvu mijiedarbību starp skatītāju un objektu. Šajā procedūrā apskatītie objekti parasti šķiet vairāk atslābinājušies un atsaucīgāki nekā citu metožu laikā, iespējams, tāpēc, ka procedūra neprasa paildzinātu lūkošanos uz objektu vai fona punktu.

Procedūrā izmanto acu kustības starp trim noteiktiem punktiem uz fona ekrāna, lai domās radītu trijstūri, kurā iespējams ieraudzīt auru — vispirms apkārt objekta galvai un pleciem, pēc tam apkārt visam ķermenim.

Fiziskais izkārtojums trijstūra vertikālajā procedūrā līdzinās citām auru ieraudzīšanas stratēģijām. Ieteicams maigs, netiešs apgaismojums un balts, matēts pamatekrāns.

1.   solis. Sagatavošanās. Novietojot objektu aptuveni divas pēdas no pamatekrāna, atzīmējiet trīs punktus, kas veido trijstūri, novietojot līmējošos punktus uz ekrāna. Vienu punktu novietojiet dažas collas virs objekta un divus — vidukļa līmenī, vienu katrā objekta pusē dažas collas no ķermeņa.

2.   solis. Nosacījumi pirms skatīšanās. Skatiena attālumā aptuveni desmit pēdas no objekta veiciet ķermeņa skenēšanu, uz dažiem mirkļiem aizverot acis un prātā izejot cauri ķermenim, sākot no sejas un virzoties lejup, lai šīs darbības laikā atbrīvotu visu spriedzi.

3.   solis. Trijstūra vertikālā procedūra. Atveriet acis un koncentrējiet uzmanību uz punktu, kas ir virs objekta galvas. Pēc īsas lūkošanās šajā punktā, novirziet uzmanību uz punktu, kas ir apakšējā kreisajā pusē no objekta. Dažus mirkļus raugieties uz šo punktu un tad novirziet uzmanību uz punktu, kas ir apakšējā labajā pusē no objekta. Noslēdziet trijstūri, novirzot uzmanību uz sākuma punktu — virs objekta. Turpiniet raudzīties uz šo punktu līdz brīdim, kad parādās aura. Tas parasti notiek dažu sekunžu laikā. Daži vērotāji ieraudzīs auru jau šī posma sākumā.

4.   solis. Auras vērošana. Novirziet skatienu uz punktu virs objekta un koncentrējiet uzmanību tieši uz auru. Ņemiet vērā īpašos auras raksturlielumus, iezīmes vai aktivitātes zonas. Ja aura skatīšanās laikā sāk izzust, koncentrējiet uzmanību uz punktu virs objekta un atkārtojiet trijstūra vertikālo procedūru.

5.  solis. Psihiskā reakcija. Pievērsiet uzmanību psihiskajiem iespaidiem, īpaši gaišredzībai, kas bieži vien pavada šo procesu. Daudzi auru vērotāji atklāja, ka, praktizējot šo vērošanas stratēģiju, viņi spēj efektīvi aizstāt pielīmētos punktus uz pamatekrāna ar iedomātiem punktiem.

Pirms trijstūra vertikālās procedūras attīstības auru ieraudzīšanai mūsu pētījumi atklāja, ka, aizverot acis un iztēlojoties trijstūri, ar acu kustībām iespējams stimulēt trešo aci — spēju, kuru saista ar gaišredzību un attālinātu skatīšanos. Eksperimentālajā vidē pētījumu objekti vairāk nekā divkāršoja savas gaišredzības un attālinātās skatīšanās spējas, veicot uzdevumus ar mentālā trijstūra tehniku. Mūsu pētījumi arī liecina, ka trešās acs spēju aktivizēšana, izmantojot šo mentālo tehniku, rada "ķēdes reakciju", apvienojot un stimulējot telepātiju un paredzēšanas spējas. Mūsu turpmākie pētījumi atklāja, ka psihisko rezultātu līmeņi mūsu eksperimentālajiem objektiem ievērojami palielinājās pēc auru ieraudzīšanas prakses ar trijstūra vertikālo procedūru. Šīs psihiskās stimulēšanas un ķēdes iedarbības dēļ trijstūra vertikālo procedūru uzskata par lielisku psihiskās attīstības rīku.

Roku trijstūra procedūra

Roku trijstūra procedūra ir vēl viena īpaši efektīva stratēģija auras saskatīšanai un atbilstošo psihisko iespaidu radīšanai attiecībā pret objektu, īpaši paredzēšanas spēju ziņā. Procedūras priekšrocība — to iespējams ieviest vispārēji nestrukturētos skatīšanās apstākļos un plaša diapazona attālumos no objekta.

1. solis. trijstūra veidošana. Ar rokām izveidojiet trijstūri, vispirms savienojot īkšķu galus, lai radītu trijstūra pamatni. Pēc tam savienojiet rādītājpirkstu galus, izveidojot trijstūra augšējo daļu.

2. solis. ietvara pielāgošana. Izmantojiet trijstūri kā ietvaru, kurā raudzīties uz objektu. Pielāgojiet ietvaru, kamēr atrodat attālumu, kas nodrošina ideālu laukumu trijstūrī objekta saskatīšanai.

3.  solis. auras ieraudzīšana. lūkojieties uz objektu caur trijstūri, līdz parādās aura, parasti dažu sekunžu laikā. Lēnām noņemiet trijstūri un atslābiniet rokas. Tagad varat ieraudzīt auru visā pilnībā, koncentrējieties uz noteiktiem raksturlielumiem vai aktivitātes zonām. Ja aura sāk izzust, atkārtojiet procedūru.

4. solis. psihiskā reakcija. Pievērsiet uzmanību psihiskajiem iespaidiem, īpaši paredzēšanas spējai, kas bieži vien spontāni parādās skatīšanās procesā.

Ienākšanas procedūra

Aura ir ļoti plašs enerģijas fenomens. Tā aptver ķermeni un mirdz visos virzienos, veidojot koncentriskas enerģijas zonas ar īpašām malām vai perimetriem, kas kalpo kā dažādas intensitātes enerģijas reģionu robežas. Enerģijas zonām izplešoties ārpus fiziskā ķermeņa un tā enerģētiskā kodola, tās parasti pakāpeniski samazina intensitāti, lielākajam enerģijas apjomam koncentrējoties netālu no fiziskā ķermeņa. Šīs enerģijas izkliedēšanas rezultātā ārējos auras reģionus ar neapbruņotu aci nevar saskatīt pat prasmīgākais auru vērotājs.

Lai arī cilvēka auru simbolizē septiņas ārējās enerģijas zonas, ārējās auras enerģija, iespējams, izplatās līdz bezgalībai. Stratēģijas, kas paredzētas dažādo zonu un to robežu izpētei, liek domāt, ka visattālākajiem reģioniem atšķirībā no iekšējām zonām nav ārējā ietvara, un tie, iespējams, izplešas līdz bezgalībai.

Ienākšanas procedūra ir interaktīva auru vērošanas stratēģija, kas pakāpeniski aizvada skatītāju uz objekta enerģijas zonām līdz brīdim, kad aura kļūst redzama. Procedūra identificē vairāku koncentrisko zonu pastāvēšanu, kas ietver indivīdu, kā arī šo zonu intensitātes samazināšanos, tām virzoties tālāk no fiziskā ķermeņa. Vērotājam piesardzīgi "ienākot" objekta enerģijas laukā, rodas mijiedarbība starp abām auru sistēmām, jo objekta ārējās, izkliedētākās auras zonas atbalsta vērotāja pūliņus ieraudzīt intensīvākās zonas, kas ir novietotas netālu no objekta fiziskā ķermeņa.

Skatīšanās procedūrai ieteicama dabiskā dienas gaisma vai pieklusināts apgaismojums, un objektiem, kuru auras tiek vērotas, jābūt aptuveni divu pēdu attālumā no baltā pamatekrāna.

1.  solis. mijiedarbība auras laukā. nostājieties skatiena attālumā aptuveni divdesmit pēdas no objekta. Jūs, iespējams, esat objektam sajūtamā enerģijas laukā. Uz brīdi aizveriet acis un pievērsiet uzmanību jebkuram iespaidam, kas vēsta par enerģijas mijiedarbību starp jūsu enerģijas lauku un objekta enerģijas lauku.

2.   solis. pirmā pieeja. lūkojieties uz objektu un lēnām speriet trīs četrus soļus uz priekšu, tiklīdz ievērojat izmaiņas enerģijas mijiedarbībā. Koncentrējoties uz objektu, īpaši uz tā galvas un kakla daļu, novērojiet jebkuru redzamu auras izpausmi, piemēram, krāsas vai spožumu.

3.  solis. papildu pieejas. atkārtojiet 2. soli, līdz aura skaidri atklājas skatienam. Tiklīdz aura kļūst redzama, var būt nepieciešams pielāgot jūsu skatienu, pārvietojoties dažus soļus uz priekšu un atpakaļ līdz brīdim, kad sasniedzat ideālo skatīšanās attālumu.

4. solis. auras ieraudzlšana. Tiklīdz esat noteicis ideālo auras ieraudzīšanas attālumu, koncentrējiet uzmanību uz auru un tās dažādajiem raksturlielumiem.

Šo procedūru var salīdzināt ar stereoskopu vai maģiskās acs tehniku, kam nepieciešama apskatītā objekta attāluma pielāgošana, lai sasniegtu ideālo, trīs dimensiju skatīšanās attālumu. Parastam auras vērotājam ideālais cilvēka auras ieraudzīšanas attālums variē aptuveni no astoņām līdz divpadsmit pēdām. Tomēr dažādiem vērotājiem šāds attālums var ievērojami atšķirties. Pat atkārtotos viena un tā paša objekta skatīšanās brīžos ideālais attālums dažādos auru aplūkošanas gadījumos atšķirsies. Šīs atšķirības, iespējams, izraisa vairāki faktori, ieskaitot pašreizējo garīgo un fizisko skatītāja un objekta stāvokli, kā arī apkārtējos auras ieraudzīšanas apstākļus.

Nākamajā nodaļā atklāsim, ka auras enerģijas zonas un to relatīvo spēku var novērtēt ar stratēģiju, kurā izmanto dažas metāla āderu meklēšanas rīkstītes. Iespējams noteikt katras zonas robežas, izņemot attālākās zonas, kas šķietami izplatās līdz bezgalībai, un izveidot auru zonu karti. Tā, izmantojot atbilstošu attālumu mērogu, var sniegt visaptverošu priekšstatu par koncentriskajām zonām un to raksturlielumiem. Āderu meklēšanas rīkstīšu izmantošana auras bojājumu zonu noteikšanā tiks apskatīta nākamajā nodaļā.

Ņemot vērā auras sistēmas plašo enerģijas lauku, kā arī tā spēju radīt un izkliedēt enerģiju, nevajadzētu būt pārsteigumam, uzzinot, ka enerģijas koncentrācijas var tīši veidot un pārnest uz izvēlētiem objektiem, arī uz citām auru sistēmām, pārvarot ievērojamus attālumus. Iejaukšanās fenomena piemēri, kurus izpētīsim vēlāk, ir vairāki psihiskās dziedniecības gadījumi, kas saistīti ar dziednieciskās enerģijas pārnešanu no dziednieka auras sistēmas uz saņēmēju.

Psihiskās uztveres procedūra

Līdz šim apspriestās auru ieraudzīšanas procedūras uzsvēra stratēģijas, kuras izmanto vizuālās uztveres spējas. Esam pētījuši procedūras, kas ir sevišķi strukturētas, lai pielāgotu redzes mehānismus auru sistēmas enerģijai un padarītu auru saskatāmu cilvēka acij. Atklājām, ka auras ieraudzīšana ir lielisks veids, kā vingrināt mūsu mediju spējas un gūt svarīgu informāciju, kas nav pieejama pa citiem kanāliem. Pat nomāktas pieredzes vai impulsi, kas dziļi paslēpti objekta zemapziņā, bieži vien auru skatīšanās laikā kļūst redzami.

Raudzīšanās uz auru var aktivizēt mūsu mediju spējas, varam arī tās izmantot, lai ieraudzītu auru. Psihiskās uztveres procedūra ir auru ieraudzīšanas stratēģija, kas īpaši veidota, lai padarītu auru saskatīšanu neatkarīgu no sajūtu uztveres. Šī savā ziņā subjektīvā procedūra balstās uz mūsu mediju spējām ne tikai ieraudzīt auru, bet arī noteikt tās psihisko saistību. Daudzi pieredzējuši auru vērotāji izmanto procedūru kopā ar citām daudz tiešākām auru vērošanas stratēģijām, pateicoties to spējai papildus atklāt īpaši nozīmīgu informāciju.

Tā kā procedūra ir relatīvi nestrukturēta, to var izmantot dažādās situācijās. Procedūra pieprasa, lai mēs būtu objekta enerģijas laukā, bet ne vienmēr objekta ciešā tuvumā. Attālumos, kas ir lielāki par divdesmit pēdām no objekta, tehnikas lietderība ir apšaubāma, izņemot gadījumus, kad darbu veic auru speciālisti.

Procedūras spontānās un neuzbrūkošās dabas dēļ daudzi apdāvināti mediji to izmanto savu mediju seansu laikā. Tā psihiski iztēlojas ārējās enerģijas izpausmes, kuras, līdzīgi daudzām citām mūsu fiziskajām iezīmēm, vienmēr ir klātesošas, lai citi varētu tās ieraudzīt un reaģēt uz tām, aktīvi iedziļināties objekta visslēptākajās domās vai emocijās.

1. solis. Psihiskā uztveres spēja. Ar aizvērtām acīm radiet psihiskās reakcijas stāvokli, aktīvi sajūtot objekta auras enerģijas. īpaši pievērsiet uzmanību intensitātei, frekvencei un pozitīvajai vai negatīvajai valencei, jo tās saistās ar jūsu auras sistēmu.

2.  solis. enerģiju mijiedarbība. sajūtiet savu un objekta enerģiju mijiedarbību. īpaši pievērsiet uzmanību neparastām aktivitātēm, piemēram, nepastāvīgumam, nelīdzsvarotībai vai jūsu objekta enerģijas lauka novājināšanai.

3. solis. sistēmas tēlainība. Ļaujiet enerģētiskās sistēmas tēliem, arī tādām novirzēm kā plaisas vai caurumi aurā, pavadīt enerģijas mijiedarbību. Veidojiet kopējo mentālo auras enerģijas sistēmas attēlu.

4.   solis. krāsu tēlainība. Ļaujiet parādīties auras krāsu sastāvam. Sajūtiet ienākošās frekvences un to krāsu raksturlielumus. Jūsu psihiskajam prātam ir pārsteidzoša spēja kategorizēt auras enerģijas frekvences dažādās krāsu kategorijās.

5.  solis. kopējā aura. apvienojiet enerģijas sistēmu iespaidus un krāsu raksturlielumus, lai prātā izveidotu objekta kopējās auras attēlu. Pievērsiet īpašu uzmanību psihiskajiem iespaidiem, kas papildina šo procesu.

Tiklīdz esat pabeiguši auras fiziskās vērošanas procedūru, varat vēlēties precīzi ieraudzīt auru, izmantojot kādu no iepriekš izmantotajām objektīvajām procedūrām, kas ļaus apstiprināt psihiskās uztveres.

Daži pieredzējuši auru vērotāji izmanto šī procesa pielāgošanu, lai attālināti saskatītu savu objektu auras no ievērojama attāluma, arī pa telefonu vai internetu. Ja auru enerģijas patiešām plešas līdz bezgalībai, telpiskais attālums nespēj kavēt auru savstarpējo mijiedarbību. Tas varētu šķist ticami, tomēr tikai īpaši jutīgi un pieredzējuši auru speciālisti izjustu šo mijiedarbību un psihiski uztvertu auru no lielāka attāluma.

Ārpusapziņas uztveres tehnika

Ārpusapziņas uztveres tehnika ir variācija par psihiskās uztveres procedūru. Šī tehnika balstās uz priekšnoteikumu, ka mēs uztveram un atsaucamies noteiktiem stimuliem, ieskaitot cilvēka auru, līmeņos, kas iziet ārpus mūsu apziņas sliekšņa. Šo fenomenu dēvē par ārpusapziņas uztveri. Ārpusapziņas uztvere atšķirībā no psihiskās uztveres pieprasa sensoru stimulāciju, kuru uztver un izskaidro zemapziņā. Attiecināta uz cilvēka auru, šī perspektīva norāda, ka mēs fizioloģiski sajūtam auru, bet uztveram un atsaucamies tai vienīgi zemapziņas līmenī. Lai arī ārpusapziņas uztvere ir zemapziņas funkcija, tā var spēcīgi ietekmēt apzināto uztveri un uzvedību. Ārpusapziņas uztveres tehnikas mērķis ir ienest neapzinātās auras uztveres iekšējā apziņā.

Ārpusapziņas uztveri attiecībā uz auru apstiprina tā dēvētā jūtu ķīmija jeb klikšķis, ko bieži izjūtam savās attiecībās ar indivīdiem un grupām. Šos fenomenus var izskaidrot kā divu auru sistēmu mijiedarbību, tomēr tie var izrietēt arī no personu neapzinātām auru uztverēm, ar kurām mijiedarbojamies. Apjaušot savas neapzinātās uztveres, varam izskaidrot savu izturēšanos pret citiem.

Papildus ārpusapziņas uztveres būtiskumu auru ieraudzīšanā parāda arī mūsu atbildes reakcijas uz neorganiskajiem — lai gan augstākās kvalitātes — dzīvo objektu attēlojumiem, piemēram, tiem, kas ieraugāmi mākslīgajos augos vai dzīvnieku modeļos. Daudzi no šiem nedzīvajiem objektiem šķietami izskatās dzīvi, taču mēs tos uztveram atšķirīgi, iespējams, tāpēc, ka tiem trūkst auras. Lieliski izstrādātas, piemēram, slavenību vaska figūras, var šķist dzīvas pat no ļoti tuva attāluma, bet tās neuztveram kā dzīvas, jo tām trūkst auras. Ja mēs varētu izstrādāt tehnoloģiju, kas spētu mākslīgai figūrai iedvest aurai līdzīgu enerģiju, iespējams, figūra sāktu līdzināties dzīvai būtnei. Starp šīm iespējām ir stratēģijas, kas līdzīgas tām, kuras izmantoja elektrofotogrāfijā. Elektriski iegūstot gaismu izstarojošu elektriskā lādiņa pārnesi apkārt figūrai, lai radītu vainagojuma izlādi (kā elektrofotogrāfiju), mēs, iespējams, simulētu auru un piepildītu mākslīgo figūru ar pārliecinošām dzīvības kvalitātēm. To pašu procedūru var izmantot citiem dzīvības formu modeļiem, ieskaitot aizvēsturiskos augus un dzīvniekus, kas atrodami muzejos, lai iedvestu tiem dzīvības iezīmes.

Ārpusapziņas tehnika veidota, lai galvenokārt ienestu neapzinātās auras uztveres mūsu apziņā. Tehnika parāda, ka neapzinātās auras uztveres ietekmē mūsu iespaidus un savstarpējo mijiedarbību ar objektu. Atklājot neapzinātās ietekmes, varam palielināt izpratni par objektu un uzņemties lielāku kontroli pār saviem zemapziņas procesiem, arī mūsu slēptajām mediju spējām.

Ārpusapziņas uztveres tehnika ievērojami atšķiras no citām auru ieraudzīšanas procedūrām, jo tai nav nepieciešama fiziska objekta klātbūtne. Iztēlojoties objektu, tā var atgūt būtiskās pagātnes pieredzes, kas glabājas zemapziņā, kā ari citus nozīmīgus psihiskos iespaidus, kuri tajā ir pašlaik. Šī stratēģija, līdzīgi psihiskās uztveres procedūrai, parasti sniedz informāciju, kas nav sasniedzama ar daudz tiešākām auru ieraudzīšanas stratēģijām.

1.  solis. mentālā tēlainība. aizvērtām acīm pēc iespējas sīkāk iztēlojieties izvēlēto objektu. Attēlam veidojoties prātā, koncentrējieties uz objektam raksturīgām fiziskām īpašībām. Pārdomājiet savu nesenāko mijiedarbību ar objektu.

2.  solis. auras uztvere. turpinot iztēloties objektu, ļaujiet aurai spontāni veidoties apkārt tēlam, kas saskatāms jūsu prātā. Atvēliet pietiekami daudz laika tam, lai aura kļūtu redzama pilnībā, ieskaitot tās krāsas, ekspansivitāti, unikālo sistēmu un citas atšķirīgas iezīmes. Sajūtiet savu reakciju uz objekta auru, tai ieņemot aprises jūsu prātā.

3.  solis. psihiskā uztvere. pievērsiet īpašu uzmanību psihiskajiem iespaidiem, kas pavada šo iztēles procesu. Spontāni ļaujiet uzpeldēt pagātnes, tagadnes un nākotnes informācijai, kas attiecas uz objektu. Prātā apstipriniet: " Iagad man ir pieejami manas visattālākās esības apzinātie un neapzinātie neierobežotie resursi."

4.  solis. secinājums. pabeidziet procedūru, vēlreiz pārskatot savus secinājumus un izpētot veidus, kādos tos izmantot. Ja jūsu objekts ir fiziski klātesošs, apstipriniet secinājumus, lūkojoties uz auru, izmantojot jebkuru no iepriekš apspriestajām tiešajām auru ieraudzīšanas stratēģijām.

Ārpusapziņas uztveres procedūru var lietot, lai izpētītu starpper- sonu attiecības un veicinātu pozitīvāku mijiedarbību, īpaši ar mums nozīmīgiem cilvēkiem. Tā var sniegt būtisku informāciju, kas izskaidro mūsu savstarpējās iedarbības un dod iespēju produktīvi veidot attiecības.

Pāri, kas lieto šo procedūru, bieži vien atklāj, ka aizvien labāk izprot viens otru un ir jutīgāki pret otra vajadzībām. Vingrinājums var veicināt arī pozitīvāku mijiedarbību starp vecākiem un bērniem, īpaši pusaudžu gados, kuru laikā attiecībās parasti rodas straujas izmaiņas. Darba vidē procedūra var atklāt labākās stratēģijas pozitīvu darba attiecību veidošanā, īpaši ar sarežģīta rakstura cilvēkiem.

Nepieciešami papildu pētījumi, lai dziļāk noteiktu ārpusapziņas uztveres sarežģīto dabu un attīstītu pilnveides stratēģijas, kas izmantotu šo spēcīgo fenomenu.

Personīgās auras apskate

Nozīmīgs izaicinājums cilvēka auras izpētē ir drošu stratēģiju apgūšana, kas ļauj saskatīt ne tikai citu auru, bet ieraudzīt arī savējo. Pēdējos gados izstrādātas vairākas daudzsološas auras ieraudzīšanas stratēģijas, taču to būtība bieži vien ir spekulatīva un efektivitāte ne vienmēr atbilstoši parādīta. Mūsu pētījumi atklāja, ka savas auras ieraudzīšanas pūliņi, izmantojot spoguli un citas virsmas, arī ūdeni, tumšo stiklu un dažādus pulētos metālus, parasti nevainagojas panākumiem un nespēj precīzi atspoguļot auras enerģijas. Noteiktos apstākļos šīs virsmas var radīt auras izpausmes, tomēr attēli parasti ievērojami atšķiras no reālās auras. Ar dažiem retiem izņēmumiem arī vispārpieņemtajai fotogrāfijai nav izdevies reāli uztvert auru. Eksperimentāli pūliņi pierakstīt auru, izmantojot noteiktas novatoriskas video un fotogrāfijas tehnoloģijas, bijuši cerīgi, bet nepieciešami papildu pētījumi, lai izvērtētu šīs novatoriskās tehnikas un noteiktu to ticamību.

Pat lietojot progresīvākās auru vērošanas stratēģijas, mūsu auras ieraudzīšanas pūliņi pēc savas būtības ir ierobežoti. Tie ir subjektīvi un parasti sniedz tikai daļēju auras tuvplānu. Psiholoģiski tiecamies redzēt sevi kopumā, nevis saskatīt atsevišķas daļas, kuras izdalām sevis izpētei un analīzei. Turklāt mūsu uztveri par sevi var ietekmēt pagātnes pieredze, intereses, attieksme, izvēles un aizspriedumi. Šo noslieču un to ietekmju apzināšanās sekmē lielāku precizitāti mūsu auru ieraudzīšanas pūliņos.

Citu iespējamo problēmu vidū, kas saistītas ar auras ieraudzīšanu, ir telpiskais attālums, kas parasti nepieciešams auru ieraudzīšanai. Tā kā nevaram pilnībā saskatīt auru ārpus sava ķermeņa, izņemot, iespējams, ārpusķermeņa pieredžu laikā, telpiskais attālums kļūst par būtisku apsvērumu, kas jāņem vērā, cenšoties ieraudzīt auru. Tās ieraudzīšanas stratēģijas, kas pieprasa noteiktu fizisko attālumu starp objektu un skatītāju, nav piemērojamas savas auras saskatīšanai vai ir piemērojamas mazā mērā.

Par laimi, attālums, kas rodas, izstiepjot roku, parasti ir pietiekams vismaz ierobežotai auras ieraudzīšanai. Tāpēc nav pārsteigums, ka auras saskatīšana ar roku palīdzību kļuvusi par vienu no efektīvākajām un ērtākajām pieejām auru ieraudzīšanai. Aura, kas aptver roku, īpaši tās krāsa un lielums, diezgan precīzi parāda kopējo auru.

Procedūra auras ieraudzīšanai ar roku

Procedūra auras ieraudzīšanai ar roku ir veidota, lai palīdzētu cilvēkam ieraudzīt savu auru, kas aptver tā plaukstu un apakšdelmu. Līdzīgi kā citās auras ieraudzīšanas stratēģijās šai procedūrai nepieciešams dabisks vai netiešs apgaismojums un balts fons.

1.  solis. atslābināšanās. Ļaujiet sev atslābināties, dažas reizes dziļi ieelpojot un lēni izelpojot, vienlaikus cenšoties attīrīt prātu no visām aktīvajām domām.

2.  solis. pirkstu izplešana. izstiepiet roku un turiet to ar nedaudz izplestiem pirkstiem virs baltā fona.

3.  solis. vizualizācija. iztēlojieties nelielu punktiņu, kas peld gaisā starp jūsu īkšķi un rādītājpirkstu.

4.  solis. koncentrētais skatiens. koncentrēti lūkojieties uz iedomāto punktu, līdz parādās aura. Tas parasti notiks dažu sekunžu laikā, vispirms izkārtojoties apkārt jūsu īkšķim un labajam rādītājpirkstam, tad apkārt visai rokai un apakšdelmam.

5. solis. auras ieraudzīšana. Tiklīdz aura ir skaidri redzama, novirziet skatienu tieši uz to un novērojiet tās īpašības.

Piezīme, ja kādā vingrinājuma brīdī sajūtat nogurumu, atvēliet dažus mirkļus atpūtai un pēc tam turpiniet procedūru.

Pirkstu skaitīšanas procedūra

Variācija par procedūru auras ieraudzīšanai ar roku ir pirkstu skaitīšanas procedūra. ŠI stratēģija pieprasa pirkstu skaitīšanu izstieptā rokā, kas novietota pret baltu fonu.

1.  solis. pirkstu skaitīšana. ar izstieptu roku un izplestiem rokas pirkstiem lēnām saskaitiet pirkstus citu pēc cita, sākot no īkšķa. Skaitīšanas laikā mirkli paraugieties uz katru no pirkstiem.

2.  solis. apgrieztā pirkstu skaitīšana. Rokai paliekot izstieptai un pirkstiem izplestiem, atsāciet pirkstu skaitīšanu pretējā virzienā, skaitot no pieci līdz viens. Sāciet no mazā pirkstiņa un beidziet skaitīšanu ar īkšķi. Līdzīgi kā 1. soli skaitīšanas laikā mirkli paraugieties uz katra pirksta galu.

3.  solis. lūkošanās uz pirkstiem. dažus mirkļus lūkojieties uz vidējā pirksta galu, tad paplašiniet perifērisko redzi, lai pilnībā iekļautu visu roku. Gandrīz nekavējoties apkārt jūsu plaukstai parādīsies maigs, balts mirdzums, kam sekos krāsaina aura.

4. solis. auras ieraudzīšana. Kad aura saskatāma, varat pievērst tai uzmanību un detalizēti izpētīt tās iezīmes.

Roku trijstūra procedūra

(pielāgota savas auras ieraudzīšanai)

Iepriekš apskatīto roku trijstūra procedūru var pielāgot arī savas auras ieraudzīšanai. Raugoties uz personīgo auru, procedūra saglabā duālo lomu, ļaujot saskatīt auru un aktivizējot medija spējas. Procedūrai nepieciešams dabisks vai maigs, pieklusināts mākslīgais apgaismojums un balts fons.

1.   solis. Trijstūra veidošana. Rokas jānovieto rokas stiepiena attālumā no baltā fona un jāveido trijstūris, vispirms savienojot īkšķu galus, lai radītu trijstūra pamatni. Pēc tam savienojiet rādītājpirkstu galus, izveidojot trijstūra augšējo daļu.

2.   solis. Vizualizācija. Lūkojoties uz trijstūri, kas ir pretī baltajam ekrānam, trijstūra vidū iztēlojieties nelielu punktiņu un uz to pilnībā koncentrējiet uzmanību.

3.   solis. Koncentrētais skatiens. Koncentrējiet skatienu uz iedomāto punktu un turpiniet skatīšanos līdz brīdim, kad parādās aura. Tas parasti notiek dažu sekunžu laikā, sākumā trijstūra iekšienē, pēc tam apkārt plaukstām un apakšdelmiem.

4.  solis. Auras ieraudzīšana. Tiklīdz aura ir redzama, ņemiet vērā tās krāsojumu, plašumu un citas atšķirības iezīmes.

5.   solis. Psihisko spēju aktivizācija. Lai aktivizētu savas psihiskās spējas, pilnībā fokusējiet uzmanību uz koncentrēto enerģiju trijstūri, kuru izveidojušas jūsu rokas, un Jaujiet atklāties psihiskajām atklāsmēm.

6.   solis. Spēcināšanas apstiprinājums. Beidziet procedūru, apliecinot savas spējas auras ieraudzīšanā, un izmantojiet auras enerģijas kā psihiskās izaugsmes kanālus.

Šī personīgās auras ieraudzīšanas stratēģija ir viena no spēcīgākajām individuālo psihisko spēju aktivizēšanas stratēģijām. Mūsu eksperimenta objekti atklāja, ka, koncentrējot trijstūrī 4. soļa laikā izveidotās enerģijas uz auru, tās var efektīvi atvērt telepātiskos nosūtīšanas un uztveršanas kanālus. Ari nākotnes paredzēšanas spējas un gaišredzība gandrīz vienmēr pavada šo procedūras posmu. Mūsu attālinātās raudzīšanās pētījumi atklāja, ka trijstūris var darboties kā ietvars, kurā skaidri ieraugāmi attālu realitāšu psihiskie tēli. Šis pielāgošanas veids bija īpaši efektīvs objektiem, kas citu auru ieraudzīšanas procedūru laikā guva tikai daļējus panākumus.

Plaukstas kustību procedūra

Cilvēka auras sistēma patstāvīgi reaģē uz mūsu pūliņiem stimulēt un palielināt tās enerģētiskās spējas. Plaukstu kustību procedūra ir personīgās auras ieraudzīšanas procedūra, kas veidota, lai rokās radītu īslaicīgu, ļoti labi saskatāmu enerģiju. Procedūrai nepieciešamas tikai dažas sekundes un neliela regulēšana, kā ari balts fons un maigs apgaismojums, lai palīdzētu uztvert krāsas.

1. solis. Saskare ar plaukstām. Plaukstas viegli salieciet kopā un maigi paberzējiet vienu pret otru apļveida kustībām, pēc tam pretēji. Gandrīz nekavējoties sajutīsiet sildošas enerģijas ieplūšanu plaukstās.

solis. Plaukstu atdalīšana. Pastiepieties uz priekšu ar kopā saliktām plaukstām un, rokas turot izstieptas, lēni atdaliet plaukstas, lai izveidotu šauru telpu starp tām. Plaukstās un pirkstu galos sajutīsiet vieglu kņudēšanu.

solis. Enerģijas uztvere. Koncentrējiet uzmanību uz šauro telpu starp rokām un ievērojiet baltu mirdzumu. Kamēr krāsa parādās, pielāgojiet attālumu starp rokām.

solis. Savienotās plaukstas. Atstatu novietotām rokām viegli ielieciet plaukstas, lai radītu noteiktu attālumu starp tām, vienlaikus saglabājot šauro telpu starp pirkstu galiem.

solis. Enerģijas kanāls. Pēc tam, kad esat dažus mirkļus koncentrējušies uz telpu starp pirkstu galiem, savienojiet pirkstu galus kopā un pēc tam lēnām atdaliet tos. Starp pirkstu galiem uzreiz ieraudzīsiet mirdzošas enerģijas kanālu. Pielāgojiet attālumu starp pirkstu galiem, līdz pamanāt krāsas parādīšanos, kas parasti saskan ar krāsu, kura parādās telpā starp rokām 3. solī.

solis. Auras ieraudzīšana. Raugieties uz ieliektajām rokām, kas atrodas viena pret otru, līdz ap tām parādās aura. Tad pavērsiet rokas augšup, lai varētu saskatīt savas plaukstas. Pievērsiet uzmanību rokas aptverošajai aurai un tās dažādajām īpašībām.

Šīs procedūras 6. solī bieži vien saskatāma zaigojošas enerģijas bumba, kas atrodas starp ieliektajām rokām. Daudzi mediju dziednieki izmanto šīs procedūras adaptāciju uzreiz pēc dziedēšanas seansa, lai radītu pozitīvas enerģijas apkopojumu, kuru viņi pārnes uz objektu dziedinošās enerģijas veidā, pavēršot plaukstas pret saņēmēju un dažos gadījumos maigi iemasējot auru.

Plaukstu ieraudzīšanas procedūra izmantojama arī kā psihokinēzes (PK) stratēģija. Mūsu laboratorijā cilvēku grupa izmantoja procedūru, lai radītu kustību svārsta objektā, kas bija zem trauka. Šim vingrinājumam pieci cilvēki, kurus apsēdināja aptuveni sešu pēdu attālumā no trauka, izmantoja procedūru, lai radītu enerģijas koncentrāciju un novirzītu enerģiju uz svārsta pusi. Tiklīdz mirdzošās enerģijas kanāls parādījās 5. procedūras solī, viņi uz svārsta pusi novirzīja rokas ar plaukstām uz leju un prātā pavēlēja enerģijai kustēties. Svārsts atsaucās gandrīz nekavējoties, vispirms izdarot lēni virpojošas kustības un pēc tam noteiktas svārstveida kustības, līdz tās sasniedza trauka malas.

Plašākā mērogā plaukstas ieraudzīšanas procedūru var izmantot kā stratēģiju, kas piepilda planētu ar pozitīvu enerģiju. Tiklīdz plaukstās izveidota enerģijas koncentrācija, rokas tiek pagrieztas ar plaukstām uz augšu, lai izplatītu starojošu enerģiju, kas veido joslu apkārt planētai, vai gaismas ķermeni, kas aptver planētu. Procedūras piemērošanai var izmantot globusu, kas palīdzētu enerģijas nosūtīšanas procesā. Šī adaptācija ir īpaši iedarbīga grupu seansos, to centrā novietojot taustāmu zemes attēlojumu — globusu. Lūkojoties uz to, cilvēki rada pozitīvu enerģiju un pēc tam, pavēršot plaukstas pretī globusam, izklīdina enerģiju apkārt pasaulei gaismas veidā. Procedūru parasti beidz ar apliecinājumu mieram un mīlestībai.

Psihiskā savas auras uztveršanas procedūra

Lūkojoties no psihiskās spēcināšanas perspektīvas, zināšanas sniedz jaunas iespējas, bet absolūtais zināšanu spēks atrodams tā personīgā lietošanā. Vienkārša mūsu auras apziņas paplašināšana sniedz jaunas iespējas. Ja mēs varētu saistīt šo apziņu ar savu apslēptāko būtību, tas būtu vēl iedarbīgāk. Mērķa īstenošanai izveidota psihiskā savas auras uztveršanas procedūra, kas ir nedaudz pārveidota iepriekš apskatītā psihiskās uztveršanas procedūra.

Spēja uztvert sevi un saskatīt savas eksistences būtību ir universāla cilvēkam piemītošā iezīme, kuru tradicionāli uzskata par unikālu. Jāatzīst, ka daudzi zemāki dzīvnieki mācīšanās un pieredzes rezultātā apgūst īpaši sarežģītus uzvedības modeļus. Viņi attīsta problēmu risināšanas prasmes, sociālo pieķeršanos, attieksmes, izvēles un tieksmes. Daži pierādījumi pat liecina, ka viņi apgūst abstraktās domāšanas rudimentāru formu. Bet saskaņā ar vispārpieņemto saprātu dzīvniekiem trūkst spējas veidot uzlabotas savas konceptuālās formas (šim uzskatam nepiekrīt visi zinātnieki un dzīvnieku aprūpētāji).

Cilvēku priekšstats par sevi sastāv no vismaz septiņām uztveres kategorijām. Tās ir: 1) sociālais es — balstīts uz mijiedarbību ar citiem; 2) ambiciozais es — kaut kas, par ko aktīvi tiecamies kļūt; 3) ideālais es — kuru uzskatām par ideālu, bet nesasniedzamu; 4) mainīgais es — kuru redzam kā nepārtraukti mainīgu; 5) reālais es — kuru izjūtam kā mūsu pašreizējo būtību attiecīgajā brīdī; 6) psihiskais es — kuru redzam kā mūsu daudzveidīgu psihisko spēcināšanu un 7) augstākais es — kuru saskatām kā mūsu labākās īpašības un iespējas.

Psihiskā savas auras uztveršanas procedūra identificē mūsu intuitīvās spējas izdzīvot kopējo būtību un tās atsevišķas sastāvdaļas, auru ieskaitot. Procedūra veidota, lai aktivizētu iekšējos resursus, kas nepieciešami, lai radītu mūsu auras pamatotu atspoguļojumu. Tā tiecas sekmēt dziļāku izpratni par personīgo auru un tās atbilstību kopējai būtībai. Šī procedūra būtībā ir meditatīva, tai nepieciešama vēlme godīgi un objektīvi izpētīt savas būtības apslēptākos slāņus.

1.  solis. sagatavošanās. atrodiet ērtu vietu un aptuveni trīsdesmit minūtes noskaņojieties procedūrai. Atļaujiet sev atslābināties un izpētīt savas apslēptākās domas un sajūtas.

2. solis. garīgā pasivitāte. Aizveriet acis un dažas reizes dziļi ieelpojiet, lēni izelpojot. Izdzēsiet visas aktīvās domas.

3.  solis. iekšējā apzināšanās. Pilnībā koncentrējiet uzmanību uz savas dziļākās, apslēptākās būtības centru. Ar domām, kas vērstas uz iekšējo būtību, sajūtiet enerģiju, kas plūst no auras iekšējā kodola, izplatoties pa jūsu kopējo būtību un ieskaujot jūsu fizisko ķermeni mirdzošā gaismā.

4. solis. auras skenēšana. Iztēlojieties savu auru un prātā izejiet tai cauri, sākot no enerģijas sistēmām, kas ir virs galvas, un pakāpeniski virzoties lejup. Ievērojiet sajūtas un iespaidus, kas pavada auras skenēšanu.

5.  solis. auras vērošana. vispirms aplūkojiet auru pilnībā un tad koncentrējieties uz atsevišķām jomām un raksturīgām pazīmēm. Ļaujiet atklāsmēm spontāni parādīties iespaidu vai tēlu veidā. īpašu uzmanību pievērsiet psihiskajām zināšanām, kas gandrīz vienmēr parādās šī procesa laikā.

6. solis. Sevi ietvertā mācīšanās. Apgūstiet pieredzi, prātā izdarot auras momentuzņēmumu un nosūtot to tālākai izvērtēšanai. Beidziet procedūru ar apstiprinājumu: "Esmu pilnībā piepildīts ar pozitīvo enerģiju"

Atgūstot šīs procedūras laikā radīto un atmiņā saglabāto auras tēlu, nekavējoties varat aktivizēt savas individuālās auras uztveres spēcinošos efektus. Iegūto rezultātu vidū ir dziļāka izpratne par sevi, sevis apzināšanās un individuālās pašvērtības sajūta.

Par savas auras apzināšanos bieži vien ziņo objekti, kas ir noteiktās pārveidotās apziņas stadijās, ieskaitot ārpusķermeņa stāvokli un hipnozi. Ārpusķermeņa stāvokļa pieredzes (ĀĶS), arī pazīstamas kā astrālā projekcija un astrālie ceļojumi, rodas, kad astrālais vai nebioloģiskais ķermenis atdalās no sava bioloģiskā līdzinieka un šajā atbrīvotajā veidā izdzīvo attālas telpiskas realitātes, kuras nav atkarīgas no fiziskā ķermeņa. Objekti, kas ieiet ārpusķermeņa stāvoklī, bieži vien ziņo, ka redz savu fizisko ķermeni, kuru atpūtas brīdī ieskauj mirdzoša enerģija. Tomēr mūsu pētījumi atklāja, ka aura, kas aptver fizisko ķermeni ārpusķermeņa stāvoklī, ir ievērojami atšķirīga no auras, kas novērojama normālās apziņas stāvoklī. Vispārpieņemto pārveidojumu vidū ir izmaiņas enerģijas izplatīšanā un krāsās. Tā kā izmaiņas turpinās ārpusķermeņa pieredzes laikā, varētu secināt, ka ārpusķermeņa procedūru izmantošana savas personīgās auras ieraudzīšanai un interpretēšanai ir ierobežota. Pretstatā ĀĶS hipnoze kā tipiski uztverošs stāvoklis sniedz unikālu iespēju auras sistēmas ieraudzīšanā un pārveidošanā. Grāmatas turpinājumā viena nodaļa atvēlēta hipnozei un tās saistībai ar auru.

Katrs var attīstīt spējas ieraudzīt cita cilvēka vai savējo auru. Mūsu veiksme auras interpretēšanā un, pats svarīgākais, tās funkciju mainīšanā, lai sasniegtu spēcināšanas mērķus, ir lielā mērā atkarīga no mūsu spējas ieraudzīt auru. Šo būtisko prasmi varam attīstīt vienīgi ar praksi un pieredzi.

AURAS IZSKAIDROŠANA

Dieva gods ir kādu lietu apslēpt, bet ķēniņa gods ir kādu lietu izdibināt un noskaidrot.

Zālamana pamācības (25:2)

Cilvēka aura, iespējams, vairāk nekā citas cilvēku raksturojošas iezīmes, parāda mūsu pastāvēšanas kā nemirstīga dzīvības spēka, kas eksistē Visumā, nozīmību. Tā atspoguļo mūsu izcelsmes krāšņumu un brīnišķīgo ģenerālplānu, kura ietvaros visi pastāvam. Aura ir dzīvības materiāls. Vienkārša cilvēka auras ieraudzīšana un tās skaistuma izbaudīšana sniedz iedvesmu, bet auras pilnīgās nozīmības atklāšanai nepieciešams dziļāks ieskats tās pamata iezīmēs un sarežģītajos procesos.

Līdzīgi kā cilvēka ķermenis arī aura pastāv kā interaktīva sistēma ar daudzām sastāvdaļām un funkcijām. Pat tās sīkākais, apslēptākais elements var būt nozīmīgs lielākajam veselumam. Lai pilnībā izskaidrotu auru, jāapskata katra tās sastāvdaļa un saistība ar kopējo sistēmu.

Auras krāsas izskaidrošana

Raugoties no vēsturiskās perspektīvas, lielākā daļa seno kultūru izmantoja krāsu kā būtisku simbolu vai uztvertu spēka avotu. Pat viņu dieviem bija noteiktas krāsas, kas simbolizēja to varenību un spēku. Daudzas kultūras uzskatīja, ka krāsai piemīt noslēpumaina vērtība, īpaši dziedniecības mākslā. Atšķirīgu krāsu lietošana arī vēstīja, ka drosme, lojalitāte, statuss un pieķeršanās bija plaši izplatīta tradīcija.

Pat mūsdienās progresīvākās kultūras izmanto krāsas, lai vēstītu par dažādām sociālām un reliģiskām idejām. Izplatītāko piemēru vidū ir baltā krāsa, kas simboliski attēlo šķīstumu, zaļā krāsa, kas attēlo dzīvi, sarkanā krāsa, kas attēlo drosmi, un melnā krāsa, kas simboliski liecina par sērām. Koledžās un universitātēs izmanto krāsas, lai parādītu dažādus mācību novirzienus. Militārajās zinībās īpaša nozīme signālu un kodu veidā piešķirtas dažādām krāsām un to kombinācijām.

Individuāli mūsu emocijas un sajūtas spēcīgi ietekmē dažādas krāsas. Noteiktas krāsas ir uzbudinošas, citas — nomierinošas. Daži rod prieku vienā krāsā, nepatiku — citās. Pētījumi pierādījuši, ka noteiktas krāsas darbojas apetīti rosinoši, bet citas aktivizē ožas sajūtas. Citas krāsas šķiet neitrālas. Lielākajai daļai cilvēku ir sava mīļākā krāsa, zilā ir iecienītākā.

Iespējams, tas nav pārsteigums, bet krāsa ir viena no būtiskākajām cilvēka auras iezīmēm. Krāsa ir auras redzamā enerģijas izpausme, katrai krāsai apzīmējot noteiktu enerģijas funkciju. Aurā parasti novēro dominējošo krāsu, kas apvij ķermeni kopumā, taču laiku pa laikam parādīsies dažādi krāsu toņi, kas aptvers saskatāmo krāsu spektru. Varavīksnes aurā dažādas krāsas ir izkārtotas sfēriskos slāņos, kas aptver ķermeni. Katram slānim ir skaidri saskatāma robeža, vai arī tas maigi saplūst ar citiem slāņiem, lai izveidotu plašākus jauktā krāsojuma robežu reģionus. Krāsas aurā var parādīties kā haotiski traipi, kas saplūst citās krāsās, vai arī tās var veidot atsevišķus izdalītu krāsu laukumus. Cilvēka aura nekad nav pilnīgi balta vai melna, toties laiku pa laikam aurā parādās balti vai melni laukumi. Šīs krāsas parasti ir novērojamas kā koncentrēti gaismas vai tumsas punkti, nevis kā plaši laukumi.

Nemaz nerunājot par krāsu izplatību, aurās arī plaši atšķiras krāsu intensitāte, ekspansivitāte un skaidrība. Laiku pa laikam citkārt pilnīgi neievērojamā aurā parādās īpaši spožas, zaigojošas krāsas koncentrācijas. Krāsu intensitāte un ekspansivitāte parasti ir drošs auras enerģijas apjoma rādītājs: jo krāsa ir skaidrāka vai spožāka, jo spēcīgāk tā ietekmē cilvēku. Gandrīz vienmēr krāsas blāvums vai neesamība aurā liecina par novājinošu ietekmi.

Šajā nodaļā izpētīsim dažādu krāsu nozīmi aurā, īpaši koncentrējoties uz attiecību starp krāsām un personības iezīmēm. Secinājumi balstīti rūpīgā, kontrolētā auras vērošanā un auras tonējuma salīdzinājumā ar citiem novērtēšanas rezultātiem, ieskaitot objekta pašvērtējumu, kā ari citus standartizētos vērtējumus, piemēram, intelekta un personības pārbaudi.

Mūsu veiktajos auru pētījumos objektu krāsu noteica apmācītu auras speciālistu komanda, kas izdarīja secinājumus pēc vairākām auras vērošanas reizēm rūpīgi kontrolētos apstākļos katram eksperimentālajam objektam. Mūsu pētījumi identificēja tikai desmit krāsu kategorijas, taču būtiski atzīmēt, ka auru krāsu variāciju iespējas ir neizsmeļamas. Daudzi krāsu toņi un to izkārtojums, iespējams, nebūs iekļauti turpmākajā diskusijā.

Varavīksne

Jebkuru no krāsām, kas atrodama mākslinieka paletē, var attēlot varavīksnes aurā. Varavīksnes sistēma sastāv no dažādām krāsām, bieži vien maigos toņos, kas veido simetrisku varavīksni, kura ieskauj visu ķermeni vai noteiktu ķermeņa daļu, piemēram, galvu un plecus. Spoža un izteiksmīga varavīksnes aura parasti liecina par plašu pozitīvo personības iezīmju kombināciju — intelekts, rūpes par līdzcilvēkiem, sociālās intereses, intuitīvās zināšanas, godīgums, dāsnums, optimisms un paš- realizācija.

Cilvēkiem, kuru pilnā aura ir spoži mirdzoša krāsas varavīksne, pieder viss labākais no visām pasaulēm. Kā grupa viņi parasti pilnībā nododas darbam, gūst veiksmi karjerā un personīgajā dzīvē. Daudziem spožiem līderiem un atzītiem māksliniekiem mūsdienās ir varavīksnes auras. Jauns pierādījums, kas ir balstīts uz retrospektīvām stratēģijām, kuras izmanto numeroloģiju, norāda, ka dažām nozīmīgākajām vēsturiskajām figūrām, ieskaitot Viljamu Šekspīru un Džordžu Vašingtonu, bija varavīksnes auras.

Varavīksnes aura parasti liecina par plašu vēlamo personīgo īpašību klāstu, tomēr tā ir īpaši jutīga pret nelīdzsvarotību un krāsas izzušanu. Varavīksnes aurai sevišķi kaitējoša ir krāsas izzušana, kas novājina jebkuras krāsu sistēmas auru. Varavīksnes aura arī ir īpaši vārīga pret pēkšņu jaunas, sevišķi sarkanās krāsas iejaukšanos, kas var īslaicīgi sagraut tās sistēmas simetriju.

Dzeltenā krāsa

Dzeltenā krāsa ir viena no izplatītākajām cilvēku aurā. Tā dominē augsti intelektuālu, komunikablu un uzticamu cilvēku aurā. Dzeltenā košumu parasti saista ar inteliģenci, toties krāsas ekspansivitāti attiecina uz sociālo kompetenci un uzticamību, fo košāka krāsa, jo augstāka inteliģence, jo plašāks krāsas laukums, jo izteiktākas sociālās prasmes.

Ja dzeltenā aura dominē, košāko lauku atrašanās vieta ir noderīgs rādītājs objekta intelektuālā rakstura precīzai būtībai. Koši dzeltenā krāsa virs galvas liecina par abstrakto domāšanu, problēmu risināšanas un verbālajām prasmēm, toties koši dzeltenie laukumi apkārt pleciem un krūtīm tiek saistīti ar precīzu kustību koordināciju un mehāniskajām prasmēm.

Kā starppersonu prasmju un sociālo interešu rādītājs, īpaši izteiktu dzeltenās krāsas auru vienmēr pavada uzticība, draudzīgums un spēja būt līdzjūtīgam pret citiem. īpaši sabiedriskus indivīdus gandrīz vienmēr raksturo plašs gaiši dzeltens mirdzums auras attālākajās daļās. Šis modelis bieži vien novērojams spēcīgiem līderiem un sociālajiem aktīvistiem. Šo krāsu raksturlielumu kombinācija šķietami piešķir viņiem ideālo intelektuālo spēju un sirsnības apvienojumu, kas nepieciešams, lai ietekmētu cilvēkus un veicinātu pārmaiņas. Viņi īpaši prasmīgi spēj izvērtēt situācijas un paredzēt to sekas. Mūsu pētījumi par politiskajiem kandidātiem liecināja, ka diezgan precīzi bija iespējams paredzēt kampaņas veiksmi, izmantojot vienkāršu kandidāta auras krāsas sistēmas analīzi.

Blāvums un ierobežojumi aurā, kurā dominē dzeltenā krāsa, parasti liecina par ļoti saspringtām situācijām, kas negatīvi ietekmē intelektuālās funkcijas un sociālo mijiedarbību. Pārspīlēti centieni gūt veiksmi, sabiedriskā statusa zaudējums un personiskie konflikti ietekmē auru un samazina tās spožumu. Atrisinot šos jautājumus, aura parasti atgūst sev raksturīgo mirdzumu un ekspansivitāti.

Zilā krāsa

Cilvēku aurā parasti sastopama ari zilā krāsa. Būtiskākie faktori ir tonis un krāsas dzidrums. Gaiši zilo krāsu parasti saista ar līdzsvaru, mierīgumu, elastīgumu un optimismu, bet tumši zilo — ar prāta modrību un emocionālo kontroli. Gaiši zilo krāsu gandrīz vienmēr var novērot cilvēkiem, kuri augstu vērtē sevis izpratni un līdzjūtību pret citiem. Piesātinātāki zilās krāsas toņi bieži atrodami indivīdu aurās, kuri izceļas ar asām prāta spējām un pašdisciplīnu.

Zilā krāsa aurā īpaši reaģē uz meditācijas un atslābināšanās stratēģijām, kas rada spožāku enerģiju un izplata to auras sistēmā. Sevišķi iedarbīgas gaiši zilā toņa radīšanai aurā ar to pavadošo mierīgo garastāvokli ir stratēģijas, kas iekļauj mierīgus gaiši zila debesjuma attēlus. Stratēģijas, kas izmanto tumši zila baseina attēlus, palīdz aurā ieviest tumši zilo krāsu, vienlaikus sekmējot emocionālo stabilitāti un paškontroli. Laboratorijas apstākļos bioloģiskās atgriezeniskās saites tehnoloģija var objektīvi pārbaudīt psiholoģiskās izmaiņas, arī smadzeņu viļņu sistēmās, kas pavada šīs krāsu izmaiņas aurā.

Nespodri zili laukumi aurā ir saistīti ar negatīvu stresu, pesimismu, bezcerību un nedrošību. Dziļi depresīviem cilvēkiem ar pašnāvnieciskām tieksmēm būs novērojamas plašas tumšas, nespodri zilas auras joslas. Pazīstamais izteiciens — jūtos skumjš [3] varētu būt aizgūts no zemapziņā mītošās apjausmas par nespodri zilo auru. Vismaz teorētiski depresīvs noskaņojums varētu radīt nespodri zilu enerģiju un izplatīt to aurā. Nespodri zilā enerģija, tiklīdz ieviesta aurā, var radīt vēl dziļāku depresiju, un rodas depresijas burvju loks. Neatkarīgi no fenomena dinamikas, attiecībām starp auras krāsu un noskaņojumu ir būtiska terapeitiska saistība depresijas cikla novērošanai un mainīšanai. Nākamajā nodaļā apskatīsim spēcināšanas stratēģijas, kas īpaši veidotas, lai auras sistēmā novērstu blāvumu un ieviestu košumu.

Zaļā krāsa

Koši zaļā krāsa aurā liecina par dziedējošu enerģiju, tieksmi pēc pašrealizācijas un izteiktām izzināšanas spējām, īpaši attiecībā uz globālajiem apstākļiem. Veselības aprūpes profesionāļiem — ārstiem, medmāsām, klīniskajiem un konsultējošajiem psihologiem, psihiatriem, mediju dziedniekiem un sociālajiem darbiniekiem — parasti dominē koši zaļa aura vai tajā vismaz ir lieli koši zaļas auras laukumi. Interesanti, ka mediju dziednieku aura parasti ir zaigojoša, šī īpašība ne vienmēr ir novērojama citu veselības aprūpes speciālistu aurā. Spoži zaigojošu zaļo toni saista arī ar maģiskiem apziņas līmeņiem, un parasti to var plaši novērot maģijas praktizētāju aurā.

Koši zaļais ir plaši izplatīts studentu aurā, kuri plāno darboties veselības aprūpes jomā. Mūsu pētījumos, kas aptvēra arī medicīnas studentus, atklājās, ka koši zaļā ir visbiežāk novērotā auras krāsa, lai gan klātesošas bija ari citas krāsas. Arī pētījumā, kas novēroja studentus, kuri iesaistījušies slimnieku kopšanas programmā, koši zaļā krāsa bija biežāk nekā citas.

Vides aizstāvjiem aurā parasti dominē plaši koši zaļās auras laukumi. īpaši dedzīgu vides aktīvistu vidū koši zaļā krāsa bieži parādās kā starojošas enerģijas lauks, kas aptver visu ķermeni.

Nespodri zaļais tonis cilvēku aurā ir saistīts ar pesimismu, iekšējiem konfliktiem un personīgā nepiepildījuma sajūtu. Nespodri zaļā ir ari skaudības krāsa, rosinot uz plaši izplatīto izteicienu — zaļš no skaudības. Indivīdi ar plašiem nespodri zaļā toņa reģioniem aurā parasti sūdzas par netaisnību un apkārtējo cilvēku negodīgumu. Viņi ātri sniedz racionālu izskaidrojumu savai uzvedībai un vaino citus savās neveiksmēs, bet reti ir neslēpti naidīgi. Šīs krāsas negatīvie impulsi parasti tiek apslēpti vai noglabāti zemapziņā. Daudzos gadījumos naidīgums, kuru viņi izjūt pret citiem, patiesībā atspoguļo viņu negatīvās izjūtas pret sevi. Iespējams, nav pārstegums, ka indivīdi, kuru aurā dominē nespodrs zaļais tonis, izvairās no pārmaiņām, vienlaikus noraidot šīs krāsas negatīvo iesaisti.

Nespodra zaļā krāsa ar pelēku tonējumu bieži vien ir priekšvēstnesis personīgajai katastrofai vai citām nopietnām nelaimēm, ieskaitot fiziskās slimības.

Violetā krāsa

Violetā ir jaunības, atjaunošanās, jutīguma, ideālisma un talanta krāsa. Lai arī tā aurā var parādīties starp citām krāsām, kas ir blāvas vai krāsu zaudējušas, violetā aurā vienmēr ir spoža un mirdzoša. Tā ir cerību krāsa un mēdz būt diezgan stabila. Tā ir saistīta ar pozitīvu dzīves uztveri, daudzpusību un spēcīgu paštēlu.

Tā kā šī krāsa bieži sastopama simt gadu pārsniegušu cilvēku aurā, violeto krāsu mēdz saistīt ar ilgmūžību. Iedarbīgāko atjaunošanās stratēģiju vidū vīriešiem un sievietēm ir tās, kuru mērķis ir aurai pievienot violeto krāsu.

Violetā bieži vien ir bagātīgi sastopama vīriešu un sieviešu aurā, kuriem ir skaidri izteiktas humānās intereses. Viņi sasnieguši augstāko punktu karjerā, dāsni veltot laiku un resursus mērķiem, kurus uzskata par vērtīgiem. Viņu politiskie uzskati parasti ir mēreni, un viņi koncentrē intereses uz tādām aktivitātēm kā vēstures saglabāšana un dažādas mākslas.

Brūnā krāsa

Brūnā krāsa cilvēku aurā parasti ir saistīta ar interesi par zemi un tās dabiskajiem resursiem, līdztekus tādām personības īpašībām kā praktiskums, stabilitāte un neatkarība. Gandrīz vienmēr ģeologu, ekologu, arheologu, ainavistu un celtniecības darbinieku aurā sastopami brūnās krāsas apgabali, kas var parādīties kā izolēti laukumi vai ieskaujošs lauks starp citām krāsām.

Indivīdi ar izteikti brūnu auru parasti interesējas par aktivitātēm brīvā dabā, piemēram, pārgājieniem, slēpošanu, kāpšanu kalnos un medībām. Viņi bieži vien ir veiksmīgi x paaudzes pārstāvji, bet viņiem ir tendence izrādīt neapmierinātību ar ierastām aktivitātēm darbā un tradicionālo dzīvi priekšpilsētā. Viņi parasti rūpējas par savu veselību. Iecienītāko brīvā laika pavadīšanas aktivitāšu vidū ir treniņi sporta zālē «n rokasbumbas spēlēšana. Nedēļas nogalē viņiem patīk atpūsties pludmalē vai doties kalnos. Viņi ir sabiedriski draudzīgi, tomēr augstu vērtē privātumu un savu telpu.

Veiksmīgu uzņēmēju un miljonāru, kas nopelnījuši savu kapitālu pašu spēkiem, aurā vienmēr būs novērojami lieli brūnas krāsas laukumi. Vadītāji, kuru aurā ir šī krāsa, ir uzstājīgi, praktiski un neatkarīgi. Viņi tic sev un ļoti paļaujas uz savām intuitīvajām prasmēm. Viņi sev apkārt veido talantīgu darbinieku un konsultantu komandu, ir pašpārliecināti, izlēmīgi un prasmīgi lēmumu pieņēmēji. Viņi nav impulsīvi, taču prasmīgi spēj kalt dzelzi, kamēr tā karsta.

Jābūt piesardzīgiem, lai brūno krāsu nesajauktu ar izmaiņām auras krāsā, kuras rada cigarešu smēķēšana. Cigarešu dūmi, ievilkti smēķējot vai ieelpoti, kā zināms, ierobežo auru un maina tās krāsu, piešķirot nespodru, dzeltenīgi brūnu toni.

Purpursarkanā krāsa

Purpursarkanā krāsa aurā ir diezgan reti sastopama, to parasti saista ar filozofiskām un abstraktām interesēm. Cilvēki ar šo auras krāsojumu bieži vien ir radoši un mākslinieciski. Viņi intuitīvas zināšanas vērtē augstāk par ekspertu viedokļiem, kas, kā paši norāda, bieži vien nesaskan. Viņi ir vispusīgi izglītoti cilvēki, kas koncentrējas plašākiem principiem, nevis konkrētiem faktiem vai izteikumiem, kas balstīti uz statistikas datiem, kuriem viņi parasti neuzticas.

Viņi materiālās vērtības uzskata par sekundārām, tomēr materiālā labklājība pie viņiem nāk viegli. Intelekts parasti ir augstāks par vidējo, un viņiem piemīt ļoti labas verbālās prasmes. Viņu vienaudži gandrīz vienmēr šos cilvēkus ciena, un viņi parasti izvēlas sev tīkamu karjeru, kurā var brīvi īstenot personīgās intereses.

Purpursarkanā krāsa bieži vien ir dominējošā ministru, filozofu un teorētiķu aurā. Tā ir stabila krāsa, kas nepadodas izbalēšanai.

Oranžā krāsa

Oranžā krāsa dominē cilvēku aurā, kuri dzīvē ļoti daudz sasniedz. Viņi ir ekstraverti, kuri izvēlas karjeru, kas prasa ievērojamu sociālo mijiedarbību, piemēram, politikā vai pārdošanā. Viņi ir neatkarīgi un konkurētspējīgi, un viņiem gandrīz vienmēr piemīt spēcīgas pārliecināšanas prasmes. Viņiem ir tendence censties pārlieku kompensēt savas vājības un kritikas gadījumā var ieņemt aizsargpozīciju. Viņi augstu vērtē pozitīvu sociālo mijiedarbību, tomēr bieži vien izjūt grūtības ilgtermiņa attiecību veidošanā. Enerģija dažkārt tiek izšķiesta, un viņiem neizdodas pabeigt nozīmīgus uzdevumus.

Oranžās krāsas blāvumu saista ar nepacietību, egoismu, zemu toleranci pret vilšanos un emocionālo nestabilitāti.

Pelēkā krāsa

Pelēkā krāsa aurā ir īslaicīga, taču ļaunu vēstoša krāsa. Tā var būt priekšvēstnesis slimībām, citām nelaimēm un, izplatoties aurā, pat nāvei. Par gaidāmajām slimībām liecina iepelēki laukumi auras iekšējos reģionos. Nelieli tumšpelēki laukumi atkarībā no krāsas atrašanās vietas var liecināt par nopietnām veselības problēmām, piemēram, orgānu disfunkciju.

Pelēkā krāsa var liecināt arī par dzīves likstām, kas nav saistītas ar veselību, īpaši tad, kad parādās ierobežotās auras apakšējos reģionos. Plašs ārējais pelēkās krāsas laukums bieži vien ir saistīts ar personīgiem zaudējumiem, kas ietver finanšu vai attiecību jomu.

Sarkanā krāsa

Sarkanā krāsa aurā parādās kā pēkšņs uzplaiksnījums vai relatīvi neliels, bet spēcīgs laukums, kas novērojams īsu laiku. Tas bieži vien saistīts ar impulsīvu uzvedību un spēcīgām emocijām, arī dusmu uzplūdiem. Līdzīgi kā ar skumjām, kuras saista ar zilo krāsu, un skaudību, kuru raksturo ar zaļo krāsu, izplatītais izteiciens "sarkans no dusmām" var būt balstīts aurā. Mūsu uzmanību apzināti vai neapzināti piesaista īpaši spēcīgi sarkanās krāsas uzplaiksnījumi aurā, kas liecina par dusmām, prātā veidojot attiecīgu asociāciju.

Lai arī sarkanās krāsas uzliesmojumi aurā ir pārejoši, tās pavedieni var cauraust auru kā relatīvi pastāvīga aktivitātes sistēma ar iespējami draudīgām sekām. Mūsu pētījumā par cietumniekiem sarkanās krāsas pavedieni bieži vien caurauda auru atkārtotiem likumpārkāpējiem vai vardarbīgu noziegumu izdarītājiem. Sarkanās krāsas pavedieni caurauda auru arī pusaudžiem, kas mēdza rīkoties agresīvi.

Mūsu pētījums par universitātes studentiem atklāja nozīmīgu saistību starp sarkanās krāsas laukumiem aurā un tieksmi pēc ekstrēmām lietām un piedzīvojumiem, kuru noteica psiholoģiskie testi. Sarkanās krāsas laukumi bija arī saistīti ar nemieru un vēlmi uzņemties risku. Sarkanās krāsas laukumi universitātes studentu vidū netika atklāti bieži, tomēr tie bija diezgan izplatīti vīriešu studentu aurā, kas aktīvi iesaistījās dažādās sporta sacensībās.

Krāsas un numeroloģija

Jebkura saistība starp numeroloģiju jeb zinātni par skaitļiem un cilvēka auru var šķist apšaubāma. Bet, ja pasaule veidota uz skaitļu pamata, kā to 550. gadā pirms Kristus apgalvoja Pitagors, un ja katram skaitlim piemīt nozīmība, kas iziet ārpus tā kvantitatīvā apjoma, kā to divus tūkstošus gadus vēlāk minēja Agrippa, nevajadzētu būt pārsteigtam, uzzinot, ka skaitļu enerģijas frekvences noteiktos veidos sasaucas ar auras enerģijas frekvencēm. Šāda saistība ir atklāta.

Pētījumā, kas veikts mūsu laboratorijā, katra objekta dzimšanas skaitli samazināja līdz vienam skaitlim ar pārveidotās numeroloģijas procedūras palīdzību, kuru apskatīsim vēlāk. Pēc tam katram objektam noteica dominējošo auras krāsu, un objekta dzimšanas skaitlis atklāja ļoti spēcīgu saistību ar to, jo dzimšanas skaitlis sniedza rādītāju par dominējošo auras krāsu. Pasakot to citādi, personīgās īpašības, kas saistītas ar norādīto indivīda dzimšanas skaitli, bija līdzīgas tām, kuras attiecināja uz indivīda dominējošo auras krāsu. Līdzīga saistība atklājās divos pētījuma atkārtojumos. No pētījumiem izriet, ka, ņemot vērā tikai indivīda dzimšanas skaitli, mēs ar saprātīgu pārliecību varam paredzēt šī indivīda auras dominējošo krāsu.

Turpinājumā kopsavilkums par iegūtajiem rezultātiem saistībā ar dzimšanas skaitli un auras krāsu.

Dzimšanas skaitlis 1 — indivīdos ar šo dzimšanas skaitli dominējošā ir oranžas krāsas aura. Cipars 1 un arī oranžā krāsa liecina par neatkarību un spēcīgu tieksmi pēc panākumiem.

Dzimšanas skaitlis 2 — tas bieži atklāja indivīdu vidi, kuru aurā dominējošā krāsa bija gaiši zila. Cipars 2 un arī gaiši zilais tonis aurā liecina par līdzsvaru un mieru.

Dzimšanas skaitlis 3 — violetā krāsa un dzimšanas skaitlis 3 bieži vien sasaucās, vēstot par talantu un daudzveidību.

Dzimšanas skaitlis 4 — brūnās krāsas pārsvaru lielākoties atklāja indivīdiem, kuru dzimšanas skaitlis bija 4. Brūnā krāsa un dzimšanas skaitlis 4 liecina par nosvērtību un praktiskumu.

Dzimšanas skaitlis 5 — varavīksnes auru saista ar dzimšanas skaitli 5. Sarkanā krāsa laiku pa laikam parādās visās izpētītajās aurās, taču biežāk to novēroja indivīdu aurās, kuru dzimšanas skaitlis bija 5. Varavīksnes auru ar tās nejaušo sarkanās krāsas sistēmu un ciparu 5 saista ar daudzveidīgumu, intensitāti un aizrautību.

Dzimšanas skaitlis 6 — dzeltenā aura bieži dominēja cilvēku vidū, kuru dzimšanas skaitlis bija 6, kas liecināja par uzticību, inteliģenci un sociālajām spējām.

Dzimšanas skaitlis 7 — tas bija saistīts ar dominējošo purpursarkano auru, kas liecina par abstraktām interesēm.

Dzimšanas skaitlis 8 — tas liecina par veiksmi, un to bieži atklāja indivīdiem, kuru aura apvienoja zaļo un dzelteno. Ar zaļo un dzelteno krāsu saistīto īpašību plejāde, līdzīgi kā cipars 8, liecina par izteiktu potenciālu gūt panākumus.

Dzimšanas skaitlis 9 — zaļo krāsu un dzimšanas skaitli 9 bieži atklāja kopā, tās abas liecina par tieksmi pēc pašrealizācijas un rūpēm par pasauli.

Mūsu pētījumi par saistību starp numeroloģiju un cilvēka auru lie- iina, ka cilvēka dzimšanas skaitlis attēlo plašas izaugsmes iespēju un potenciālu kategorijas, toties personīgās auras sastāvs norāda uz katra individuālo iespēju un sasniegumu būtību, auras krāsojumam virzot šo izaugsmes procesu. Raksturlielumi, kas ir saistīti ar konkrēto dzimšanas skaitli, ir izaugsme nepārtrauktībā, un attiecīgais auras krāsojums atspoguļo šo raksturlielumu attīstību. Zemu attīstības līmeni, pat gadījumos, kad potenciāls ir augsts, parasti attēlo kā auras spožuma neesamību vai savilkumus auras sistēmā. Kad pozitīvie raksturlielumu aspekti, kas sais- līti ar konkrētu auras skaitli, ir pilnībā attīstīti, auras krāsa, kas attiecas uz dzimšanas skaitli, pieņem plašu un retu mirdzumu, kuru daudzi auras vērotāji raksturo kā prizmatisku. Zemākais iespējamais iznākums padara ar dzimšanas skaitli saistīto auras krāsu izplūdušu un nespodru. Tomēr krāsas un dzimšanas skaitļa noteiktās izaugsmes iespējas saglabājas neskartas.

Mūsu pētījumos dzimšanas skaitļa noteikšanai bija nepieciešama viena cipara piešķiršana katra indivīda dzimšanas datumam. Iepriekšējie pētījumi, kurus novēroja mūsu speciālistu komanda, atklāja, ka ne dzimšanas skaitlis, kas balstīts uz dzimšanas mēneša pozīciju gadā, ne precīzā krāsas/skaitļa saistība, kuru parasti uzsver numeroloģija, nebija nozīmīgi saistīti ar dominējošo auras krāsu. Mēs izmantojām tehnoloģijas, kas nedaudz atšķiras no tradicionālās numeroloģijas.

Lai noteiktu dzimšanas skaitli, lietojām noteiktus numeroloģijas aspektus, kurus bieži izmantoja, lai noteiktu indivīda vārda skaitli. Sākumā atkarībā no burtu novietojuma alfabētā katram mēnesim piešķīra noteiktu alfabēta burtu. Šoreiz netika izmantota skaitliskās vērtības piešķiršana mēnesim, pamatojoties uz tā pozīciju gadā. Burtiem ar divciparu skaitļiem šos skaitļus saskaitīja kopā un reducēja līdz vienam ciparam, kuru pēc tam piešķīra attiecīgajam burtam. Piemēram, burts M alfabētā ir 13. vietā. Skaitli 13 reducējot līdz vienam ciparam, burts M iegūst skaitlisko vērtību 4. Burti, kas ieņem viena cipara pozīciju, automātiski iegūst šīs pozīcijas skaitlisko vērtību. Piemēram, burts G alfabētā ir 7. vietā un

automātiski iegūst skaitlisko vērtību 7. Turpinājumā redzamais skaitļu/ alfabēta paraugs sniedz ātru atsauci uz katra burta automātisko vai samazināto viena cipara vērtību.

Atbilstoši šim paraugam, burtu A, J un S skaitliskā vērtība ir 1; burtu B, K un T skaitliskā vērtība ir 2 un tā tālāk. Lai iegūtu kopējo skaitlisko dzimšanas datuma vērtību, visu dzimšanas mēneša burtu skaitliskās vērtības pieskaitītas dzimšanas gada un dienas vērtībām. Tad ciparus šajā kopējā vērtībā saskaita kopā un summu reducē līdz vienam ciparam. Dzimšanas datumam 1975. gada 16. septembris dzimšanas skaitli iegūst šādi:

SEPTEMBER161975= 1 +5+7+2+5+4+2+5+9+1 +6+1+9+7+5=69= =6+9=1+5=6

Izmantojot šo formulu, indivīdam mūsu piemērā dzimšanas skaitlis ir 6.

Mūsu pētījumā katra cilvēka dzimšanas skaitli salīdzināja ar dominējošo krāsu viņa aurā. Skaitļu numeroloģisko svarīgumu salīdzināja ar dominējošās auras krāsas auroloģisko nozīmi, lai noteiktu saskaņas līmeni starp šiem diviem rādītājiem. Mūsu cilvēka dominējošā aura ir dzeltena. Tā kā dzimšanas skaitlis 6 un dzeltenā aura liecina par sociālajām un intelektuālajām spējām, šie divi mērījumi atbilst viens otram. To apliecina arī fakts, ka šis cilvēks bija viens no spējīgākajiem studentiem. Mēs atklājām saskaņu starp trīs nozīmīgiem mainīgajiem — dzimšanas skaitli, dominējošo auras krāsu un personīgajām īpašībām, par kurām liecina abi iepriekšminētie rādītāji.

Numeroloģijas un auras pētījumi norāda, ka pat tikai indivīda dzimšanas skaitlis (kuru nosaka, izmantojot mūsu pielāgoto procedūru) sniedz noderīgu un ērtu dominējošās auras krāsas rādītāju ari tiem indivīdiem, kuri nevar piedalīties auru ieraudzīšanā. Ar pieņemamu precizitāti

Ir iespējams noteikt ari nozīmīgu vēsturisko personu auru krāsas, lietojot šo procedūru kā retrospektīvo stratēģiju, ar nosacījumu, ka mums ir pieejams indivīdu dzimšanas datums. Tabula parāda prognozētās dominējošās auras krāsas izvēlētām vēsturiskajām personībām.

Nemaz nerunājot par numeroloģijas nozīmību dominējošās auras krāsas piešķiršanā cilvēkiem, kas nav fiziski klātesoši, tā ir nozīmīga mūsu cilvēka auras pētījumā, jo papildina citas stratēģijas, arī tiešās auras ierau- dzīšanas tehnikas. Nav viens labākais veids, kā pētīt cilvēka auru. Uzzinot par vairākām stratēģijām, varam kompensēt vājos punktus katrā atsevišķā pieejā. Noderīgas ir arī papildu stratēģijas, kas ļauj noteikt citu procedūru precizitāti. Piemēram, ja zinām indivīda, kura auru pašlaik vērojam, dzimšanas skaitli, tad varam noteikt viņa dominējošo auras krāsu. Tas palīdz novērtēt auru ieraudzīšanas stratēģiju precizitāti. Ar līdzīgu nozīmību varam izmantot numeroloģiju kā papildinājumu savas auras ieraudzīšanas pūliņiem.

Jāuzsver, ka saistībai starp dzimšanas skaitļiem un auras krāsām, kas uz tiem tiek attiecinātas, ir neierobežota izmantojamība, izņemot gadījumus, kad tā tiek interpretēta kopējās auras sistēmas kontekstā un ir

pieejami ari citi informācijas avoti. Tā kā pētījumi, kas attiecas uz cilvēka auras numeroloģiju, ir ierobežoti un to saistība nav ideāla, mūsu secinājumi labākajā gadījumā ir jāuzver kā eksperimentāli. Nepieciešami turpmāki pētījumi, lai palielinātu izpratni par šo neparasto parādību.

Esam apskatījuši tikai dažas no cilvēka aurā atrodamajām krāsām. Tās veidošanās aurā ir dinamiska funkcija, nevis vienkāršs ierobežotu kategoriju kopums. Cilvēka acs var saskatīt miljons vai vairāk atšķirīgu krāsu, un katra no tām var būt klātesoša cilvēka aurā, katra no tām ir būtiska spēcināšanas procesā. Mēs esam koncentrējušies uz ierobežotu izvēlēto krāsu skaitu nevis centienos apskatīt visas iespējas, bet gan sniegt vispārēju pamatojumu, uz kuru balstoties varam paplašināt zināšanas un izpratni par auru.

Auras paraksts

Līdztekus krāsai cilvēka aura sastāv no vairākiem citiem būtiskiem elementiem, kas, atbilstoši izskaidroti, var palielināt izpratni par auru un tās saistību ar personīgo pilnveidošanos. Katra auras īpašība, ieskaitot tās, kuras ir papildinātas ar apslēptām iespējām, reaģē uz mūsu iejaukšanos. Iespējams, pat vairāk nekā citai cilvēka sistēmai aurai pieder galvenā atslēga, kas var atvērt durvis uz dziļāku savas iekšējās būtības un visattālākās Visuma izplatības izpratni, vienlaikus sasaistot šīs abas lietas.

Uzzinot par auru un tās funkcijām, tiekam iedvesmoti jaunā izpratnē novērtēt mūsos mītošo diženo dzīves spēku. Iedziļinoties katrā auras būtiskākajā iezīmē un pētot tās saistību ar pilnveidošanu, atklājam jaunas un pārsteidzošas iespējas personīgajai izaugsmei un piepildījumam.

Enerģijas sistēmas un veidi

Enerģija, kuru var apzīmēt kā iedarbīgu spēku, atrodas cilvēka auras sistēmas pamatā. Cilvēka aura ir nevis vienkāršs enerģijas fenomens, bet gan daudzu enerģijas sastāvdaļu un procesu kopums. Auras enerģijas parasti parādās krāsaina mirdzuma formā, kas pieņem ļoti strukturētas sistēmas un enerģijas aktivitātes veidus. Kopā šie elementi veido unikālu struktūru, kuru dēvē par katra cilvēka auras parakstu. Lai ari aura nepārtraukti attīstās un mainās, tās paraksts, līdzīgi cilvēka personībai, saglabājas relatīvi nemainīgs. Auru ietekmē daudzas sarežģītas mijiedarbības, kas ir auras sistēmā, pastāv arī starp auru un citām tās ietekmēm. Auras paraksts ir būtisks rādītājs par šo mijiedarbību veidu. I'iemēram, auras paraksta simetrija liecina par mentālu, fizisku un garīgu harmoniju, toties svārstības parakstā liecina par satrauktu, nelīdzsvarotu stāvokli.

Jebkura auras vērošanas stratēģija, kas atklāj tādus auras raksturlielumus kā auras krāsa un lielums, parasti ir efektīva, lai pilnībā atklātu auras sastāvu. Reizēm auras vērošanas laikā kļūst redzamas ļoti specifiskas strukturālās sastāvdaļas, kas rodas pat pirms krāsas un citu vispārīgāku īpašību parādīšanās. Šo paraksta sistēmu un veidu vidū ir: 1) enerģijas straumes; 2) enerģijas sakopojumi; 3) gaismas punkti; 4) tumsas punkti; 5) tukšumi; 6) uzliesmojumi; 7) simetrija un līdzsvars; 8) plaisas; 9) antenas; 10) loki un 11) plašs unikālu enerģētisku formu klāsts, ari dažādi ģeometriski enerģijas ķermeņi.

Priekšstats par komplicēto auru ar tās sarežģītajām paraksta sistēmām un veidiem sākotnēji var šķist "aiz matiem pievilkts", bet, ņemot vērā bioloģiskā ķermeņa sarežģīto dabu, mūs nepārsteigs cilvēka auras sistēmai piemītošā līdzīgā sarežģītība. Arī brīžos, kad pētām Visumu — no lielākās zināmās galaktikas līdz pat sīkākajai vielas daļiņai —, atklājam diženu sistēmu, kas vairākos veidos salīdzināma ar mūsu būtības brīnumskaisto veidolu, ieskaitot arī mūsu auras sistēmas sastāvu. Līdzīgi kā kosmoss, mēs esam kompleksas, no daudziem elementiem veidotas radības, kas visas iecerētas, lai darbotos harmonijā.

Auras paraksta veida interpretēšanai ir nepieciešamas ne tikai auras ieraudzīšanas prasmes, bet arī vērīga konkrēto elementu un to mijiedarbību apzināšanās. Turpmāk apskatīsim vairākus būtiskus auras paraksta raksturlielumus un to nozīmību personīgās pilnveides procesā. Lielākā daļa mūsu secinājumu ir balstīti uz laboratorijas pētījumiem, kas ietver tiešo skatīšanos, psiholoģiskās pārbaudes un intervijas. Pētījumu veikšanai brīvprātīgajiem universitātes studentiem tika veikta virkne psiholoģisko testu. Auru vērošanu veica vairāki kvalificēti auru speciālisti. Nonākot pie vienprātības attiecībā uz auras paraksta raksturlielumiem katram dalībniekam, auru vērotāji intervēja katru cilvēku, lai iegūtu papildu informāciju, un tad salīdzināja auras konkrētos raksturlielumus ar interviju un psiholoģisko testu rezultātiem.

Enerģijas straumes

Mirdzošas straumes, kuras atbilstoši vispārpieņemtam uzskatam izplata enerģiju, var parādīties dažādu struktūru un krāsu veidā jebkurā auras vietā. Tās var izplatīties uz āru no auras iekšējiem rajoniem mirdzošu, simetrisku staru veidā vai arī līkumot cauri aurai kā dzirkstījoši enerģijas kanāli. Plašas dzirkstošas enerģijas straumes bieži vien seko dažādu krāsu reģionu robežām. Piemēram, ja aurā ir zilas krāsas reģions, kas cilvēka ķermenī sastopas ar zaļās krāsas reģionu, atšķirīgas spožas enerģijas robežas straumes bieži vien raksturos abu krāsu reģionu savienošanos. Laiku pa laikam izolētu aktivitātes straumju veidā redzamas mazākas enerģijas straumes, kas var parādīties jebkurā auras vietā. Ap cilvēku galvu un pleciem bieži vien novērojamas nelielas, bet spoži mirdzošas straumes.

Enerģijas straumes, kas aktivizētas rada kņudinošu sajūtu, var tikt bloķētas, ierobežojot auras enerģētisko aktivitāti. Zaudēta enerģija, pat fiziskas saslimšanas rodas neefektīvas un ilgstošas bloķēšanas gadījumā. Mūsu pētījumi atklāja, ka indivīdi ar blokādēm auru sistēmā gandrīz vienmēr izjuta hronisku nogurumu, grūtības koncentrēties un aizkaiti- nāmību. Viņi bieži vien sūdzējās par spēku izsīkumu un nespēju veikt ikdienas darbus.

Nepārtrauktajā straumes enerģijas plūsmā blokādes aurā parādās kā traucējumi vai barjeras. Bloķētu straumi parasti raksturo blāvums, kas parasti aizstāj straumes enerģijai raksturīgo mirdzumu. Nākamajā nodaļā apskatītā auru masāža var efektīvi atbrīvot bloķēto auras enerģiju, vienlaikus atvieglojot ar šo blokādi saistītos simptomus.

Enerģijas sakopojumi

Sakopojumi ir diezgan intensīva krāsainas enerģijas koncentrācija, kas līdzinās straumēm un var parādīties jebkurā auras vietā. Bieži vien tie ir saskatāmi kā spoži, simetriski enerģijas tīkli, kas pulcējas auras ārējās zonās. Tiem pieskaroties auras masāžas laikā, tie parasti šķiet silti un enerģiski.

Lai arī tie var kļūt par pastāvīgiem auras elementiem, sakopojumi auras sistēmā parasti veidojas uz kādu laiku, visdrīzāk, lai apmierinātu ļoti konkrētas spēcināšanas vajadzības. Sakopojuma krāsa un atrašanās vieta var vedināt uz domām par tā nozīmību. Mūsu pētījumi par universitātes studentiem atklāja biežus mirdzošas, dzeltenas enerģijas sakopojumus netālu no galvas zonām, kas vēstīja par izziņas pilnveides lomu. Ievainojuma vai fiziskas saslimšanas gadījumā pavājinātajā vietā spontāni parādīsies spoži zaļš sakopojums. To apstiprināja arī pētījumā iesaistītais sportists, kas nesen bija savainojis Ahilleja cīpslu. Zaigojoši zaļš sakopojums, kas parādījās, lai izstarotu dziedējošo enerģiju, bija skaidri saskatāms viņa aurā apkārt savainojuma vietai.

Mirdzošus sakopojumus dažkārt uzskata par kosmiskajām spēka injekcijām auras sistēmā. Kad tie parādās mūsu enerģijas lauka ārējās zonās, tiem piedēvē sagatavošanās nozīmību, jo bieži vien sniedz enerģiju nākotnes izaicinājumiem vai jauniem aizsākumiem. Piemēram, kandidātam uz kādu svarīgu amatu ārējā zonā attīstījās neparasti lieli spoži oranžas enerģijas sakopojumi — sistēma, kas acīm redzami sniedza enerģiju viņa pārsteidzoši veiksmīgajai kampaņai.

Spožs zilas enerģijas sakopojums bieži vien ir atrodams to cilvēku iekšējās auras zonās, kuri saskaras ar dažādām dzīves likstām, piemēram, attiecību iziršanu vai mīļotā zaudēšanu. Neatkarīgi no vēlmes dabas aura šķietami pielāgojas gadījumam. Spēcinātā aura sapulcē svarīgākos resursus no cilvēka iekšējās būtības vai augstākajiem kosmiskajiem avotiem un sakārto tos, lai sasniegtu enerģijas vajadzības. Turpinājumā apspriedīsim pilnīgi jaunu enerģijas sakopojumu ieviešanu, lai spēcinātu savu dzīvi.

Gaismas punkti

Gaismas punkti aurā ir saistīti ar iedarbīgiem spēkiem, kas iejaucas, lai spēcinātu mūsu dzīvi. Ņemot vērā dažu pieredzējušu auras vērotāju uzskatus, gaismas punkts aurā liecina par garīgās ietekmes, piemēram, gara pavadoņa vai sargeņģeļa, klātesamību. Šo iespēju parādīja students, kura aura atklāja spilgtu gaismas punktu, kas pletās pāri viņa plecam drīz pēc tam, kad viņš bija izvairījies no nopietna savainojuma autoavārijā. Viņš izskaidroja šo gaismas punktu kā acīm redzamu sava sargeņģeļa izpausmi. Spoži gaismas punkti var arī parādīties koncentrētu enerģijas fragmentu veidā, kas izplatās no auras iekšējā kodola tīrās enerģijas. Kā secīgi fragmenti viņi spontāni projicējas aurā, lai apmierinātu ārkārtas vai neparedzētas enerģijas vajadzības, piemēram, personīgās krīzes vai pēkšņas slimības gadījumā.

Lai arī spožas gaismas punkti ir nelieli, tie parasti piesaista uzmanību auras vērošanas laikā. Tie parādās jebkurā auras vietā, tomēr biežāk tos var novērot auras apakšējā daļā vai enerģijas sakopojuma centrā. Punkts reizēm saskatāms tieši virs galvas, un uzskata, ka tas liecina par pašrealizācijas centieniem vai garīgo apgaismību. Kad tas parādās citās auras vietās, tiek uzskatīts, ka punkts parāda pagātnes, tagadnes vai nākotnes būtisku ietekmi vai sasniegumu.

Mūsu pētījumos, kas koncentrējās uz atgriešanos iepriekšējās dzīvēs, cilvēki ar izolētiem gaismas punktiem aurās bieži vien atklāja nozīmīgas iepriekšējās dzīves pieredzes, kuras viņiem saistījās ar šiem punktiem. Ļoti neparastā gadījumā sieviete, kura bija atgriešanās stāvoklī un kuras auras gaismas punkts atradās krūškurvja rajonā, atklāja, ka iepriekšējā dzīvē viņa nāvīgi ievainota ar dūrienu krūtīs, cenšoties aizsargāt savu mīļoto. Viņa šo gaismas punktu, kas mirdzēja no iepriekšējās dzīves tumsas, neuztvēra par traģēdiju, bet gan par sargājošu spēku savā pašreizējā dzīvē.

Tumsas punkti

Laiku pa laikam aurā parādās tumši punkti. Gaismas punkti liecina par pozitīvām ietekmēm, ieskaitot pozitīvās enerģijas ieplūšanu aurā, toties tumsas punkti liecina par negatīvu ietekmi uz auru vai nopietnu vājumu auras sistēmā. Tumsas punkti aurā bieži parādās kā durtas brūces, kas liecina par fizisku traumu vai nesenu negatīvu spēku ietekmi. Turpmāk redzēsim, ka dažas vāji attīstītas auras sistēmas mēdz iekļūt citās auras sistēmās, novājinot saimnieka — upura enerģiju un aurā atstājot pagaidu tumsas punktus. Ar šo fenomenu saistītos tumsas punktus, kurus dažkārt dēvē par psihisko vampīrismu, ietver pelēcīgs krāsojums, kas liecina par nopietnu auras enerģijas novājināšanu. Nākamajā nodaļā sīkāk izpētīsim psihisko vampīrismu.

Tumsas punkts aurā saistīts arī ar sevišķu ievainojamību vai trūkumu. Salīdzinājumā ar durtajām brūcēm aptverošā aura šajā situācijā neparāda noteiktu krāsojumu. Tumsas punkti šajā kontekstā ir auras ekvivalents Ahilleja papēdim — tā novājinošās ietekmes ir ierobežotas, bet ar iespēju radīt nozīmīgākas sekas. Izplatīti piemēri ir mazvērtības komplekss, fobijas un atkarības.

Tukšumi

Tukšumi, kas ir plašāki nekā punkti, ir nefunkcionālas, neaktīvas zonas aurā ar nelielu enerģijas piegādi vai spēju ražot jaunu enerģiju vai bez tās. Tie var parādīties jebkurā auras vietā, parasti kā bezkrāsainas, caurspīdīgas zonas, kas neuzrāda auras aktivitātes pazīmes. Kad tie parādās auras ārējās zonās, tie vēsta par ievainojamību pret ārējiem draudiem. Kad tie parādās auras iekšējās zonās, tos bieži vien saista ar tukšuma sajūtu. Tie var liecināt par nepiepildītiem centieniem, drosmes un cerību zaudēšanu. Plaši tukšumi bieži vien atrodami cilvēku aurā, kuri izjūt identitātes dalīšanos, bezpersoniskumu un atšķirtību no citiem.

Lai arī tukšumi var būt pārejoši, tie mēdz būt relatīvi ilgstoši, ja vien netiek veiktas pozitīvas darbības, lai atklātu tukšumu avotu un aktivizētu auras spējas atjaunoties un atgūt pabeigtību. Nākamajā nodaļā noskaidrosim, kā auras stratēģijas attīstītas, lai paplašinātu auras spēju pielāgoties un sevišķi pilnveidotu to, lai savienotu tukšumus, pilnībā atjaunojot auras spējas. Šis stratēģijas, kas parasti ietver atbilstošu apstiprinājumu, ir efektīvas ne tikai tukšumu aizvēršanā, bet arī jautājumu atrisināšanā, kas šos tukšumus rada.

Uzliesmojumi

Cilvēka aura kā īpaši jutīga enerģijas sistēma bieži vien ir neaizsargāta pret satraucošām ietekmēm, kas var sagraut tās funkcijas. Līdzīgi daudziem citiem auras raksturlielumiem cilvēkā rodas uzliesmojumi auras enerģijas sistēmā, vai arī tos izraisa ārējie avoti. Šie enerģijas traucējumi var parādīties visā auras sistēmā vai arī koncentrēties ierobežotā auras zonā. Lokalizētus vai vispārējus, pieredzējis auru vērotājs tos parasti saskata kā virmojošas svārstības, kuras papildina blāvs krāsojums. Izirstošas attiecības, nedrošība, bailes un pārlieka neapmierinātība ir piemēri ietekmēm, kas var radīt uzliesmojumus aurā.

Mūsu pētījumi par universitātes studentiem atklāja, ka auras sistēmai īpaši kaitējoši ir neatrisināti konflikti, kurus papildina vainas apziņa. To apstiprināja kāda studenta aura, kurš jutās atbildīgs par savas līgavas bojāeju autokatastrofā. Vēl vairākus mēnešus pēc traģēdijas viņa aura atspoguļoja sēru un vainas apziņas uzliesmojumus.

Lokalizēti auras pārrāvumi dažkārt ir saistīti ar fiziskiem traucējumiem, kuros svārstību atrašanās vieta parasti liecina par traucējumu dabu. Hroniskas sāpes gandrīz vienmēr parādās aurā lokalizētu enerģijas traucējumu veidā attiecīgajā sāpju vietā. Piemēram, inženierim, kas izjuta ceļa savainojuma hroniskas sāpes, sāpju lokalizācijas vietā aurā parādījās uzliesmojumi, kurus papildināja krāsojuma neesamība. Lai arī lokalizētais uzliesmojums aurā vienmēr bija klātesošs, tas ievērojami palielinājās stipro sāpju gadījumā. Citā gadījumā — kādas pasniedzējas, kas sūdzējās par vēdera problēmām, aurā bija redzami uzliesmojumi vēdera rajonā. Turpinājumā apspriedīsim stratēģijas, kas samazina uzliesmojumus un izmanto auras enerģijas, lai spētu tikt galā ar garīgām un fiziskām sāpēm.

Dažos gadījumos uzliesmošanas sistēma aurā ir pozitīva atbilde uz neatliekamās situācijas vajadzībām. Kontekstā, kas šķiet kā auras traucējums, notiek konstruktīva auras enerģijas mobilizācija. Ievērojams šī fenomena piemērs — kādam šaha čempionam tieši pirms sacensībām parādās plaša aktivitāte auras augstākajā rajonā, tas atspoguļo izziņas modrību un gaidāmajam notikumam nepieciešamās enerģijas mobilizēšanos.

Emocionāli uzbudināto stāvokli konstruktīvas mobilizācijas laikā atšķirībā no citiem uzliesmojuma veidiem parasti papildina auras spožums, nevis blāvs krāsojums.

Simetrija

Simetrija staro no auras iekšējā kodola, lai piepildītu auru ar spožu, plūstošu enerģiju, kas vienmērīgi izplatās visā auras sistēmā. Simetriskās aurās parasti nepastāv tukšumi, plaisas un uzliesmojumi, jo katrs no tiem var traucēt pozitīvu enerģijas plūsmu.

Simetrija cilvēka aurā liecina par veselīgu, harmonisku prāta, ķermeņa un gara mijiedarbību. Virzoties tuvāk iekšējai harmonijai, auras sistēma atbild, pārvietojoties tuvāk simetrijai un līdzsvaram. Veidojas spēcinošs cikls, kurā simetriskā aura bagātina dzīvi, sniedzot lielāku spēku un jaunas personīgā piepildījuma iespējas.

Simetriskā auras sistēma ir elastīga un reaģējoša uz pārmaiņām. Saplūstot mentālajai, garīgajai un fiziskajai enerģijai, simetriskā aura kļūst par pielāgošanās un izaugsmes spēkstaciju. Mūsu potenciāla realizācija lielā mērā ir atkarīga no spējas pielāgoties pārmaiņām un apgūt jaunas mācīšanās pieredzes. Šo svarīgo procesu veicina simetriska un līdzsvarota auras sistēma.

Mūsu auras simetrijas pētījumi atklāja divu ceļu mijiedarbību starp mācīšanos un simetriju, katrai sekmējot vienai otru. Atklājām, ka pirmā kursa universitātes studentu auras, viņiem apgūstot prasmes, kas uzskatāmas par būtiskām akadēmiskajai veiksmei universitātes līmeni, kļuva arvien spožākas un simetriskākas. Šī parādība īpaši skaidri parādījās studentu vidū, kurus uzņēma vasaras programmā Atēnu Valsts koledžā (tagad Atēnu Valsts universitāte). Ļoti veiksmīgā programma, kas bija īpaši strukturēta, lai sagatavotu neuzņemtos pretendentus standarta universitātes programmai, ietvēra arī meditācijas aktivitātes, kas bija paredzētas, lai veicinātu simetrijas un līdzsvarotības stāvokli.

Ņemot vērā mijiedarbību starp simetriju un mācīšanos, nav nepieciešama kvantu pāreja, lai secinātu, ka auras pārveidošanas stratēģijas, kas veidotas, lai inducētu aurā simetriju, varētu paātrināt mācīšanos.

Stratēģijas izstrādātas tieši šī mērķa sasniegšanai. Nākamajā nodaļā apskatīsim kosmiskās centrēšanas procedūru, kas veiksmīgi piemērota dažādos izglītības modeļos, lai paātrinātu kognitīvo izaugsmi un veicinātu mācību sasniegumus.

Plaisas

Plaisas, to vidū spraugas un plīsumi, parasti novērojamas auras ārējās zonās. Atšķirībā no tukšumiem plaisām ir robainas, neregulāras malas, un to krāsojums parasti ir pelēks. Plaisām ir ķīļveida forma, tās var iestiepties auras visdziļākajās zonās. Plaisas reti rodas auras iekšējā reģionā. Iekšējās plaisas parasti papildina blāvs krāsojums, kas plešas ne tikai plaisā, bet arī visā aurā.

Plaisas aurā gandrīz vienmēr rodas fiziska ievainojuma rezultātā, kas maina auras pamata struktūru. Tās bieži vien saista ar traumām, kas iegūtas agrā bērnībā vai iepriekšējās dzīves pieredžu laikā. Plaisas bieži vien ir novērojamas vīriešu un sieviešu aurā, kuri bērnībā piedzīvojuši emocionālus vai fiziskus pāridarījumus, un tās bieži sastopamas sieviešu aurā, kuras tikušas sistas. Plaisas aurā saistītas arī ar kāda tuva cilvēka — uzticama drauga vai mīļotā — nodevību.

Daudzas plaisas ir relatīvi pastāvīgas un nepadodas pūliņiem tās izlabot. Lai stratēģijas, kas veidotas plaisu aizvēršanai, iedarbotos, tām ir jākoncentrējas uz pamata cēloņiem un plaisas ietekmi uz auras sistēmu kopumā, arī uz centrālo enerģijas kodolu. Tehnikas, kas koncentrējas tikai uz plaisu kā simptomu, var palīdzēt cilvēkam justies labāk, bet, neņemot vērā pamata iemeslus un to ietekmes, šie rezultāti būs īslaicīgi.

Ja plaisu izraisījusi iepriekšējā dzīvē gūta pieredze, tās izcelsmi var palīdzēt atklāt hipnoze. Tā ļaus arī atrisināt iepriekšējās dzīves jautājumus, kas saistīti ar šo plaisu. Iepriekšējā dzīvē gūtās pieredzes izdzīvo, un tās atspoguļojas aurā nopietnu defektu veidā. Piemēram, tieslietu students, kam auras iekšējos slāņos bija liela plaisa, atgriežoties iepriekšējās dzīves pieredzēs, uzzināja, ka viņš ir aktīvi iesaistījies spāņu inkvizīcijā kā tribunāla tiesnesis, kas enerģiski atbalstīja inkvizīcijas aktivitātes. Ar hipnozes palīdzību gūstot jaunas atklāsmes, viņš veiksmīgi pārveidoja savu iepriekšējās dzīves pieredžu atstātos negatīvos atlikumus. Gandrīz uzreiz plaisa viņa aurā sāka izzust un izgaisa pavisam. Viņš savu pašreizējo interesi par tieslietām daļēji saista ar spiedošu vajadzību līdzsvarot savas iepriekšējās dzīves laikā paveiktās netaisnības.

Antenas

Laiku pa laikam cilvēka aurā novērojamas antenas, kas plešas ārpus cilvēka auras ārējām robežām. Tās bieži vien saista ar brieduma trūkumu un atkarības nosliecēm. Kad tās parādās aurā ar blāvu krāsojumu, tās parasti uztver kā lūgumu pēc palīdzības vai vajadzību pēc atbalsta. Antenas bieži vien ir novērojamas indivīdu aurās, kuri tiecas pēc tūlītēja atalgojuma vai ari izsaka citiem savtīgas un nepamatotas prasības.

Antenas bieži ir novērojamas neīsto intelektuāļu aurās, kas ir ego- centriski un kam trūkst izpratnes spēju par sevi. Šie pašieceltie "zinātnieki" izturējušies nevērīgi paši pret savu attīstību un parasti kritiski izturas pret citu cilvēku sasniegumiem. Viņi tiecas pēc publicitātes un atzinības, īpaši kā mediju jomas "ekspertu atmaskotāji", tomēr parasti trūkst pietiekama informācija, lai tie varētu sniegt pārliecinošu argumentu. Viņi piesaka sevi kā "skeptiskie domātāji", bet viņu uzskati parasti ir sastinguši, viņi ciniski izturas pret apdāvinātiem medijiem un nespēj būt toleranti pret cilvēkiem, kas domā citādi. Viņi tiecas manipulēt ar citiem, bieži vien mainot patiesību vai krāpjot, lai sasniegtu mērķus. Viņi pretojas pārmaiņām, un viņiem ir nopietnas grūtības izveidot pozitīvas, ilgtermiņa attiecības.

Auras ar antenām bieži saista ar enerģētisko vampīrismu, kurā nepilnīgā aura iekļūst citu tuvumā esošo cilvēku aurās. Šī parādība parasti ir spontāna, bet var noritēt ari tīši. Tā iztukšo saimnieka auru, samazinot tās enerģiju. Enerģētiskais vampīrs gūst tūlītēju enerģijas pieplūdumu. Savukārt nelaimīgais upuris jūt nogurumu, un ilgstošas enerģijas izsmelšanas gadījumā, ja vien netiek veiktas koriģējošas darbības, upuris var arī saslimt. Jau iepriekšminētie tumsas punkti aurā var liecināt par nesenu vampīra uzbrukumu, kas no auras izsūca enerģiju. Nākamajā nodaļā attīstīsim stratēģijas cīņai ar enerģētisko vampīrismu.

Loki

Spožas enerģijas loks dažkārt ieraugāms, savienojot divas auru sistēmas. Tā ir parādība, kas liecina par pozitīvu un potenciāli pilnveidojošu mijiedarbību. Atšķirībā no antenām, kas iebrūk citā auras sistēmā, loki ir pozitīvas siltuma un saderības izpausmes. Jebkura enerģijas apmaiņa, kas pavada šo parādību, vienmēr ir abpusēji pilnveidojoša.

Parasti loku, kas novērots brīžos, kad savienojas divu auras sistēmu augšējie apgabali, saista ar tuvu un apmierinošu sociālo mijiedarbību. Kā sociālā parādība loks nodrošina signālus par savstarpēju personīgo apmierinājumu sniedzošām divvirzienu attiecībām, kurās dominē došana un saņemšana. Parasti tā ir pārejoša parādība, kas novērojama tikai pozitīvo sociālo mijiedarbību laikā.

Loks bieži vien ir novērojams to pāru vidū, kuru enerģijas sistēmas ir saskanīgas un attiecības nes piepildījumu. Tomēr būtiski piebilst, ka loka neesamība ne vienmēr liecina par pozitīvās mijiedarbības neesamību. Kad attālums starp diviem cilvēkiem ir neliels, loku var aizstāt divu auru sistēmu savienošanās. Kā tas ir paredzams, divas auras, kas atgrūž viena otru, parasti izveido telpisko attālumu starp sistēmām un loku neveido.

Loks dažkārt savieno divas ārējās zonas objekta auras sistēmā. Šajos apstākļos loks vai nu aizsargā vārīgāku vietu aurai, vai arī cenšas līdzsvarot auras enerģijas izplatību. Kad auras ārējā zonā parādās tukšums, loks bieži vien savieno tukšuma ārējās malas, it kā cenšoties izlabot auru, aizverot tukšumu.

Citas enerģijas formas

Bieži vien cilvēka aurā ieraugāms plašs citu enerģijas sistēmu klāsts, ieskaitot dažādas ģeometriskas enerģijas formas. Šīs ģeometriskās enerģijas formas parasti novērojamas spilgtā krāsā un spožas, tās var parādīties jebkurā auras enerģijas lauka vietā. Šīs formas uzskata par enerģijas apakšlaukiem vai īpašu enerģijas koncentrāciju, kas var izcelties no objekta vai ārējā avota.

Enerģijas sfēras ir izplatītāko aurā atrodamo ģeometrisko formu vidū. Līdzīgi kā citām auru raksturojošām formām, to krāsa un atrašanās vieta sfērā var sniegt norādi uz to enerģiju sniedzošo lomu. Piemēram, spilgti dzeltenu enerģijas sfēru augšējā auras daļā saista ar intelektuālu bagātināšanos. Nākamajā nodaļā redzēsim, ka strukturētas pārveidošanas stratēģijas, kas koncentrējas uz intelektuālo attīstību, bieži vien auras apakšējā zonā ievieš mirdzošu dzeltenas enerģijas sfēru. Mūsu pētījumi ar universitātes studentiem parādīja, ka auru pārveidošanas stratēģijas, kas ieviesa dzelteno sfēru augšējās auras zonās, palielināja intelekta līmeni, ko iespējams izmērīt standartizētos testos.

Tiek uzskatīts, ka spilgti zaļa enerģijas sfēra aurā rada dziedinošo enerģiju, un sfēras atrašanās vieta parasti parāda fizisko apgabalu, kam sniedz enerģiju. Psihiskajai dziedināšanai pakļauto objektu pārbaudes pirms dziedināšanas un pēc tās bieži vien atklāja zaigojošu zaļas enerģijas sfēru ietekmētajā ķermeņa daļā. Daudzi cienījami mediju dziednieki apgalvo, ka viņi tīši radīja zaļas dziedējošās enerģijas sfēru, kas tika nodota tālāk saņēmējam. Turpinājumā apspriedīsim stratēģijas, kas īpaši veidotas, lai aurā ieviestu dziedējošo enerģiju.

Vēl viena enerģijas forma, kas bieži sastopama aurā, ir piramīda. Apdāvinātiem medijiem bieži vien augšējā auras zonā, tieši virs galvas, ir redzama spoža enerģijas piramīda. Daudzi mediju dziednieki uzskata, ka viņi tā piesaista enerģiju no piramīdai līdzīgās auras enerģijas koncentrācijas, kuru pēc tam dziedējošas enerģijas veidā var pārnest uz cilvēku. Mūsu pētījumi atklāja, ka ģeometriskās konstrukcijas, kuras veido līnijas cilvēka plaukstā, bieži vien parādās kādā auras vietā. Nepārsteidz, ka gandrīz vienmēr apdāvinātu mediju plaukstās novērojams piramīdas vai trijstūra modelis.

Ne visas auras sistēmā atrodamās ģeometriskās enerģijas formas ir potenciāli pilnveidojošas. Asimetrisku formu, piemēram, neregulāru veidojumu, krāsas parasti ir dūmakainas, tās mēdz ierobežot auru un apslāpēt tās enerģiju. Daudzi auru eksperti apgalvo, ka šīs sistēmas var ievilināt auru enerģijas lamatās un ierobežot pozitīvo mijiedarbību ar citām auru sistēmām. Klātesošas aurā, tās parasti parādās auras vidējā vai apakšējā daļā, kurā rada nomācošu ietekmi uz apkārtesošo enerģijas lauku.

Lai ari asimetrisko veidojumu rašanās iemesli aurā nav zināmi, daudzi pieredzējuši auru vērotāji uzskata, ka to izcelsme ir karmiska, īpaši ja to klātesamība aurā ir ilgstoša. Mūsu pētījumi atklāja, ka iepriekšējo dzīvju izraisītas fobijas bieži parādās kā pelēcīgs asimetrisks aurā ieslēgtās enerģijas veidojums. Studentu, kura auras paraksts ietvēra pelēcīgu enerģijas kamolu, vajāja pastāvīgas bailes no lieliem cilvēku pūļiem, kuras, viņaprāt, izraisīja iepriekšējo dzīvju pieredzes. Ar hipnozes palīdzību atgriežoties iepriekšējā dzīvē, viņš atklāja baiļu avotu — publisku nāves soda izpildīšanu franču revolūcijas laikā. Gūstot atklāsmi par šīs fobijas rašanos iepriekšējā dzīvē, studentam izdevās rast kontroli pār bailēm un tās pārvarēt, tāpēc pelēcīgais kamols un to ietverošais blāvais krāsojums izzuda no viņa auras.

Vēl viena enerģijas parādība, kas bieži sastopama aurās, ir tā dēvētais oreola efekts, kas ir nevis enerģijas gredzens, bet gan drīzāk plāna ļoti spožas enerģijas lode, kura apņem auras kopējo ārējo robežu. Par oreola kā spēcīgās enerģijas perimetra galveno funkciju uzskata aizsardzību. Tas saglabā enerģijas padevi aurai, novēršot ārējo avotu radītu auras noplici- nāšanos, kas varētu izsūkt no auras tās enerģiju. Lai arī oreolam piemīt spēja spēcināt auru, dažos gadījumos tas var ierobežot mūsu potenciālu sasniegt nozīmīgus mērķus, īpaši tos, kam nepieciešami masveida enerģijas patēriņi. Oreols arī dažkārt ierobežo mūsu spēju mijiedarboties ar citiem. Ideālā variantā mums vajadzētu prast radīt oreola efektu, kad tas ir nepieciešams, piemēram, brīžos, kad auras sistēmai uzbrūk, un dzēst to, kad tā funkcijas vairs nav vajadzīgas. Nākamajā nodaļā uzzināsim, ka ir izstrādātas procedūras, lai to paveiktu.

Pietiekami trenējoties, varam apgūt prasmi identificēt auras paraksta raksturlielumus un — vēl svarīgāk — atzīt katram raksturlielumam piemītošo pilnveides spēju būtiskumu. Kā tika uzsvērts iepriekš, auras krāsojums un struktūra var sniegt būtisku informāciju par mediju nozīmību. Daudzu pazīstamo piemēru vidū ir pelēkais krāsojums, kas bieži vien vēsta par nelaimēm un enerģijas sistēmas traucējumiem, kuri liecina par iekšējo nestabilitāti. Nerunājot par daudzajiem tiešajiem mediju rādītājiem, kas bieži vien parādās aurā, aura var nodrošināt trīs dimensiju fokusa punktu, stimulējot mūsu psihiskās spējas rast būtiskas atskārtas. Pat auras vērotāju — iesācēju vidū izplatītas tādas izpausmes kā gaišredzība un nākotnes paredzēšanas spējas. Šie iespaidi, kas ietver būtiskus jautājumus par dzīvību un nāvi, bieži vien auras vērošanas laikā parādās jēgpilnu tēlu veidā.

Ir pierādīts, ka auras parakstu raksturojošās iezīmes, ieskaitot atšķirīgas ģeometriskās sistēmas, visdrīzāk rodas radošu auras vērojumu rezultātā. Šim argumentam pretī runā fakts, ka eksperimentālajā laboratorijā un standarta grupu vērošanas situācijās arī konkrētas auras kompozīcijas, piemēram, piramīdu un sfēru, bieži vien kolektīvi un vienlaikus redzēja seansā iesaistītie skatītāji. Turklāt novērojumu laikā tika pamanīti ari kompozīciju precīzie raksturlielumi, to skaitā izmērs, atrašanās vieta un krāsojums, liecinot par kaut ko, kas ir ārpus gadījuma vai iztēles.

Elektrofotogrāfija

Papildu tiešajām auru vērošanas stratēģijām, ir izstrādātas vairākas eksperimentālās procedūras, lai pētītu cilvēka auru un analizētu tās galvenos raksturlielumus. Viena no visplašāk pētītajām procedūrām ir elektrofotogrāfija, kas pazīstama arī kā Kirlianas fotogrāfija jeb elektriskā vainaga fotogrāfija. Šīs procedūras laikā apkārt paraugam izveido elektrisko vainagu — parasti apkārt objekta pirkstu spilventiņiem. Fotografēto paraugu novieto uz fotofilmas, tai atrodoties uz dielektriskas, uzlādētas metāla plāksnes. Iegūst fotogrāfisku elektriskā vainaga ierakstu vai elektriskā lādiņa gaismu izstarojošu pārcēlumu.

Mūsu pētījumos subjektīvās pārbaudes un elektrofotogrāfisko ierakstu statistiskā analīze, kurā pārbaudīja simtiem objektu, atklāja unikālu, bet pārsteidzoši stabilu elektriskā vainaga aktivitātes sistēmu katram indivīdam. ASV Armijas raķešu pētniecības un attīstības pavēlniecības finansētajā divpadsmit mēnešu pētījumā atkārtoti eksperimentālo objektu pirkstu spilventiņu ieraksti atklāja plašas atšķirības starp objektiem, bet sistēmu aktivitātes stabilitāti katram cilvēkam. Lai arī neviens no ierakstiem nelīdzinājās citam, noteikti unikāli elektriskā vainaga raksturlielumi parasti parādījās konkrētās atrašanās vietās atkārtotos ierakstos vienam un tam pašam indivīdam. Atklājums liecina par to, ka elektriskā vainaga attēlus iespējams izmantot identifikācijas mērķiem.

Ņujorkas Parapsiholoģijas fonda vēlāk veiktais pētījums apstiprināja mūsu agrīnos atklājumus par elektriskā vainaga sistēmas stabilitāti standarta (vai ārstēšanas neesamības) apziņas stāvoklī. Tomēr, ieviešot noteiktus izmainītus stāvokļus, pētījums atklāja būtiskas izmaiņas elektriskās izlādes aktivitātei. Piemēram, ārpusķermeņa pieredze iepazīstināja ar atšķirīgu elektriskā vainaga sistēmu, kas ietvēra pirkstu spilventiņu, — parādību, ko dēvē par lauztā vainaga efektu un kas turpinājās visu ārpusķermeņa pieredzes laiku. No otras puses, stāvoklis, kas saistīts ar došanos atpakaļ iepriekšējās dzīvēs, radīja starojošu attēla mirdzumu — fenomenu, ko dēvējam par pagātnes dzīves apgaismi, un arī šis fenomens turpinājās visu mainītā stāvokļa laiku. Šie pētījumi liecināja, ka elekro- fotogrāfiju varētu efektīvi piemērot ne tikai, lai uzraudzītu noteiktus mainītos stāvokļus, bet arī izvērtētu procedūras, kas paredzētas, lai tos veicinātu.

Lai arī elektrofotogrāfiju dažkārt dēvē par auras fotogrāfiju, mūsu ierobežotie pētījumi, kas ietvēra tikai labās rokas rādītājpirksta spilventiņu, nevarēja apstiprināt procedūras spēju precīzi aprakstīt auru. Tomēr atklājās, ka elektriskais vainags apkārt labās rokas rādītājpirkstam sniedza miniatūru modeli, kas spēja saprātīgi atspoguļot indivīda kopējo auru. Piemēram, identificējot pirkstu spilventiņu ierakstos tādus raksturlielumus kā tukšumus vai asimetriju, tos gandrīz vienmēr varēja novērot arī citās auras vietās, izmantojot tiešās vērošanas procedūras. 2. un 3. attēls parāda plašu identificējamo sistēmu klāstu, kas novērojams elektrofotogrāfiskajos ierakstos.

Mūsu pētījums par elektriskās izlādes fotogrāfijas attiecību pret mainītiem stāvokļiem un cilvēka auru pieprasīja ļoti kontrolētus apstākļus, kuros objekta pirksta orientācija un pirksta spiediens pret fotofilmu tika rūpīgi kontrolēts. Tika iegūta elektriskā vainaga atkārtošanās un stabilitāte (laboratorijas izvietojuma ilustrācijas skatīt grāmatā "Astrālā projekcija un psihiskā spēcināšana").

Mūsu pētījumos elektrofotogrāfija nenodrošināja ticamus auras krāsojuma mērījumus. Krāsas raksturlielumi attiecīgā indivīda atkārtotajos ierakstos diezgan pamatīgi atšķīrās atkarībā no izmantotās fotofilmas.

Auras frekvences sistēmas

3. attēls. Elektrofotogrāfijas ieraksts, 19 gadu veca universitātes studente, sieviete. Pievērsiet uzmanību simetriskajai staru aktivitātei — sistēmai, ko novēroja viscaur viņas aurai tiešās vērošanas laikā.

2. attēls. Elektrofotogrāfijas ieraksts, 22 gadus vecs universitātes students, vīrietis. īpaši pievērsiet uzmanību asimetriskajai sistēmai un unikālajam staru, tukšumu un loku izkārtojumam. Katru no šiem raksturlielumiem novēroja ari citās viņa auras vietās tiešās vērošanas laikā.

Auras izstarotās enerģijas frekvences nodrošina noderīgu rādītāju, kas liecina par auras sistēmas būtību. Auras frekvences sistēma, līdzīgi kā pati aura, atrodas nepārtrauktā attīstībā un ir pakļauta pārmaiņām,

tomēr pastāv noteiktas auras struktūras ietvaros un ir relatīvi stabila. Par laimi, pārveidošanas stratēģijas, kas pilnveido auru, auras frekvencēs izraisa proporcionālas izmaiņas.

Auras frekvenču sistēmas virknējas no zemas, kas apzīmēta ar skaitli 1, līdz augstai, kas apzīmēta ar skaitli 7. Skaitlis septiņi pārstāv izsmalcinātāko, īpaši paaugstināto frekvences līmeni. Lai arī zemākas frekvences liecina par mazāk attīstītu auras sistēmu, tās tomēr neliecina par vājāku izaugsmes potenciālu.

Auras frekvences līmeņa izplatība vispārējā populācijā ir līdzīga daudzu citu cilvēku raksturlielumu izplatībai, jo aptuveni divām trešdaļām iedzīvotāju frekvences līmenis ir vidējs — aptuveni no trīs līdz pieci. Mazāk nekā viens procents no kopējā iedzīvotāju skaita parāda galēju frekvences līmeni — viens vai septiņi.

Auras glāsts

Auras frekvences līmeņa noteikšanas prasmes pieprasa spēju vispirms saskatīt auru un pēc tam novērtēt tās enerģijas sistēmas. Lūzumi, tukšumi, plaisas, blāvs krāsojums, savilkumi un asimetrija aurā parasti liecina par zemāku enerģijas līmeni. To un citu aurai kaitējošo apstākļu ietekmi uz auras frekvencēm var novērtēt, izmantojot stratēģiju ar nosaukumu "Auras glāsts". Lūk, procedūra, kas apvieno vizuālos, sensoros un subjektīvos iespaidus, lai noteiktu auras frekvences līmeni.

1.   solis. Auras vērošana. Vērojiet auru un nosakiet tās unikālos raksturlielumus. Pievērsiet īpašu uzmanību ar frekvenci saistītajiem aspektiem, piemēram, simetrijai, krāsojumam, lielumam un spožumam. Novērojiet jebkurus pārrāvumus auras sistēmās, arī tukšumus, plaisas, blāvu krāsojumu, savilkumus un nelīdzsvarojumu.

2.   solis. Auras glāsts. Objekta plaukstas locītavai atrodoties jūsu plaukstā, sajūtiet auras vibrāciju sistēmu, ieskaitot intensitāti, harmoniju un rezonansi. Ievērojiet traucējumus enerģijas plūsmā vai intensitātē, kurus dažkārt dēvē par statisku frekvenci.

3.  solis. Auras skenēšana. Jūsu objekta plaukstas locītavai atrodoties jūsu plaukstā, aizveriet acis un domās izejiet cauri objekta aurai, virzoties no galvas lejup. Attieciniet skenējumu uz 1. solī novēroto kopējo auru, īpaši pievēršot uzmanību enerģijas sistēmām.

4. solis. Frekvences līmenis. Atkal sajūtiet frekvences sistēmu, kas reģistrēta jūsu plaukstā. Pabeidziet procedūru, iztēlojoties septiņu punktu skalu ar jūsu objekta skaidri norādīto frekvences līmeni.

Auras glāstu var pielāgot, lai izmērītu savu un arī citu cilvēku auras frekvences līmeni. Tā kā procedūra ietver vairākus subjektīvus elementus, glāsta rezultātus vajadzētu uztvert kā eksperimentālus saistībā ar neesošu pieredzi vai līdz brīdim, kad šos rezultātus pārbauda pieredzējuši auras vērošanas speciālisti. Precīzi auras frekvences raksturlielumu var noteikt tikai ar prakses palīdzību.

Auras glāsta rezultātu interpretācijai vajadzētu koncentrēties uz stiprajām pusēm un iespējām, nevis trūkumiem un nepilnībām. Indivīdiem, kuru auras frekvences līmenis ir zems, parasti piemīt bagātīgas, bet nerealizētas iespējas. Glāstu interpretācijai vajadzētu uzsvērt neierobežotās nepārtrauktās izaugsmes iespējas un, ja iespējams, ieteikt atbilstošas spēcināšanas stratēģijas un izaugsmes iespējas. Tāpat arī sevis novērtēšanā uzmanība jākoncentrē uz iespējām, ieskaitot arī prasmes izmantot mūsu stiprās puses, lai kompensētu trūkumus.

Auras enerģijas īpašās formas

Lai arī dažiem tas varētu šķist dīvaini, koncentrētas spožas enerģijas formas, kas līdzinās tām, kas novērotas aurā, dažkārt var novērot arī ārpus auras sistēmas. Parasti šīs formas, kas parādās kā mirdzošas enerģijas sfēras, kopā ar parādībām, kas tika apspriestas iepriekšējā nodaļā, bieži vien ir novērojamas augstāka līmeņa enerģiju vai citādu nemateriālu izpausmju formā, īpaši kad tās novērotas tā dēvētajās spoku apsēstajās vietās. Piemērs tam ir Braunhila, grieķu laikmeta celtne Atēnu Valsts universitātē Alabamā (4. attēls). Vairāku gadu laikā zaigojošā spilgti zaļās enerģijas sfēra parādījās otrā stāva logā pāri celtnes priekšējam balkonam.

Saintriģēti par vairāku cilvēku biežo ziņojumu par parādību, studentu grupa no skolas eksperimentālās parapsiholoģijas programmas

4. attēls. Braunhila, Atēnu Valsts universitāte. Spoži sfēriska forma bija bieži vērojama logā, kas atradās virs ēkas priekšējā balkona. (Patrīcijas A. Hovelas foto)

nolēma pārbaudīt šo fenomenu. Aprīkota ar dažādām ierakstīšanas iekārtām, grupa vēlu vakarā izvietojās parādības izpausmes vietā. Gandrīz nekavējoties virs pustumšās istabas centrā esošā galda parādījās zaigojoša enerģijas sfēra. Temperatūras vērojumi sfērā atklāja Fārenheita mērījumu, kas bija par aptuveni divdesmit grādiem augstāks nekā apkārtesošās telpas temperatūra. Fotografēšanas pūliņi fiksēt sfēru diemžēl bija neveiksmīgi. Tā kā mirdzoši zaļais sfēras krāsojums liecināja par dziedniecības potenciālu, studente, kurai bija plaukstas locītavas savainojums, novietoja roku sfērā un informēja, ka jutusi, kā siltums izplūst cauri viņas ķermenim. Līdz sesijas beigām sāpes un pietūkums viņas plaukstas locītavā bija izzuduši.

Pēc sesijas sfēras dziedējošās īpašības kļuva plaši pazīstamas. Pakļaušanās enerģijas formas iedarbībai, kuru saucām par sfērisko terapiju, ļāva efektīvi mazināt plašu simptomu klāstu, kas saistīts ar tādām slimībām kā artrīts, migrēna, cīpslu iekaisumi un ekzēma. Sfēra parādīja neparastu spēju mazināt sāpes. Students ar hroniskām muguras sāpēm, kuras bija ieguvis negadījumā, ziņoja par tūlītēju sāpju mazināšanos pēc tam, kad bija novietojis rokas sfērā. Pēc ikdienas seansu sērijas sāpes, kas viņu bija mocījušas vairākus gadus, pilnībā izzuda. Citā gadījumā pro- Icsors ar ilgstošu auss slimību, novietojot rokas sfērā, juta vērā ņemamu uzlabojumu. Diemžēl Braunhilas fenomens ar vēsturi, kas ilgāka par 75 gadiem, izzuda, kad ēku nesen atjaunoja.

Braunhilas fenomena enerģijas izpausmes parādīja saistību ar cilvēka auras izpēti. Tas atklāja citas spēcīgas enerģijas dimensijas un mūsu spēju mijiedarboties ar tām. Tas vēsta par augstāku Visuma enerģijas sfēru ar mērķtiecīgām enerģijas izpausmēm. īpaši svarīgi, ka tas ari apstiprina mūsu enerģiju kosmisko dabu.

AURAS SPĒCINĀŠANAS STRATĒĢIJAS

Varena liesma rodas no sīkas dzirksteles.

Dante

""Paradīze", Dievišķā komēdija" (1300-1321)

Jau esam novērojuši, ka cilvēka auras sistēma ir daudz kas vairāk nekā vienkārša ārēja parādība ar īpašībām un konstrukciju, kas nav saistīta ar mūsu personīgo pilnveidi vai nedaudz ar to saistīta. Tā ir būtisks spēks, kas ir mūsu eksistences un izaugsmes pamatā. Lūk, īss kopsavilkums par cilvēka auras sistēmu daudzējādo lomu:

•   tā ir ļoti sarežģīta sistēma, kas ražo enerģiju un spēcina mūs mentāli, fiziski un garīgi;

•   tas ir jutīgs un dinamisks spēks, kas kodē mūsu individualitātes kopumu un savieno mūs ar eksistences kosmiskajiem pirmsākumiem;

•   tā ir mūsu pagātnes, tagadnes un nākotnes hronika, kas nepārtraukti attīstās;

•   tā ir savstarpēji iedarbīga saikne starp mūsu visapslēptāko būtību un ārējo vidi, ieskaitot citu auru sistēmas;

•   tā ir bagātīgu resursu krātuve ar potenciālu uzlabot mūsu dzīvi;

•   kā savstarpējās mijiedarbības fenomens tā uztver mūsu iejaukšanos un pilnveides pūliņus;

•   jebkurā brīdī aura ir mūsu personīgās attīstības atspoguļojums;

•   jo vairāk uzzinām par auru, jo labāk izprotam sevi.

Sarežģītā auras būtība nevis atņem drosmi mūsu pētījumiem, bet gan liek pētīt daudzās funkcijas un noteikt to saistību ar mūsu dzīvi. Tā mudina izmantot mūsu iespējas un tehnoloģiju, lai atklātu tās noslēpumus un attīstītu daudzpusīgās iespējas.

Iespējams, vairāk nekā jebkura cita cilvēkam piemītoša īpašība aura atspoguļo mūsu pastāvēšanas patieso būtību. Mēs kā cilvēciskas būtnes nepārtraukti attīstāmies un maināmies. Lūkojoties no psihiskās spēcināšanas perspektīvas, prasmes, kas nepieciešamas auras ieraudzīšanai un interpretēšanai, ir svarīgas mūsu izaugsmei, taču tās galvenokārt ir sagatavošanās stadijā. Apgūstot šīs pamata prasmes, kas tika minētas iepriekšējās nodaļās, tagad esam gatavi pāriet uz nākamo personīgās pilnveides līmeni: tīši mijiedarboties ar auras sistēmu, aktivizējot tās spējas un izmantojot tās resursus, lai bagātinātu un pilnveidotu savu dzīvi. Šo mērķu sasniegšanai nepieciešams pilnīgi jaunu procedūru kopums, kuru dēvējam par auru spēcināšanas stratēģijām.

Auru spēcināšanas stratēģijas var būt vispārējas vai specializētas. Vispārējās procedūras veidotas, lai radītu kopējo spēcināšanas efektu. Parasti tās mentāli, fiziski un garīgi koncentrējas uz mūsu būtības kopumu. Tomēr specializētās procedūras koncentrējas uz noteiktu auras funkciju vai raksturlielumu.

Neraugoties uz atšķirībām to konstrukcijā un fokusā, abiem auru spēcināšanas procedūru veidiem — vispārējam un specializētam — piemīt vismaz četras kopīgas iezīmes.

1.   Vienas spēcināšanas procedūras — vispārējas vai specializētas — piemērošana mēdz radīt holistisku ietekmi uz auras sistēmu kopumā. Mūsu pētījumi atklāja, ka pat viskoncentrētākā procedūra var radīt plaši izplatītu ietekmi un otrādi.

2.   Visas auras spēcināšanas procedūras ir paredzētas izaugsmes un pārmaiņu veicināšanai.

3.   Ja vēlamies pilnībā maksimizēt auras spēcināšanas spējas, nepieciešama nevis viena procedūra, bet gan stratēģiju kopums.

4.   Ikvienas spēcināšanas stratēģijas pamatā ir prakse un pieredze.

Prāta, ķermeņa un gara savstarpējā mijiedarbība nodrošina pamata priekšnoteikumu visiem auras spēcināšanas pūliņiem. Pateicoties tās lielajai jutībai, aura atsaucas jebkurām izmaiņām mūsos. Tīši ierosinot garīgas vai fiziskas izmaiņas, mēs radām pamatīgu, lai gan bieži vien netiešu, ietekmi uz auru. Piemēram, procedūras, kas atslābina fizisko ķermeni, nodrošina aurai papildu enerģiju un paplašina to. Līdzīgi pozitīvas domas rada pozitīvu enerģiju, kas izplatās kopējā auras sistēmā. No tā var secināt, ka procedūras, kas apvieno pozitīvus garīgos un fiziskos elementus, varētu sniegt cilvēka aurai vēl lielāku spēcināšanas efektu. Turpinājumā minētās auras spēcināšanas stratēģijas lielākoties balstītas uz šo būtisko ideju.

Visaptverošā iejaukšanās procedūra

Visaptverošā iejaukšanās procedūra ir strukturēta sevis spēcināšanas stratēģija, kas lieto fizisko atslābināšanos, mentālo iztēli un pozitīvus apgalvojumus, lai iedvestu aurā spēcīgu enerģiju. Salīdzināšanas mērķiem procedūra ietver arī "pirms un pēc" auras vērošanu. Tā ievieš konkrētas tehnikas, kuras veidotas, lai radītu pilnībā aktivizētu mentālo, fizisko un garīgo stāvokli, kas savukārt spēcina auru. Tā kulminē ar spēcīgiem veiksmes un labklājības apgalvojumiem. Procedūru var aizstāt ar tehnikām, kas attiecas uz konkrētiem mērķiem, piemēram, nevēlamu ieradumu laušanu, stresa vadību vai veiksmes gūšanu nozīmīgā uzdevumā.

Lūk, procedūra, kurai parasti nepieciešamas aptuveni trīsdesmit minūtes.

1.   solis. Auras priekšskatījums. Atrodiet klusu, ērtu vietu un lūkojieties uz auru, izmantojot kādu no iepriekš aprakstītajām savas auras vērošanas procedūrām.

2.  solis. Ķermeņa skenēšana. Atlaidieties vai apgulieties ērtā pozīcijā un atbrīvojiet prātu no aktīvajām domām. Aizvērtām acīm, dziļi atslābinātā stāvoklī domās izejiet cauri savam fiziskajam ķermenim no ķermeņa augšdaļas virzienā uz leju. Nosakiet un atbrīvojiet jebkuru spriedzes uzkrāšanos. Beidziet ķermeņa skenēšanu, trīsreiz dziļi ieelpojot un lēni izelpojot. Pēc triju izelpu veikšanas sakiet sev: "Tagad esmu pilnībā atslābinājies."

3.   solis. Aktivizējošā tēlainība. Iztēlojieties spēcīgu mirdzumu, kas staro no jūsu dziļākās būtības un lēnām piepilda ķermeni ar atsvaidzinošu enerģiju. Sajūtiet silto, spēcinošo enerģiju, kas ieplūst ķermeņa centrā un maigi izplatās visos virzienos, ieskaujot ķermeni kvēlojošā enerģijas mirdzumā.

4.   solis. Enerģijas iedvešana. Veltiet dažus mirkļus, lai ļautu iedarbīgai enerģijas plūsmai sasniegt augstāko pakāpi. Koncentrējieties uz noteiktām ķermeņa daļām, piemēram, konkrētām locītavām vai nelielām muskuļu grupām un ievērojiet spēcīgu enerģijas plūsmu. Ja vājums vai spriedze saglabājas, iztēlojieties to kā blāvu krāsojumu un spēji aizstājiet šo krāsojumu ar spēcinošu enerģijas kvēli.

5.   solis. Apstiprinājums. Saglabājot atslābinātu un aktivizētu stāvokli, apstipriniet: "Mana kopējā būtība — mentāli, garīgi un fiziski — ir pilnībā piepildīta ar spēcinošu, pozitīvu enerģiju. Mani ieskauj mīlestība, miers un spēks." Precizējiet savus mērķus un iztēlojieties tos kā realitāti. Apstipriniet savu spēju gūt veiksmi.

6.    solis. Auras vērošana pēc procedūras. Beidziet procedūru, no jauna aplūkojot auru, izmantojot to pašu procedūru, kas tika lietota 1. solī. Ievērojiet izmaiņas savā aurā.

Auras salīdzinājums pirms un pēc procedūras parasti atklāj ievērojamu auras izplešanos un spožuma palielinājumu. Procedūra paredzēta auras aktivizēšanai, tomēr tā ir arī lieliska stresa vadīšanas stratēģija. Regulāri praktizējot, tā bijusi ļoti veiksmīga, apkarojot grūtsirdību un iznīdējot daudzus simptomus, kas saistīti ar stresu, arī nogurumu, miega traucējumus un aizkaitināmlbu. Tā atzīst mūsu iekšējās spējas gūt kontroli pār spēkiem, kuri ietekmē mūsu dzīvi, tāpēc procedūra stiprina pašapziņu un rada spēcīgu pašvērtības sajūtu, kas ir ļoti svarīga mūsu labsajūtai.

Šī procedūra ir īpaši iedarbīga noteiktu mērķu sasniegšanā. Procedūras 5. solis apzināti veidots šim mērķim. Sākot no smēķēšanas atmešanas, līdz pat karjeras attīstībai šis solis sniedz pamatu veiksmei. Kad pilnvei- des mērķis un atbilstošie tēli noformulēti un spēcīgie veiksmes apgalvojumi izteikti, tiek iegūta virzība veiksmei, kas nevar neizdoties. Universitātes studenti izmantojuši procedūru, lai paaugstinātu vidējās atzīmes, gūtu piekļuvi uzņemšanas programmām un atrastu vēlamās darbavietas. Darba vidē šo procedūru var izmantot, lai sekmētu progresu un atrisinātu dažādas ar darbu saistītas problēmas.

Ar šo procedūru pat attāli, neticami mērķi pārvēršas īstenojamās gaidās. Procedūras tūlītēji aktivizējošās ietekmes, kas atspoguļojas aurā, nodrošina ilgtermiņa iespēju apstiprinājumu.

Kosmiskā centrēšanas procedūra

Mūsu kā cilvēcisku būtņu mūžīgo klātbūtni Visumā nenosaka gadījums, bet gan nodoms. Mēs pastāvam daudzdimensiju kosmiskajā sistēmā, kas ietver augstākus enerģijas slāņus, kas aizsniedzas ārpus laika, telpas un vielas robežām. Tomēr pārāk bieži kļūstam atdalīti no savas augstākās būtības un attālināti no augstākajiem kosmiskā spēka līmeņiem. Zaudējam apjausmu par neierobežoto potenciālu, kas slēpjas mūsos, un bagātīgajām iespējām, kas ir apkārt. Mūsu izaugsme tiek traucēta, tiekam ieslodzīti bezcerības lejupejošajā spirālē, jo dzīve šķietami iziet ārpus kontroles.

Par laimi, varam sevī un ārpus sevis no jauna savienoties ar augstākajiem spēka avotiem. Psihiskā spēcināšanas ideja atgādina par spēju mainīt bezgalīgo straumju gaitu, kas nes pretī viduvējībai un izmisumam. Jebkurā laikā varam atgūt pieejamos bagātīgos resursus. Varam atgūt pašatklāsmju un sevis spēcināšanas prieku. Varam izjust jaunas cerības, mieru un ienest dzīvē jaunu spēku.

Kosmiskā centrēšanas procedūra ir sevis spēcināšanas stratēģija, kas balstās mūsu spējā savienoties ar sevi un Visumu. Procedūra atzīst divus galvenos spēka avotus: vienu, kas centrējas mūsu būtības augšējos slāņos, un otru, kas centrējas kosmosa augšējos slāņos. Izmantojot kosmisko centrēšanu, varam kļūt cieši savienoti ar abiem. Rodas pilnveidots absolūtas iekšējās un ārējās saskaņas stāvoklis. Procedūra apgalvo, ka absolūta pilnveidošanās iespējama tikai brīžos, kad esam kosmiski centrēti, līdzsvaroti un nonākuši harmonijā ar visiem iekšējiem un ārējiem spēka avotiem.

Procedūra sākas un beidzas ar savas auras vērošanu, lai veiktu salīdzināšanu. Procedūrai nepieciešams veltīt aptuveni trīsdesmit minūtes, un tā jāveic ērtā vietā, kurā neviens netraucētu. Šai procedūrai ieteicama sēdus vai guļus pozīcija, ar nesakrustotām kājām un rokām, kas ērti novietotas sānos.

1.  solis. Auras priekšskatījums. Lūkojieties uz auru, izmantojot kādu 110 iepriekš aprakstītajām savas auras vērošanas procedūrām. Pievērsiet uzmanību auras īpašajām iezīmēm, ari krāsojumam, spožumam un plašumam.

2.  solis. Fiziskā atslābināšanās. Atpūšoties ērtā pozā, aizveriet acis un koncentrējieties tikai uz savu elpu. Elpojot dziļi un ritmiski, ļaujiet sev nonākt arvien lielāka atslābinājuma stāvoklī. Veltiet dažus mirkļus tam, lai iztēlotos mierpilnu ainavu, piemēram, pūkainu mākoni, kas lēni slīd pa spoži zilajām debesīm, un tad apstipriniet sev: "Esmu mierā ar sevi un Visumu."

3.   solis. Iekšējā apzināšanās. Koncentrējiet uzmanību uz savas būtības apslēptāko daļu. Iztēlojieties mirdzošu iekšējo kodolu, kas ir jūsu saules pinumā. Domājiet par to kā par enerģijas spēkstaciju, kura izstaro bagātīgu enerģiju, kas mentāli, fiziski un garīgi piepilda jūsu kopējo būtību.

4.   solis. Enerģijas iedvešana. Ievērojiet spēcīgo krāšņās enerģijas ienākšanu. Iztēlojieties, ka jūsu ķermenis ieskauts starojošā mirdzumā un apstipriniet sev: "Esmu piepildīts ar spēcinošu, starojošu enerģiju."

5.   solis. Kosmiskā tēlainība. Iztēlojieties attālu kosmosa centru kā mirdzošu spēcinošās enerģijas kodolu. Domājiet par to kā par kosmisko spēkstaciju, kas piepilda Visumu. Pilnībā koncentrējiet uzmanību uz tās neierobežoto spēku.

6.   solis. Kosmiskā spēcināšana. Iztēlojieties spēcīgu spilgtas enerģijas kanālu, kas savieno jūsu iekšējās būtības starojošo centru ar ārējā kosmosa starojošo centru. Turpinot iztēloties tīras gaismas dzirkstošos starus, ļaujiet, lai jūs pilnībā piepilda tīra kosmiskā enerģija. Apstipriniet: "Esmu harmonijā ar Visumu, un mani spēcina bagātīgā Visuma enerģija. Esmu mentāli, fiziski un garīgi pilnībā aktivizēts un līdzsvarots."

7. solis. Auras vērošana pēc procedūras. Pabeidziet procedūru, atkal aplūkojot savu auru, īpaši pievēršot uzmanību auras krāsojumam un intensitātei.

Papildu līdzsvarojošajām un centrējošajām ietekmēm kosmiskās centrēšanas procedūru var viegli pielāgot kā stratēģiju, kas ļauj atbrīvot mūsu radošo potenciālu un radīt pilnīgi jaunas atskārtas. Šim nolūkam procedūras 6. solis tiek paplašināts, lai ietvertu atbilstošus apstiprinājumus, piemēram: "Esmu uzskaņojies radošo spēju iekšējiem un ārējiem avotiem; tagad tiek atbrīvotas manas radošās spējas." Pēc tam atbilstošu laikaposmu velta, lai ļautu parādīties radošajām idejām, tēliem un domām. Šīs procedūras iedarbīgumu radošo spēju stimulēšanā atzinuši mākslinieki, tēlnieki, dizaineri, arhitekti un rakstnieki, kas izbaudīja šo procedūru. Viņi atklājuši, ka tikai daži šai procedūrai atvēlēti mirkļi var sekmēt radošo domāšanu un sniegt pārsteidzošu radošo rezultātu klāstu.

Akadēmiskā vidē kosmiskā centrēšanas procedūra bijusi iedarbīga studentu motivēšanā un sasniegumu veicināšanā dažādos akadēmiskos līmeņos. Studentu vidū, kas piedalījās korektīvajās programmās, novēroja strauju progresu pēc tam, kad procedūru piemēroja kā apziņas bagātināšanas aktivitāti. Līdzīgus rezultātus fiksēja arī studentu vidū, kas iestājās augstākajos kursos. Kognitīvā attīstība jebkurā akadēmiskā līmeni, iespējams, var tikt ievērojami paātrināta, izmantojot kosmiskās centrēšanas tehnikas.

Kosmiskās centrēšanas procedūra atklājusi neparasta apsolījuma izmantošanu kā psihiskās attīstības stratēģiju. Bieži vien šīs procedūras laikā parādās nozīmīgas psihiskās atskārtas, īpaši saistībā ar nākotni. Saistībā ar tās spontānajām spējām stimulēt psihisko apzināšanos un piekļūt mediju zināšanām procedūru bieži vien uzskata par maksimālo informācijas nodošanas fenomenu, kurā tieši izjūtam augstākos atskārtas un spēka kosmiskos avotus.

Auras masāža

Auras masāža ir spēcināšanas procedūra, kas ietver enerģētisko mijiedarbību starp divām — masāžas speciālista un objekta — auras sistēmām. Procedūra izmanto rokas masāžas tehnikas, kuras piemēro dažu collu attālumā no objekta ķermeņa, plaukstas parasti pagrieztas pretī objektam, vienlaikus rūpīgi izvairoties no fiziska pieskāriena. Jebkurš fizisks kontakts, kas notiek masāžas laikā, var traucēt enerģētisko mijiedarbību un neitralizēt masāžas pilnveidojošo iedarbību.

Auras masāža balstās uz ideju, ka atjautīgi veidotā un parasti funkcionējošā auras sistēma var kļūt novājināta un neefektīva. Auras sistēmu, līdzīgi kā prātu un ķermeni, ietver plašs adaptīvo un virzošo mehānismu klāsts, tomēr tās enerģijas plūsma var tikt bloķēta un dažādi faktori var traucēt tās pilnveidojošo funkciju veikšanu. Izplatīti piemēri ir hronisks stress, nomācošas dzīves likstas, neveiksmīgas attiecības, fiziskā saslimšana, emocionālie traucējumi, iekšējie konflikti, neapmierinoši centieni un virkne ārējo ietekmju, kas var būt tik smalkas, ka to pastāvēšanu pat neapzināmies. Par laimi, šo apstākļu novājinošās sekas uz mūsu prātu, ķermeni un garu parasti ieraugāmas aurā, sniedzot funkcionālu kontekstu, kurā var norisināties pārveidošana.

Auras masāža kā pārveidošanas procedūra ir īpaši veidota, lai stiprinātu auras sistēmu, palielinot tās funkcionālās spējas. Tā stiprina auras adaptīvos procesus, vienlaikus līdzsvarojot sistēmu. Auras masāža spēj virzīties uz bojātajiem vai neatbilstoši funkcionējošajiem rajoniem un aktivizēt to atveseļošanās procesus. Tā var atjaunot zaudētās funkcijas un spēcināt nepilnīgo auras sistēmu.

Auras masāža, lai ari uztverta kā atveseļošanas procedūra, mūsdienās tiek vienlīdz novērtēta saistībā ar tās spēju bagātināt veselīgu, funkcionējošu auru. Masāža var izmantot auras mijiedarbības funkcijas un ieviest jaunas izaugsmes spējas, tā var apkopot pastāvošās auras enerģijas un vadīt tās vēlamo mērķu sasniegšanai. Tā var radīt sinerģijas efektu, apvienojot prāta, ķermeņa un gara enerģijas un izplatot tās auras sistēmā.

Pastāv pierādījumi, ka auras masāža spēj efektīvi sekmēt veselību un labsajūtu. Auras masāžas kā profilaktiskās procedūras regulāra izmantošana palīdz veicināt pretestību slimībām un nostiprināt imūnsistēmu, tā spēj paātrināt atveseļošanās procesu. Tikpat nozīmīgas ir masāžas sāpes remdējošās iedarbības. Tās spēj uzlabot hroniski slimu vai uztrauktu cilvēku dzīvi. Izmantotas sāpju vadīšanas stratēģijās, tās mazina sāpju intensitāti un dažkārt pilnībā novērš sāpes. Aizvien biežāk izglītoti veselības speciālisti dažādās vidēs izmanto auras masāžu, apzinoties tās nomierinošo un dziedniecisko ietekmi. Masāžu var virzīt neveseliem orgāniem vai bojātiem audiem, piepildot tos ar spožu, dziedējošu enerģiju. Daudzas turpinājumā minētās masāžas procedūras var pielāgot, lai īstenotu iecerētos veselības un labsajūtas mērķus.

Auras masāža ir daudz kas vairāk nekā mehāniska manipulācija ar citas personas auru. Lai arī masāža neietver fiziskus pieskārienus, tā spēj radīt spēcīgu enerģētisku mijiedarbību starp divām auras sistēmām. Kamēr masāžas speciālists veic masāžu konkrēto mērķu ietvaros, parasti atklājas noteiktas spontānas iedarbības, arī dinamiska auras enerģijas pārnese. Rodas abpusēji spēcinoša mijiedarbība, kas realizē abu auras sistēmu pozitīvās, radošās iespējas.

Būtiskākie priekšnoteikumi auras masāžai ir uztverīgs objekts un apmācīts masāžas speciālists ar funkcionālu auras sistēmu. Masāžas speciālistam ir jāpiemīt auras enerģijas pārpilnībai un patiesām rūpēm par masāžas objektu kā personu, kas pelnījusi cieņu un rūpes. Masāžu sāk ar rūpīgu ievirzi, kuras laikā nodibina pozitīvas attiecības ar klientu un savstarpēji formulē masāžas mērķi. Masāžu papildina apliecinājums saglabāt pozitīvo mijiedarbību ar klientu procesa laikā. Masāžas noslēgumā lielākoties norisinās sarunas un masāžas pieredzes izvērtēšana.

Auras masāža var būt vispārēja vai specializēta. Vispārējā auras masāža koncentrējas uz auras sistēmu kopumā, toties specializētā masāža koncentrējas uz noteiktu auras daļu vai ļoti konkrētu pilnveides mērķi. Tomēr auras masāža praksē parasti ietver vispārējās un arī specializētās sastāvdaļas. Vispārējā masāža gandrīz vienmēr identificēs konkrētās auras vajadzības un ieviesīs stratēģijas šo vajadzību apmierināšanai.

Līdzīgi specializētā auras masāža virzīsies ārpus konkrētajiem mērķiem, un to noslēgs vispārējās procedūras, kas aktivizē auru kopumā.

Būtiski uzsvērt, ka vispārējas vai specializētas auras masāžas veiksmīgai norisei svarīgākais ir pozitīva mijiedarbība ar klientu. Piemērotie apgalvojumi, kurus masāžas laikā velta stratēģiskajiem punktiem, rada spēcīgu pašvērtības sajūtu un visaptverošu, pozitīvu gaidu efektu. Neatkarīgi no tā, vai nepieciešams spēcināt auru kopumā vai sasniegt ļoti konkrētas auras vajadzības, pozitīvie apgalvojumi iznīcina jebkuru pretestību masāžai, vienlaikus atbrīvojot spēcīgas jaunas izaugsmes enerģijas.

Masāžai parasti nepieciešams atvēlēt aptuveni trīsdesmit minūtes. Masāžas norises vietai jābūt klusai un ērtai. Masāžas klients var stāvēt vai ērti atlaisties sēdeklī vai guļvietā.

Vispārējā auras masāža

Vispārējā auras masāža ir pilnveidojoša divos veidos: tā atbrīvo bagātīgu enerģijas piegādi cilvēka kopējā auras sistēmā un rada pamatu specializētākām masāžas stratēģijām, kas ir veidotas, lai sasniegtu ļoti konkrētas auras vajadzības. Lūk, astoņu soļu procedūra.

1.   solis. Ievirze. Lai arī šis ir sagatavošanās solis, tas ir ļoti būtisks, jo nosaka vispārējās masāžas panākumus vai neveiksmi. Kad klients ērti atlaidies sēdeklī vai guļvietā, izskaidrojiet viņam masāžas būtību un tās iespējamos labumus. Iesaistiet klientu diskusijā un atklāti pārrunājiet bažas vai jautājumus, kas rodas. Brīvā, nevērtējošā veidā kopīgi formulējiet masāžas mērķus.

2.   solis. Pašiedvesma. Atvēliet dažus mirkļus, lai attīrītu prātu un spēcinātu savu auras sistēmu ar pozitīvu enerģiju. Iztēlojieties savu auru mirdzam ar bagātīgu enerģiju un klusi apstipriniet: "Manu kopējo būtību piepilda bagātīga enerģija. Jūtos līdzsvarots un mentāli, fiziski un garīgi noskaņojies. Visu vingrinājuma laiku būšu pilnībā aktivizēts."

3.   solis. Objekta uztveres spēja. Klientā radiet uztverošu, atslābinātu stāvokli, izmantojot atbalstošus, uz viņa personību vērstus ieteikumus, piemēram: "Ļaujiet sev justies ērti un atslābināti. Ļaujiet mieram un skaidrībai pārņemt jūsu būtību. Atgādiniet sev, ka jūsos mīt bagātīgs iekšējais potenciāls. Pašlaik esat jaunas izaugsmes un piepildījuma stāvokli." Masāžas norises laikā izmantojiet vēl citus pozitīvus apgalvojumus.

4.   solis. Auras vērošana pirms masāžas. Vērojiet sava klienta auru, pievēršot uzmanību krāsojumam, lielumam un neparastām sistēmām. Pievērsiet uzmanību auras stiprajām un vājajām pusēm, īpašu uzmanību veltot nepietiekami funkcionējošām vai vājām zonām. Ar klientu apspriediet novērojumus pozitīvā, atbalstošā gaisotnē. Ja rodas nepieciešamība, atlikušajos procedūras soļos iespējams iestarpināt papildu auras vērošanu. Lai arī daži progresīvi masāžas speciālisti auru vēro nepārtraukti visu masāžas laiku, parasti pietiekama ir periodiska auras vērošana, kas ļaus novērtēt masāžas efektus.

5.   solis. Apļveida masāža. Tiklīdz sākotnējā vērošana pabeigta, sāciet reālo masāžu, veicot vieglas, apļveida roku kustības, lai stiprinātu auru un remdētu svārstību rajonus. Sāciet no galvas un ar plaukstām, kas pavērstas pret klientu, lēnām apļveida kustībām viegli turpiniet ceļu lejup. Izvairieties no fiziska kontakta ar klientu, kamēr jūsu rokas saskaņoti darbojas, veicot kustības pulksteņrādītāju virzienā un pretēji tam.

6.   solis. Vertikālā masāža. Pēc apļveida masāžas pabeigšanas, izmantojiet vertikālo masāžu, lai vienmērīgi izplatītu auras enerģijas un remdētu auras traucējumus. Līdzīgi kā apļveida masāža, vertikālā masāža sākas galvas rajonā un virzās lejup. Ar plaukstām, kas pagrieztas pret klientu, veiciet lēnas, lejupejošas vertikālas kustības, kas beidzas ar strauju roku vēzienu uz ārpusi. Uzmanība jākoncentrē uz konkrētiem auras raksturlielumiem, arī trūkumiem un problemātiskajām zonām. Pēc tam uzreiz var lietot kādu no īpaši specializētajām stratēģijām, kas apskatītas šīs nodaļas turpinājumā. Specializētās stratēģijas var ieviest ari vēlāk kā papildu pasākumu. Daudzi masāžas speciālisti dod priekšroku specializēto masāžu atlikšanai, lai iegūtu citu būtisku informāciju, kas nepieciešama, lai pievērstos konkrētām vajadzībām un izvēlētos atbilstošās specializētās stratēģijas.

7.   solis. Auras vērošana pēc masāžas. Pēc masāžas pabeigšanas atkal pavērojiet klienta auru. Lai arī, iespējams, jau novērtējāt masāžas ietekmi uz auru tās parādīšanās laikā, pievērsiet uzmanību kopējiem rezultātiem, kas izplatās auras sistēmā.

8. solis. Mijiedarbība pēc masāžas. Šī pēdējā soļa mērķis ir pārbaudīt masāžas pieredzi un kopā ar klientu izvērtēt tās rezultātus. Šis solis parasti ietver sarunu par novērojamām izmaiņām pēc masāžas. Tomēr svarīgi atcerēties, ka labākais auras masāžas vērtējums ir klienta vērtējums. Šis solis koncentrējas uz viņa sajūtām, iespaidiem un reakciju. Lai pabeigtu vērtēšanas procesu, pieredzējis masāžas speciālists dažkārt šajā posmā ieviesīs savas auras vērošanas stratēģijas. Procedūru pabeidz ar atbalstošiem komentāriem un, ja iespējams, optimistiskām prognozēm attiecībā uz klienta izteiktajiem mērķiem.

Svarīgi atcerēties, ka novērojamie raksturlielumi aurā bieži vien ir dziļāka iekšējā stāvokļa atspoguļojums. Daudzi no aurā redzamajiem vājajiem punktiem un disfunkcijām rodas no apspiestām pieredzēm, kas, lai ari izzudušas no apzinātās uztveres, turpina darboties zemapziņā. Tā kā bieži vien zināšanas par klienta izcelsmi un vēsturi ir ierobežotas, būtiski saglabāt atsaucību un atbilstošu noskaņojumu visā masāžas laikā. Mūsu enerģijai mijiedarbojoties ar klienta enerģiju, bieži vien parādīsies svarīgas psihiskās atskārtas. Lai arī auras masāža neprasa plašas psihiskas vai analītiskas zināšanas par klientu, daudz efektīvāk spējam izvēlēties un pielāgot atbilstošas auras tehnikas, kad apzināmies auras neredzamās dinamikas. Zināšanas par auras traucējumu zemapziņas izcelsmi var sniegt atbilstošu apgalvojumu, kas tieši saistās ar zemapziņu. To piemēri: "Jūsu aurai kļūstot spēcinātai un līdzsvarotai, arī jūs kļūstat spēcināts un līdzsvarots iekšēji. Pat dziļākā zemapziņa atsaucas uz jūsu auras spēcinošo enerģiju." Var izmantot ari citus pozitīvus apgalvojumus, kas attiecas uz konkrētākiem iekšējiem stāvokļiem.

Daudzos gadījumos novirzes vai auras pavājinājums ir tieši saistīti ar objekta pieredzēm iepriekšējā dzīvē. Cilvēka aura ir attīstības fenomens ar plašu iepriekšējo dzīvju vēsturi. Ir zināms, ka daudzi mūsu konflikti un bailes radušās iepriekšējo dzīvju pieredžu laikā, tie bijuši tik spēcīgi, ka to ietekmes atspoguļojas aurā un nāk līdzi nākamajās dzīvēs.

Pazīstami piemēri ir pagājušās dzīves traumu radītas blokādes un nostiprinājumi aurā. Šos stāvokļus var labot, ieskatoties attiecīgajos iepriekšējo dzīvju avotos, un daudzām no tām ir nepieciešamas tehnikas, kas ir spēcīgākas par auras masāžu. īpaši noderīga iepriekšējo dzīvju ietekmju atklāšanai uz auru ir atgriešanās iepriekšējā dzīvē, izmantojot hipnozi un citas vēl spēcīgākas stratēģijas, kas izraisa atgriešanos iepriekšējās dzīvēs, piemēram, astrālais ceļojums. (Sīkāku aprakstu par atgriešanos iepriekšējās dzīvēs, izmantojot ārpusķermeņa pieredzes, skatīt grāmatā "Astrālā projekcija un psihiskā spēcināšana")

Dziļāka izpratne par iepriekšējās dzīves ietekmi uz noteiktiem auras raksturlielumiem var būtiski palīdzēt vispārējai masāžai, iesakot specializētas stratēģijas, arī apgalvojumus, kas ne tikai koncentrējas uz simptomu, bet arī uz avotu. Iepriekšējās dzīves radīto ietekmju gadījumos ieteicami šādi apgalvojumi: "Jūsu aurai spēcinoties, kļūstat uztverīgs pret atklāsmēm, kas nāk no attālas pagātnes. Pašizziņa ir paša radīts spēks. Zināšanas par savu pagātni palīdzēs jums nākotnē aktivizēt iekšējos resursus un sasniegt augstākos mērķus." Pēc tam šos savā ziņā vispārējos apgalvojumus var aizstāt ar konkrētākiem apgalvojumiem, kas attiecas uz noteiktu auras raksturlielumu un tās iepriekšējās dzīves avotu.

Specializētā auras masāža

Jau iepriekš minēju, ka specializētās masāžas procedūras var ieviest vispārējās masāžas laikā vai izmantot kā neatkarīgu stratēģiju. Specializētās masāžas koncentrācija ir divkārša: konkrētu auras funkciju bagātināšana un noteiktu defektu vai disfunkciju dziedēšana. Uzmanība un jutīgums masāžas laikā, arī intuitīvā apzināšanās un mediju atskārtas ir būtiskas, lai izprastu objekta specializētās vajadzības un mūsu veiksmes šo vajadzību sasniegšanā.

Līdzīgi kā ar citām auras spēcināšanas stratēģijām, specializētajai masāžai nepieciešama prasme vērot auru, identificēt konkrētas auras vajadzības, izvēlēties atbilstošās iejaukšanās procedūras un efektīvi tās piemērot. Neatkarīgi no tā, vai nepieciešams spēcināt noplicinātu auru, salabot ievainotu auru, iedvest elastīgumu nekustīgā aurā vai pievienot krāsu un spožumu defektīvai aurai, specializētās procedūras pieprasa precizitāti atbilstošo iejaukšanās pūliņu izvirzīšanā. Tikai ar praksi un pieredzi varam apgūt specializētās masāžas prasmes, kas nepieciešamas, lai efektīvi iejauktos dažādajās auras funkcijās.

Auras ķermeņa veidošanas masāža

Auras enerģijas var kļūt vājas un nevienmērīgi izplatītas, parasti saistībā ar stresu un mentālo, fizisko vai garīgo vajadzību neievērošanu. Noteiktas auras nepilnības parasti ir saskatāmas kā ieplakas auras ārējā malā vai noplicināti reģioni ar vāju krāsojumu un mazāku spilgtumu nekā tos ietverošās zonas. Līdzīgi fiziskajam treniņam, specializētās auras ķermeņa veidošanas stratēģijas veidotas, lai novērstu defektus, izmantojot auras spēku. Auras ķermeņa veidošanā vājos punktus stiprina, stimulējot tos aptverošo auru un konkrēti spēcinot skarto vietu.

Auras ķermeņa veidošanas masāžu kā specializētu procedūru parasti ievieš pēc vispārējās auras masāžas. Tā sākas ar diagnosticējošu auras vērošanu, kurai seko tradicionālā apļveida roku masāža apkārt novērotajām vājuma vietām, lai ienestu krāsojumu no apkārtesošās zonas vājajā zonā. Pēc dažiem tradicionālās apļveida masāžas mirkļiem roku kustības maina virzienu, lai ieviestu aurā spožumu. Pēc tam procedūrā izmanto tradicionālo vertikālo masāžu, bet koncentrējas vienīgi uz novājinātajām vietām un tās ietverošajām zonām. Masāžas noslēgumā īsiem vēzieniem masē kopējo auru, veicot apļveida un pēc tam vertikālas kustības.

Visā auras treniņa masāžas laikā procedūru papildina atbilstoši apgalvojumi, piemēram: "Jūsu aura kļūst spēcīga un enerģijas pilna. Vājās vietas jūsu aurā stiprina un atjauno. Šobrīd spoža un spēcinoša enerģija plūst caur jūsu kopējo auras sistēmu."

Daudzās sporta zālēs auras ķermeņa veidošanas masāža ar pārsteidzošiem rezultātiem ir efektīvi integrēta tradicionālajās treniņprogram- mās. Tā ievērojami palielina motivāciju, pašpārliecību un fizisko izturību. Procedūra parādīja līdzīgu iedarbību, kad to ieviesa dažādās sporta tre- niņprogrammās. Tā strauji paātrina atlētisko prasmju attīstību, uzlabo indivīda un komandas darbību plašā aktivitāšu klāstā — cīņu sporta veidos, vingrošanā, volejbolā, golfā, futbolā un loka šaušanā. Parasti uz šo procedūru atsaucīgi reaģē visu vecumu sievietes un vīrieši.

Auras atjaunošanas masāža

Cilvēka auras sistēma ir vārīga pret ievainojumiem — ne tikai pret tiem, kurus izraisa ārējo ietekmju spējš uzbrukums, bet arī pret potenciāli kaitējošiem spēkiem, kas pastāv mūsos. Lai ari aura, līdzīgi kā fiziskais ķermenis, ir apveltīta ar elastīgu aizsardzības sistēmu, negaidīti negatīvie spēki var mērķēt uz mūsu vājajiem punktiem, sākot spēju uzbrukumu un izkļūstot cauri mūsu labākajam bruņojumam.

Mūsu spēcīgākā aizsardzība pret auras bojājumiem ir pilnveidota enerģijas sistēma ar efektīvu aizsardzību. Pat izmantojot šo aizsardzību, aurā var rasties bojājumi. Izplatītāko piemēru vidū ir: a) plaisas aurā, ko bieži vien izraisa nodevība vai citas kaitējošas attiecības, b) tumsas punkti, kas liecina par ievainojamību vai iepriekšējiem uzbrukumiem auras sistēmai, kuru izraisījuši ārējie avoti.

Plaisas liecina par ļoti nopietniem bojājumiem auras pamatstruktūrā. Ja tās atstāj bez ievērības, plaisas var pakāpeniski palielināties līdz brīdim, kad efekti kā pavājināts krāsojums vai svārstība saskatāmi visā aurā. Plaisas atrašanās vieta sniedz nozīmīgu pavedienu par tās rašanos. Parasti plaisu auras ārējā zonā saista ar iekšējām ietekmēm, kas iejaucas auras funkcijās.

Atšķirībā no plaisām, kas parasti parādās auras robežapgabalos, tumsas punkti var rasties jebkurā auras vietā. Ja tos ietver blāvs krāsojums, tos saista ar ārēju uzbrukumu, kuru veikusi cita enerģijas sistēma, kas izsūkusi enerģiju no auras. Nākamajā nodaļā apskatīsim šo fenomenu, kuru bieži dēvē par psihisko vampīrismu.

Kad auras spontānā aizsardzības sistēma vairs nedarbojas, tās normālo funkciju atjaunošanai nepieciešama mērķtiecīga iejaukšanās. Auras atjaunošanas masāža ir īpaši veidota, lai atjaunotu un stiprinātu auru, sevišķi ja bojājums ietver plaisas vai tumsas punktus. Līdzīgi kā citas specializētās stratēģijas auras atjaunošanas masāža jāpielāgo indivīda raksturlielumiem un vajadzībām. Procedūra veidota, lai izlabotu bojāto auru, tomēr tā spontāni papildina izsmeltos auras enerģijas krājumus, vienlaikus sākot jaunus izaugsmes un dziedināšanas procesus. Svarīgi piebilst, ka nopietni bojājumi aurai bieži vien pieprasa papildu pūliņus, kas koncentrējas uz jaunu personīgās pilnveides prasmju attīstību. Lūk, četru soļu auras atjaunošanas masāža.

1.   solis. Diagnosticējošā auras vērošana. Rūpīgi vērojiet objekta auru, pievēršot uzmanību tās unikālajām iezīmēm un konkrētiem raksturlielumiem. Pārbaudiet, vai aurā nav bojājumu, veicot rūpīgu trīs virzienu auras skenēšanu. Vispirms skenējiet auras ārējo daļu, īpašu uzmanību pievēršot nevienmērīgām izpausmēm netālu no auras ārējās robežas. Pēc tam pārbaudiet auras iekšējo daļu, sevišķi uzmanību pievēršot traucējumiem, kas ir netālu no fiziskā ķermeņa. Un tad skenējiet auru pilnībā, īpaši koncentrējoties uz novirzēm auras centrālajā daļā. Dalieties atklājumos ar klientu un izpētiet katras bojātās auras daļas nozīmību.

2.  solis. Auras atjaunošanas plāns. Kopīgi ar klientu formulējiet labošanas plānu, kas balstīts uz 1. solī sasniegtajiem rezultātiem. Atbilstoša atjaunošanas plāna piemērs: "Lietosim auras labošanas masāžu, lai aizvērtu pārrāvumu jūsu aurā (precizējiet pārrāvuma un tā atrašanās vietas pamatīpašības). Aktivizēsim labošanas procesus, kuru iedarbību izjutīsiet visā auras sistēmā un sevī."

3.  solis. Atjaunošanas masāža. (A) Plaisas. Bojājumiem, kas saistīti ar plaisām, vieglām, apļveida kustībām virzieties pa auru, lai radītu pozitīvās enerģijas apkopojumu apkārt plaisai. Izskaidrojiet klientam procedūras mērķi un apstipriniet: "Tagad spēcīga enerģija tiek pulcēta apkārt bojājumam aurā." Pēc tam uzlieciet lejup pavērstas plaukstas skartās vietas malās, rūpīgi izvairoties no fiziska kontakta. Lēnām nolieciet plaukstu uz plaukstas tieši virs plaisas. Turiet rokas šajā pozīcijā, apstiprinot: "Dziednieciskās enerģijas apvienojās, lai aizvērtu auras atveri." Atkārtojiet šo masāžas procedūru vairākas reizes. Sajutīsiet brīdi, kad plaisa aizvērsies. Beidziet atjaunojošo masāžu ar apstiprinājumu: "Plaisa jūsu aurā ir aizvērta, un dziednieciskais process aktivizēts. Jūsu kopējā būtība piepildīta ar spēcīgu enerģiju." (B) Tumsas punkti. Tumsas punktiem aurā sāciet masāžu ar standarta apļveida kustībām saules pinuma apvidū un pēc tam viegli virziet masāžu uz attiecīgo punktu. Apļveida masāžas procedūra jāatkārto vairākas reizes, lai novadītu enerģiju no saules pinuma, kurā parasti ir augsta enerģijas koncentrācija, uz skarto zonu. Šajā posmā apstipriniet: "Spēcinoša enerģija ieskauj jūsu auras bojāto daļu." Tiklīdz sajutīsiet pietiekamu enerģijas koncentrāciju apkārt atverei, novietojiet abas rokas ar plaukstām uz leju pāri bojātajai vietai un vieglām kustībām augšup un lejup maigi virziet tās tuvāk un tālāk no ķermeņa; turiet rokas atvērtā pozīcijā, izvairoties no kontakta ar fizisko ķermeni. Pēc tam veiciet vieglas apļveida kustības skartajā zonā. Turpiniet apļveida masāžu, apstiprinot: "Jūsu auras atveres tagad piepilda dziedējoša enerģija. Spēcīga, dziedējoša enerģija šobrīd izplatās visā jūsu būtībā."

4. solis. Noslēgums. Procedūru beidziet ar kopējās auras īsu vispārējo masāžu, izmantojot apļveida un vertikālās kustības, atbalstošus apstiprinājumus, kuriem seko noslēdzošā auras vērošana un īsa saruna ar klientu, kad tiek apkopoti procedūras spēcinošie mērķi un iespējamie ieguvumi.

Auras atjaunošanas masāža spēj efektīvi aizvērt plaisas un tumšos punktus aurā, tomēr tā nenozīmē tūlītēju izdziedināšanu. Pilnīga atgūšanās no nopietniem auras bojājumiem parasti norisinās pakāpeniski un var pieprasīt arī citas iejaukšanās procedūras, īpaši ja bojājums skar auras saules pinumu. Hroniska disfunkcija šajā rajonā liecina par kopējās auras sistēmas nolietošanos. Auras adaptīvās funkcijas tiek apgrūtinātas, un tās enerģijas izsmeltas. Šis stāvoklis bieži vien novērojams klientiem, kas ir ilgu, mokošu attiecību upuri. Auras masāža var sniegt mierinājumu un sākt atveseļošanās procesu, taču pilnīga atgūšanās ir ilgstošs process, kas prasa mokošo attiecību pārtraukšanu.

Auras elastīguma masāža

Auras elastīguma masāža ir īpaši veidota, lai radītu pietiekamu auras elastīgumu, varētu aizvērt plaisas un atjaunot auras enerģijas normālas funkcijas. Plaisas ir vienas no biežākajām anomālijām, kas novērojamas cilvēka aurā. Tās ir caurspīdīgas, nefunkcionējošas vietas, kurās nav enerģijas. To izcelsme parasti ir psiholoģiska, bet tās parasti vēl vairāk paspilgtina auras nekustīgums un nepietiekama enerģija, lai plaisas savienotu. Plaisas var būt jebkurā auras vietā, tomēr biežāk tās parādās apakšējos apgabalos. Plaisas parādīšanās bieži vien ierobežo visu auru. Tas ir saistīts ar nekustīgumu, kas uztur plaisu. Plaisas bieži sastopamas cilvēku aurās, kuri jūt grūtības savstarpējās attiecībās, tukšuma vai atsvešinātības sajūtas un neredz jēgu dzīvei.

Plaisu aizvēršanai un normālu funkciju atjaunošanai auras elastīguma masāža ir arī strukturēta, lai atkal piepildītu kopējo auru ar bagātīgu jaunas enerģijas krājumu un palīdzētu klientam apzināties viņā dusošos iekšējos resursus. Lūk, procedūra.

1.  solis. auras vērošana. lūkojieties uz klienta auru un, atklājot plaisu, pievērsiet uzmanību tās atrašanās vietai un lielumam. Dalieties auras novērojumos ar klientu. Raksturojiet plaisu, arī tās formu, lielumu un atrašanās vietu. Palīdziet klientam vizualizēt auras plaisu tieši tajā vietā, kur tā parādās. Atturoties no personīgā viedokļa paušanas, pārrunājiet ar viņu plaisas būtību.

2. solis. mērķa formulēšana un orientācija. Klientam aktīvi iesaistoties, formulējiet masāžas mērķus. Miniet tos kā konkrētus, pozitīvus iznākumus. "Piemēroto mērķu piemēri. Izmantosim masāžu, lai radītu aurā pietiekami daudz enerģijas un elastīguma, kas ļaus aizdarīt plaisu. Tiklīdz plaisa tiks aizvērta, jūs atklāsiet jaunus spēka avotus, uzzināsiet, kā bagātināt un pilnveidot dzīvi." Ļaujiet klientam apzināties elastības masāžas ietekmi uz plaisu aurā. Masāžas efektivitāte plaisu aizvēršanā ievērojami atkarīga no klienta spējas iztēloties, kā plaisa samazinās un pilnībā izzūd.

3. solis. Sfēriskā masāža. Sāciet masāžu, novietojot plaukstas katrā plaisas malā, un iztēlojieties mirdzošas enerģijas sfēru plūstam starp plaukstām, pilnībā ieskaujot plaisu un tās tuvāko apkārtni. Iztēloto sfēru lēnām masējiet ar vieglām, plūstošām kustībām. Virzot rokas tuvāk kopā un tuvāk tukšumam, sajūtiet, kā tukšums pakāpeniski samazinās un pilnībā izzūd. Rokām saskaroties un atrodoties vietā, kur iepriekš bija tukšums, apstipriniet: "Tagad plaisu jūsu aurā aizstāj spoža, vibrējoša enerģija."

4.  solis. apļveida masāža. ar apļveida kustībām masējiet iepriekšējo tukšuma vietu, apstiprinot: "Kad jūsu aura piepildās ar enerģiju, atklāsiet jaunu iekšējā potenciāla pārbagātību." Pakāpeniski paplašiniet apļveida masāžu, lai skartu lielākus auras rajonus, vienlaikus apstiprinot: "Tagad jūsu aura ir spēcināta un pilnībā funkcionējoša. Jūs ieskauj neierobežotas bagātināšanas un veiksmes iespējas." Formulējiet citus spēcinošus apgalvojumus, kas uzrunā klienta īpašās izaugsmes vajadzības.

5.  solis. noslēgums. aplūkojiet klienta auru pilnībā, īpaši pievēršot uzmanību līdzsvarotajai enerģijai un koncentrētajam mirdzumam, kas ienāk iepriekšējā tukšuma vietā. Procedūru beidziet, pārrunājot ar klientu izšķirošos novērojumus.

Auras krāsas masāža

Krāsa ir viena no būtiskākajām auras sastāvdaļām. īss kopsavilkums par krāsas lomu cilvēka aurā.

1.   Krāsa, līdzīgi kā citi auru raksturojoši lielumi, pastāv relatīvi stabilā auras struktūrā.

2.   Lai arī krāsojuma sistēmas ievērojami atšķiras, auru parasti raksturo dominējošā krāsa līdztekus citām, kas izkārtotas dažādos veidos.

3.   Varavīksnes aura sastāv no krāsas slāņiem, kuri ķermeni var ietvert pilnībā, vai kā lokāla parādība, kas parasti izvietojas apkārt galvai un pleciem.

4.   Nosacīti reto vienas krāsas auru raksturo plašas pārmaiņas krāsas intensitātē, ar krāsas izbalējumiem, kurus parasti novēro ārējos auras apgabalos.

5.   Aura var izvietot pārejošas krāsas, kas īslaicīgi saistās pie visas auras vai tās atsevišķām daļām. Šai parādībai var būt būtiska mentālā, fiziskā un garīgā nozīme.

6.   Blāva krāsojuma rajoni parasti redzami kā novājinājumi, kas kaitē auras sistēmas funkcionālajām spējām, īpaši enerģijas radīšanā.

7.   Noteiktas auras krāsas spožums liecina par tās spēcinošajām funkcijām — jo spožāka krāsa, jo spēcinošākas auras spējas.

8.   Lai ari aurā var parādīties balta vai melna krāsa, kā arī bezkrāsaini punkti, cilvēka aura nekad nav pilnīgi balta, melna vai bezkrāsaina.

9.   Noskaidrota saistība starp auras krāsojumu un citām personas īpašībām, arī mentālo, fizisko un garīgo. Lūk, dažas krāsas, kas bieži atrodamas cilvēku aurās, un dažas personīgās īpašības, kuras saista ar šīm krāsām.

Zilā. Miers, līdzsvars, elastīgums, optimisms; tumši zilais tonis apzīmē garīgo mundrumu un emocionālo kontroli.

Dzeltenā. Inteliģence, sabiedriskums un uzticamība.

Zaļā. Dziedināšanas un pašrealizācijas spējas.

Violetā. Jaunība, atjaunošanās, jutīgums, ideālisms un talants.

Brūnā. Praktiskums, stabilitāte, aktivitātes brīvā dabā un neatkarība.

Purpursarkanā. Filozofiskas un abstraktas intereses.

Oranžā. Ekstraversija un konkurētspēja.

Pelēkā. Likstas un gaidāma nelaime.

Auras krāsas masāžai ir divas galvenās funkcijas. Pirmo sauc par krāsas bagātināšanu, tā palielina auras krāsojumu, uzlabojot esošo krāsu sulīgumu. Otro sauc par krāsas pievienošanu, un tā ievieš aurā pilnīgi jaunus krāsu toņus — kā ierobežotu kopumu vai slāni, kas pilnībā ieskauj auru. Abas funkcijas balstītas uz ideju, ka katra krāsa aurā pārstāv atšķirīgu enerģiju ar unikālu spēcināšanas potenciālu. Abas funkcijas apzinās auras spēju radīt enerģiju un pārnest to citā auras sistēmā attiecīgā krāsā. Pozitīvi apgalvojumi kopā ar izskaidrojumiem par konkrētām masāžas tehnikām un to mērķiem tiek izteikti visas procedūras laikā.

Auras krāsas masāžā pozitīvās īpašības uzsver krāsas bagātinājums, kas saistīts ar noteiktu krāsu, kura jau ir aurā. Procedūrā izvēlas konkrētu īpašību, kas saistīta ar attiecīgo krāsu, un pēc tam lieto atbilstošas stratēģijas, lai auras sistēmā ieviestu spožu, bagātīgu vēlamās krāsas koncentrāciju ar to pavadošajām īpašībām. Piemēram, violetās krāsas palielināšana aurā atkarībā no īpašības, kuru ir vēlme paspilgtināt, var sniegt jauneklīgu enerģiju, nostiprināt konkrētu talantu vai palielināt objekta jutīgumu. Auras bagātināšana ar dzelteno krāsu var palielināt inteliģenci, sabiedriskumu vai uzticamību atkarībā no īpašības, kuru klients vēlas akcentēt. Laboratorijas pētījumi pierādījuši, ka dzeltenās krāsas palielināšana aurā ievērojami paaugstināja klienta intelektuālo koeficientu, kuru noteica intelektuālajās pārbaudēs pirms un pēc procedūras, taču tikai tad, kad paredzētais spēcināšanas mērķis bija intelektuālo funkciju nostiprināšana. īpašu interesi izraisīja vērienīgie ieguvumi verbālajās prasmēs, kas netika saistīti vienīgi ar inteliģenci, bet ari ar sabiedriskumu, kas ir vēl viena no īpašībām, kuru saista ar dzelteno krāsu.

Krāsu pievienošanu uzskata par spēcīgāku pārveidošanas procedūru nekā krāsu bagātināšanu, jo tā maina auras krāsu sastāvu, pievienojot pilnīgi jaunu krāsu noteiktā auras daļā vai jaunā slānī, kas ietver auru kopumā. Daži pierādījumi liecina, ka ikviena cilvēka aura noteiktā pakāpē var iekļaut visas uztveramās krāsas un to pārstāvētās enerģijas, tomēr saskatāmajā aurā bieži vien novērojams absolūts noteiktu krāsu trūkums. Krāsas pievienošanas tehnika noteic, ka pilnīgi jaunas krāsas enerģijas ieviešana auras sistēmā var ieviest jebkuru no personīgajiem raksturlielumiem, kuru saista ar attiecīgo krāsu. Ar ko līdzīga krāsas pievienošanas stratēģija krāsu bagātināšanai? Sākotnēji tā nosaka vēlamo pievienojamo krāsu no īpašību vidus, kuras saistītas ar dažādām krāsām, un pēc tam pielāgo procedūru, lai tā atbilstu pievienotajai krāsai. Piemēram, ja vēlamais pievienojums ir praktiskums, kā papildinājums aurai tiktu izvēlēta brūnā krāsa, kuru saista ar šo īpašību. Ja vēlamais pievienojums ir izdziedināšana, papildus tiktu izvēlēta spoži zaļā enerģija, kuru aizvadītu uz neatbilstoši funkcionējošo vietu. Tad procedūra būtu sevišķi pielāgota, lai ieviestu vēlamo krāsu un arī īpašību, kas saistīta ar šo krāsu. Auras bagātināšanu un papildināšanu ar krāsu var pavadīt citas īpašības, kas saistītas ar attiecīgo krāsu, taču konkrētā īpašība būs dominējošā galvenokārt attiecībā uz atbilstošo attēlu un apgalvojumu selektīvo izmantošanu. Lielākajā daļā gadījumu pievienotā krāsa izbalē no auras, bet ar to saistītie pilnveidojošie ieguvumi saglabājas neskarti.

Auras krāsas masāža, kas ietver krāsas bagātināšanas un arī krāsas pievienošanas procedūras.

1.  solis. Auras vērošana. Vērojiet klienta auru, īpašu uzmanību pievēršot nepilnībām, blāvam krāsojumam un citiem ierobežojumiem, kas liecina par krāsas bagātināšanas vai pievienošanas vajadzību.

2.  solis. Mērķa formulēšana. Formulējiet konkrētos masāžas mērķus, klientam aktīvi piedaloties procesā. Piemēri ietver esošās krāsas bagātināšanu, lai palielinātu noteiktu raksturlielumu, kuru saista ar šo krāsu, vai jaunas krāsas pievienošanu aurai, lai ieviestu pilnīgi jaunu darbību.

3.   solis. Spēcinošais grieziens. Esot blakus klientam, kuram arī vēlams stāvēt, sāciet krāsu masāžu, radot enerģijas spēcinošo griezienu ķermeņa centrālajā daļā. Lietojiet tikai apļveida kustības, turot vienu roku priekšā un otru aiz klienta muguras. Pakāpeniski izvērsiet kustības līdz brīdim, kad tās pilnībā ietver auras centrālo daļu. Ar apļveida kustībām masējiet tikai klienta ķermeņa priekšējo daļu.

4.   solis. Enerģijas koncentrācija. Pēc spēcinošā grieziena pabeigšanas saberzējiet plaukstas, lai starp tām radītu enerģijas koncentrāciju. Lai bagātinātu esošo krāsu vai pievienotu aurai jaunu, starp plaukstām iztēlojieties vēlamo krāsu kā spožas enerģijas veidojumu. Salieciet plaukstas kausiņā, vairākas reizes tās salieciet kopā un atdaliet, lai radītu starp plaukstām enerģijas sfēru. Turpiniet ritmiskās rokas kustības līdz brīdim, kad pilnībā izveidojusies koncentrētās enerģijas sfēra. Šajā procedūras posmā starojošās krāsas sfēra kļūs ieraugāma starp plaukstām. Kopā saliktās plaukstas, kurās turat enerģijas sfēru, ielieciet auras daļā, kuru vēlaties spēcināt.

5.  solis. Krāsas iejaukšanās. Šis solis ievieš trīs iejaukšanās iespējas: krāsas bagātināšanu, krāsas pievienošanu un krāsas slāņa papildināšanu. Pozitīvi apgalvojumi un atbilstoši izskaidrojumi ir būtiski katrā no šīm iespējām:

a) krāsas bagātināšana. Lai bagātinātu esošo krāsu aurā, kopā saliktās plaukstas, kurās ir enerģijas sfēra, ielieciet auras daļā, kuru

nepieciešams bagātināt. Ievadiet sfēru klienta aurā, pavēršot plaukstas pret viņu. Tiklīdz spilgtā sfēra novietota, viegli masējiet krāsas reģionu ar apļveida kustībām, kas vispirms koncentrējas uz sfēru un pēc tam lēni izplešas, lai ietvertu lielāku auras reģionu,

b)   krāsas pievienošana. Lai konkrētajā auras vietā ieviestu pilnīgi jaunu krāsu, novietojiet enerģijas sfēru tās daļas centrā, kuru nepieciešams spēcināt, un viegli, ar apļveida kustībām iemasējiet aurā. Masāžu lokalizē noteiktā vietā,

c)   krāsas slāņa pievienošana. Lai kopējā aurā ieviestu jaunu krāsas slāni, novietojiet krāsas sfēru auras saules pinuma apvidū un izkliedējiet jauno enerģiju, masējot auru ar vieglām, apļveida kustībām, sākot no saules pilnuma apvidus un pakāpeniski paplašinot masāžu, lai ietvertu auru pilnībā. Jauna krāsas slāņa ieviešana ir lieliska procedūra, lai aizsargātu auru no uzbrukumiem vai negatīvo spēku ienākšanas. Ieteicamās krāsas ir spilgti zilā — mentālai aizsardzībai, spilgti zaļā — fiziskai aizsardzībai un spilgti purpursārtā — garīgai aizsardzībai.

6. solis. Vispārējā masāža. Pabeidziet procedūru ar vispārējo masāžu, izpildot apļveida un vertikālas kustības pāri auras sistēmai.

Krāsu bagātināšana un pievienošana cilvēka aurai patiešām ir pamatīga. Izglītojošās, rehabilitācijas, korekcijas, medicīniskajās un psihoterapijas vidē auras krāsas masāžai kā spēcināšanas stratēģijai piemīt gandrīz neierobežotas iespējas pozitīvu pārmaiņu radīšanā. Tā sekmē auras potenciālus un dažos gadījumos ievieš pilnīgi jaunus izaugsmes resursus vai enerģijas sakopojumus krāsu enerģijas veidā. Mēs varam paplašināt inteliģenci, aurā ieviešot dzelteno krāsu, palēnināt novecošanu, ieviešot violeto krāsu, un sekmēt izdziedināšanu, pievienojot zaļo krāsu. Mūsu pētījumi atklāja, ka spilgti zaļās krāsas ieviešana aurā maina smadzeņu viļņu sistēmu un rada alfa stāvokli, kuru saista ar prāta skaidrību un iekšējo mieru. Varētu domāt, ka pastāv auras krāsas vai to kombinācijas, kas ir atbilstošas cilvēka centieniem.

Jāizsaka arī brīdinājums — nekad nemēģināt auras masāžas laikā aurai pievienot pelēku vai blāvu krāsojumu. Tīši centieni pārnest novājinošu krāsojumu vai citas negatīvās ietekmes uz citu auru sistēmu vienmēr ir kaitējoši pašam darītājam.

Auras masāža sāpju vadīšanai

Lūkojoties no psihiskās spēcināšanas perspektīvas, sāpju vadīšanas mērķis ir samazināt vai novērst sāpes, aizstājot ar dziedējošo enerģiju. I-ai arī farmaceitiskā pieeja saglabājas kā vispārpieņemtā sāpju vadīšanas stratēģija, tā ne vienmēr darbojas. Parādījušās vairākas novatoriskas pieejas, kas balstās saiknē starp prātu un ķermeni, to vidū — pašhipnoze, bioloģiskā atgriezeniskā saikne, meditācija un atslābināšanās. Šīs procedūras, kuras varētu uzskatīt par būtisku papildinājumu vispārpieņemtajām pieejām, apzinās prāta spēju ietekmēt bioloģiskos procesus, arī tos, kuri saistīti ar sāpēm.

Auras masāža sāpju vadīšanai atšķiras no citām sāpju vadīšanas procedūrām. Tā koncentrējas uz auru kā uz interaktīvu enerģijas sistēmu ar pielāgotu spēju novērst vai samazināt sāpes, vienlaikus rūpējoties par esošajiem psiholoģiskajiem un bioloģiskajiem faktoriem, kas saistīti ar sāpēm. Tā ievieš sāpju intensitātes skalu un pieprasa klienta aktīvu līdzdalību sāpju līmeņa mainīšanā. Procedūra paredzēta lietošanai medicīnas speciālista vadībā.

1. solis. Iepriekšēja novērtēšana un mērķa formulēšana. Vispirms izskatiet klienta sāpju vēsturi. Nosakiet sāpju rašanās cēloņus un dinamiku. Kopā ar viņu izpētiet sāpju atrašanās vietu un raksturlielumus, piemēram, trulas, asas, starveida, pulsējošas, dedzinošas sāpes. Palīdziet klientam novērtēt sāpju intensitāti atbilstoši desmit punktu sāpju intensitātes skalai, kurā skaitlis viens liecina par sāpju neesamību, bet skaitlis desmit apzīmē stipras sāpes. (5. attēls) Klientam aktīvi piedaloties, formulējiet sāpju vadīšanas mērķus, kas var virknēties no pilnīgas sāpju novēršanas līdz sāpju intensitātes samazināšanai līdz vidējam līmenim sāpju intensitātes skalā. Dodiet klientam norādījumus novietot skalā atzīmi, kas parādīs sāpju vadīšanas mērķi. Runājiet ar

5. attēls. Sāpju intensitātes skala.

Sāpju smaguma reitings skalā no viens līdz pieci.

klientu par sāpēm kā par fiziskām sajūtām, nevis personīgu īpašību, kuru nepieciešams apzināt un mainīt. Atsaucieties uz sāpēm kā uz sāpēm vai diskomfortu, nevis jūsu sāpēm vai jūsu diskomfortu. Līdzīgi iedrošiniet viņu attiekties pret sāpēm objektīvi, jo subjektīvas atsauces, piemēram, "manas sāpes" vai "mans diskomforts" var sekmēt personīgās piederības saikni ar sāpēm un iespējamu nevēlēšanos tās remdēt vai likvidēt.

2.   solis. Auras masāža. Masējiet klienta auru pilnībā, sākot no galvas un virzoties uz leju, lietojot vieglas, apļveida kustības, kas paredzētas, lai vienmērīgi izplatītu auras enerģiju un samazinātu svārstības, kas bieži vien saistītas ar fiziskām sāpēm. Papildiniet masāžu ar pozitīviem apgalvojumiem, piemēram: "Jūs mentāli, fiziski un garīgi kļūstat līdzsvarots un saskaņots", pēc tam atkārtojiet apļveida masāžu, bet veiciet to tikai sāpju zonā. Masāžai turpinoties, dodiet klientam norādījumus iztēloties sāpju intensitātes skalu, kurā sāpju līmenis pakāpeniski turpina samazināties līdz vēlamajam. Tiklīdz tas ir sasniegts, saberzējiet plaukstas un starp tām iedomājieties mirdzošas zaļas enerģijas koncentrēšanos. Pēc tam dažus mirkļus paturiet plaukstas virs skartās ķermeņa daļas, līdz prātā atbrīvojat mirdzošo enerģijas koncentrāciju, iepludinot klientā nomierinošu, dziedējošu enerģiju.

3.   solis. Atbalstošie apgalvojumi. Pabeidziet procedūru ar atbalstošiem apgalvojumiem, piemēram: "Jūs pilnībā ieskauj spēcīga, nomierinoša enerģija. Tagad ir atbrīvoti jūsu iekšējie dziednieciskie resursi, kas pārņem kopējo būtību. Varat aizraidīt nākotnes sāpju apdraudējumus, iztēlojoties, kā jūs ieskauj starojoša enerģija."

Šo procedūru var viegli pārskatīt un piemērot kā paša vadītu procedūru sāpju remdēšanai. Kad tā pielāgota izmantošanai savām vajadzībām, pilnīgo auras masāžu aizstāj vietējā, kas virzās apkārt sāpju zonām. Pēc tam vietējo masāžu pakāpeniski ierobežo līdz brīdim, kad tā koncentrējas sāpju rajonā.

Gaismas masāža

Gaismas masāža veidota, lai piepildītu kopējo auras sistēmu ar spožumu un bagātīgu enerģiju. Tā ir maksimālā auras masāža, kas spēcina klientu un arī speciālistu. Auras izgaismošanas procesā procedūra netiecas pēc auras tīrīšanas. Šis ir nepareizs apgalvojums, jo aura nekad nekļūst netīra; precīzāk, tā kļūst nefunkcionējoša un neefektīva. Blāvā, nespodrā vai bezkrāsainā aura nav "netīra", tai vienīgi trūkst spožuma vai ir atņemta enerģija.

Gaismas masāža atšķirībā no krāsas masāžas neiejaucas auras krāsojumā. Tā nav paredzēta, lai bagātinātu esošās krāsas vai pievienotu jaunas. Tā necenšas izplatīt auras enerģiju vai tieši atjaunot bojāto auras sistēmu. Galvenais mērķis ir iesaistīt objektu pilnveides mijiedarbībā, kas kulminē absolūtā skaidras kosmiskās enerģijas iedvešanā.

Gaismas masāžas būtība savā ziņā ir mistiska, jo masāžas speciālists darbojas kā enerģijas medijs, ar kura starpniecību uz klientu tiek novadīta kosmiskā enerģija. Šajā procedūrā masāžas speciālista enerģijas apvienojas ar augstākām kosmosa enerģijām, lai radītu sfērisku enerģijas formu, kuru uz viņa auru pēc tam aizvada spoža gaisma. Objekta kopējo auru, arī tukšumus, saduļķotas un bezkrāsainas vietas, pilnībā piepilda starojoša jauna enerģija. Pirmie trīs procedūras soļi sagatavo masāžas speciālistu 4. solim un kosmiskās enerģijas pārnešanai uz klientu. Lūk, procedūra.

1. solis. Iekšējā noskaņošanās. Klientam ērti sēžot, sagatavojieties masāžai, attīrot prātu no visām aktīvajām domām, problēmām, rūpēm un spriedzes. Aizveriet acis un iztēlojieties spēcīgu enerģiju baltas gaismas veidā starojam jūsu būtības centrā visos virzienos, piepildot un atjaunojot kopējo enerģijas sistēmu. Sajūtiet, kā spēcīgā enerģija iespiežas jūsu fiziskajā ķermenī. Piesaistiet miera stāvokli katrai savas būtības šķiedrai. Klusi apstipriniet: "Mans prāts, ķermenis un gars ir pilnībā piepildīti ar mīlestības gaismu, mieru un spēku."

2.   solis. Kosmiskā noskaņošanās. Turot acis aizvērtas, iztēlojieties attālu kosmosa centru, kas izstaro skaidru baltu gaismu. Iedomājoties, kā starojošā kosmiskā enerģija ieplūst rokās un saplūst ar jūsu auras sistēmu, lai veidotu spēcinošu auras kopumu tās tīrākajā formā, pavērsiet plaukstas augšup. Klusi apstipriniet: "Mentāli, fiziski un garīgi mani piepilda skaidra kosmiskā enerģija."

3.   solis. Enerģijas koncentrētā forma. No plaukstām izveidojiet kausiņu un pavērsiet tās vienu pretī otrai. Iztēlojieties baltas gaismas sfēru, kas attīstās starp jūsu rokām. Viegli masējiet sfēru līdz brīdim, kad sajūtat siltumu un vitalitāti. Turpiniet masēt augošo enerģijas sfēru, vērojot, kā palielinās tās intensitāte. Varat sajust enerģijas koncentrēšanos, tai veidojoties rokās. Enerģijas koncentrēšanos var saskatīt kā baltu mirdzumu, kad rokas tiek turētas rokas stiepiena attālumā, un uzmanību koncentrē uz centrālo punktu starp saliktajām rokām. Šo fenomenu sauc par gaismas materializāciju.

4.   solis. Enerģijas pārnese. Ar balto enerģijas mirdzumu, kas ir starp rokām, novietojiet kausiņā saliktās rokas dažas collas virs objekta galvas un atbrīvojiet sfēru, lēnām atdalot rokas. Kad mirdzošā sfēra novietota virs objekta galvas, viegli masējiet auru ar lejupejošiem vēzieniem, lai izplatītu enerģijas koncentrāciju visā aurā. Atvēliet pietiekami daudz laika, lai aura pilnībā uzsūktu enerģijas sfēru.

5.   solis. Apstiprinājums. Beidziet enerģijas iedvešanas procesu, apstiprinot: "Tagad jūsu kopējā būtība ir pilnībā piepildīta ar skaidru starojošu enerģiju. Jūs ieskauj mīlestības, miera un spēka gaisma. Esat mentāli, fiziski un garīgi noskaņots un aktivizēts."

Gaismas masāža ir progresīva masāžas procedūra. To lietot iesaka tikai pēc pārējo auras masāžas tehniku praktizēšanas. Atkārtoti vingrinoties šajā procedūrā, daudzi masāžas eksperti attīstīja prasmi izstrādāt koncentrētu spoži mirdzošas enerģijas sfēru, kuru klients var skaidri saskatīt, kā arī citi, kam Jauts vērot masāžu. Pat enerģijas pārneses laikā 4. solī kvēlojošā sfēra parasti ir saskatāma, jo īsu brīdi pirms tam, kad tā viegli asimilējas kopējā aurā, sfēra ir virs viņa galvas. Pēc masāžas aura parasti izplešas, pieņemot dzirkstošu jaunu mirdzumu un diezgan ilgi sniedzot noturīgu iedarbību. Daži masāžas objekti raksturo gaismas masāžu kā augstākās pakāpes pieredzi, kas pastāvīgi iekļaujas to kopējā būtībā.

Līdzīgi auras masāžai sāpju vadīšanai gaismas masāžu var vadīt pats, veicot tikai nelielus pārveidojumus.

Auras pašmasāža

Pozitīva mijiedarbība ar sevi un citiem var būt apgaismojoša, aktivizējoša un pilnveidojoša. Sevis spēcināšanas ideja balstās šajā vienkāršajā priekšnoteikumā. Varam apzināti vairot pozitīvo, izmantojot ziņojumus, kas veido pašapziņu un pašvērtības sajūtu. Varam domās radīt pozitīvus tēlus, kuri mudina mūs sasniegt personīgos un karjeras mērķus, varam iesaistīties spēcinošā prāta/ķermeņa mijiedarbībā, kas sekmē labāku veselību un labklājību. Ar auras pašmasāžas palīdzību varam mijiedarboties ar personīgo auras sistēmu un aktivizēt tās augstākās pilnveidojošās spējas.

Auras pašmasāža nav vienkārša pārveidošanas procedūra, bet gan vairāku stratēģiju kopums ar mērķiem, kas dažādām stratēģijām atšķiras. Pašmasāža reizēm iekļauj fizisko pieskārienu, taču tikai noteiktos gadījumos.

X pašmasāža

X pašmasāža ir pašaktivizējoša procedūra, kas veidota, lai stimulētu auras sistēmu un vienmērīgi izplatītu tās enerģijas. Rodas bagātināta un paplašināta aura ar daudziem pozitīviem blakusrezultātiem. Procedūru ieteicams veikt, ērti apsēžoties vai atlaižoties uz muguras.

1. solis. X pozīcija. X pašmasāžas sākumā jāaizver acis (jātur aizvērtas visu procesa laiku), kā arī jāsakrusto rokas uz krūtīm, lai izveidotu X.

Ar sakrustotām rokām, kas novietotas uz krūtīm, virzieties līdz pleciem, lēni un dziļi regulāri ieelpojot. Dažus mirkļus atslābinieties un attīriet prātu no aktīvajām domām.

2.  solis. auras iztēlošanās. saglabājot x pozīciju, iztēlojieties savu auru pilnībā, pievēršot uzmanību tās krāsām, sistēmai un unikālajām īpašībām. Pievērsiet sevišķu uzmanību aurai, kas ieskauj jūsu ķermeņa augšējo daļu.

3.  solis. divu pakāpju masāža. i pakāpe. Rokām paliekot sakrustotām, paceliet rokas dažas collas no ķermeņa, pēc tam viegli, ar lēnām apļveida roku kustībām izkliedējiet auru ap krūtīm un pleciem. Iztēlojieties, kā aura ap rokām mijiedarbojas ar auru, kas ir ap krūškurvi un pleciem. Sajūtiet aktivizējošās masāžas ietekmes dziļi ķermenī. II pakāpe. Atbrīvojiet rokas un novietojiet plaukstas galvas sānos. Pret deniņiem pavērstām plaukstām apļveida kustībām viegli masējiet auru, uzmanīgi izvairoties no fiziskas saskares. Paplašiniet roku apļveida masāžu, lēnām virzoties lejup, lai ietvertu krūškurvi, vēderu un gurnus. Turpiniet paplašināt masāžu īsām, vertikālām kustībām, kas aizvada enerģiju no krūškurvja lejup. Mainiet masāžas virzienu, lēni veicot masāžu augšupejošā virzienā, izmantojot apļveida kustības, un masāžu beidziet galvas daļā.

4.  solis. sevis spēcināšanas apgalvojumi. Salieciet rokas iepriekšējā sakrustotajā pozīcijā, plaukstas novietojot uz pleciem, un apstipriniet: "Mani ieskauj pozitīva, spēcinoša enerģija. Esmu sasniedzis mentālo, fizisko un garīgo spēju augstāko punktu. Esmu spēcināts, lai sasniegtu visaugstākos mērķus."

X pašmasāža ir vairāku mērķu procedūra. Studenti, kas to regulāri praktizēja, ziņoja par būtiskiem akadēmisko rezultātu uzlabojumiem. Praktizējot masāžu tieši pirms kursa darbu novērtēšanas pārbaudēm, procedūra veicina skaidru domāšanu un ļauj labāk atcerēties materiālus. Citu ieguvumu vidū ir lielāka pašapziņa, spēcīga drošības un personīgās vērtības sajūta.

Klīniskajā vidē procedūrai ir ļoti efektīvi izdevies samazināt stresu un uzlabot spēju tikt galā ar stresa situācijām. Tā ir guvusi panākumus arī kā iejaukšanās stratēģija, kuru iekļāva alkohola un narkotiku atkarības ārstēšanas programmās.

Regulāri praktizējot, tā veicina pašapziņu, motivāciju un izteiktu virzību uz panākumiem. X pašmasāžu augstu vērtē arī kā psihiskās aizsardzības procedūru. Tā veido spēcīgu auras sistēmu, kas pretojas negatīvām ietekmēm, arī tām, kas saistītas ar negaidītiem strīdiem, spiedienu vai draudiem sev. Pēc šīs procedūras praktizēšanas daudzi klienti atklāja, ka roku sakrustošana pāri krūtīm X veidā ir pietiekama, lai nekavējoties aktivizētu auru, aizsargājot to no negatīvo spēku uzbrukuma.

Pašatjaunošanās masāža

Lai arī pašatjaunošanās ir netiešs daudzu auras masāžas stratēģiju blakusrezultāts, auras pašatjaunošanās spēju maksimalizēšanai nepieciešamas specializētas procedūras, kas koncentrējas uz novecošanas procesu. Pašatjaunošanās masāža ir īpaši veidota, lai palēninātu vai mainītu novecošanu, aktivizējot auras atjaunojošās enerģijas un noregulējot tās vēlamajiem mērķiem.

Pašatjaunošanās masāža sakņojas uzskatā, ka novecošana ir daudzšķautņains, savstarpēji mijiedarbīgs fenomens ar daudziem noteicošiem un ietekmējošiem faktoriem. Tas apgalvo, ka fiziskie, psiholoģiskie un pat garīgie elementi saplūst, lai ietekmētu novecošanu. Tieši iejaucoties kādā no šīm ietekmēm, varam mainīt mijiedarbību un pārvirzīt novecošanas procesu.

Novecošanai raksturīgs autonoms process, tomēr negatīvās ietekmes var to paātrināt. Izplatīti piemēri ir pārlieku spēcīgs stress, bezpalīdzības sajūta, smacējošs naidīgums, neatrisināti konflikti un zema pašapziņa, kas noplicina pielāgošanās resursus, samazina pretošanās spējas slimībām, novājina bioloģiskās sistēmas un netieši paātrina novecošanu. Toties pozitīvs prāta stāvoklis, veselīga sevis uztvere, humora izjūta un optimistisks skats uz dzīvi vienmēr darbojas pilnveidojoši, atjaunojoši un veselību veicinoši.

Pašatjaunošanās masāža ievieš tehnikas, kas aktivizē auras sistēmu, kā arī esošos bioloģiskos un psiholoģiskos faktorus, kas saistīti ar novecošanu. Procedūra apzinās konstruktīvas iztēles un pozitīvu apgalvojumu atjaunojošo spēku. Tā ievieš unikālas masāžas kustības, kas veidotas, lai "celtu" auru un sāktu augšupejošu enerģijas plūsmu. Lūk, procedūra, kuru parasti veic sēdus vai guļus ar aizvērtām acīm.

1.  solis. Atslābināšanās. Palēniniet elpošanu un iztēlojieties, kā lēni ceļas migla, kas ieskauj ķermeni. Miglai lēnām ceļoties, ļaujiet ķermenim kļūt arvien atbrīvotākam. Apstipriniet sev, ka migla liecina par augstāku kosmiskās enerģijas spēku, kas stiprina fizisko ķermeni un auras sistēmu. Tiklīdz ķermenis ir pilnībā ieskauts, ļaujiet miglai pārtapt par zaigojošu mirdzumu. Lēni ieelpojiet mirdzumu un apstipriniet: "Es uzsūcu sevī un visā savā būtībā mieru un skaidrību."

2.   solis. Atjaunošanās atgriešana. Prātā dodieties atpakaļ laikā, iztēlojieties sevi jaunības plaukumā, iespējams, stāvot pretī spogulim, kurā varat saskatīt sevi pilnā augumā, kailu un jauneklīgas enerģijas pārpilnu, īpaši pievērsiet uzmanību starojošajam mirdzumam, kas plešas apkārt ķermenim, un jauneklīgajam mirdzumam acīs, apstiprinot: "Tas esmu patiesais es." Koncentrējiet uzmanību uz saules pinuma apvidu, kas ir jūsu auras sistēmas atjaunošanās centrs. Ieelpojiet jauneklīgo starojumu apkārt ķermenim, dziļi sevī absorbējot atjaunojošo enerģiju. Apstipriniet: "Mana būtība ir pilnībā piepildīta ar atjaunojošu enerģiju." Sajūtiet jaunības enerģiju plūstam pa ķermeni.

3.   solis. Divu pakāpju atjaunošanās masāža. I pakāpe. Masējiet auru, kas staro no ķermeņa centrālās daļas, ar lēniem, augšupejošiem roku vēzieniem, kas beidzas ar vieglu kustību uz āru. Vispirms koncentrējieties uz apakšējo daļu un virzieties augšup, lietojot tikai vertikālus vēzienus un kustības uz āru, vienlaikus izvairoties no fiziska kontakta. Iztēlojieties enerģijas, kas saistītas ar novecošanu, kā bezkrāsainas vietas, kuras aizslaukāt prom no savas auras sistēmas. Sasniedzot galvu, turpiniet augšupejošas vertikālas kustības, ļaujot tām beigties ar viegliem lejupejošiem vēzieniem galvas sānos. Beidziet šo masāžas posmu, viegli glāstot no sejas starojošo auru ar augšupejošām roku kustībām, kas noslēdzas ar lejupejošiem vēzieniem virs galvas, un vienlaikus iztēlojoties starojošu atjaunojošas enerģijas mirdzumu apkārt ķermenim.

II pakāpe. Viegli saberzējiet rokas, iztēlojoties, kā atjaunojošā enerģija kā spoži sārta gaisma koncentrējas plaukstās. Atkal masējiet auru, lietojot procedūru, kas izskaidrota I pakāpē, sākot ķermeņa centrālajā daļā un noslēgumā veicot sejas masāžu. Iztēlojieties, kā jūsu aura pieņem sārtu jaunības mirdzumu. Virzot auru apkārt sejai, pievērsiet uzmanību kņudinošajām, atjaunojošajām sajūtām. Ļaujiet sejas muskuļiem atsaukties uz augšupejošajiem vēzieniem, veldzējoties atjaunojošajā enerģijā.

4. solis. Nobeiguma apgalvojumi un norādījumi pēc masāžas. Šī soļa mērķis ir nostiprināt tūlītējos masāžas rezultātus un ieviest procedūru, kas viegli glāsta no sejas starojošo auru kā norādījumus, kas veicami pēc vēlēšanās, lai nekavējoties aktivizētu atjaunošanos. Lai sasniegtu mērķi, atkal iztēlojieties, kā ķermeni ieskauj starojoša enerģija, apstiprinot: "Mana kopējā būtība ir spēcināta un piepildīta ar atjaunošanu. Pēc vēlēšanās es varu nekavējoties aktivizēt atjaunošanos, virzot augšup enerģiju, kas izplatās no manas sejas brīdī, kad iztēlojos, kā starojošs mirdzums ieskauj manu ķermeni."

Augšupejošos sejas vēzienus kā atjaunošanās veidu var izmantot gandrīz visur un cik bieži vien iespējams. Šī atjaunošanās kustība var radīt saskatāmu mirdzumu apkārt sejai, vienlaikus samazinot vai aizkavējot novecošanas pazīmes, arī grumbas uz kakla un sejas. Pašatjaunošanās masāža ir progresīva spēcināšanas stratēģija, tomēr augšupejošie sejas vēzieni kā vecumu apkarojoša darbība nav nekas jauns. 97 gadu vecumā bijusī skolotāja, kas bija izslavēta ar asu prātu un pārsteidzoši jaunavīgu izskatu, stāstīja, ka regulāri izmantojusi augšupejošos sejas vēzienus (viņa tos apzīmēja citādi). Saistot jauneklīgo izskatu ar augšupejošiem sejas vēzieniem, viņa uzskata, ka ilgais mūžs daļēji saistīts ar aktivizējošo smaragda gredzena ietekmi — mantotu dzimtas īpašumu, kuru viņa valkā katru dienu. Sejas augšupejošās kustības apvienojumā ar smaragdu un, iespējams, viņas pārsteidzošo humora izjūtu, šķietami spēcināja viņu ar svarīgākajiem resursiem, kas nepieciešami atjaunošanās spējai un ilgam mūžam. Nākamajā nodaļā apspriedīsim smaragda un citu dārgakmeņu ietekmi uz cilvēka auras sistēmu.

Auras pašdziedinošā masāža

Cilvēka ķermenis ir brīnumaini kompleksa struktūra ar daudziem orgāniem, funkcijām un sistēmām, un visas ir neiedomājami saistītas, lai darbotos ideālā harmonijā. To var salīdzināt ar pārsteidzošu datorsistēmu, kas var pielāgot nepārtrauktu ieguldījumu un efektīvi integrēt to elastīgā, adaptīvā sistēmā. Bet līdzīgi izsmalcinātākajai datorsistēmai fiziskais ķermenis pakļauts spēka trūkumam, pārpūlei un pēkšņiem tā sastāvdaļu un darbību bojājumiem. To var pārņemt spēki, kas saindē sistēmu un sagrauj tās funkcijas, tai var būt nepieciešama lejupielādēšana, sākšana no jauna vai pārprogrammēšana. Nopietnos gadījumos fiziskais ķermenis, līdzīgi kā dators, var izslēgties.

Auras pašdziedinošā masāža ir veidota, lai ieviestu fiziskajā ķermenī jaunu dziedējošo enerģiju un, ja nepieciešams, atjaunotu konkrētu orgānu un sistēmu normālu funkcionēšanu. Tā koncentrējas uz prāta, ķermeņa un gara mijiedarbību, vienlaikus uzsverot katras mijiedarbībā iesaistītās sastāvdaļas atsaucību citām. Apzināti ieviešot pozitīvo enerģiju mijiedarbībā, procedūra bagātina kopējo sistēmu. Tā pārnes pozitīvo, dziedējošo enerģiju uz vājākiem elementiem un darbībām. Tā spēcina kopējo auras sistēmu ar enerģiju tās tīrākajā, spodrākajā veidā. Auras pašdziedinošā masāža apzinās cilvēkā mītošo dziedniecisko spēku, kā arī mūsu spējas piekļūt un mijiedarboties ar augtākajiem dziednieciskajiem avotiem, arī garīgajām dimensijām un tās veicinošajām vienībām. (Sīkākai informācijai par augstākajiem dziednieciskās enerģijas avotiem skatīt grāmatu "Psihiskā spēcināšana veselībai un labsajūtai".) Procedūrai nepieciešamas aptuveni trīsdesmit minūtes klusā, ērtā vietā, kur neviens netraucētu.

1. solis. Fiziskā atslābināšanās. Apsēdieties vai apgulieties ērtā pozā un dažas reizes dziļi ieelpojiet, un lēni izelpojiet. Domās izejiet cauri visam ķermenim, virzoties no augšas uz leju un apstājoties spriedzes vietās, lai atslābinātu katru šķiedru, locītavu un cīpslu. Iztēlojieties atslābi- nājumu, kas maigas gaismas veidā papildina skenēšanu, lēni apgaismojot visu ķermeni. Ļaujiet atslābinājumam ieplūst visos ķermeņa apslēptākajos nostūros, iespiesties katrā orgānā un sistēmā.

2.   solis. Iekšējās enerģijas iedvešana. Kad ķermenis pilnībā atslābināts, iedomājieties spožu auras sistēmas iekšējo kodolu saules pinuma apvidū. Sajūtiet, kā pulsējošā enerģija izplatās no starojošā kodola un stiepjas visos ķermeņa virzienos. Dažu mirkļus atļaujiet iedvestajai enerģijai sasniegt tās kulmināciju.

3.  solis. Saules pinuma auras masāža. Masējiet auru saules pinuma apvidū ar vieglām, apļveida roku kustībām, mainot rokas un iztēlojoties, kā dziedējošā enerģija izplatās visos virzienos. Turpiniet apļveida masāžu ar vertikālām kustībām, izmantojot abas rokas, lai vienmērīgi izplatītu dziedējošo enerģiju ķermeņa augšdaļā un apakšdaļā. Pabeidziet auras masāžu ar platām, apļveida kustībām, iedomājoties, kā katru orgānu un sistēmu ķermenī piepilda spoži mirdzoša enerģija. Iztēlojieties, kā asinsrites sistēma sāk kvēlot dziedējošā enerģijā, ieplūstot katrā ķermeņa šķiedrā. Ļaujiet izplatīšanās procesam sasniegt augstāko punktu un pēc tam apstipriniet: "Tagad tiek atbrīvots manī mītošais dziedējošais spēks, kas pa ķermeni izplata dziedējošo enerģiju."

4.   solis. Kosmiskās enerģijas iedvešana. Iedomājieties kosmosa centru kā starojošu tīras, mirdzošas enerģijas sfēru. Vizualizējiet spēcīgo kosmisko kodolu, kas izplata neizmērojamu spēku, kas spēcina Visumu. Domājiet par savām rokām kā par ķermeņa antenām ar spēju uztvert dziedējošo enerģiju no kosmosa centra. Paceliet rokas ar augšup pavērstām plaukstām un iztēlojieties, kā spožas enerģijas straumes plūst no kosmiskā centra, iekļūst rokās un savienojas ar jūsu enerģijas sistēmas kodolu, piepildot un spēcinot to ar neierobežotu spēku. Koncentrējiet uzmanību uz dziednieciskās enerģijas iekšēju apkopošanu. Veltiet dažus mirkļus, lai kosmiskais iedvešanas process sasniegtu augstāko punktu.

5.    solis. Kosmiskā auras masāža. Vizualizējot spēcīgo enerģijas savienību savas auras sistēmas kodolā, izplatiet kosmisko dziedējošo enerģiju visā ķermenī, atkārtojot 3. solī minēto saules pinuma apvidus masāžu, sākot ar apļveida kustībām, kam seko vertikālas kustības, un beidzot ar papildu apļveida kustībām. Vizualizējiet, kā spoža kosmiskā enerģija izplatās visā ķermenī. Sajūtiet spēcīgo atjaunošanās procesu ķermenī.

6.   solis. Koncentrētā masāža. Lai novadītu dziedējošo enerģiju uz konkrētu ķermeņa daļu, orgānu vai sistēmu, ar lēnām, apļveida kustībām koncentrējiet auras masāžu uz šo daļu. Koncentrētās masāžas laikā iztēlojieties mērķi, kuru piepilda zaigojoša dziedējošā enerģija.

7.   solis. Noslēdzošie apstiprinājumi. Beidziet procedūru ar atbilstošiem apstiprinājumiem, piemēram: "Esmu mentāli, fiziski un garīgi noskaņots uz augstākajiem enerģijas avotiem. Manu būtību piepilda un pārpludina spēks. Fiziski esmu piepildīts ar veselību un dzīvesprieku. Mentāli mani ir pārņēmis miers. Garīgi mani spēcina jauna augstākā spēka klātbūtnes apzināšanās sevī. Esmu absolūtā vienotībā ar savas eksistences kosmisko pirmsākumu."

Daudzi cilvēki, kas praktizēja šo procedūru, piedzīvoja pilnīgu garīgu apgaismību vai aizraujošu jaunu augstāku spēka dimensiju apzināšanos. Procedūras 4. solī spontāna mijiedarbība ar sūtītajiem eņģeļiem un gara pavadoņiem bieži vien papildināja kosmiskās enerģijas un auras iekšējā kodola savienošanos. Izvēršot 4. soli, varam apzināti piekļūt augstākajām garīgajām dimensijām un iesaistīties dziļi jēgpilnā mijiedarbībā ar šiem pavadoņiem.

HIPNOZE UN CILVĒKA AURA

Ja man ļautu sākt dzīvi atkal no jauna, es to vēlētos tieši tādu, kāda tā bija. Vienīgi acis turētu nedaudz plašāk vaļā.

Džūls Renārds "Dienasgrāmata" (1906. gada marts)

Hipnozei attiecībā uz personīgo spēcināšanu ir divi priekšnoteikumi: katrā no mums mīt plašas, neizmērojamas izaugsmes iespējas, un, piemērojot atbilstošās stratēģijas, mēs varam aktivizēt šīs iespējas, lai pilnveidotu un bagātinātu dzīvi. Lūkojoties no psihiskās spēcināšanas perspektīvas, mūs veido viss, ko esam pieredzējuši. Tomēr liela daļa mūsu pagātnes ir ārpus apzinātā prāta robežām bagātīgajā, neiezīmētajā daļā, kuru sauc par zemapziņu. Šeit līdztekus milzīgiem, bet bieži vien dusošiem izaugsmes resursiem, ir visas mūsu iepriekšējās pieredzes, kas pašlaik nav pieejamas apzinātajam prātam. Ar savu eksistenci zemapziņa mudina mūs iedziļināties attālākajās daļās un atklāt tās apslēptās zināšanu un izaugsmes bagātības.

Hipnoze ir viens no efektīvākajiem spēcināšanas līdzekļiem, kas pazīstams ar spēju piekļūt zemapziņai un atklāt jaunas izaugsmes iespējas. Tā var aktivizēt dusošo potenciālu, atbloķēt apslēptos izaugsmes kanālus un atbrīvot ļoti lielu spēku mūsu dzīvē. Un citkārt neaizsniedzami mērķi var kļūt par saprātīgām iespējām.

Hipnozi var definēt kā transa stāvokli, kurā paaugstinās mūsu uztvere pret norādījumiem. Transa dziļums var variēt no viegla palielināta uztveres stāvokļa līdz dziļam, mēnessērdzībai līdzīgam mainītas apziņas stāvoklim. Lielākajā daļā pašpilnveides mērķu, arī svara mazināšanai, smēķēšanas atmešanai, stresa novēršanai, radošo spēju paaugstināšanai, atmiņas uzlabošanai un mācīšanās tempa paātrināšanai, parasti pietiek ar vieglu līdz vidēju transa stāvokli. Pamatīgāks transa stāvoklis parasti ir nepieciešams, lai atgrieztos iepriekšējās dzīvēs un atgūtos no sāpīgām atmiņām, kas dziļi apslēptas zemapziņā. Jebkurā transa dziļumā efektīvi var būt ieteikumi pievērsties hipnozei.

Ir pierādījumi, kas liecina, ka hipnoze var radīt noteiktas, īpaši kompleksas un pilnīgi attīstītas prasmes, piemēram, tūlītēju jaunas valodas apgūšanu vai spēju apgūt jaunas zināšanas. Šo pārsteidzošo fenomenu, kuru dažkārt dēvē par hipnozes produktu, dažkārt var novērot hipnotiskajā stāvoklī, kad notiek atgriešanās iepriekšējās dzīvēs, jo tas bieži vien saistīts ar zemapziņā ieslēptu dusošu prasmju vai pagājušo dzīvju atmiņu atmodināšanu.

Hipnozi var izmantot, lai atklātu psihiskās spējas un stimulētu psihisko attīstību. Daudzas no mediju iespējām pastāv zemapziņā. Tā kā apzinātajam prātam tās nav sasniedzamas, tās parādās tikai sporādiski ar tādiem zemapziņas kanāliem kā sapņiem, dejā vu sajūtu vai intuitīviem iespaidiem. Hipnozes laikā bieži vien spontāni tiešā, neslēptā veidā parādās mediju izpausmes. Izplatīto piemēru vidū ir pareģošanas spējas, tele- pātija, gaišredzība, ārpusķermeņa pieredzes un atgriešanās iepriekšējā dzīvē. Formulētas vairākas hipnotiskās procedūras, lai realizētu mūsu psihiskās iespējas un aktivizētu konkrētas mediju funkcijas. (Sīkākai informācijai par hipnozi kā psihiskās attīstības stratēģiju skatīt grāmatu "Psihiskā spēcināšana: 7 dienu plāns pašattīstībai")

Hipnozes kā personīgā pilnveides līdzekļa izmantošanā ieteicamā stratēģija ir pašhipnoze. Realitātē visi hipnozes veidi ir pašhipnoze, ja tajos netiek iesaistīts uztverošais objekts, un tad transa stāvoklis neparādīsies. Pašhipnoze no hipnozes atšķiras tikai ar to, ka transa stāvoklis ir pašradīts un pašvadīts. Vienreiz apgūtas, pašhipnozes tehnikas var izmantot, lai sasniegtu tos pašus mērķus, kas sasniedzami ar hipnozi, un lielākajā daļā gadījumu ar vēl lielāku efektivitāti.

Pašhipnoze ir būtiska cilvēka auras pētījumos. Iekļūstot zemapziņā, pašhipnoze piedāvā pilnīgi jaunu kanālu auras ieraudzīšanai un mijiedarbībai ar to. Tā var aktivizēt mediju īpašības, ari gaišredzību un psihokinēzi (PK), kas ir sevišķi būtiskas pašiejaukšanās pūliņiem. Tā var sniegt resursus, kas ieslēpti zemapziņā, un piemērot tos, lai aktivizētu auru un pilnveidotu dzīvi. Daudzi objekti ziņo par kopējās auras ieraudzīšanu jau pirmajā pašhipnozes izraisītā transa laikā. Lai arī auras apzināšanās hipnozes laikā bieži vien ir spontāna, to var izraisīt brīvprātīgi, izmantojot noteiktas pielāgotas transa procedūras, kuras apskatīsim vēlāk.

Pašhipnoze ir tikai viena no vairākām tehnikām, kas ļauj ieraudzīt savu auru un mijiedarboties ar to. Liela pašhipnozes priekšrocība slēpjas spējā atklāt kopējo auru, vienlaikus pieļaujot tiešu iejaukšanos tās dažādajās funkcijās. Pašieraudzīšanas tehnikas bieži vien parāda auras sistēmu tikai daļēji, un tā nodrošina tikai ierobežotas sevis pārveides iespējas. Visaptverošs auras skatījums pieļauj iejaukšanos, kas koncentrējas uz tādām sevišķām vajadzībām kā tukšumiem, plaisām un krāsas neesamību, kas var parādīties jebkurā auras vietā.

Tiklīdz ar pašhipnozes palīdzību kļūst redzama kopējā aura, pat atrodoties transā, varam tieši iejaukties, lai ietekmētu noteiktas funkcijas. Transa stāvoklis ir potenciāli apbalvojošs, taču to galvenokārt vērtē kā līdzekli mērķa sasniegšanai. Ar pašhipnozes palīdzību varam aktivizēt auru, ieviest izmaiņas tās krāsojumā, veikt korekcijas enerģijas sistēmās, izlabot nefunkcionējošās vietas un sekmēt funkciju līdzsvarotu darbību. Svarīgi izmantot ieteikumus pēc hipnozes, lai sniegtu atbalstu mūsu auras izpratnei, izskaidrošanai un iejaukšanās prasmēm.

Transa ieviešanas procesu bieži vien pavada ievērojamas izmaiņas aurā. Mūsu pētījumi atklāja, ka transa rezultātā radušās ietekmes aurā ir ievērojami atkarīgas no izmantotā ieviešanas procesa. Vispārpieņemti autoritatīvā, ierobežojošā un prasīgā iejaukšanās pieeja, kuru izmanto daži profesionāli hipnozes meistari, mēdz ierobežot objekta auru un samazināt tās mirdzumu. Šie apstākļi parasti turpinās visu transa laiku. Šīs reakcijas, iespējams, izraisa mūsu dabiskā tendence pretoties negatīvām ietekmēm, ari prasībām, kuras izsaka dominējošais hipnozes meistars. Iespējams, vairāk pieļaujošās transa ieviešanas pieejas, kas izmanto pozitīvas tehnikas, piemēram, mierpilnu iztēlošanos un fizisku atslābināša- nos, mēdz paplašināt un izgaismot auru. Tiklīdz transa stāvoklis ar pozitīvās ieviešanas procedūru palīdzību ir sasniegts, aura parasti atgūst tās normālo stāvokli, kas bija pirms hipnozes.

Neatkarīgi no tā, vai nepieciešams ieraudzīt savu auru vai iejaukties tās funkcijās, ieteicama pozitīva pašieviešanas stratēģija, kas paredzēta, lai radītu vieglu vai vidēju transa stāvokli. Dažos gadījumos dziļš transs var traucēt spējai ieraudzīt auru un strādāt ar to. Dažādo pieejamo pašieviešanas stratēģiju vidū efektīvākās savas auras ieraudzīšanas un iejaukšanās procedūras ir pirkstu izplešanas un perifēriskā starojuma metodes. Abas metodes lieto pieļaujošās tehnikas, kas atzīst prāta, ķermeņa un gara mijiedarbību, kā arī spēju tīši ietekmēt šo mijiedarbību. Atbilstoši pielāgotas, abas metodes ir vienlīdz efektīvas auras ieraudzīšanai un vidēji spēcīgu izmaiņu ieviešanai, piemēram, auras krāsas un spožuma bagātināšanai. Nopietniem iejaukšanās centieniem, kas ietver radikālas manipulācijas ar auru, piemēram, plaisu korekcijai vai tukšumu aizpildīšanai, pirkstu izplešanas metode ir iedarbīgāka par perifērisko starojuma metodi. Abas metodes pieļauj nepārtrauktu savas auras vērošanu, kas palīdz pašiejaukšanās pūliņiem.

Perifēriskā starojuma un pirkstu izplešanas metodes augstu vērtē saistībā ar to spēju stimulēt un spontāni atbrīvot iekšējās psihiskās spējas. Atbilstoši izmantotas, tās spēj efektīvi aktivizēt iztēli un gaišredzības spējas, kuras uzskata par būtiskām, lai saskatītu auru un hipnozes laikā izdarītu nelielus uzlabojumus tās funkcijās. Pirkstu izplešanas metode ir daudz efektīvāka, stimulējot PK spējas, kas nepieciešamas, lai tieši iejauktos auras struktūrā, īpaši lai labotu auras sistēmas bojājumus. Ļoti svarīgi piebilst, ka abas metodes var izmantot, lai sasniegtu personīgus pilnveidošanās mērķus, piemēram, mazinātu stresu, veidotu pašapziņu, pārvarētu izaugsmes blokādes un maksimizētu iekšējo potenciālu.

Sākotnējie apsvērumi, kas ir pamatā perifēriskā starojuma un pirkstu izplešanas metodēm, ir līdzīgi. Standarta seansam jāvelta aptuveni viena stunda, un tā laikā nedrīkst būt traucējumi. Nepieciešama klusa, ērta un droša vide. Abās procedūrās būtiska ir minimāla pretošanās, dodot sev atļauju ieiet transā. Pirms ieiešanas jānoformulē mērķi un jānosaka pozitīvi apgalvojumi. Lūk, piemēri: "Hipnozes laikā aura, kas ieskauj manu ķermeni, kļūs skaidri saskatāma. Mana aura ir manas kopējās būtības sastāvdaļa. Gūstot ieskatu savas auras būtībā, gūstu ieskatu savas pastāvēšanas būtībā. Esmu spēcināts, lai mijiedarbotos ar savu auru un iejauktos tās funkcijās, lai radītu pozitīvas pārmaiņas. Šī pieredze mani bagātinās un pilnveidos."

Perifēriskā starojuma metode

Perifēriskā starojuma metode kā transa ieviešanas un spēcināšanas procedūra lieto noteiktus pārveidotus jau pazīstamās centrālā punkta procedūras auras ieraudzīšanai komponentus, kas tika apskatīti 3. nodaļā. Metodei nepieciešams mirdzošs, nekustīgs objekts, kas stratēģiski novietots virs galvas, lai sekmētu nedaudz augšupvērstu skatienu. Parasti iedarbojas arī mirdzoša saspraude, kas piestiprināta pie griestiem.

1.  solis. atslābināšanās. apsēdieties ērtā pusguļus stāvoklī ar ne- sakrustotām kājām un rokām, kas novietotas sānos. Palēniniet elpošanu un aizvērtām acīm domās izejiet cauri visam ķermenim, sākot no pieres un lēni virzoties lejup. Apstājieties saspringtajās ķermeņa daļās un ļaujiet tām pilnībā atslābināties. Pēc apskates pabeigšanas, apstipriniet: "Tagad dodu sev atļauju ieiet hipnozē. Transā tikšu spēcināts, lai saskatītu savu auru un iejauktos tās funkcijās. Pārtraukšu transa stāvokli, kad pats to nolemšu."

2.  solis. skatiena fiksācija. paliekot atslābinātam, atveriet acis un lūkojieties augšup uz mirdzošo objektu, kas novietots virs jūsu galvas. Pakāpeniski izvērsiet perifērisko redzi visos virzienos apkārt objektam. Tiklīdz sasniedzat perifēriskās robežas, ļaujiet acīm iziet ārpus fokusa. Pamanīsit baltu mirdzumu, kas ietver starojošo objektu. Turpiniet koncentrēties uz objektu līdz brīdim, kad starojums izplešas ārpus perifēriskās redzes robežām, pēc tam aizveriet acis un ļaujiet tām atgriezties parastajā stāvokli. Ievērojiet, kā ķermeni piepilda dziļš atslābinājums. Lai padziļinātu transu līdz vēlamajam līmenim, iztēlojieties mierīgu, atslābinošu ainavu — pūkainu mākoni, buru vējā vai mēness apmirdzētu lauku. Šajā laikā lēni skaitiet no desmit līdz viens.

3.  solis. Iekšējā un ārējā ķermeņa skatīšana. Šī soļa mērķis ir trenēt spēju prātā ieraudzīt fizisko ķermeni no iekšējā un ārējā fokusa punkta. Iekšējais skats ir iekšējā uztveres punkta funkcija, bet ārējais skats ir ārējā uztveres punkta funkcija. Lai aktivizētu iekšējās skatīšanās spējas, pasīvi, atpūtas stāvoklī koncentrējieties uz savu fizisko ķermeni no iekšējās perspektīvas. Ievērojiet fiziskās sajūtas — siltumu, kņudēšanu utt. —, kas rodas ķermenī un izplešas pa tā virsmu. Pēc dažiem mirkļiem, kuru laikā veiciet izjustu koncentrēšanos no iekšējā centrālā punkta, izvērsiet uztveri ārpus fiziskā ķermeņa un vērojiet fizisko apkārtni no iekšējā uztveres punkta. Veltiet pietiekami daudz laika, lai gūtu detalizētu ieskatu par apkārtni. Pēc īsa mirkļa, kurā ārēji koncentrējāties no iekšējās perspektīvas, aktivizējiet ārējās skatīšanās spēju, novirzot uztveres punktu uz āru un vērojot fizisko ķermeni, it kā būtu vērotājs no ārpuses. Raugoties no šis ārējās perspektīvas, pievērsiet uzmanību ķermeņa pozai un apģērbam. Veidojot ārējo ieskatu savā ķermenī, nepūlieties pilnībā atbrīvot apziņu no fiziskā ķermeņa. Lai arī daļa apziņas projicējas uz āru, iekšējai apziņai jāpaliek droši savienotai ar fizisko ķermeni visas procedūras laikā. Jūs varat nodrošināt šo vienotību, periodiski visu procedūras laiku savienojot katras rokas īkšķi un vidējo pirkstu, vienlaikus apstiprinot: "Mentāli, fiziski un garīgi esmu pilnīgā vienotībā ar savu kopējo būtību." Šis žests nepārtrauks transu, kā arī netraucēs spējām objektīvi saskatīt auru un mijiedarboties ar to.

4.  solis. Attālinātā auras vērošana. Šī posma mērķis ir padarīt jūsu auru pilnībā saskatāmu no ārējā uztveres punkta. Lai sāktu attālināto auras vērošanu, objektīvi koncentrējieties uz pieri no ārējās perspektīvas, pēc tam pakāpeniski paplašiniet perifērisko redzi, lai ietvertu ķermeni pilnībā. Ļaujiet koncentrēšanās punktam nedaudz pavirzīties tālāk un ieraudzīsit baltu mirdzumu, kas vispirms veidojas apkārt galvai un pēc tam pakāpeniski izplešas, lai pilnībā ieskautu ķermeni. Koncentrējieties uz balto mirdzumu, līdz tas lēni izzūd un to aizvieto krāsaina aura. Kad aura ir ieraugāma, pievērsiet uzmanību tās krāsojumam, strukturālajiem raksturlielumiem un citām konkrētām iezīmēm un sistēmām. Pievērsiet īpašu uzmanību tās unikālajam veidam un krāsu īpašībām. Tagad lūkojieties uz auru no ārējā uztveres punkta.

5.   solis. Auras mijiedarbība un iejaukšanās. Jūsu aurai paliekot redzamai attālinātās skatīšanās laikā, lietojiet enerģijas formas — iztēli un pozitīvo domu vēstījumus, lai ieviestu vēlamās izmaiņas auras krāsā un enerģijas raksturlielumos. Lai uzlabotu krāsu, vispirms jānosaka vietas, kurās ir blāvs vai nepietiekams krāsojums. Iztēlojieties vēlamo krāsu un ar vēstījumu palīdzību aizvirziet to uz izvēlēto atrašanās vietu aurā. Tiklīdz krāsu ieviešanas process pabeigts, lietojiet papildu iztēles un atbilstošos apgalvojumus, lai krāsu enerģiju ieviestu apkārtējās zonās. Lai atdzīvinātu kopējo auru, tai piešķirot dzidru, jaunu enerģiju, iztēlojieties starojošo enerģiju, kas mirdz no auras kodola, lai piepildītu redzamo auru ar mirdzumu. No ārējā uztveres punkta pievērsiet uzmanību auras izplešanās procesam, tai absorbējot spožo enerģiju. Mijiedarbības procesa noslēgumā iekšēji pavērsieties uztveres punktam, novērojot savas elpošanas un fiziskās sajūtas — siltumu, kņudēšanu, spiedienu, svaru utt. Sajūtiet, kā miers un rāmums ieplūst jūsu būtībā, to pavada spēcīgs prāta, ķermeņa un gara līdzsvars. Skaļi apstipriniet: "Esmu iekšēji un ārēji līdzsvarots. Mana kopējā būtība ir enerģijas pilna un saskaņota." Šajā posmā varat ieviest papildu personīgās pilnveides mērķus, iztēlojoties tos kā nākotnes realitātes un apliecinot spējas tos sasniegt.

6.   solis. Iziešana no transa. Ar uztveres punktu, kas droši centrēts jūsos, tagad esat gatavs iziet no transa, paziņojot par šo ieceri un pēc tam lēni skaitot no viens līdz pieci: "Tagad es beigšu hipnozi, skaitot no viens līdz pieci. Aizskaitot līdz pieci, atvēršu acis, būšu absolūti modrs, pilnībā spēcināts un pilnveidots. Viens, divi, trīs, četri un, visbeidzot, pieci."

7.  solis. Atrisinājums. Pārdomājiet transa pieredzi, pievēršot īpašu uzmanību tās spēcinošajai iedarbībai. Sajūtiet vitalitāti ieskaujošajā enerģijas sistēmā, iekšējo mieru, līdzsvaru un labsajūtu. Pabeidziet pieredzi ar dažiem klusas refleksijas brīžiem, kam seko apstiprinājums: "Esmu pilnībā spēcināts mentāli, fiziski un garīgi."

Pirkstu izplešanas metode

Pirkstu izplešanas metode, lai gan daudzos veidos līdzīga perifēriskā mirdzuma metodei, ir būtiska kā transa ieviešanas un auras pārveides stratēģija saistībā ar tās unikālo spēju aktivizēt PK (psihokinētiskās) īpašības. Vienreiz aktivizēta šī procesa laikā, PK var tikt lietota, lai pārveidotu noteiktus nefunkcionējošus auras aspektus, tostarp tukšumus, plaisas un lielas izbalējušas krāsas daļas. Lūk, procedūra.

1.   solis. Prāta pasivitāte. Ērti sēžot vai nedaudz atguļoties, novietojiet rokas ar plaukstām uz leju uz saviem augšstilbiem un pilnībā atslābinieties. Ļaujiet prātam kļūt pārsteidzoši pasīvam, pārtraucot visas aktīvās domas un apzināti tās aizraidot. Vairākus mirkļus saglabājiet pasīvā prāta stāvokli.

2.   solis. Transa ieviešana. Lai ieviestu transa stāvokli, vispirms koncentrējiet uzmanību uz rokām, pamanot katru sajūtu — siltumu, vēsumu, kņudināšanu, nejutīgumu vai mitrumu plaukstās, apģērba struktūru, roku radīto spiedienu uz augšstilbiem utt. Pēc tam izpletiet rokas pirkstus un turiet tos saspringtā, izplestā stāvoklī. Sāciet lēni atslābināt roku, apstiprinot: "Tagad sniedzu sev atļauju ieiet hipnozē. Atslābinot roku, radīšu transa stāvokli. Manai rokai atslābinoties, lēni ieeju hipnozē. Tiklīdz mana roka būs pilnībā atslābinājusies, būšu dziļā transā. Izmantošu transu, lai ieraudzītu savu auru un spēcināto to. Saglabāšu pilnīgu kontroli visu transa laiku. Iziešu no hipnozes, kad vēlēšos." Tiklīdz roka ir pilnībā atslābināta, ja nepieciešams, varat padziļināt transa stāvokli, lēni skaitot atpakaļ no desmit, pieprasot dziļāku atslābināšanos līdz brīdim, kad sasniegts vēlamais līmenis.

3.   solis. Auras ieraudzīšana. Šī soļa mērķis ir paplašināt uztverošās spējas, izvēršot tās ārpus fiziskā ķermeņa, lai vērotu auru. Mērķa sasniegšanai ir būtiski saglabāt iekšējo maņu apzināšanos, vienlaikus paplašinot ārpus maņām esošo apzināšanos. Lai sasniegtu izvērsto apzināšanās stāvokli, iztēlojieties savu fizisko ķermeni un objektīvi to novērojiet. Raugoties no ārējās perspektīvas, pievērsiet uzmanību savai ķermeņa pozai, kas ir mierīgā transā. Pēc tam koncentrējiet uzmanību uz pieri un pakāpeniski izvērsiet perifērisko redzi līdz brīdim, kad ķermeni ieskauj balts mirdzums. Koncentrējieties uz pārejošo mirdzumu, līdz to aizstāj krāsaina aura. Kad aura ir redzama, pievērsiet uzmanību tās īpašību miriādei, īpaši tai raksturīgajam krāsojumam, ekspansivitā- tei un unikālajām sistēmām. Pievērsiet sevišķu uzmanību pārrāvumiem enerģijas sistēmās, arī tukšumiem, plaisām un vietām ar izbalējušu krāsojumu.

4.   solis. PK iejaukšanās. Kad aura ir redzama, lietojiet prāta spēku, lai vadītu savus iejaukšanās pūliņus. Koncentrējiet psihisko enerģiju uz jebkuru konkrētu disfunkciju auras sistēmā. Ja novērojami tukšumi, domās uzceliet spožu tiltu pāri tukšumam, kas lēni piepilda to ar mirdzošu enerģiju. Plaisām domās izveidojiet spožus enerģijas diegus no blakus esošajām vietām un izlietojiet par šuvēm, lai aizvērtu plaisu. Bezkrāsainām zonām prātā izveidojiet baltas enerģijas kopumu un izmantojiet to par sūkli, ar kuru nomazgājiet bezkrāsaino zonu un atjaunojiet tās spožumu. Lai iedvestu dzirkstošu enerģiju kopējā aurā, koncentrējieties uz auras sistēmas iekšējo kodolu un iztēlojieties to kā pulsējošu skaidras enerģijas ģeneratoru, kas izplata mirdzošu gaismu visos virzienos. Prātā novērojiet šo iedvešanas procesu, līdz tas norisinās visā auras sistēmā. Šajā punktā varat konkretizēt papildu mērķus, arī ļoti personiskus. Iztēlojieties tos un apstipriniet savu apņemšanos mērķus sasniegt.

5.   solis. Nobeigums un atrisinājums. Pēdējā solī transa stāvoklis ir beidzies un tiek pārskatīti procedūras pilnveidojošie efekti. Lai pārtrauktu transu, koncentrējiet visu uzmanību un pavēstiet par savu apņemšanos iziet no transa stāvokļa, lēni skaitot no viens līdz pieci. Aizskaitot līdz pieci, atveriet acis un veltiet dažus mirkļus, lai atskatītos uz savu pieredzi. Pievērsiet uzmanību savai atjaunošanās un vitalitātes sajūtai. Beidziet procedūru ar pilnveidojošiem apgalvojumiem, piemēram: "Katra manas būtības šķiedra ir aktivizēta un spēcināta ar pozitīvu enerģiju.

Esmu aizsargāts un drošs. Mani pārņēmis iekšējs miers. Mentāli, fiziski un garīgi jūtos līdzsvarots un harmonijā ar Visumu. Esmu spēcināts pārvarēt visus šķēršļus un sasniegt augstākos mērķus."

Pašiejaukšanās stratēģijas dod visus iespējamos auras iejaukšanās sniegtos ieguvumus. Patiesībā absolūtais auras speciālists slēpjas jūsos. Tas gaida jūsu atzinību, tiecas pēc mijiedarbības un dedzīgi izmanto jūsu pilnveidošanās centienus.

AURAS SPĒKA LĪDZEKLI

Tieši tāpat kā jūsu acīm ir vajadzīga gaisma, lai redzētu,

Mūsu prātiem ir vajadzīgas idejas, lai aptvertu.

Nikolass Malebranhe "Patiesības meklējumos" (1674-1675)

Kā bioloģiskas būtnes mēs eksistējam fiziskā pasaulē, kas sniedz nepieciešamo atbalsta sistēmu un fiziskās izdzīvošanas resursus — gaisu, ko elpojam, ēdienu, no kura pārtiekam, un ūdeni, ko dzeram. Diemžēl esam neapdomīgi iztērējuši daudzas dabas bagātības. Esam piesārņojuši gaisu, noplicinājuši mežus, un pasaulē arvien vairāk sāk trūkt tīra dzeramā ūdens. Tāpēc mūsu un bērnu nākotne pakļauta apdraudējumam. Psihiskās spēcināšanas perspektīva uzsver saprātīgas rīcības nozīmi, lai veicinātu ne tikai personīgo labsajūtu, bet ari citu cilvēku un nākotnes paaudžu labsajūtu.

Īslaicīgā dimensija, kurā šobrīd pastāvam, nav būtiska tikai mūsu bioloģiskajai izdzīvošanai, tā nodrošina vidi personīgajam piepildījumam un garīgajai attīstībai. Katra no tās sastāvdaļām ir personīgās piln- veides rīks. Mūs iedvesmo kalnu, upju, okeāna un līdzenumu skaistums. Mūžamežs ar tā augstajiem kokiem, leknajiem krūmājiem un zaļojošo zemsedzi sniedz enerģiju un ļauj dziļāk apzināties bezgalīgo spēku, kas ir aiz visa viņpus radītā. Majestātiskie kalni izaicina ne tikai pievārēt to augstumus, bet ari pašiem sasniegt apziņas un spēka virsotnes. Nesalīdzināmais bezgalīgā Visuma spēks ar miljardiem galaktiku, no kurām dažas krustojas, lai sāktu jaunas galaktikas, atgādina par to pašu spēku, kas ir pamatā mūsu eksistencei, un spēcina to.

Varam tikai nedaudz izprast visa radītā apjomu un krāšņumu, kā ari bezgalīgo spēku, kas ir aiz tā; tomēr Visuma varenība ir daudzējādā ziņā salīdzināma ar mūsu pašu pastāvēšanas skaistumu un meistarisko kompozīciju. Piemēram, kosmosa spēcinošais mezgls ir mūsu būtības spēcinošā iekšējā kodola līdzinieks. Turklāt mēs, tāpat kā kosmoss, nepārtraukti attīstāmies. Brīnumaini izaugsmes resursi ar neizsīkstošām iespējām pastāv mūsos un Visumā. Mēs esam apveltīti ar neierobežotu izaugsmes potenciālu, mūs ieskauj bezgalīgs pilnveides līdzekļu klāsts. Nozīmīgs psihiskās spēcināšanas perspektīvas pagrieziena punkts ir tādu materiālo līdzekļu atklāšana, kuri spēj pilnveidot dzīvi, un to stratēģiju attīstība, kuras efektīvi uz tiem attiecas. Izmantojot atbilstošus spēka līdzekļus un stratēģijas, varam atbrīvot bezgalīgo enerģiju, kas balsta Visumu un mūsu eksistenci.

Materiālo psihiskās spēcināšanas līdzekļu skaits un variācijas ir bezgalīgas. Tie var virknēties no vienkārša objekta, kam piemīt īpaša nozīme, līdz tālai zvaigznei, kas pieprasa uzmanību un sniedz jaunas cerības. Tie var būt tik vienkārši kā putns lidojumā, vēja nesta lapa vai noslēpumains līcis mēnessgaismā. Tie var būt noteiktas vietas, kuras apmeklējam, lai atjaunotos un gūtu iedvesmu. Tie var sastāvēt no sniega klātām ainavām, aizraujošas vasaras lietusgāzes vai skaista saullēkta — tiem piemīt spēja celt apziņu un aktivizēt dzīvi.

Sevišķi spēcinošas var būt pieredzes dabiskajā vidē. Universitātes profesors kā personību pilnveidojošu pieredzi savos pusaudža gados atcerējās klintsradzi, kas bija pārkārusies pār smaragdzaļu ezeru. "Tās skaistums un rāmums," viņš atcerējās, "piesaistīja mani atkal un atkal. Mierīgā ainava tika burtiski iegravēta manā prātā, tāpēc vēl arvien saucu to par iedvesmas un spēka avotu." Kāda medmāsa kā īpaši spēcinošu atcerējās milzīgu ozolu, kura paēnā viņa bērnībā bieži rotaļājās. "Tā raibā paēna vēl arvien saglabājusies manā prātā kā bezrūpīgs spēļu laukums"

Daudzām materiālām lietām pilnveidojošās ietekmes sniedz ar tām saistītā vērtība. Pazīstamu piemēru vidū ir dzimtas īpašumi vai priekšmeti, kurus mums uzdāvina. Profesionāls sportists atceras: "Manā sirdī īpaša nozīme ir pildspalvai, kuru saņēmu kā vidusskolas izlaiduma dāvanu no sava tēva. Mācoties universitātē, atklāju, ka, rakstot ar šo īpašo pildspalvu, es varēju stimulēt domāšanu un atbrīvot jaunu ideju plūsmu. "Maģiskā pildspalva" kļuva par nozīmīgu pilnveides līdzekli visus universitātē pavadītos gadus."

Saistībā ar mūsu eksistences mijiedarbīgo būtību jebkura situācija vai pieredze, kas pilnveido mentāli, fiziski vai garīgi, līdzīgi pilnveido arī mūsu auras sistēmu. Absolūtas pieredzes, piemēram, pieredzes, kad sasniedzam augstāko virsotni kādā lietā, vai tā dēvētās "Eureka!" pieredzes ne tikai apgaismo garīgi, tās arī izgaismo un spēcina mūsu auru. Līdzīgi nozīmīgas mijiedarbības ar dabu un atskārtas, kuras gūstam no dabas vēstnešiem, bieži vien pastāvīgi pilnveido mūsu kopējo būtību. To parādīja kāda universitātes studente, kura guva mierinājumu spožā krītošā zvaigznē, kas slīdēja pāri vasaras debesīm neilgi pēc viņas brāļa traģiskas bojāejas autokatastrofā. Viņa uztvēra krītošo zvaigzni kā apliecinājumu brāļa priecīgai pāriešanai brīnumskaistā gaismas un mīlestības dimensijā. Šī pieredze ilga tikai dažas sekundes, bet tās spēcinošā iedarbība bija ilgstoša. Līdzīgā piemērā kāda universitātes administratore, kuru nomāca dzīvei bīstamas slimības diagnoze, atklāja pilnīgi jaunu savas dzīves dimensiju, kad vecs magnolijas koks, kuru varēja saskatīt no viņas biroja logiem, pēkšņi izplauka ziedos, pārpludinot biroju ar svaigu, spēcinošu smaržu. Šis maģiskais notikums bija pagrieziena punkts viņas dzīvē. Iedvesmota un spēcināta, viņa sāka produktīvāko un auglīgāko posmu dzīvē. Pilnībā atveseļojusies no slimības, kas sākotnēji šķita kā nāves spriedums, viņa ar pilnu pārliecību var apgalvot: "Vecais magnolijas koks atgrieza mani dzīvei."

Spēcinošā pastaiga dabā

Daudzi no mums atklājuši, ka spontānā mijiedarbība ar zemi var būt pārsteidzoši spēcinoša. Bieži vien pietiek ar nesteidzīgu pastaigu pa pludmali vai mežu, lai attīrītu prātu, atjaunotu ķermeni un izgaismotu auru. Šo spontāno mijiedarbību bagātīgie labumi liecina par iespēju, ka strukturētas stratēģijas varētu būt vienlīdz vai pat vēl efektīvākas mūsu dzīves pilnveidošanā. Spēcinošā pastaiga dabā ir strukturēta stratēģija, kas veidota, lai aktivizētu auru un vienlaikus spēcinātu sasniegt konkrēti noteiktus personīgos mērķus, izmantojot vadītu mijiedarbību ar dabu.

Jebkurš var gūt labumu no spēcinošas pastaigas dabā. Tā var sniegt atskārtas, atrisināt problēmas, veicināt radošās spējas, mazināt stresu, sekmēt labsajūtu un atbrīvot aktīvas enerģijas plūsmu. Indivīdi, kas zaudējuši cerības vai saskaras ar pārmaiņām savā personīgajā dzīvē vai karjerā, bieži vien šīs procedūras laikā atklāj nenovērtējamus jaunus resursus. Pastaigas sniegtie ieguvumi ir tūlītēji un parasti ilgstoši.

Lai ari spēcinošajai pastaigai dabā atbilstošas ir gandrīz visas dabas vides, ideālus apstākļus sniedz ainaviska aleja ar līkumojošu taku vai neskarts mežs ar tā ekosistēmu. Auru var spodrināt pieskaršanās kokam vai zieda smaržas ieelpošana. Lūk, procedūra.

1. solis. auras vērošana pirms procedūras. Pirms pastaigas vērojiet auru, izmantojot jebkuru savas auras vērošanas tehniku, kas apskatīta iepriekš.

2.  solis. mērķa formulēšana. Ērti apsēdieties, aizvērtām acīm formulējiet tuvākos mērķus un izklāstiet tos pēc iespējas konkrētāk. Pajautājiet sev: "Ko ceru sasniegt, ejot pastaigā pa mežu?" Jūsu mērķis var būt spēcināt auras sistēmu vai izjust pastaigas sniegto baudījumu. Varat vēlēties pārvarēt noteiktu izaugsmes blokādi, gūt atskārtas par sevi, rast risinājumu noteiktai problēmai vai atrisināt personīgu konfliktu.

3.  solis. pastaiga. pastaigai izvēlieties drošu, pazīstamu vietu. Ejiet jums atbilstošā tempā, veltot laiku apkārtnes apskatīšanai. Domājiet par elementiem, kas jūs ietver — augiem, dzīvniekiem, klintīm un strautiem —, kā par spēcinātām dabas radībām, kam piemīt spēja dalīties. Ļaujiet tiem runāt ar jums, līdz uzsūcat apkārtesošo dzirkstošo enerģiju. Domājiet par apkārtējo vidi kā par partneri jūsu spēcināšanas ceļojumā. Izbaudiet dzīves brīnumus, kas ir jums apkārt. Pievērsiet uzmanību sajustajai vienotībai ar dabu un sakiet sev: "Esmu neatņemama visa šeit pastāvošā sastāvdaļa." Pārskatiet 1. soli formulētos mērķus un aplieciniet savu spēju šos mērķus sasniegt.

4. solis. pārdomas. pastaigas beigās atskatieties uz pieredzi un pārdomājiet notikušo mijiedarbību. Formulējiet detalizētus mentālos attēlus, kas saistīti ar pastaigu, un noglabājiet tos prāta arhīvā izmantošanai nākotnē. Pārskatiet pastaigas spēcinošās ietekmes, pēc tam apstipriniet: "ŠI pieredze ir mani spēcinājusi. Izsaucot tēlus, kas ar to saistīti, jebkurā mirkli varu savā dzīvē iedvest dzirkstošas enerģijas plūsmu."

5.   solis. auras vērošana pēc procedūras un izvērtēšana. Atkal pavērojiet auru, lietojot 1. soli minētās auras vērošanas tehnikas, un atklājiet izmaiņas. Vēlreiz apstipriniet pieredzes sniegto spēcinošo iedarbību.

Lai ari relatīvi strukturēta, spēcinošā pastaiga dabā ir pietiekami elastīga, lai to varētu praktizēt dažādos apstākļos. Var ietvert pastaigas naktī un dienā, kā arī pastaigas ar partneri vai mājdzīvnieku. īpaši spēcinošas ir pastaigas mēnessgaismā. Ļoti efektīvas ir ari grupu pastaigas, īpaši ja ietver turpmāku diskusiju par pieredzēto.

Spēcinošo pastaigu dabā var pielāgot dažādām vecuma grupām, sākot no pirmsskolas bērniem līdz vecāka gadagājuma cilvēkiem. Tā var palielināt izpratni par dabisko vidi, kas mūs ietver, un palīdzēt atklāt nozīmi mūsu mijiedarbībai ar dabu. Procedūru var vienkārši integrēt dažādās izglītojošās programmās, īpaši kursos, kuros ir arī dabas resursu novērtēšana un saglabāšana.

Spēcinošā pastaiga dabā ir īpaši noderīga stratēģija, lai atbrīvotos no spriedzes un radītu labklājības apziņu. Šo procedūru gandrīz vienmēr papildina mierpilns rāmums, un pastaigas laikā bieži vien atklājas spontāni problēmas risinājumi. To parādīja kāds inženieris, kas izmantoja šo procedūru, lai atrisinātu būtisku karjeras jautājumu. Viņš atceras: "Pirms dažiem gadiem saskāros ar dilemmu, jo nācās izvēlēties starp divām karjeras iespējām — katra no tām sniedza zināmas priekšrocības un arī trūkumus. Situācijas analīze palielināja manu apjukumu. Vēlas pēcpusdienas pastaigā pa dabas taku mani pēkšņi sasniedza risinājums. Izvēlējos pastaigas laikā atklāto iespēju, un mana karjera uzplauka. Ja izvēlētos otru variantu, būtu apdraudējis savu karjeru."

Spēcinošā pastaiga dabā ietver dažādas mijiedarbības ar daudziem dabas objektiem. Tiek gūts vispārināts pilnveides stāvoklis, kuru papildina konkrēti ieguvumi, kas saistīti ar attiecīgajiem mērķiem. Procedūras ilgtermiņa iedarbību var veicināt, laiku pa laikam atsaucot atmiņā tēlus, kas saistīti ar pieredzi.

Pastaigas efektivitāte liecina, ka līdzīgu pilnveidojošo iedarbību sniegtu citas, vēl koncentrētākas procedūras, kas paredzētas, lai nodrošinātu mijiedarbību ar īpaši izvēlētiem dabas objektiem. Koki, mēness un zvaigznes, ja tos kā spēka līdzekļus iekļauj strukturētās procedūrās, ir daži no spēcīgākajiem dabas objektiem ar bezgalīgu pilnveides potenciālu.

Mijiedarbība ar koka spēku

Mijiedarbība ar koka spēku ir strukturēta, pielāgota procedūra, kas izmanto koku kā taustāmu, interaktīvu objektu. Tā apzinās mūsu dabisko noslieci mijiedarboties ar dabu un šo mijiedarbību sniegtās spēcinošās iespējas. Turklāt tā uzsver neizmērojamo spēcināšanas potenciālu, kas slēpjas mūsu mijiedarbībā ar dažādiem kokiem, un atšķirīgās šo mijiedarbību ietekmes uz auras sistēmu.

Koks ir kompleksa enerģijas sistēma, kas turpina augt visu dzīvi. Daži koki, piemēram, gigantiskie sarkankoki, var sasniegt pat 3000 gadu vecumu. Planētas senākie un lielākie dzīvie objekti — garie koki — ir zemes antena ar Visumu. Tie ir taustāms apliecinājums mūsu saiknei ar kosmosu un bezgalīgās izaugsmes spējai.

Lai arī visus kokus var uzskatīt par enerģijas ražotājiem, to spēcinošās ietekmes atšķiras atkarībā no konkrētā koka raksturlielumiem un mūsu mijiedarbības ar to. Jo vecāks koks, jo lielāka tā sniegtā iedvesmojošā un spēcinošā ietekme. Gadalaiki neietekmē koku spēcinošās spējas.

Mijiedarbība ar koka spēku kā auru spēcinošs vingrinājums pieprasa konkrētu mērķu formulēšanu un atbilstošā koka izvēli. Koks jāaplūko kā sadarbības partneris, nevis tikai kā taustāms spēcināšanas objekts, kuru izmanto noteikta mērķa sasniegšanai. Procedūras veiksmē būtiska ir apzināšanās, ka koks veido spēka sistēmu, kā arī tā krāšņuma kā meistariskas dabas radības atzīšana. Mēs izvēlamies koku, bet vienlaikus koks izvēlas mūs. Šī mijiedarbība ir sevišķi redzama starp kokiem, kas piesaista mūsu uzmanību un iedvesmo mūs ar savu cēlumu un skaistumu. Daži koki mūs šķietami sauc pie sevis, jo apjauš mūsu spēcināšanas vajadzības. Tie klusi liek mums pieskarties, mijiedarboties un gūt spēku no tiem. Lūk, piemēri par dažām atšķirīgām koku radītajām ietekmēm uz cilvēka auru.

Majestātiskais ozols

Šis koks paredzēts visiem mērķiem un iecienīts visos laikos. Mūsu pētījumā, kurā pēc nejaušās izlases no universitātes vides izvēlējās 350 studentus, gandrīz 80 procenti norādīja, ka viņu mīļākais koks ir ozols. Šādu pārliecinošu izvēli varētu lielā mērā saistīt ar spontāni spēcinošajām ietekmēm, kuras varenais ozols sniedz cilvēka enerģijas sistēmai. Pat ozola klātiene paplašina auru, vienlaikus mazinot blāvu krāsojumu un ieviešot sistēmā spilgtu krāsu daudzveidību. Tīši mijiedarbojoties ar šo cēlo koku, mēs varam tālāk izgaismot auru un izvērst tās robežas, lai atkarībā no mūsu spēcināšanas mērķiem izvietotu vēl plašāku jaunu krāsu enerģiju virkni.

Pievilcīgā papele

Mūsu universitātes studentu aptaujā studenti par otro iecienītāko koku atzina papeli. Šķietami no šī pievilcīgā koka izplatās dziedinošās un atjaunojošās enerģijas. Tā enerģijas frekvences ir lieliski uzskaņotas, tas spēj uzskaņot un līdzsvarot cilvēka auras sistēmu. Auras vizuālā pārbaude fiziskā kontakta laikā ar papeli atklāja stabilizējošu iedarbību līdztekus noteiktām krāsu izmaiņām, arī spožu gaiši sārtas enerģijas iedvešanu redzamās auras ārējā malā.

Papeles lapu attēli, kuri iegūti, veicot elektrofotogrāfiskās procedūras, parādīja sarežģītu, simetrisku plašas enerģijas sistēmu, kas ietvēra lapu.

Fantoma lapas efekts — relatīvi rets fenomens, kurā enerģijas sistēma, kas ietvēra lapu, palika neskarta pat pēc tam, kad daja lapas bija noņemta, — ir tipisks papeles lapas raksturlielums. ŠI parādība atspoguļo koka fiziskās atjaunošanās tendences un tā bagātīgās enerģijas sistēmas dziedējošo spēku, jebkura fiziskā pakļautība papeles iedarbībai ir veselību veicinoša.

Lai gan ar šo koku saistītās veselības prasības var šķietami vairāk līdzināties maģijai, nevis zinātnei, pastāv nozīmīgi pierādījumi tam, ka mijiedarbība ar koka spēku, kurā lieto papeli, var sekmēt fizisko veselību. Mūsu laboratorijas pētījumi atklāja, ka aura bieži vien kļūst bezkrāsaina un nelīdzsvarota pirms fiziskas slimības sākuma. Mijiedarbība ar papeles koku piepilda auru ar spožu dziedējošo enerģiju — efekts ir novērojams visā aurā uzreiz pēc mijiedarbības.

Tas nozīmē, ka daudzkārtīga mijiedarbība ar papeles koku varētu efektīvi vairot mūsu pretošanās spējas slimībām. Šo secinājumu atbalsta vismaz divi pētījumi. Universitātes studenti, kas praktizēja mijiedarbību ar koka spēku, regulāri veicot šo mijiedarbību ar papeli gripas un saaukstēšanās sezonas laikā, ziņoja par retākiem saslimšanas gadījumiem salīdzinājumā ar kontroles grupu, kas neveica procedūru. Citā pētījumā, kas apskatīja procedūras ietekmi uz veselību, cilvēki, kuri sūdzējās par biežām galvassāpēm, izjuta progresīvu galvassāpju samazināšanos attiecībā uz to biežumu un intensitāti. Šos efektus viņi attiecināja uz ikdienas mijiedarbību ar papeles koku.

Nemaz jau nerunājot par šiem fiziskās veselības uzlabojumiem, mijiedarbība ar koka spēku parādījusi ievērojamus sasniegumus arī kā garīgās veselības stratēģija. Mūsu pētījumos pacienti, kas izjuta depresiju vai nemieru, atklāja, ka pat ierobežota mijiedarbība ar šo koku palielināja pašvērtības sajūtu un sniedza jaunas cerības. Procedūra guva īpašas sekmes nemiera un baiļu, kas saistītas ar panikas traucējumiem un fobijām, samazināšanā. Arī pacienti, kas cieta no bezmiega, atklāja, ka pēc mijiedarbības ar papeli viņi spēja aizmigt ātrāk, un viņu miegs tika mazāk traucēts. Mūsu pētījumi parādīja, ka no koka noņemta lapa, novietota aploksnē zem spilvena, turpina sekmēt šīs procedūras spēcinošo iedarbību. Gandrīz bez izņēmuma šis procedūras izmantošana sniedza objektiem sajūtu, ka tie spēj pārvarēt simptomus, kā ari palielināja ticību saviem spēkiem.

Nepieciešami papildu pētījumi, lai novērtētu šīs stratēģijas sniegtos labumus fiziskās un garīgās veselības uzlabošanā, taču pašreizējie atklājumi liecina, ka gandrīz katrs var gūt labumu no mijiedarbības ar šo draudzīgo koku.

Enerģiskā priede

Mijiedarbība ar priedi mēdz sniegt bagātīgu, bet bieži vien īslaicīgu spēcīgas enerģijas straumi, kas parasti ieraugāma kā palielināts auras mirdzums. Daudzas situācijas reālajā dzīvē pieprasa tūlītēju spēcīgu jaunas enerģijas pieplūdumu. Izplatīti piemēri ir daudzas stresa pilnas situācijas ikdienā, ari prasības, kas saistītas ar karjeru un ģimeni, kuras spēj noplicināt mūsu enerģijas piegādi. Mijiedarbība ar priedi spēcina auru, bieži vien kā saskatāmi jaunas enerģijas uzliesmojumi, arī sarkanā krāsā, kas šķietami sapurina auras aktivizējošās spējas. Notiek absolūta bagātīgas enerģijas iedvešana.

Mijiedarbība ar priedi ir īpaši vērtīga, palīdzot saglabāt kontroli un līdzsvaru spiediena apstākļos. Pētījumos vadītāji, kas praktizēja mijiedarbību ar koka spēku, izmantojot priedi, atzina, ka novērojuši uzlabojumus savā vadības prasmē, īpaši darbā ar sarežģītiem cilvēkiem.

Veselīgais hikorijas koks

Mijiedarbību ar šo koku (riekstkoku ģints pārstāvis) saista ar pozitīvām sociālajām attiecībām, personīgajiem sasniegumiem, paātrinātu mācīšanos un emocionālo stabilitāti. Izmaiņas auras sistēmā parasti ietver spožu dzeltenās krāsas pievienošanu, īpaši auras iekšējos reģionos. Indivīdiem, kas piedzīvo pārmaiņas personīgajā dzīvē vai karjerā, mijiedarbība ar šo koku ir sevišķi spēcinoša.

Kognitīvie efekti mijiedarbībai ar hikoriju ietver gan paātrinātu mācīšanos, gan labāku atcerēšanos. Mūsu pētījumi atklāja, ka universitātes studenti, kas bija akadēmiskajā pārbaudes laikā, pēc regulārām mijiedarbībām ar hikoriju ātri uzlaboja savus kursa darbus un viņu kopējā vidējā atzīme paaugstinājās. Turklāt šī koka sniegtie uzlabojumi bija ilgstoši.

Mūžīgais ciedrs

Ciedrs ir spēcīgs koks, kas simbolizē pastāvību un izturību. Tas nepadodas stihijām un laika radītajām pēdām. Mijiedarbība ar šo spēcīgo koku nostiprina auru, sniedzot tai bagātīgu enerģijas piegādi, kura pretojas jebkuram ārējo spēku traucējumam, ieskaitot tos, kas citādi varētu iztukšot mūsu enerģijas sistēmu. Kad uzbrūk auras sistēmai, mijiedarbība ar ciedru sniedz ārēju aizsardzības vairogu, kas ieskauj kopējo auru. Auras vājuma un ievainojamības zonas, piemēram, tukšumi vai plaisas, parasti saglabājas redzami, bet tos droši ieskauj aizsargājošs vairogs.

Citas mijiedarbības ar koku ietver valrieksta koku, kas aurā ievieš brūno krāsu un ko saista ar praktiskumu; dižskābardi, kas ievieš aurā oranžo krāsu, un to saista ar finansiālām veiksmēm; sarkankoku, kas līdzīgi ciedram stiprina auru, un to saista ar pastāvīgumu un izturību; platānu, kas izpleš auru, un to saista ar pašatklāsmēm un atskārtām; egli un baltegli, kas piešķir aurai enerģiju, un to saista ar sasniegumiem; ginku, kas ievieš aurā violeto krāsu, un to saista ar psihisku attīstību un universālo saprātu. Izmaiņu līmenis aurā parasti ir atkarīgs no mijiedarbības biežuma un intensitātes ar koku.

Mijiedarbībai ar koka spēku ir nepieciešama koka kā spēcināšanas objekta fiziskā klātbūtne. Procedūras veiksmei būtiski ir skaidri spēcināšanas mērķi un koka izvēle, kurš atbilstu šiem mērķiem. Procedūra sākas un beidzas ar auras apskatīšanu, kas nodrošina pamatu procedūras efektivitātes izvērtēšanai. Lūk, procedūra.

1.  solis. auras vērošana. vērojiet auru, lietojot kādu no iepriekš apskatītajām auras vērošanas procedūrām. Pievērsiet īpašu uzmanību auras krāsai, košumam un apjomam.

2. solis. mērķa formulēšana. Formulējiet mijiedarbības mērķi (-us). Daži no iespējamajiem mērķiem varētu būt: piepildīt auru ar dziedējošu enerģiju, aktivizēt dusošo apvidu enerģijas sistēmā, pievienot aurai krāsu, izlabot enerģijas disfunkciju vai arī izgaismot auru kopumā. Citi mērķi, kas nav tieši saistīti ar auru, var ietvert neierobežotu personīgo problēmu klāstu, arī fiziskās, emocionālās, sociālās, karjeras un tamlīdzīgi.

3.  solis. koka izvēle. koka izvēlēšanās sāk mijiedarbības procesu. Būtiski izvēlēties koku, kas jums šķiet pievilcīgs un atbilstošs noteiktajiem mērķiem. Tas var būt kāds pazīstams koks vai arī koks, kuru pamanāt pirmo reizi. Tas var būt atstatu augošs vai koks, kuru ieskauj citi koki. Tiklīdz esat izvēlējušies koku, pievērsiet uzmanību saiknei ar to. Pirms tuvošanās kokam mijiedarbojieties ar to, novērojot tā unikālos raksturlielumus, piemēram, augstumu, proporcijas un struktūru. Prātā iesaistiet koku kā uztverošu partneri savos pilnveides pūliņos. Atzīstiet koku kā lielisku dabas radību ar bagātīgu enerģijas krājumu.

4.  solis. koka spēka iedvešana. tuvojoties kokam, sajūtiet apkārtesošo enerģijas lauku, kas mijiedarbojas ar jūsu enerģijas lauku. Sākumā pieskarieties kokam ar pirkstu galiem, savienojot ķermeņa antenu ar koku kā spēcīgu zemes antenu. Pievērsiet uzmanību brīnumainajam kosmiskās enerģijas pieplūdumam, kas iekļūst jūsu kopējā enerģijas sistēmā. Atbalstiet plaukstas pret koku un jūtiet vēl lielāku spēcīgas enerģijas pieplūdumu. Tagad jūsu būtība ir saistīta ne tikai ar koku, bet ari ar neierobežotajiem kosmosa spēkiem.

5.   solis. mijiedarbība ar koka spēku. plaukstām atrodoties pretī kokam, vizualizējiet, kā jūsu auras sistēma mijiedarbojas ar koka enerģijas sistēmu. Sajūtiet spēcīgas pārmaiņas, kas norisinās jūsu auras sistēmā, sākot no ārējām malām līdz iekšējam kodolam. Viegli noglāstiet koku un ļaujiet tam runāt ar jums. Apstipriniet savu saikni ar bezgalīgajiem kosmosa spēkiem.

6.   solis. pārdomas. atvirzieties no koka un salieciet rokas kopā lūgšanas pozā. Pārdomājiet spēcīgo mijiedarbības pieredzi. Verieties augšup uz koku, pārskatot savus spēcināšanas mērķus. Uzrunājiet koku un apstipriniet savus mērķus kā jau realizējušos īstenību. Piemēram, ja jūsu mērķis ir aktivizēt auru, apstipriniet: "Esmu pilnībā mentāli, fiziski un garīgi piepildīts ar bagātīgu enerģiju", vienlaikus iztēlojoties, kā jūsu aura mirdz spožas enerģijas pārpilnībā, ja mērķis ir labāka veselība, apstipriniet: "Tagad esmu pilnībā piepildīts ar dziedējošu enerģiju." Ja jūsu mērķis ir atmest smēķēšanu, apstipriniet: "Tagad esmu brīvs no smēķēšanas." Pat mērķus, kas attiecas uz attālu nākotni, var formulēt kā jau notikušus. Ja esat students un mērķis ir karjeras veiksme nākotnē, apstipriniet: "Karjeras veiksme ir mans liktenis." Papildiniet apstiprinājumus ar tēliem, kas saistīti ar noteiktajiem mērķiem, lai vēl vairāk stiprinātu procedūras spēcinošās ietekmes.

7. solis. Auras vērošana pēc procedūras un izvērtēšana. Vērojiet auru un salīdziniet to ar iepriekšējo vērojumu. Pievērsiet uzmanību izmaiņām, īpaši krāsojumā, spožumā un lielumā.

Pēc procedūras laiku pa laikam atcerieties pieredzi, jo koka veidotie attēli var nekavējoties atkal aktivizēt procedūras spēcinošos rezultātus.

Gandrīz katrs, kas praktizē mijiedarbību ar koka spēku, ir attīstījis spēcinošu piederību pie noteiktiem kokiem, kuriem tas personīgi piešķir īpašu nozīmi. Mans iecienītākais koks šī vingrinājuma veikšanai ir milzīgs ozols, kas aug mana biroja priekšā. Šis gadsimtu senais dabas veidojums šķietami izplata spēcinošu enerģiju visos virzienos. Pirms dažiem gadiem to saspēra zibens, bet pārsteidzošā kārtā ozols izturēja uzbrukumu, un par to liecina tikai rēta raupjajā stumbrā. Tagad tas saglabājas kā majestātisks bezgalīga spēka modelis, simetriski līdzsvarots, lai mijiedarbotos ar visiem, kas nāk tā tuvumā.

Mēness spēka stratēģija

Mēness ir mūsu vienīgais dabiskais satelīts un tuvākais kaimiņš kosmosā. Tas gadsimtiem ilgi iedvesmojis dzejniekus, rakstniekus, mūziķus, zinātniekus un māksliniekus. Šekspīrs salīdzināja mēnesi ar "sudraba arku, kas iestiepjas paradīzē". Šellijs aprakstīja to kā "šis lodveida darinājums, kas piepildīts ar baltu uguni un kuru mirstīgie dēvē par mēnesi". Mūziķi, mēness iedvesmoti, rakstīja populāras dziesmas — "Zilais mēness", "Mēnesgaisma un rozes", "Līcis mēnesgaismā", "Mēness virs Maiami", "Mēness upe", "Ar sudrabaino mēnessgaismu" un "Mirdzi, ražas mēness". "Mēnesnīcas sonāte" ir viens no iecienītākajiem Bēthovena darbiem.

Daudzas agrīnās civilizācijas piešķīra mēnesim Dievam līdzīgas īpašības. Senie romieši dēvēja savu mēnesi par Diānu — medību dievieti, kuras loks bija mēness sirpis. Amerikas pirmiedzīvotāji, līdzīgi daudzām citām civilizācijām, pēc mēness atrašanās noteica laiku. Vēl mūsdienās par šo tradīciju atgādina teicieni "pirms daudziem mēnešiem" un "reiz zilā mēnesī." [4]

Ir dažādi pieņēmumi par mēnesi un tā spēku. Protams, ir zināms, ka mēness izraisa plūdmaiņas, un pētījumi liecina, ka tas var radīt noteiktu ietekmi uz cilvēku uzvedību. Jau esam netieši norādījuši uz mēness iedvesmojošajiem efektiem, kas atspoguļojas daudzos brīnišķīgos civilizācijas veidojumos pagātnē un tagadnē. Vēl arvien mūs tāpat kā senos cilvēkus apbur mēness skaistums un noslēpums. Tas saista iztēli un stimulē mākslinieciskās izpausmes, piešķirot bagātinošu, maģisku dimensiju mūsu pastāvēšanai.

Spontānais mēness spēks iedvesmo dižākās cilvēka prāta izpausmes, vēsta par daudzām būtiskām spēcināšanas iespējām. Piemēram, hipnozē mēness iztēlošanās var palielināt uztverīgumu pārveides procedūras laikā. Hipnozētie cilvēki bieži vien ziņo, ka pat vārda "mēness" izdzirdē- šana rada mierpilnu prāta stāvokli un rodas vēlme uzklausīt ieteikumus. Hipnozes laikā mēness iztēlošanās ir viens no spēcīgākajiem zināmajiem veidiem, lai aktivizētu sniegto ieteikumu spēcinošās iespējas.

Agrīnie pūliņi attīstīt spēcināšanas stratēģijas, kas saistītas ar mēnesi, liecināja, ka lūkošanās uz pilnmēnesi vai tā iztēlošanās spēj izgaismot un paplašināt auru. Vēlāk atklājām, ka jaunas krāsas sfēru, kā arī enerģijas, kas saistītas ar šo krāsu, var ieviest aurā, iztēlojoties mēnesi vēlamajā krāsā. Pēc tam uzzinājām, ka krāsas enerģijas sfēra var apzināti novirzīt uz vēlamo apvidu aurā, kur tā var saglabāties kā koncentrēta enerģijas forma vai ari izplatīties visā auras sistēmā. Piemēram, za[o kā dziedējošo krāsu var ieviest, lai tā ietītu auras sistēmu dziedējošā vairogā, vai ari to koncentrētas sfēras veidā var novadīt uz noteiktu nefunkcionējošu reģionu, kur tā saglabājas nesajauktā formā līdz brīdim, kad labošanas misija ir paveikta. Citas enerģijas sfēras var ieviest, lai piepildītu auru ar jaunu krāsas apvidu vai slāni, sfēras novietojumam aurā attiecoties uz krāsas spēcināšanas nozīmi. Piemēram, dzeltenā kā izziņas izaugsmes krāsa tiek ieviesta koncentrētā formā auras augšējās daļās, toties violetā kā atjaunošanās krāsa tiek ieviesta kā iekšējs jauneklīgas enerģijas slānis, kas pilnībā ieskauj fizisko ķermeni.

Pēc vairākiem pilota pētījumiem izstrādājām mēness spēka stratēģiju, kas izmanto mēnesi kā materiālu līdzekli vai, ja mēness nav redzams, tā tēlu, lai auras sistēmā ieviestu spēcinošas pārmaiņas. Lūk, stratēģija.

1.   solis. Sākotnēja auras vērošana. Vērojiet auru, lietojot jebkuru no iepriekšminētajām auras vērošanas tehnikām. Pievērsiet īpašu uzmanību auras krāsojumam un pārveidošanas vajadzībām.

2.   solis. Mērķa formulēšana. Precīzi formulējiet auras pārveides mērķus un apstipriniet: "Es izmantošu šo procedūru, lai sasniegtu šos mērķus."

3.   solis. Mēness vērošana. Vērojiet mēnesi pilnībā vai arī, ja mēness nav redzams, izveidojiet prātā mēness attēlu. Ļaujiet mēness attēlam prātā kļūt stingri fiksētam.

4.   solis. Mēness iztēlošanās. Ar aizvērtām acīm iztēlojieties pilnu mēnesi un koncentrējiet uz to visu uzmanību. Izslēdziet no prāta visus citus tēlus. Veltiet pietiekami daudz laika, lai mēness parādītos visā košumā.

5.  solis. Spēcināšanas darbība. Kad pilnmēness tēls ir skaidri fiksēts prātā, atsauciet atmiņā katru no mērķiem un iesaistiet mēnesi kā spēcināšanas partneri. Ja mērķis ir piepildīt auru ar spožumu, iztēlojieties mēnesi kā starojoši spožu enerģiju, kuru uzsūc jūsu kopējā auras sistēma. Ja mērķis ir pievienot noteiktu krāsu vēlamajai auras daļai, iztēlojieties, kā mēness pieņem šo krāsu un mēness staru vai krāsas sfēras veidā pārvieto to jūsu aurā, piepildot vēlamo apvidu ar jaunu enerģiju. Ja mērķis ir ieviest jaunu krāsas ietvaru aurā, iztēlojieties, kā mēness maina šo krāsu un spožas enerģijas veidā izplata to visā aurā.

6. solis. Nobeiguma auras vērošana. Atkal vērojiet auru, lietojot to pašu vērošanas stratēģiju kā 1. soli. Pievērsiet uzmanību izmaiņām aurā. Pabeidziet vingrinājumu ar vienkāršu apgalvojumu: "Esmu pilnībā spēcināts."

Mēness spēka stratēģijas ilgtermiņa rezultāti atkarīgi no vairākiem ietekmējošiem faktoriem. Būtiskākie no tiem ir jūsu spēcināšanas vajadzību būtība un aurā ieviestās koncentrētās enerģijas intensitāte. Dažām vajadzībām pietiek ar vienkāršiem iejaukšanās centieniem, bet citām nepieciešama atkārtota iejaukšanās. Tukšums aurā vai blāva krāsojuma apvidus parasti pieprasa vienreizēju iejaukšanos, toties nopietnākiem strukturāliem auras bojājumiem var būt nepieciešami vairāki seansi. Kopumā aurā ieviestā jaunā krāsa saglabājas īslaicīgi. Tādiem ilgtermiņa mērķiem kā atjaunošanās un fiziskā veselība ir nepieciešama regulāra iejaukšanās.

Zvaigžņu spēka stratēģija

Katrā no mums mājo auras apslēptākais enerģijas kodols — spēka centrs, kas sniedz enerģiju eksistencei. To var uzskatīt par iekšējo dzīvības spēku, kas ir summa un saturs eksistencei kā nepārtrauktai vienībai Visumā. Mūžīgā daba nodrošina mūsu nepārtrauktību ārpus fiziskās dzīves, kā ari pārejā no vienas dzīves uz citu. Tā ir mūsu saskare ar bezgalīgo kosmosa spēku. Kad esam harmonijā ar iekšējās enerģijas kodolu un Visuma augstākās enerģijas avotu, izjūtam absolūto kosmiskās vienotības stāvokli — fenomenu, ko dēvē arī par kosmisko sakritību.

Visi esam izjutuši spontānas kosmiskās vienotības mirkļus. To piemēri ir mūsu dažādās mijiedarbības ar dabu, kas paceļ apziņu jaunos līmeņos, un bagātinošie prieka, mīlestības un miera mirkļi, kurus izjūtam katru dienu. Pieredžu biežums atspoguļo mūsu iedzimto potenciālu sasniegt kosmisko vienotību lielākā mērogā.

Zvaigžņu spēka stratēģija ir strukturēta procedūra, kas paredzēta, lai radītu absolūtu kosmiskās vienotības stāvokli. Procedūra līdzinās iepriekš aprakstītajai kosmiskajai centrēšanas procedūrai, jo tā atkal cenšas savienot un saskaņot mūs ar kosmosu. Tomēr tā ir unikāla, jo iepazīstina ar zvaigzni kā saikni ar mūsu pastāvēšanas kosmisko dimensiju.

Zvaigžņu spēka stratēģija radās eksperimenta rezultātā, kurā četrdesmit pieciem studentiem, kas piedalījās vakara parapsiholoģijas kursā Atēnu Valsts universitātē, tika doti seši secīgi uzdevumi. Sākumā viņiem deva norādes iztēloties attālu vietu Visumā un aprakstīt redzēto. Šajā uzdevuma daļā viņi saskārās ar grūtībām, un lielākā daļa ziņoja, ka redzējuši tikai tumsu vai nav redzējuši neko. Pēc tam tika dotas norādes iztēloties Visuma enerģijas centru un aprakstīt redzēto. Šo uzdevumu viņi paveica pārsteidzoši veiksmīgi, jo trīsdesmit viens students no četrdesmit pieciem ziņoja par spožumu vai mirdzošu dzīvības spēku.

Pēc tam studentus izveda no klases un lūdza izvēlēties zvaigzni, uz kuru lūkojoties iztēloties to par miniatūru milzīgās kosmosa būtības modeli. Visi šo uzdevumu paveica veiksmīgi. Pēc tam studentiem lika iztēloties gaismas staru, kas savieno zvaigzni ar mirdzošo kosmosa mezglu. Atkal visi uzdevumu paveica veiksmīgi. Viņiem deva norādes iedomāties gaismas staru, kas savieno viņus ar šo zvaigzni un netieši ar spožo kosmosa būtību. Visi veiksmīgi paveica uzdevumu, ari tie četrpadsmit studenti, kuri iepriekš ziņoja par nespēju iztēloties Visuma enerģijas centru.

Pamatojoties uz šī vingrinājuma rezultātiem, izstrādājām zvaigznes spēka stratēģiju, kas par spēcināšanas objektu izmanto redzamu zvaigzni vai tās tēlu. Šī procedūra pieprasa auras skenēšanu — prāta vingrinājumu, kas veidots, lai sajustu auru un tās frekvences sistēmas, nevis raudzīšanos uz auru. Lūk, procedūra.

1.  solis. Ķermeņa skenēšana. apsēdieties, dažas reizes dziļi ieelpojiet un izelpojiet un ļaujiet prātam kļūt pasīvam, attīrot to no aktīvajām domām. Kad prāts iztukšots no problēmām, domās izejiet cauri fiziskajam ķermenim, sākot no augšējās daļas un lēni virzoties lejup. Pievērsiet uzmanību jebkurām spriedzes vietām un prātā atbrīvojiet tās.

2. solis. auras skenēšana. Šis solis pieprasa trīs auras skenējumus — enerģijas, krāsu un strukturālo skenējumu. Aizvērtām acīm iztēlojieties pilno auru, kas ieskauj fizisko ķermeni. Pēc tam, sākot no telpas virs galvas, lēni skenējiet auru lejup, sajūtot tās enerģijas frekvences. Pievērsiet uzmanību enerģijas sistēmu pārrāvumiem vai traucējumiem. Pēc enerģijas skenēšanas veiciet krāsu skenēšanu, sākot no auras augšējās daļas un lēni virzoties lejup. Ļaujiet attēliem auras krāsas struktūrā papildināt skenējumu, ieskaitot daļas un pārklājošos krāsas slāņus, kā ari bezkrāsainās zonas. Veiciet strukturālo auras skenējumu, atkal sākot no auras augšējās daļas. Pievērsiet īpašu uzmanību strukturālajām iezīmēm, piemēram, tukšumiem, plīsumiem vai plaisām.

3. solis. Zvaigžņu vērošana. Skenējiet zvaigznes nakti un vērošanai izvēlieties noteiktu zvaigzni. Ja zvaigzne nav saskatāma, veidojiet tās attēlu prātā. Pilnībā koncentrējiet uzmanību uz īstu vai iedomātu zvaigzni un sajūtiet sasaisti ar to. Dodiet zvaigznei jebkuru vārdu, kas ienāk prātā, un vērsieties pie tās kā pie ciešas saiknes ar kosmosu. Domājiet par to kā par miniatūru, bet spēcīgu kosmiskā centra modeli. Iztēlojieties, ka zvaigzni ar kosmosa centru savieno gaismas stars un tā ir apveltīta ar to pašu neierobežoto spēku, kas piemīt kosmiskajam centram.

4.  solis. spēka pievilkšana. iztēlojieties auru un gaismas staru, kas savieno to ar zvaigzni. Vizualizējiet spožu kosmisko enerģiju, kas, pārejot no zvaigznes, piepilda jūsu auras sistēmu, sākot no auras augšējās daļas un pakāpeniski virzoties lejup. Sajūtiet, kā pulsējošā enerģija piepilda auru, ieplūst tukšumos, salabo nefunkcionējošās vai bojātās vietas. Sajūtiet harmoniskās vibrācijas aurā, kad tās tiek piepildītas ar spēcīgu kosmisko enerģiju.

5.  solis. noslēdzošā auras skenēšana. Sajūtot, kā pulsējošā kosmiskā enerģija ieplūst auras sistēmā, prātā skenējiet auru, no tās augšējiem reģioniem virzoties lejup. Pievērsiet uzmanību piesātinājumam, līdzsvaram un saskaņai. Sajūtiet harmoniskās frekvences auras sistēmā. Tagad esat saskaņoti ar visattālāko jūsu būtības centru un spēcīgo kosmosa centru.

6.  solis. nobeigums. pabeidziet vingrinājumu ar vienkāršu apstiprinājumu: "Mana kopējā būtība ir piepildīta un spēcināta ar tīru kosmisko enerģiju."

Līdz šim saruna par spēcināšanas līdzekļiem koncentrējās uz mūsu dabisko vidi un lielākām Visuma sistēmām. Zeme, mēness, zvaigznes un attālās kosmosa galaktikas nepārtraukti atgādina par radīšanas spēku. Tie aicina uz mijiedarbību un izaicina pētījumus. Tie ir pieejami jebkurā laikā, un to resursi nav izsmeļami.

Mums ir pieejami arī citi spēcināšanas līdzekļi, kas ir mazāki, bet tikpat svarīgi. Tie virknējas no ļoti individualizētiem objektiem, kas laika gaitā iegūst būtiskas spēcinošas īpašības, līdz daudziem konkrētiem objektiem, kuru spēcināšanas atbilstību novērtē plašākā, bieži vien kultūras mērogā.

Materiālo objektu spēcinošās ietekmes var izskaidrot no dažādiem skatpunktiem. Viens no uzskatiem: noteiktus objektus aktīvi spēcina to patiesās pamatīpašības. Vispārpieņemti piemēri ir kvarca kristāls, piramīda un dažādi dārgakmeņi. Tiek uzskatīts, ka daži no šiem objektiem var darboties aktivizējoši, esot klāt, neatkarīgi no mūsu mijiedarbībām vai asociācijām ar tiem. Tiek arī uzskatīts, ka citiem nepieciešama mūsu aktīva līdzdalība, lai piekļūtu to spēcinošajām īpašībām.

Daudzus materiālos objektus uzskata par inertiem, tomēr potenciāli spēcinošiem saistībā ar to psiholoģisko nozīmību. Tiem ir psiholoģiska nozīme vienīgi tad, ja tiem piedēvē noteiktas spēcinošas īpašības. Piemēram, noteiktus materiālos objektus izmanto kā norādījumus pēc hipnozes, jo tie palīdz aktivizēt hipnozes laikā dotos ieteikumus, piemēram, veiksmes amulets vai īpašs auduma gabals. Spēcinošie rezultāti rodas saistībā ar asociācijām, kuras attiecinām uz šiem objektiem, nevis ar šo objektu patiesajām pamatīpašībām.

Noteiktus objektus uzskata par spēcinošiem saistībā ar to spēju savienot mūs ar būtiskiem zināšanu avotiem. Tie galvenokārt darbojas kā informatīvie kanāli. Piemēri ir svārsts, rīkstes un galdiņa dancināšana. Fizisks kontakts ar šiem objektiem parasti nepieciešams, lai ieviestu to spēcinošās iespējas. Informācija, kuru iegūst caur šiem objektiem, izplatās no ārēja spēka avota vai īpašnieka zemapziņas, nevis no paša objekta. Šos objektus uzskata par inertiem un nespēcīgiem, izņemot to spēju piekļūt citiem spēka avotiem.

Daudzus materiālos objektus aplūko kā spēcinošus saistībā ar nozīmi, kurus tiem piešķir sabiedrība. Piemēri mūsu kultūrā ir nauda, akcijas, vērtspapīri, diplomi un dažādi konkrētā statusa simboli. Diemžēl dažas no šim materiālajām vērtībām, lai gan iespējami spēcinošas, var pieņemt ari novājinošas īpašības. Piemēram, naudu gandrīz vienmēr saista ar spēku un statusu, bet attiecībā uz kontrolējošajiem spēkiem mūsu dzīvē galarezultāts var būt traģisks. Labi pazīstami piemēri ir pašnāvības, kuru iemesls ir bagātības zaudēšana.

Noteiktus objektus spēcina to simboliskā nozīme. Labs piemērs ir valsts karogs kā brīvības un patriotisma simbols. Solām tam uzticību un dziesmā personificējam to kā skaistu un krāšņu. Ari reliģijas visā pasaulē rituālos ietver dažādus materiālos objektus, kas simbolizē nodošanos, ziedošanos, dievbijību un daudzos gadījumos ari dievišķā klātbūtni. Piemēri tam ir ikonas, krusti, lūgšanu paklājiņi un svētnīcas.

Pateicoties to unikālajam dizainam un funkcijām, noteikti materiālie objekti ir būtiski auras spēcināšanas līdzekļi. Lai ari daudzi no šiem objektiem šķietami spēcina auru saistībā ar to fizisko klātbūtni, citiem ir nepieciešamas stratēģijas, kas apzināti piekļūst to spēcinošajām īpašībām. Dažiem no materiālajiem objektiem piemīt viena spēcinošā funkcija, toties citi ir šķietami apveltīti ar vairākām spēcinošām īpašībām.

Turpmāk apskatīsim vairāku spēcinošo objektu nozīmi un attīstīsim stratēģijas, kas paredzētas, lai maksimalizētu to spēcinošās īpašības. Koncentrēsimies uz piramīdu, kvarca kristālu, dažādiem dārgakmeņiem un pusdārgakmeņiem. Piramīdu un kvarca kristālu bieži uzskata par spēcināšanas līdzekļiem, kas der visiem mērķiem, taču dārgakmeņu spēcinošajām īpašībām parasti piešķir konkrētāku raksturu. Objekta fiziskais izmērs neietekmē tā spēcināšanas potenciālu. Piemēram, atbilstoši izmantots Lielās piramīdas modelis var būt vienlīdz spēcinošs kā pati Lielā piramīda. Līdzīga maza izmēra kvarca kristāls var būt tikpat spēcinošs kā lielāks. Lai arī koncentrēsimies uz tiešo šo līdzekļu saistību ar cilvēka auru, apsvērsim arī citas to spēcinošās iedarbības, kuras ir vismaz netieši saistītas ar auru.

Piramīda

Piramīda ir psihiskās spēcināšanas līdzeklis, kas parasti ir miniatūrs Lielās piramīdas, kuru 2600. gadā pirms Kristus cēla karalis Khufu netālu no Kairas Ēģiptē, modelis. Jau iepriekš norādīju, ka piramīdas lielums neietekmē tās spēcinošās īpašības, to neietekmē arī tās blīvums vai celtniecībai izmantotie materiāli. Mūsu pētījumā izmantojām no papīra, stikla, kristāla, koka, metāla, dzintara, marmora, alabastra un plastmasas izgatavotas piramīdas, kas visas uzrādīja vienlīdzīgu efektivitāti. Lai arī vienu piramīdas pusi bieži centrē, lai sasniegtu apmācību mērķus, pieredzējuši objekti parasti atklāja, ka piramīdas orientēšana pēc kompasa nav būtiska tās kā spēcināšanas līdzekļa lietderīgumam.

Piramīdas kā spēcināšanas līdzekļa efektivitāte saglabājas noslēpumā tīta. Viens uzskats atzīst, ka piramīdas spēks atkarīgs tikai no gaidu efekta. Lūkojoties no šī skatpunkta, objekta spēcinošo iedarbību nosaka enerģijas apjoms, ko tam piedēvējam, kā arī rezultāti, kurus sagaidām. Šis uzskats uzsver procedūras nozīmi, kas akcentē gaidāmos iznākumus. Šajā kontekstā piramīda ir noderīga, jo sniedz materiālu gaidu atspoguļojumu, piešķirot tam spēcinošo vielu dimensiju.

Cits skatpunkts aplūko piramīdu kā līdzekli, kas apveltīts ar spēku, nevis vienkārši kā inertu iekārtu vai noderīgu līdzekli mērķa sasniegšanai. Šis uzskats, kuru bieži dēvē par piramīdas spēku, uzsver, ka piramīdas klātbūtne, pat ja to neapzināmies, ir potenciāli spēcinoša. Piramīdu uzskata par spēcinošo enerģiju ražojošu vai spējīgu pārraidīt šo enerģiju no cita avota. Piramīdu uzskata par patstāvīgi spēcinošu. Tomēr aktīvā iesaiste mijiedarbībā ar piramīdu var ievērojami paaugstināt tās spēcinošo efektivitāti.

Pastāv vērā ņemami pierādījumi, kas atbalsta uzskatu par piramīdas spēku. Mūsu pētījumi atklāja, ka sporta preču veikalā ievērojami palielinājās apgrozījums pēc tam, kad nelielu piramīdu novietoja kārbā virs ieejas veikalā. Savukārt mašīnbūves uzņēmuma, kas piedzīvoja strauju izaugsmi, dibinātājs atzina, ka viņš celtniecības laikā novietoja blīvu metāla piramīdu uzņēmuma centrālā biroja betona pamatos. Viņš komentēja: "Nebiju ticīgais, taču padomāju: ko gan es šeit varētu zaudēt?" Tagad viņš lielā mērā attiecina sava vairāku miljonu vērtā biznesa veiksmi uz piramīdu. Kāds psihologs atklāja, ka neliela kristāla piramīda, kas bija noslēpta zem galda centrālajā telpā grupu terapijas laikā, vienmēr palielināja iesaisti un grupu pozitīvas mijiedarbības.

Vairāki mūsu pētījumi saistībā ar piramīdu ietvēra tās ietekmi uz dažādām prāta funkcijām, īpaši mācīšanos un atmiņu. Pētījumi par koledžas studentiem atklāja, ka dažādu zilbju asociatīvās mācīšanās rādītājs strauji pieauga, kad procesā iekļāva nelielu stikla piramīdu. Tās klātbūtne uzlaboja īstermiņa un ilgtermiņa ietekmes. Pat brīžos, kad pētījuma dalībnieki neapzinājās piramīdas klātesamību, novēroja būtiskus mācīšanās un atmiņas uzlabojumus. Tomēr vēl lielākus uzlabojumus novēroja brīžos, kad dalībnieki apzinājās piramīdas klātbūtni. Labākos rezultātus sasniedza, kad viņi bija informēti ne tikai par piramīdu, bet arī par tās sniegto spēcinošo iedarbību.

Daudzi pētniecības dalībnieki, kas piedalījās piramīdas izpētē, sāka lietot piramīdu ikdienā. Vairāki izmantoja piramīdu kā palīgu mācību procesā visā bakalaura un maģistra grāda iegūšanas laikā. Kāds ķīmijas students atklāja, ka stikla piramīdas turēšana rokā vai novietošana uz galda eksāmenu laikā ļāva labāk atcerēties mācību materiālus. Viena dalībniece, kas atvērusi savu privātpraksi klīniskajā psiholoģijā, izmantoja nelielu kvarca piramīdu kā "zinātnisko partneri". Viņa sacīja: "Piramīda izveda mani cauri visai doktorantūrai un tagad ir mans "sabiedrotais terapija?' Viņa regulāri lieto piramīdu kā palīgu meditācijas un hipnozes izraisīšanā. Cits izpētes dalībnieks, kas darbojas kā advokāts, ziņo, ka vienmēr kabatā nēsā nelielu kristāla piramīdu, kura viņu izglābusi no izkrišanas politisko zinātņu eksāmenā un veicinājusi sasniegumus, kas pavadīja viņu visā universitātes laikā un palīdzēja sākt veiksmīgu praksi.

Pievēršoties citai tēmai, ir noteikti pierādījumi, ka piramīdu iespējams izmantot kā radošo spēju līdzekli. Lai ari radošajām spējām nav robežu, mūsu piekļuve tām ir bloķēta. Piramīda var atbloķēt mūsu radošo potenciālu un sekmēt radošās izpausmes. To pierādīja kāds mākslas students, kas uzskatīja, ka ir izsmēlis savu radošo potenciālu, un lietoja kristāla piramīdu, lai gleznām rastu aizraujošas jaunas idejas. Viņš izmantoja piramīdu kā koncentrēšanās punktu, lai ieietu meditatīvā stāvoklī, kura laikā iztēlojās lielu piramīdu, uz kuras parādījās jauno gleznu attēli.

Neseni pētījumi liecina, ka piramīdu iespējams dažādos veidos izmantot kā veselības un labsajūtas līdzekli. Mūsu pētījumi atklāja, ka piramīdas iztēlošanās neatkarīgi no tās fiziskās klātbūtnes spēj radīt mierpilnu, veselīgu prāta stāvokli. Turklāt ir pārliecinoši pierādījumi tam, ka vienkārša piramīdas klātbūtne var paātrināt atveseļošanās procesus. Piemērojot strukturētas procedūras, tās lietošana veselības un labsajūtas nolūkos ir gandrīz neierobežota. Piemēram, svara kontrole, smēķēšanas atmešana, pretošanās spēju veicināšana pret slimībām un ar stresu saistītu traucējumu pārvarēšana. (Sīkāku informāciju par šiem lietošanas veidiem meklēt grāmatā "Psihiskā spēcināšana veselībai un labsajūtai".)

Spēka piramīda

Piramīdai ir noteikta saistība ar cilvēka auras pētījumiem. Agrīnie pētījumi atklāja, ka rokas turēšana virs piramīdas spēcina un paplašina auru. Ieviešot atbilstošas iztēles spējas, pamanījām nozīmīgu piramīdas spēcinošo efektu palielinājumu. Pamatojoties uz šiem novērojumiem, izstrādājām Spēka piramīdu. Procedūru, kas īpaši veidota, lai aktivizētu, paplašinātu un spēcinātu kopējo auras sistēmu. Šajā procedūrā piramīdas modelis var būt jebkura lieluma vai materiāla.

1.  solis. Sagatavošanās un ievirze. Novietojiet piramīdu ērtā skatīšanās līmenī ar vienu piramīdas malu pavērstu pret jums. Koncentrējot uzmanību uz piramīdu, attīriet prātu un ļaujiet ķermenim pilnībā atslābināties. Dodiet sev atļauju spēcināties, izmantojot piramīdu kā spēcināšanas līdzekli.

2.    solis. Kosmiskā savienošanās. Iztēlojieties spēcīgu enerģijas šautru, kas savieno piramīdas šķautni ar absolūto spēka avotu — kosmosa centru. Iztēlojieties piramīdu, kas uzlādēta ar spožu kosmisko enerģiju un izplata tīru enerģiju visos virzienos.

3.   solis. Enerģijas pārnešana. Turiet plaukstas, kas pavērstas pretī piramīdai pretējā piramīdas pusē, kamēr sazināties ar kosmisko spēka avotu. Nepieskaroties piramīdai, sajūtiet tās silto, vibrējošo spēku, kas rezonē plaukstās un izplata spožu, jaunu enerģiju visā jūsu fiziskajā ķermenī.

4.   solis. Iekšējā centra piepildīšana. Koncentrējieties uz saules pinuma apvidu un tā iekšējo enerģijas centru. Iztēlojieties savas būtības iekšējo centru un sajūtiet, kā to piepilda no piramīdas nākošais spēks.

5.   solis. Auras piepildīšana. Sajūtiet dzirkstošo enerģiju, kas plūst no jūsu iekšējā enerģijas centra un izplatās visā aurā, lai iespiestos jūsu kopējā būtībā ar jaunu spēku. Vizualizējiet auras izplešanos un starošanu spožā enerģijā.

6.   solis. Iztēlošanās pārbaude. Ļaujiet spēcīgajai enerģijas plūsmai turpināties, kamēr vēlreiz secīgi izejat cauri spēcinošajai procedūrai. Atkal iztēlojieties spēcinošo kosmisko enerģiju, kas iekļūst piramīdā pa tās smaili. Iedomājieties, kā piramīda, kuru piepilda kosmiskā enerģija, izplata tīru enerģiju visos virzienos. Sajūtiet, kā enerģija no piramīdas iekļūst plaukstās un tiek pārnesta uz jūsu enerģijas sistēmas apslēptāko centru. Sajūtiet, kā jūsu enerģijas centrs staro spēcinošu enerģiju visā auras sistēmā.

7.   solis. Apstiprinājums. Salieciet plaukstas kopā lūgšanas pozā un aizvērtām acīm apstipriniet: "Mentāli, fiziski un garīgi esmu līdzsvarā un saskaņā ar Visumu. Mani pilnībā piepilda spoža, pozitīva enerģija. Esmu spēcināts!"

Šo vingrinājumu var pielāgot arī grupām, kad piramīdu novieto uz galda grupas centrā. Procedūru var arī pārveidot, lai pievienotu aurai krāsu vai koncentrētos uz noteiktiem auras trūkumiem. Lai pievienotu noteiktu krāsu, iztēlojieties, kā piramīda izdala vēlamās krāsas enerģiju un pārnes to cauri plaukstām uz auras sistēmu vai uz izvēlēto vietu aurā. Lai spēcinātu noteiktu auras daļu, piemēram, daļu, kurā trūkst enerģijas, prātā vadiet spožo enerģiju no iekšējā enerģijas kodola uz izvēlēto vietu.

Veselības un labsajūtas mērķiem procedūra var virzīt dziedējošo kosmosa enerģiju, kuru pārnes piramīda, uz konkrētiem orgāniem vai ķermeņa daļām. Apvienojot pozitīvus apgalvojumus un dziedējošās enerģijas kā gaismas stara, kas plūst no piramīdas, iztēlošanos, kuru koncentrē uz vēlamo vietu, var efektīvi veicināt atveseļošanos, kā arī kontrolēt sāpes. Lai pielietu auru ar mirdzumu, kas ir būtisks visiem veselības un labsajūtas centieniem, piramīdas izdalītās enerģijas frekvences, kuras koncentrē auras iekšējā centrā, tiek vienmērīgi izplatītas pa visu ķermeni, iekļūstot visos tā orgānos un sistēmās un piepildot tos ar jaunu vitalitāti un spēku.

Regulāri praktizēta Spēka piramīda spēj efektīvi palēnināt un apturēt novecošanas procesu. Priekšlaicīgas novecošanas gadījumos, kurus saista ar stresu vai slimību, procedūra spēj burtiski mainīt novecošanas virzienu. To parādīja kāda paciente, kas cieta hroniskas sāpes un praktizēja procedūru, lai atbrīvotos no muguras sāpēm. Viņa īsā laikā guva kontroli pār sāpēm, gandrīz nekavējoties priekšlaicīgas novecošanas pazīmes sāka izzust, un viņas aura ieguva veselīgu mirdzumu.

Spēka piramīda sniedz būtiskus ārstnieciskos efektus, ko apliecināja kāds tirdzniecības menedžeris. Viņš izmantoja procedūru, lai pārvarētu bailes no lidošanas. Pēc viena prakses seansa viņš ievietoja kabatā nelielu stikla piramīdu un pilnīgi bez bailēm devās pārlidojumā pāri visai valstij. "Pirmo reizi mūžā," viņš atceras, "es patiešām izbaudīju lidojumu." Atbrīvojies no fobijas, šis menedžeris lido regulāri, taču viņu vienmēr pavada nelielā piramīda, kuru viņš dēvē par savu "dzīves atbalsta sistēmu".

Mūsu pētījumos pat pēc ierobežotas procedūras praktizēšanas bērni ar uzmanības deficītu/hiperaktivitātes traucējumiem piedzīvoja lielus uzlabojumus spējā noturēt uzmanību un ievērot norādījumus. Uzlabojumus apliecināja arī pieaugušie, kuru diagnozes ietvēra arī paniku, kas nopietni ierobežoja viņu ikdienas aktivitātes. Panikas lēkmju intensitāte nekavējoties samazinājās, un, ilgstoši praktizējot procedūru, panikas lēkmes izzuda.

4-D formula

Pat spēcināta un paplašināta aura ne vienmēr ir līdzsvarota un harmoniska. 4-D formula ir vēl viena procedūra, kurā lieto piramīdu. Tā ir visaptveroša stratēģija, kas veidota, lai līdzsvarotu un harmonizētu ne tikai auru, bet arī kopējo būtību. Cilvēka aura parādās kā saskatāma sastāvdaļa daudzveidīgās interaktīvās sistēmas ietvaros. Līdzsvarošanas un harmonizēšanas pūliņi, kas koncentrējas tikai uz auru, uzskatāmi par ierobežotiem. Tas nemazina redzamās auras nozīmi, bet drīzāk atzīst citu saistīto aspektu, arī mentālo, fizisko un garīgo, būtisko ietekmi.

Šai procedūrai katra no piramīdas četrām malām simbolizē būtisku indivīda dimensiju. Kad piramīda novietota tā, lai viena tās puse atrastos pretī objektam, tās kreisā puse atspoguļo prātu, vistālāk novietotā puse — ķermeni, labā puse — garu. Piramīdas puse, kas ir pretī objektam, pārstāv objekta mijiedarbību ar trim citām pusēm. Lūk, procedūra.

1.   solis. Vide. Pozicionējiet piramīdu, vienu tās pusi pagriežot pret sevi un novietojot tādā augstumā, lai varētu to labi saskatīt.

2.   solis. Piramīda. Lūkojoties uz piramīdu, domājiet par to kā par ārējo jūsu būtības modeli, katrai no piramīdas pusēm pārstāvot kādu būtisku jūsu dimensiju.

3.   solis. Prāts. Aizvērtām acīm iztēlojieties piramīdas kreiso pusi un piešķiriet tai dzelteno krāsu, kas apzīmē jūsu prāta spēku. Prātā sadaliet šo piramīdas daļu četros līmeņos, kuros katrs pārstāv vienu no četriem svarīgākajiem prāta elementiem: inteliģenci, atmiņu, uztveri un emocijas. Piešķiriet tiem četrus atšķirīgus dzeltenās krāsas toņus, piemēram, tumši dzeltenu — inteliģencei, vidēji dzeltenu — atmiņai, gaiši dzeltenu — uztverei un bāli dzeltenu — emocijām. Iztēlojieties četrus līmeņus un ar tiem saistītos dzeltenos toņus, kas lēni saplūst, lai veidotu spožu, virpuļojošu vairāku toņu dzeltenās enerģijas sajaukumu. Sajūtiet brīnumaino rāmumu un prāta līdzsvaru, kas papildina jūsu prāta spēku savienošanos.

4.  solis. Ķermenis. Domājiet par attālāko piramīdas pusi kā par jūsu fiziskā ķermeņa atspoguļojumu ar tā neskaitāmajiem orgāniem un sistēmām. Prātā uzbūvējiet uz šīs piramīdas virsmas dažādas ģeometriskās konstrukcijas — apļus, kvadrātus, trijstūrus, taisnstūrus un citus objektus. Šai piramīdas pusei piešķiriet spilgti zaļu krāsu, katram ģeometriskajam veidojumam nosakot atšķirīgu toni pret gaiši zaļo fonu. Iztēlojieties, kā atsevišķās konstrukcijas lēni savienojas, saglabājot savas formas, lai radītu spožu kaleidoskopa sistēmu no savstarpēji saistītas zaļas enerģijas. Pievērsiet uzmanību fiziskā līdzsvara un atslābinājuma sajūtai, kas papildina šo pieredzi.

5.   solis. Gars. Domājiet par labo piramīdas pusi kā par garīgās būtības atspoguļojumu. Iztēlojieties uz piramīdas plaknes dažādus starus, katru no tiem atšķirīgā zilā tonī, tiem krusteniski šķērsojot citam citu visos virzienos kā bākugunīm pret gaiši zilo fonu. Domājiet par daudzajiem stariem kā par jūsu garīgo interešu un centienu atspoguļojumiem. Viens stars var simbolizēt jūsu garīgo zināšanu meklējumus un cits — altruistiskos centienus. Vēl citi var pārstāvēt jūsu dažādās garīgās izaugsmes vajadzības. Iztēlojieties, kā stari savstarpēji savienojas un lēnām saplūst režģveida sistēmā, lai veidotu vairāku toņu spožas, plūstošas zilas enerģijas spirāli. Katrai garīgajai sastāvdaļai dodot ieguldījumu augšupejošajā garīgā spēka spirālē, pievērsiet uzmanību brīnumainajai enerģijas ieplūšanai jūsu kopējā būtībā.

6.  solis. Mijiedarbība. Pilnībā koncentrējiet uzmanību uz piramīdas pusi, kas ir jums pretī. Iztēlojieties skaidru kosmisko enerģiju, kas plūst no piramīdas centra un veido dinamisku gaismas virpuli uz piramīdas priekšējās virsmas. Pēc tam iedomājieties tīras enerģijas kosmisku virpuli, kas nes dažādos dzeltenās, zaļās un zilās krāsas toņus no citām piramīdas pusēm — filtrējot un izgaismojot tos ar tīru kosmisko enerģiju, lai uz piramīdas priekšējās virsmas veidotu mirdzošu, krāsainu enerģijas sakopojumu. Iztēlojieties kosmisku virpuli, kas izplata spožu, kosmiski uzlādētu enerģiju visā piramīdā. Sajūtot prāta, fiziskās un garīgās enerģijas starojumu, kuru attēlo piramīda, izbaudiet spēcīgu atjaunošanos prātā, ķermenī un garā. Jūsu kopējā enerģijas sistēma ir fiziski un garīgi līdzsvarota un harmonizēta.

7.  solis. Nobeigums. Lai pabeigtu procedūru, pagrieziet plaukstas pret piramīdu un sajūtiet tās pulsējošo enerģiju. Aizvērtām acīm iztēlojieties piramīdas gaismas enerģiju ieplūstam plaukstās un izplatāmies jūsu būtībā. Ļaujiet šai spēcinošajai procedūrai noteiktu laiku turpināties, pēc tam paceliet rokas augšup un sakrustojiet apakšdelmus pār krūtīm. Pievērsiet uzmanību spēcīgajai enerģijai, kas staro no jūsu plaukstām, piepildot un līdzsvarojot būtību. Apstipriniet: "Esmu līdzsvarots un harmonizēts gan fiziski, gan garīgi. Esmu absolūtā vienotībā ar kosmosu."

Pēc šis procedūras auras krāsas vienmēr kļūst spožākas un bezkrāsainās zonas izzūd. Atkārtoti lietojot šo procedūru, tukšumi aurā nav tik izteikti un izzūd.

Kvarca kristāls

Kvarca kristāls, līdzīgi kā piramīda, ir visiem mērķiem piemērots spēcināšanas līdzeklis. To var izmantot hipnozes iesākšanai un kā materiālu palīgu, lai aktivizētu ieteikumus, kas sniegti pēc hipnozes. To var ievietot kā materiālu sastāvdaļu daudzās strukturētās spēcināšanas stratēģijās. Ir pārliecinoši pierādījumi, kas liecina, ka to var ieprogrammēt, lai sekmētu psihisko attīstību un veiksmi personīgo mērķu sasniegšanā, piemēram, svara kontrolēšanā, baiļu pārvarēšanā un nevēlamu paradumu laušanā. Pētījumi atklāja, ka kristāla klātbūtne akadēmiskās situācijās var motivēt studentus un uzlabot pārbaužu rezultātus. Kvarca kristāls, ietverts dažādās sporta treniņu programmās, var uzlabot individuālos un komandu rezultātus. Kvarca kristāls ir īpaši efektīvs kustību koordinācijas prasmju uzlabošanā, kuras nepieciešamas daudzām sarežģītām sporta aktivitātēm. Lai stimulētu augstākos rezultātus, bieži vien pietiek ar vienkāršu kvarca kristāla valkāšanu kā piekariņu.

Reizēm kristāls ienāks dzīvē pēkšņi, šķietami piepildot īpašu spēcināšanas misiju. Pirms dažiem gadiem uz mana galda Atēnu Valsts universitātē, kur mācu psiholoģiju un vadu parapsiholoģijas pētniecisko programmu, kādu dienu neizskaidrojami parādījās neparasti dzidrs un unikālas formas kvarca kristāls. Kristāla parādīšanās notika laikā, kad gandrīz bija iztērēts nozīmīgs pētniecības finansējums. Parapsiholoģijas programmas pastāvēšana bija apdraudēta, un vairākus pētnieciskus projektus, arī būtiskus pētījumus par mainītiem apziņas stāvokļiem, būtu jāpārtrauc, jo nevarēja rast jaunu finansējumu. Gandrīz uzreiz pēc kristāla parādīšanās Ņujorkas Parapsiholoģijas fonds nolēma piešķirt finansējumu vērienīgam pētījumam par atgriešanos iepriekšējās dzīvēs. Drīz pēc tam mācību programmā ieviesa papildu parapsiholoģijas kursu un tika sākta kampaņa par miljons dolāru mērķfinansējuma piešķiršanu parapsiholoģijas pētījumiem. Kristāls palika tam paredzētajā vietā līdz brīdim, kamēr nostiprinājās augstskolas mācību un pētnieciskās programmas, bet pēc tam pazuda tikpat noslēpumaini, kā bija radies. Spontānā parādība liecina, ka kristāls ir kaut kas vairāk par skaistuma objektu. Tas, iespējams, ir arī spēka līdzeklis.

Kristāla spēcinošo iedarbību, tāpat kā daudziem citiem mediju līdzekļiem, var izraisīt objektam piemītošais spēks vai psiholoģiskās asociācijas, kuras ar to saistām. Mūsu pētījumi atklāja, ka maksimālam kristāla spēkam ir nepieciešama abu faktoru saskaņota darbība. Ir pierādījumi, kas liecina, ka kristāls līdzīgi piramīdai spēcina tikai ar fizisko klātesamību. Tomēr mēs aktīvi mijiedarbojamies ar kristālu, paplašinām tā ietekmi, stimulējot apslēptos spēkus. Iespējams, nav pārsteigums, ka divas būtiskas visu kristāla spēcinošo stratēģiju sastāvdaļas ir kristālam piemītošā spēcinošā potenciāla apzināšanās un tīša mijiedarbība ar kristālu kā ar spēcinošu līdzekli.

Agrīnajos laboratoriju pētījumos par kristālu atklājām, ka vienkāršs fizisks kontakts ar kristālu, piemēram, tā turēšana rokā, sniedza nomierinošu iedarbību uz dažādām fizioloģiskām funkcijām, arī asinsspiedienu un sviedru dziedzeru aktivitāti. Ar atbilstošu virzību un strukturēto procesu ieviešanu kristāla nomierinošā iedarbība uz ķermeni ievērojami palielinājās. Pamatojoties uz šiem atklājumiem, izstrādājām vairākas stresa vadības stratēģijas, kas lieto kristālu, ari baiļu pārvarēšanai, panikas lēkmju novēršanai, koncentrēšanās spēju uzlabošanai un pašapziņas veidošanai. Turpmākie laboratorijas pūliņi koncentrējās uz stratēģijām, kas programmēja kristālu, lai paātrinātu individuālo izaugsmi un sasniegumus. Pētījumu rezultātu vidē ir virkne laboratorijās pārbaudītu procedūru karjeras veiksmju, fiziskās veselības un sevis spēcināšanas uzlabošanai.

Nesenākie pētījumi, kuros bija iesaistīti kristāli, koncentrējās uz to saistību ar cilvēka auru. Pētījumi konsekventi atklāja auras augsta līmeņa jutīgumu pret kristālu. Turpmāk arī atklāja kristāla augsto jutīguma līmeni ne tikai attiecībā uz auru, bet arī citiem būtiskiem faktoriem. Katru no tiem iekļāvām procedūrās, kur paredzēts izmantot šo līdzekli.

Kristāla kā auras spēcināšanas līdzekļa efektivitāte atkarīga no atbilstošā kristāla izvēles un efektīvas tā piemērošanas, lai sasniegtu spēcināšanas mērķus. Trīs pamatstratēģijas — kristāla skenēšana, kristāla programmēšana un krāsu pārnešana — ir veidotas, lai palielinātu kristāla kā auru spēcinoša līdzekļa efektivitāti. Kristāla skenēšanu lieto kā atlases tehniku, kristāla programmēšanu — kā stratēģiju, kas saistīta ar mērķiem, bet krāsu pārnesi izmanto, lai pievienotu aurai krāsu pēc kristāla programmēšanas.

Kristāla skenēšana

Katrs kristāls, tāpat kā katra cilvēciska būtne, ir unikāla radība ar tās individuālajiem raksturlielumiem. Kristālu strukturālās sistēmas, to vibrāciju kvalitāte un intensitāte atšķiras. Arī to spēcināšanas mijiedarbība ar cilvēka enerģijas sistēmu. Ideāls personīgais kristāls ir tāds, kas rada stipru spēcinošo atbildi. Bet, tā kā mūsu vajadzības atšķiras, visiem spēcināšanas mērķiem nepastāv viens ideālais kristāls. Noteikts kristāls var būt lieliski piemērots mūsu veselības un labsajūtas vajadzībām, toties cits kristāls ar atšķirīgām īpašībām var būt efektīvāks karjeras mērķu sasniegšanai.

Kristāli, kurus mums uzdāvina, ir sevišķi spēcinoši un noder dažādiem mērķiem. Lai atrastu individuāli spēcinošu kristālu, nepieciešama mērķtiecīga atbilstoša kristāla izvēle. Kristāls, kas pievērš uzmanību vai šķietami "sauc mūs", parasti ir vispiemērotākais lietošanai tajā laikā. Skaidrs kristāls šķiet piemērots lielākajai daļai sevis spēcināšanas pasākumu.

Kristāla skenēšana ir kristāla izvēlēšanās procedūra, kas ņem vērā ne tikai mūsu mijiedarbības ar kristālu vispārējo kvalitāti, bet arī spēcināšanas mērķu veidu. Lūk, stratēģija, lai izvēlētos atbilstošo kristālu.

1. solis. mērķa noteikšana. Precīzi nosakiet mērķi un attieciniet to uz kristālu kā uz spēcināšanas līdzekli. Piemērs: "Mērķis ir harmonizēt auras sistēmu, mijiedarbojoties ar kristālu kā ar spēcināšanas līdzekli."

2. solis. vizuālā skenēšana. Prātā paturot mērķi, vizuāli pārlūkojiet kristālu klāstu no kreisās puses uz labo — virzienu, kas šķietami labāk parāda kristālu spēcinošos raksturlielumus. Pēc tam izskatiet kristālus no labās puses uz kreiso. Pievērsiet īpašu uzmanību kristāliem, kas šķiet pazīstami vai saista jūsu uzmanību.

3.  solis. lietojiet sajūtas. novietojiet rokas dažas collas virs kristāliem un lejup pavērstām plaukstām lēni izejiet cauri kristālu klāstam no kreisās puses uz labo, pēc tam — no labās uz kreiso. Iedomājoties savu spēcināšanas mērķi, sajūtiet atšķirīgas enerģijas frekvences, kas izdalās no kristāliem, un jūsu mijiedarbību ar tām. Turpiniet sajust kristālus līdz brīdim, kad no pārējiem izdalās viens noteikts, kas ir ideāli piemērots jūsu mērķim.

4.  solis. kristāla satvēriens. sajūtot noteikta kristāla atvērtību, satveriet to rokā un pievērsiet uzmanību tā pozitīvajām enerģijām kā apstiprinājumam tā atbilstībai noteiktajam mērķim.

Kristāla programmēšana

Kristāls ir kas vairāk nekā līdzeklis. Tas ir sarežģīts mehānisms ar mijiedarbības un programmēšanas spējām. Kad tas ierodas pie mums pēkšņi, tas, iespējams, jau iepriekš ticis programmēts kopumā vai konkrēti noteiktam mērķim. Pietiek ar pieskaršanos, lai sajustu tā vibrāciju harmoniju, kas izriet no pozitīvas iepriekšējās programmēšanas.

Kad kristāls ir izvēlēts, to parasti nepieciešams izlādēt, lai atbrīvotos no iepriekšējās programmēšanas atlikumiem vai virsmā uzkrātās enerģijas. Šo atprogrammēšanu un tīrīšanas procesu dažkārt sauc par "tīrīšanu", kas nav īsti pareizi, jo kristāls nav "netīrs", bet gan iespējama svešas izcelsmes vai neatbilstošas enerģijas krātuve. Atprogrammēšana ir būtiska, jo nodrošina kristāla optimālu atvērtību mūsu spēcinošās programmēšanas pūliņiem.

Atprogrammēšanai jeb kristāla tīrīšanai ir ierosinātas vairākas procedūras, dažas no tām ļoti intriģējošas. Piemēram, kristāla ierakšana mitrās smiltis, mērcēšana sāls vai lietus ūdeni, atstāšana dabā vairākas dienas, pakļaušana pilnmēness iedarbībai un ievietošana vakuumā. Lai ari šie iedomātie rituāli var būt diezgan iedarbīgi, kristāla atprogrammē- šanas mērķis nav rituāls, bet gan mūsu mijiedarbība ar kristālu procesa laikā. Nav pārsteigums, ka efektīvākie atprogrammēšanas veidi ietvers noteiktu fizisko un garīgo mijiedarbību ar kristālu. Lieliska tīrīšanas stratēģija ir kristāla paturēšana tekošā ūdenī, vienlaikus apstiprinot savu saikni ar to.

Kristāla programmēšana sākas brīdī, kad izvēlaties uztverīgo kristālu, un tā turpinās, kad to atprogrammējam. Tomēr pilnīga kristāla programmēšana noteiktam mērķim pieprasa pakāpenisku, divu virzienu mijiedarbību un rūpīgu atbilstošo sastāvdaļu lietojumu. Skaidrs kristāls ir uztverīgāks pret programmēšanu nekā krāsains kristāls. Iesakām šādu programmēšanas procedūru, ko var piemērot atbilstoši atprogrammētam kristālam.

1.    solis. Sagatavošanās programmēšanai. Rokā vaļīgi turot at- programmēto kristālu, domājiet par to kā par jūsu spēcināšanas procesa partneri, nevis vienkāršu, netveramu objektu. Pievērsiet uzmanību tā fiziskajiem raksturlielumiem, īpaši — unikālajām iekšējām iezīmēm. Uz īsu brīdi aizveriet acis un radiet detalizētu kristāla attēlu.

2.   solis. Mijiedarbības programmēšana. Viegli noglāstiet kristālu un sajūtiet tā enerģijas. Pievērsiet uzmanību pozitīvajai mijiedarbībai ar kristālu. Iztēlojieties, kā enerģijas izplatās no kristāla apslēptākās daļas, līdz apvienojas ar enerģijām, kas izplatās no jūsu būtības apslēptākās daļas.

3.   solis. Programmēšanas dialogs. Skaidri formulējiet spēcināšanas mērķi, tieši pievēršoties kristālam un apstiprinot: "Kopā mēs sasniegsim (izklāstiet savu mērķi)." Turpiniet turēt kristālu, sajūtot tā uztverīgumu noteiktajam mērķim.

4. solis. Nobeiguma apstiprinājums. Programmējot kristālu, mēs apstiprinām savus spēcināšanas mērķus un papildus apņemamies tos īstenot. Pabeidziet programmēšanas procedūru ar vienkāršu apstiprinājumu: "Esmu spēcināts."

Kā jau iepriekš tika minēts, kristāla programmēšana ir mijiedar- bīga procedūra. Programmējot kristālu kā spēcināšanas partneri, jūs arī programmējat sevi veiksmei. Kristāla spēks vienmēr ir atkarīgs no mūsu mijiedarbības ar to. Programmētais kristāls, kuru valkā uz ķermeņa vai vienkārši atklāj apskatei, ir mijiedarbības partneris savstarpējos centienos.

Neatkarīgi no mūsu mērķu veida noteiktas kristāla programmēšanas ietekmes uzreiz saskatāmas auras sistēmā. Gandrīz vienmēr parādās trīs būtiskas izmaiņas, kas liecina par nozīmīgu spēcinošo ietekmi: 1) auras iekšējās daļas kļūst pārsteidzoši spožas, 2) auras ārējās daļas paplašinās, 3) parādās vieglas izmaiņas krāsojumā.

Kristāla programmēšanas tūlītēja ietekme uz auru rada pamatu nepārtrauktai mijiedarbībai ar kristālu un papildu izmaiņām aurā, kas saistītas ar minētajiem spēcināšanas mērķiem. Izņemot tūlītējās ietekmes, noteiktas ar mērķi saistītas izmaiņas spontāni parādīsies pēc sākotnējās programmēšanas, un tām nebūs vajadzīgi papildu pūliņi. Lai pilnībā maksimalizētu kristāla spēku, programmai vajadzīgas papildu stratēģijas un iejaukšanās, kas saistītas ar mērķi.

Kā zināms, krāsa aurā atspoguļo enerģiju, un katra krāsas variācija nozīmē noteiktu enerģijas funkciju. Pēkšņas krāsu izmaiņas, kas izriet no kristālu programmēšanas, saistītas ar spēcināšanas mērķiem. Tās uzskata par spēcinošām vai savienojošām, nevis par dramatiskiem auras sistēmas pārveidojumiem. Tās izlabo trūkumus un nepareizas darbības, kā arī atjauno auras enerģijas resursus. Mēs atklājām, ka brīdī, kad krāsojuma izmaiņas beidzot tika pabeigtas, spēcināšanas mērķi gandrīz vienmēr bija īstenoti.

Mūsu laboratorijā spontānas izmaiņas auras krāsojumā, kas izriet no kristāla programmēšanas, saskanēja ar iepriekšējiem novērojumiem, ka attiecīgā auras krāsa apzīmē noteiktas personas īpašības. Nav pārsteigums, ka programmēšana, kas saistīta ar veselības mērķiem, atspīd spoži zaļā krāsā. Sociālā programmēšana, kas saistīta ar karjeru, aurā ieviesa spoži dzeltenu toni. Programmēšana, kas koncentrējās uz atjaunošanās mērķiem, gandrīz vienmēr radīja violetās krāsas slāņus iekšējā auras daļā. Toties programmēšana, kas bija paredzēta, lai līdzsvarotu un harmonizētu auru, parasti novērsa blāvu krāsojumu un pievienoja mirdzoši zilu toni vidējai auras daļai.

Programmēšana ar mērķi aizsargāt auras sistēmu bieži vien radīja plānu, bet spēcinošu starojoši baltas enerģijas vairogu, kas ieskāva kopējo auru. Vairogs aizsargā enerģijas sistēmu no jebkādas negatīvo spēku ietekmes, kas varētu sabojāt auru vai noplicināt tās enerģijas padevi. Lai ari vairogs ir neuztverīgs pret ārējiem draudiem, tas nekavē mūsu spēju mijiedarboties ar citiem enerģijas avotiem, ari citām auras sistēmām.

Kristāla programmēšanas ilgtermiņa ietekmes uz auru ir atkarīgas no mērķiem. īstermiņa mērķiem programmēšana var būt ļoti veiksmīga, bet īslaicīga. Piemēram, nozīmīgam uzdevumam, kas saistīts ar karjeru, vai krīzes situācijai var būt nepieciešama īslaicīga konkrētas enerģijas pārpilnība. Kad uzdevums paveikts vai krīze atrisināta, auras enerģija atgriežas normālā līmenī. Ilgtermiņa mērķis, kas ietver personīgo izaugsmi un nodošanos, var pieprasīt pastāvīgas izmaiņas auras struktūrā un funkcijās.

Krāsu pārnese

Krāsu pārnese ir papildu stratēģija, kas veidota, lai maksimalizētu kristāla programmēšanas ietekmes, lietojot programmēto kristālu, lai bagātinātu auru ar papildu enerģiju, kas attiecas uz spēcināšanas mērķi. Procedūru izstrādāja mūsu laboratorijās, sekojot mūsu novērojumiem par pēkšņām izmaiņām auras krāsu struktūrā, ko radīja kristāla programmēšana. Krāsu pārnese noteic, ka dažādās enerģijas formas, katra no tām citā krāsā, pārnesamas no programmētā kristāla uz auru. Stratēģija ir ieviesta tikai pēc tam, kad spontānas krāsu izmaiņas, kas izriet no kristāla programmēšanas, ir skaidri ieraugāmas aurā. Procedūras laikā pievienotā krāsa vienmēr ir atbilstoša krāsu izmaiņām, kas novērojamas redzamajā aurā. Procedūrai nepieciešams vērot auru un izmantot iztēli, lai vizualizētu krāsas, kas izplatās no kristāla kā specializētas enerģijas izpausme un pēc tam tiek pārnestas auras sistēmā.

1.   solis. Auras uztvere. Vērojiet savu auru, lietojot psihisko auras uztveršanas procedūru, kas aprakstīta 3. nodaļā. Koncentrējiet uzmanību uz nepabeigtajām vietām aurā. Piemēri ir neaizpildīti tukšumi vai jauna krāsas josla, kas nav pilnīga.

2.   solis. Mērķa noteikšana. Programmētajam kristālam atrodoties rokās, pārskatiet spēcināšanas mērķi un apstipriniet apņemšanos sasniegt mērķi.

3.    solis. Enerģijas uztveršana. Sajūtiet enerģiju, kas izplatās no kristāla. Iztēlojieties enerģijas izpausmi krāsā un sajūtiet, kā jūsu enerģijas sistēma mijiedarbojas ar to.

4.   solis. Enerģijas pārnese. Iztēlojoties auru, domājiet par auras daļām, kurās veiktas pārmaiņas, kā par būvlaukumiem. Iedomājieties krāsainu enerģiju, kas no kristāla plūst uz jūsu auru. Izveidojiet stabilu enerģijas plūsmu starp kristālu un "būvlaukumiem" savā aurā.

5.    solis. Atkārtota mērķa apstiprināšana. Attieciniet enerģijas plūsmu starp kristālu un auru uz jūsu noteikto mērķi. Atkal apstipriniet mērķi un savas spējas to sasniegt.

6.   solis. Spēka pastiprināšana. Pastipriniet enerģijas mijiedarbību, periodiski glāstot kristālu un iedomājoties kanālu, kas jūs ar to savieno. Sajūtiet nepārtraukto enerģijas plūsmu starp kristālu un enerģijas sistēmu.

Sevišķi svarīgi ir atkārtoti uzsvērt, ka krāsu pārnesi lieto tikai ar atbilstoši programmētu kristālu.

Dārgakmeņi

Daudzas kultūras dārgakmeņiem piedēvē spēcinošu nozīmību kā skaistuma un vērtības priekšmetiem. Tos bieži vien saista ar izsmalcinātāko cilvēka emociju izpausmi, ieskaitot mīlestību, pieķeršanos, godu un svinībām. Ironiski, bet dārgakmeņi var atmodināt arī tumšāko cilvēka pusi — skaudību, mantkārību un izmantošanu. Nelaimes un vardarbīga nāve bieži vien novērota retu un slavenu dārgakmeņu vēsturē. Neatkarīgi no dārgakmeņu mantiskās vērtības vai izcelsmes tie saglabājas kā materiāls objekts. Lūkojoties no psihiskās spēcināšanas perspektīvas, dārgakmeņi spēj palīdzēt vienīgi brīžos, kad tie paātrina izaugsmes procesu.

Atšķirībā no kvarca kristāla dārgakmeņu un pusdārgakmeņu enerģijas sistēma ir nosacīti vai pat pilnībā fiksēta un mazāk uztverīga pret programmēšanu. Tomēr daudziem dārgakmeņiem šķietami piemīt ievērojams spēcināšanas potenciāls. Piemēram, noteiktiem dārgakmeņiem piemīt dabiska spēja spontāni mijiedarboties ar cilvēka auru. Bet citiem dārgakmeņiem nepieciešamas strukturētas procedūras, lai piekļūtu tiem un aktivizētu to spēcinošās spējas. Vēl citus dārgakmeņus spēcinošus padara to psiholoģiskā nozīme, arī asociatīvā ietekme, kas raisās saistībā ar tiem. Neatkarīgi no dārgakmens veida mūsu cerības, ko saistām ar šo spēcinošo līdzekli, ir izšķirošais spēks, kas ietekmē tā spēcinošo potenciālu. Šī ietekme var izraisīt ievērojamus spēcināšanas rezultātus neatkarīgi no dārgakmens dabiskajiem raksturlielumiem. Dārgakmens spēcinošā ietekme ir lielāka, kad tas ir fiziski klātesošs vai tiek valkāts.

Smaragds

Smaragdu atzīst par spēcināšanas līdzekli galvenokārt tā atjaunojošo īpašību dēļ. Var šķist neticami, ka šis vienkāršais dārgakmens var ietekmēt sarežģīto novecošanas mentālo un fizisko dinamiku. Tomēr smaragds spēj to izdarīt pat tikai ar savu fizisko klātbūtni. Mūsu veiktajā simtgadnieku aptaujā tieši smaragds tika minēts kā viņu iecienītākais dārgakmens. Lai arī viņi reti saistīja ilgmūžību tikai ar dārgakmeni, simtgadnieki bieži ziņoja par ilgām, pozitīvām asociācijām ar to, īpaši kā ar greznuma lietu. Daudzo aptaujas dalībnieku vidū bija kāda 103 gadus veca vairumtirdzniecības tīkla īpašniece, kas atzina, ka bez savas smaragda piespraudes, kas jau bija kļuvusi par viņas firmas zīmi, viņa "nejutās pilnībā apģērbta". Savukārt kāds uzņēmuma īpašnieks saistīja savu lielisko veselību un karjeras veiksmes ar smaragda kaklasaites adatu, ko viņam jaunībā uzdāvināja tēvs. Simt viena gada vecumā viņš turpināja valkāt smaragdu, apgalvojot, ka tas viņam nes veiksmi.

Pamatojoties uz daudzu ziņojumu visaptverošu analīzi par īpašajām smaragda atjaunojošajām iezīmēm, izstrādājām smaragda atjaunošanās procedūru — vecuma vadīšanas pieeju, kas veidota, lai smaragda atjaunojošās īpašības saistītu ar cilvēkā mītošo spēku ietekmēt novecošanas procesu. Auras vērošana pirms procedūras un pēc tās atklāja būtiskas izmaiņas tās spožumā un krāsojumā. Parasti auras iekšējās daļas tika apgaismotas ar mirdzošu smaragdzaļu enerģiju.

Procedūra atzīst trīs būtiskākās iespējas novecošanas vadīšanai: smaragdam kā materiālam objektam piemīt patstāvīgas spējas tieši ietekmēt novecošanu; mūsos mājo spēks palēnināt un apstādināt novecošanu, kā arī mainīt tās virzienu; mijiedarbojoties ar smaragdu, varam aktivizēt šos spēka avotus, atbrīvojot bagātīgo atjaunojošo enerģiju ar iespējām apstādināt novecošanu un pat mainīt tās virzienu.

1. solis. Atjaunojošais pieskāriens. Pieskarieties smaragdam un sajūtiet tā enerģiju. Ļaujiet enerģijas frekvencēm mijiedarboties ar smaragdu. Pievērsiet uzmanību smaragda frekvencēm, kā arī jūsu garīgajai un fiziskajai mijiedarbībai ar to.

2.  solis. enerģijas izkliedēšana. aizvērtām acīm turiet rokās smaragdu un sajūtiet, kā jūsu fizisko ķermeni piepilda no tā plūstošā enerģija. Lēni iesūciet smaragda enerģijas plūsmu dziļākajās ķermeņa daļās.

3.  solis. atjaunošanās iztēlošanās. Turot smaragdu, iztēlojieties sevi jaunības plaukumā kailu stāvam pretī spogulim, kurā varat sevi redzēt pilnā augumā. Sajūtiet, kā smaragda enerģija ieskauj jūsu ķermeni jauneklīgā mirdzumā, maigi izdzēšot novecošanas pazīmes.

4.   solis. nobeiguma apstiprinājums. pabeidziet procedūru, apstiprinot: "Esmu piepildīts ar veselīgu, atjaunojošu enerģiju. Pieskaroties smaragdam, jebkurā mirkli spēju aktivizēt atjaunojošo spēku."

Papildu atjaunošanai šī stratēģija sniedz arī veselību uzlabojošu iedarbību. Tūlītējus procedūras rezultātus varam izvērtēt, vērojot auru un izmantojot kādu no iepriekš apskatītajām roku vērošanas tehnikām pirms un pēc vingrinājuma. Biežs fizisks kontakts ar smaragdu nodrošina nepārtrauktu atjaunojošās enerģijas plūsmu.

Ametists

Ametists ir izslavēts saistībā ar tā garīgās un fiziskās veselības īpašībām. Tas spēj līdzsvarot auras sistēmu un sekmēt veselīgu prāta un ķermeņa mijiedarbību. Ametists pievieno aurai violetas vai sārtas nokrāsas, īpaši — apkārt galvai, pleciem un krūškurvim. Tā enerģiju var novirzīt uz noteiktām auras daļām atkarībā no fiziskās vai garīgās veselības vajadzībām. Auras bezkrāsainumu, kas saistīts ar fiziskām vai garīgām ciešanām, var neitralizēt, lietojot attīrošās un stabilizējošās stratēģijas, kas izmanto ametistu.

Papildu tā dziedējošajām enerģijām ametistu dažkārt saista arī ar psihisko izaugsmi un gudrību. Kā psihiskās spēcināšanas līdzeklis tas parādīja labus rezultātus, kad to iesaistīja programmās ar mērķi attīstīt dažādas psihiskās spējas. Mūsu laboratorijā tas uzrādīja sevišķu efektivitāti PK stimulēšanā. Daudzas progresīvas veselības un labsajūtas programmas atzīst PK prāta spēku ietekmēt bioloģiskās funkcijas. Neparastā ametista kā veselības un labsajūtas līdzekļa efektivitāte var būt ievērojami saistīta ar spēju aktivizēt prāta PK, lai sekmētu veselīgas bioloģiskās funkcijas.

Ametista spēka stratēģija, kuru izstrādāja mūsu laboratorijās un lietoja veselības un labsajūtas programmās, balstīta uz trīspusējiem priekšnoteikumiem: pašatklāsmei piemīt plašs iekšējs veselības un labsajūtas potenciāls; prātam piemīt augstākais spēks pār ķermeni ar spēju atbrīvot veselības un labsajūtas enerģiju; ametists kā spēcināšanas līdzeklis var efektīvi mijiedarboties ar kopējo enerģijas sistēmu, lai aktivizētu mūsos dusošos resursus. Dārgakmens ietekme uz auru parasti ir ilgtermiņa saistībā ar spēju stiprināt auras pamatstruktūru.

1. solis. Mijiedarbība ar pieskārienu. Turot ametistu rokā, pilnībā koncentrējiet uzmanību uz tā dažādajiem raksturlielumiem, arī krāsu, svaru un temperatūru. Sajūtiet tā enerģijas vibrācijas un mijiedarbību ar auras sistēmu. Pārvietojiet ametistu otrā rokā un atkal pievērsiet uzmanību savai mijiedarbībai ar to.

2.   solis. Enerģijas apmaiņa ar lūgšanā saliktām rokām. Salieciet rokas lūgšanas pozā un novietojiet ametistu starp plaukstām. Sajūtiet enerģijas apmaiņu starp rokām un ametistu. Pievērsiet uzmanību atjaunošanās sajūtai, kas kā bagātīga enerģija izplatās jūsu fiziskajā ķermenī.

3.  solis. Saules pinuma spēcināšana. Pilnībā koncentrējiet uzmanību uz enerģijas centru saules pinumā, kas pulsē spēkā un piepilda apkārtesošo auru ar mirdzošu un jaunu enerģiju.

4.  solis. Enerģijas līdzsvarošana. Iztēlojieties ametistu starp plaukstām, kā tas aktīvi līdzsvaro jūs mentāli, fiziski un garīgi. Sajūtiet visu negatīvo ietekmju aizvirzīšanos un jebkura noplukušā krāsojuma attīrīšanos jūsu auras sistēmā. Koncentrējieties uz noteiktām nefunkcionējošām vietām un mazgājiet tās dziedējošā enerģijā.

5.   solis. Nobeiguma apstiprinājums. Pabeidziet procedūru, apstiprinot: "Visas manas būtības sistēmas ir līdzsvarotas un harmoniskas. Mani piepilda dziedējoša enerģija. Esmu mentāli, fiziski un garīgi pilnībā spēcināts."

Līdzīgi smaragdam, ametista ietekmi uz auru var novērtēt ar rokas vērošanas stratēģijām, piemērojot tās pirms un pēc procedūras. Biežs kontakts ar ametistu pastiprina tā enerģiju un spēcina tā īpašo iedarbību.

Topāzs

Dinamika, ko saista ar topāzu, ir līdzīga tai, kuru attiecina uz ametistu, taču ar vienu izņēmumu — topāzs ir ļoti konkrēts savā spējā vadīt spēcinošo enerģiju uz ķermeņa imūnsistēmu. Tas piepilda auru ar mirdzumu, parasti spoža apvalka veidā, kas ieskauj ķermeni tā redzamās auras attālākajās daļās. Regulāra fiziska saskare ar topāzu, to izmantojot kā piekariņu vai gredzenu, spēcina apvalku un tā spēju aizsargāt ķermeņa enerģijas sistēmu. Lūk, procedūra.

1. solis. partnerība ar topāzu. Izveidojiet partnerību ar topāzu, dažas dienas valkājot to kā piekariņu vai gredzenu. Sajūtiet, kā pieaug jūsu pieķeršanās topāzam, un dodiet tam savu piekrišanu aizsargāt ķermeni, veidojot pretošanās spējas slimībām.

2.  solis. topāza pieskāriens. turiet topāzu starp plaukstām un sajūtiet tā vibrācijas. Iztēlojieties spožu enerģiju plūstam no dārgakmens, lai veidotu spožu apvalku starp jūsu fizisko ķermeni. Domājiet par dārgakmeni kā par veselības un labsajūtas partneri ar bagātīgiem aizsargājošiem resursiem. Apstipriniet: "Mani spēcina veselīga enerģija, kas izplatās no šī dārgakmens."

3.  solis. auras vērošana. lietojiet jebkuru no iepriekš apskatītajām rokas vērošanas stratēģijām, vērojiet auru un pievērsiet uzmanību zaigojošajam enerģijas apvalkam, kas izveidojies apkārt rokai.

4.   solis. partnerības apstiprināšana. Apstipriniet partnerību ar topāzu kā jūsu imūnsistēmas spēcināšanas līdzekli.

Lai arī topāzs ir būtisks veselību veicinošs līdzeklis, tas neaizstāj veselīgu dzīvesveidu. Līdzsvarota diēta, fiziskās aktivitātes, atpūta, drošs sekss un pozitīvs skats uz dzīvi saglabājas kā būtiskākie komponenti efektīvā veselības un labsajūtas plānā.

Safīrs

Safīrs pastāv visās varavīksnes krāsās, bet vislabāk zināmajai šī dārgakmens šķirnei piemīt zila nokrāsa. Zvaigznes safīru raksturo kristāliska struktūra, kas atstaro gaismu zvaigznei līdzīgos staros. Safīrus, kam piemīt šī iezīme, sauc par asterismiem, un tos raksturo spēja piešķirt aurai ēterisku skaidrību.

Safīru kā psihisku spēcināšanas līdzekli parasti saista ar mīlestību, pieķeršanos un līdzjūtību. Mūsu pētījumā par koledžas studentiem, kas safīru minēja kā savu mīļāko dārgakmeni vai kuru tie vislabāk vēlētos valkāt, viņi parasti mācījās, lai veidotu karjeru tā dēvētajās palīdzības profesijās, arī izglītībā, psiholoģijā, sociālajā darbā un konsultāciju jomā.

Gandrīz neviens no tiem, kuri mācījās dabas vai inženierzinātnes un uzņēmējdarbību, neminēja safīru kā savu mīļāko dārgakmeni.

Safīru bieži vien uzskata par nozīmīgu saikni ar Visumu. Saistībā ar kosmiskās rezonanses spēju safīru saista ar auras paplašināšanu un kosmiskās harmonijas stāvokļa veicināšanu. Safīrs auras nesaskaņotās daļas pārveido harmonijā ar iekšējo būtību un kosmosu. Starp psiholoģiskajiem efektiem, kurus saista ar šo dārgakmeni, ir drošības sajūta, pašpārliecība un paaugstināts modrības stāvoklis.

Klātesošs safīrs parasti ievieš aurā papildu spožumu — ietekmi, kas šķietami parādās neatkarīgi no jebkādiem apzinātiem pūliņiem. Iekļauts atbilstošā procedūrā, safīrs aurā rada ļoti spožu, starojošu mirdzumu ar dzirkstoši ziliem stariem, kas šķietami plūst no auras centrālā enerģijas kodola.

Safīra zvaigžņu procedūru attīstīja, lai paaugstinātu šī spēcināšanas līdzekļa spontānās funkcijas. Procedūra atzīst safīra kā mīlestības amuleta ilgo vēsturi, bet galvenokārt koncentrējas uz dārgakmens atbilstību psiholoģiski spēcinošajai un kosmiskajai harmonijai.

1.  solis. pieskāriens. safīram guļot jūsu rokā, pievērsiet uzmanību dažādajām dārgakmens iezīmēm, īpaši tā krāsojumam. Viegli noglāstiet dārgakmeni un sajūtiet tā enerģiju.

2. solis. fiziskā mijiedarbība. Turpinot turēt dārgakmeni, aizveriet acis un iztēlojieties spožu, zvaigznei līdzīgu enerģiju, kas staro no tā. Sajūtiet mijiedarbību ar dārgakmeni un tā enerģijām. Pievērsiet uzmanību dārgakmens nomierinošajai iedarbībai uz jūsu fizisko ķermeni.

3.  solis. mijiedarbība ar auru. sajūtiet, kā jūsu auras iekšējais kodols mijiedarbojas ar safīru, lai radītu kristāldzidru zilu enerģiju, kas izgaismo kopējo auru. Iztēlojieties mirdzošos zilās enerģijas starus, kas plešas uz attālākajām auras daļām.

4.  solis. kosmiskā mijiedarbība. iedomājieties augstāku kosmiskā spēka dimensiju ar tās mirdzošo kodolu, kas rada gaismas enerģiju, kuras spēcinošie stari mijiedarbojas ar jūsu enerģijas sistēmu. Pievērsiet uzmanību neparastajai jauna spēka un līdzsvara sajūtai jūsu kopējā būtībā.

5. solis. Spēcināšanas apstiprinājums. Atkal noglāstiet safīru un apstipriniet: "Mani pilda jauns spēks un saskaņa ar Visumu." Jūs, iespējams, vēlēsities lietot safiru kā pastāvīgu atgādinājumu un izpausmi kontaktam ar kosmisko tīras enerģijas avotu.

Jūs varat novērot šis procedūras fiziskās ietekmes uz auru, izmantojot iepriekš minēto stratēģiju auras vērošanai ar roku. Pievērsiet sevišķu uzmanību spilgti zilās enerģijas stariem, kas iestiepjas auras ārējā daļā. Tā kā aura ap roku diezgan precīzi parāda jūsu kopējo auru, auras vērošana ar roku var palīdzēt novērtēt procedūras ietekmi uz auras sistēmu kopumā.

Šie ir tikai daži piemēri par dārgakmeņiem kā potenciālajiem spēcināšanas līdzekļiem. Iespējams, jūs pārsteigs, ka spēcinošo dārgakmeņu vidū neiekļāvām dimantu. Atšķirībā no citiem dārgakmeņiem dimantam, kas ir cietākā viela uz zemes, piemīt tikai pavisam nedaudz spēcinošu iezīmju. Lai arī to mūsu kultūrā popularizē kā mūžīgas mīlestības un uzticības simbolu, dimants bieži vien darbojas novājinoši. Mūsu laboratorijas pētījumi, kuros veica bioloģiskās atgriezeniskās saites tehnoloģijas mērījumus, norādīja uz pieaugoša stresa un fiziskās novājināšanās ietekmi brīžos, kad dimantu ieviesa eksperimentālajā situācijā. Satvēriena spēks, ko mērija ar rokas dinamometru (Lafayette Instruments Co.), samazinājās vidēji par pieciem kilogramiem vīriešiem un septiņiem kilogramiem sievietēm pēc tam, kad viņi piecas minūtes bija turējuši dimantu rokā. Pēc paildzināta kontakta ar dimantu satvēriena spēks samazinājās vēl vairāk. Kāds laboratorijas uzdevums, kurā izmantoja rotometru, lai izmērītu rokas stingrību, turot irbuli uz kustīga mērķa, kļuva ļoti grūti izpildāms pēc tam, kad rokā bija turēts dimants.

Daudzi profesionāli sportisti netīši atklājuši dimanta tendenci noplicināt to enerģijas apjomus un kavēt labu rezultātu sasniegšanu, īpaši aktivitātēs, kas prasīja izturību un izcilu tehnisko sagatavotību. Sportiskajās aktivitātēs — no vingrošanas līdz pat autobraukšanai — dimants var negatīvi ietekmēt rezultātus. īpaši jutīgi pret dimanta ietekmi ir līdzsvars, koncentrēšanās spējas un kustību koordinācija. Dimanta kumulatīvā ietekme sportā var palielināt fizisko savainojumu iespējamību un nepareizus spriedumus.

Dimanta ietekme saskatāma arī cilvēka aurā. Apkārtesošais enerģijas lauks kļūst ierobežots, auras krāsojuma spožums spēji samazinās. Dimants akcentē auras nefunkcionējošās vietas un pašpārveides pūliņus padara sarežģītākus.

Audumi

Mēs dzīvojam kultūrā, kas pievērš lielu uzmanību modei. Populārāko žurnālu vidū ir modei veltītie izdevumi. Jau agrā vecumā iemācāmies novērtēt dizaineru apģērbus un aktuālos stilus. Modei mainoties, maināmies tai līdzi. Apģērbs saglabājas aktuāls mūsu vērtību skalas augšgalā.

Papildus to kultūras nozīmībai mūsu personīgajiem tērpiem ir būtiska psiholoģiska nozīme. Jauns tērps var īslaicīgi sniegt emocionālu pacēlumu un palielināt pašvērtību. Būtiskus dzīves momentus bieži vien uzsver valkātais apģērbs šajā brīdī, un par tiem atceramies tieši saistībā ar to. Pētījumos, kas ietvēra atgriešanos iepriekšējā dzīvē, pirmo lietu vidū, kas piesaistīja mūsu klientu uzmanību, bija apģērba krāsa, stils un audums. Atgriežoties iepriekšējā dzīvē, viņi spēja pamanīt arī neizteiksmīgus stilus un vienmuļas krāsas. Apģērba tēli šķietami uzvirmoja kā nozīmīgi pagātnes vēstneši.

Apģērba kultūras un psiholoģiskā nozīme ir plaši atzīta, bet tā ietekme uz cilvēka auras sistēmu saņēmusi tikai skopu uzmanību. Pētījumos atklājām, ka aura ir īpaši jutīga pret audumiem un to krāsām. Daudzi auras speciālisti uzskata, ka ideālais, lai gan ne vienmēr praktiskais variants precīzai auras vērošanai ir neapģērbts cilvēks, jo apģērbs spēj ietekmēt redzamo auru. Tomēr arī atzīmējām, ka izglītots auras speciālists spēj atšķirt apģērba ietekmi uz auru un tādējādi to nodalīt.

Mūsu pētījumi parādīja, ka apģērba ietekme uz auru var būt pozitīva vai negatīva atkarībā no apģērba veida un mūsu mijiedarbības ar to. Lai arī šķiedras jutīguma līmeņi dažādiem cilvēkiem (un dažādām aurām) atšķiras, dabiskās šķiedras un to kombinācijas, arī kokvilna, zīds, vilna un lins, aktivizē auru un piešķir tai spožumu, toties sintētika un sintētiskie audumi ierobežo vai uzbudina auru.

Papildus audumu jutībai noteiktas auras īpaši izjūt krāsas. Visjutīgākā pret krāsām ir aura, kurā dominē oranžā krāsa, īpaši jutīga tā ir pret siltām krāsām un noteiktiem zaļajiem toņiem. Varavīksnes auras un auras, kurās dominē gaiši zilā krāsa, parasti nav jutīgas pret krāsu. Topmodeļu aura parasti ir varavīksnes vai gaiši zilā krāsā, kas sader ar jebkuras krāsas vai tās kombinācijas apģērbu. Auduma krāsa, kas uzlabo mūsu fizisko izskatu, darbojas spēcinoši arī attiecībā pret auru. Zili, balti un gaiši audumi parasti sader ar jebkuras krāsas auru.

Auduma ietekme, arī šķiedra un krāsa, darbojas arī gultasveļā un naktstērpos. Mūsu pētījumos par miegu izrādījās, ka kokvilnas vai zīda gultasveļa baltos, gaišos vai gaiši zilos toņos parasti saderēja ar jebkuras krāsas vai enerģijas frekvences auru. Tumšie audumi, īpaši sintētika un sintētiski savienojumi, nebija tik labvēlīgi gulēšanai kā pasteļtoņi. Atklājās, ka dabiski vai sintētiski melni, tumši brūni un sarkani audumi gandrīz vienmēr traucējoši iedarbojās uz dziļu miegu.

Tā kā mijiedarbība starp auru un apģērbu lielākoties ir tūlītēja, jebkuru rokas vērošanas tehniku var izmantot, lai novērtētu mijiedarbības ietekmi uz auras sistēmu. Izvēloties apģērbu valkāšanai, pārklājiet to pāri kailai rokai, jo aura, kas ieraugāma apkārt rokai, var sniegt noderīgu vērtējumu mijiedarbībai ar apģērbu. Šī vienkāršā pārbaude ir īpaši būtiska, iegādājoties apģērbu. Ideāls apģērbs papildinās auru, nevis to vājinās. Apģērbi, kas konfliktē ar auru, ir jānoraida, jo to valkāšanas laikā traucējošās ietekmes apvienosies un arvien pieaugs. Lielākā daļa no mums ir netīši izvēlējusies neharmonisku apģērbu un, valkājot to tikai neilgu laiku, izjutusi tā negatīvo ietekmi uz enerģijas sistēmu (un iekārusi šo apģērbu skapī, lai nekad vairs neuzvilktu). Ilgstoša aurai nepiemērota apģērba ietekme var radīt nogurumu, spriedzi un pat slimību.

Mūsu atklājumi par audumu un krāsas ietekmi uz cilvēka enerģijas sistēmu ir attiecināmi arī uz mājas un darba vidi. Plaša, atvērta, nepārblīvēta dzīves un darba vide, kas papildina un līdzsvaro apkārtējo vidi, spēcina cilvēka auru un palielina produktīvās mijiedarbības.

Mājokļa optimāla konstrukcija un rotājumi sastāv no dabiskiem materiāliem, dodot priekšroku kokam, marmoram, metālam, stiklam un dabiskajām šķiedrām, nevis plastmasai, sintētikai un citiem mākslīgajiem materiāliem.

Rīkstniecība

Neminot rīkstniecību, mūsu pētījums par auru spēcinošiem līdzekļiem nebūtu pilnīgs. Rīkstniecība attiecas uz cilvēka auru galvenokārt kā novērtēšanas procedūra, ko veido trīs būtiski lietojumi: skenējot pašreizējo auru, tajā iespējams noteikt problemātiskās zonas; tā var iezīmēt ārējās, neredzamās auras sistēmas robežas; tā var novērtēt auras frekvences sistēmas attīstošo būtību. Šiem lietojumiem rīkstniecība pieprasa L veida metāla rīkstes, kura katra jātur paralēli rokā, ar garāku segmentu (aptuveni divpadsmit collas), kas novirzīts uz priekšu un rūpīgi līdzsvarots gar rādītājpirkstu, lai pieļautu vieglu, neierobežotu kustību. Kad uzmavas rokā izmanto īsākos turētos segmentos, tām jābūt veidotām no metāla, nevis plastmasas, kas var kavēt uzmavas ierakstīšanas spējas.

Kā novērtēšanas vai ierakstīšanas procedūra rīkstniecība balstās uz priekšnoteikumu, ka dažādās enerģijas sistēmās esošās daļas un robežas ir jutīgas pret mūsu izpēti. Viena no apslēptākajām enerģijas sistēmām ir cilvēka aura. Lietojot metāla rīkstes kā organisma funkciju pagarinājumus, pieredzējuši rīkstnieki spēj noteikt, atzīmēt un novērtēt enerģijas, kas aptver objekta fizisko ķermeni.

Auras rīkstniecības procedūra

Rīkstniecību, attiecinot uz cilvēka auru, parasti izmanto savienojumā ar auras vērošanas stratēģijām. Tā kā redzamo auru uztver tikai kā ierobežotu kopējās auras sistēmas atspoguļojumu, rīkstniecību var lietot, lai noteiktu konkrētu neredzamo iezīmju aspektus, arī šo iezīmju attālās robežas. Lai gan cilvēka auras enerģijas var plesties līdz bezgalībai, tuvākā auras sistēma sastāv no identificējamiem koncentriskiem reģioniem ar skaidru perimetru. Septiņus no šiem reģioniem var noteikt ar rīkstniecību. Papildus auras koncentrisko reģionu noteikšanai rīkstniecība var precīzi noteikt katra reģiona frekvenču sistēmas. Šai procedūrai nepieciešama prakse, lai spētu sajust un salīdzināt vairāku indivīdu auras frekvences sistēmas.

Auras rīkstniecības procedūra ir novērtēšanas un diagnostikas stratēģija, kas lieto rīkstniecību, lai analizētu auras tuvāko un paplašināto struktūru, arī strukturālos un funkcionālos raksturlielumus.

1.   solis. Auras vērošana. Cilvēkam stāvot, vērojiet auru, izmantojot jebkuru no iepriekš apspriestajām auras vērošanas procedūrām.

2.  solis. Lokalizētā auras skenēšana. Šo soli veido trīs posmi. I. Frontālā skenēšana. Stāvot pretī otram cilvēkam un izmantojot metāla L formas rīkstes, katru turot savā rokā, lai skenētu tuvāko auru, kas ieskauj fizisko ķermeni. Sāciet no galvas, turot rīkstes abās pusēs dažas collas no ķermeņa. Lēni virzieties lejup, cenšoties sajust problēmzonas vai negaidītas izmaiņas enerģijas frekvencēs, kuras parāda rīkstes. Vēlreiz veiciet frontālo skenēšanu, pievēršot uzmanību auras unikālajiem enerģētiskajiem raksturlielumiem. Atzīmējiet atklājumus auras kartē un analīzes formā (sk. 6. attēlu 178. lpp.). II. Sānu skenēšana. Mainiet pozu, nostājoties cilvēkam sānos, un atkal skenējiet auru, no galvas virzoties lejup, vienu rīksti turot dažas collas no priekšpuses, bet otru dažas collas no mugurpuses. Tāpat kā frontālajā skenēšanā pievērsiet uzmanību izmaiņām enerģijas frekvencēs un sistēmās. Atkārtojiet skenēšanu, atkal pievēršot uzmanību unikālajiem raksturlielumiem. Atzīmējiet atklājumus auras kartē un analīzes formā. III. Skenējumu salīdzinājums. Salīdziniet frontālās un sānu skenēšanas rezultātus, īpašu uzmanību pievēršot kopējai enerģijas sistēmai un konkrētajiem frekvenču raksturlielumiem.

3.   solis. Vietējo robežu skenēšana. Šo soli veido divi posmi. I. Secīgā skenēšana. Sāciet, atrodoties aptuveni divdesmit piecas pēdas no cilvēka, un ar rīkstēm, ko tur viņam tieši pretī, lēni virzieties uz priekšu līdz brīdim, kad rīkstes izplešas. Tas kalpos kā signāls, ka esat sasniedzis ārējā enerģijas reģiona perimetru. Ar līmlenti vai krītu atzīmējiet uz grīdas robežu. Izejiet nedaudz ārpus atzīmētā perimetra un ar rīkstēm, kas pavērstas pretī cilvēkam, lēni virzieties uz priekšu, līdz tās atkal atdalās.

AURAS KARTE UN ANALĪZES FORMA

Objekta vārds: _______________________________________

Dzimšanas datums: _________________________________

Vērošanas datums: Vērošanas vieta: Vērotājs:

Krāsojuma sistēma:

Strukturālās iezīmes un sistēmas:

Frekvences raksturlielumi:

Komentāri un secinājumi:

6. attēls. Auras karte un analīzes forma.

Tas kalpos kā signāls, ka esat sasniedzis otru perimetru cilvēka enerģijas sistēmā. Tāpat kā iepriekš robežu atzīmējiet ar līmlenti vai krītu. Atkārtojiet vietējo robežu skenēšanu, līdz sasniedzat visdziļāko perimetru, kas ir aptuveni 12-18 collas no cilvēka. II. Atkārtotā skenēšana. Atkārtojiet visu skenēšanas procedūru, lai apstiprinātu perimetrus, kurus noteicāt pirmajā reizē. Iespējams, novērosit nelielu neatbilstību skenējumos. Šis fenomens galvenokārt saistīts ar auras sistēmas plūstošo dabu. Nozīmīgu neatbilstību gadījumā veiciet papildu skenēšanu līdz brīdim, kad sasniedzat pieņemamu rezultātu.

4.  solis. Analīze. Izmēriet katra perimetra attālumu no cilvēka, pēc tam skenēšanas rezultātus atzīmējiet auras kartē un analīzes formā. Salīdziniet vietējo un lokalizēto skenējumu rezultātus un attieciniet tos uz agrākiem auras vērojumiem. Augsti attīstītai aurai parasti būs brīvi nosakāms enerģijas reģions aptuveni divdesmit pēdu attālumā, atlikušajiem perimetriem esot viegli saskatāmiem. Mazāk attīstītai auras sistēmai būs ierobežotāks enerģijas lauks ar ne tik skaidri izteiktu perimetru. Vidēji koncentriskās auras daļas pakāpeniski pavājināsies, stiepjoties arvien tālāk no cilvēka.

5.  solis. Spēcinošā mijiedarbība. Šis solis veidots, lai sekmētu spēcinošo mijiedarbību ar cilvēku, nodrošinot pozitīvu skenēšanas rezultātu, liekot uzsvaru uz izaugsmes un spēcināšanas iespējām, ko atklāj procedūra. Izmantojot nevērtējošas stratēģijas, iesakiet viņam pieejamās spēcināšanas iespējas, ari atbilstošās pašpārveides procedūras.

Kopsavilkums

Mūsu pētījums par materiālajiem līdzekļiem sniedza būtisku pierādījumu cilvēka auras milzīgajam spēkam un ievērojamajai enerģijai. Atklājām, ka aura ir uztverīga pret spēcināšanas līdzekļiem, kas virknējas no kokiem līdz dārgakmeņiem. Ievietoti atbilstošās procedūrās, materiālie līdzekli kļūst par spēcīgiem rīkiem, kas savieno mūs ne tikai ar sevī mītošajiem spēkiem, bet arī ar augstāko kosmosa enerģiju.

MIJIEDARBĪGĀ AURA

Tu esi, kad viss ir paveikts, — tikai tas, kas esi.

Gēte

""Pausta mācība", Pausts", 1. daļa (1808)

Kā cilvēciskas būtnes mēs esam mentālo, fizisko un garīgo mijiedarbību kopums, kas var sniegties no vistuvākās realitātes līdz pat attālākajam kosmosam. Papildus nepārtrauktajai mijiedarbībai sevī saistāmies ar citiem, liekot talkā domas, sajūtas un rīcību. Ar fizisko vidi mijiedarbojamies, izmantojot maņu procesus — redzi, dzirdi, smaržu, garšu un tausti. Ekstrasensorās spējas ļauj mums mijiedarboties ar realitātēm, kas ir ārpus maņu sliekšņa. Psihiski un garīgi mijiedarbojamies ar netveramām dimensijām un mūžīgiem neierobežotas enerģijas avotiem. Eņģeļi, palīdzību sniedzoši gari, nemateriālas realitātes un augstāki astrālie līmeņi ir mūsu interaktīvo spēku jomā.

Spēcīgais jutīgums un adaptīvā spēja padara cilvēka auru par būtisku mijiedarbīgās būtības sastāvdaļu. Aura ir mijiedarbīga sistēma. Tā spontāni pārveido mūsu pieredzes, arī emocijas, domas un mijiedarbības redzamās enerģijas izpausmēs. Jau zinām, ka pozitīvas pieredzes mēdz auru paplašināt un izgaismot. No tā loģiski izriet, ka pozitīva mijiedarbība ar sevi ir viens no efektīvākajiem auras spēcināšanas un aktivizēšanas veidiem. Visi psihiskās spēcināšanas līdzekļi un stratēģijas ir veidotas apkārt pozitīvas cilvēciskas izpausmes centram, ari domām, iztēlei, apstiprinājumiem un rīcībai.

Pretēji pozitīvām pieredzēm, kas spēcina auru, negatīvās pieredzes mēdz auru ierobežot un izsūkt tās enerģiju — iedarbības, kas ir viegli novērojamas auiā. Negatīvas pašizpausmes paraugi, piemēram, naidīgums, aizvainojums, dusmas, raizes, satraukums un bezcerība, neizbēgami novājina auru un atņem tai krāsu. Turklāt tās pašas ietekmes, kas vājina auru, līdzīgi vājina arī prātu, ķermeni un garu. Vērienīgs psihiskās spēcināšanas mērķis ir mainīt mūsu negatīvās pašizpausmes negatīvās ietekmes, atklājot pozitīvos resursus un lietojot tos, lai spēcinātu dzīvi.

Līdzīgi mijiedarbībai ar sevi arī ārējie apstākli var saistīties ar auru, lai ietekmētu tās funkcijas. Esam novērojuši, ka mūsu mijiedarbība ar materiāliem objektiem, kas atrodas apkārt, īpaši mūsu dabiskajā vidē, var spēcināt ne tikai auru, bet arī prātu, ķermeni un garu. Tā var pacelt jaunos apziņas līmeņos un dzīvei piešķirt jaunu nozīmi. Mijiedarbība ar garīgo jomu līdzīgi var tieši spēcināt auru, iedvešot dziļāku izpratni par mūsu pastāvēšanu. Iznirstam no šīs mijiedarbības apgaismoti, iedvesmoti, spēcināti un saskaņoti, un šī ietekme uzreiz novērojama aurā.

Auru būtiskāko ietekmējošo apstākļu vidū ir mūsu mijiedarbība ar citiem. Pozitīva sociālā mijiedarbība ar indivīdiem vai grupām aktivizē, paplašina un izgaismo ieskaujošo enerģijas lauku. Grupu vidē pozitīva mijiedarbība var radīt paplašinātu spožas enerģijas lauku, kas bieži vien virmo virs grupas, arī sinerģisku fenomenu, kuru var sajust katrs grupā iesaistītais vai katrs, kas ienāk telpā, kurā ir grupa. Pat pēc tam, kad tā ir izklīdusi. Savukārt negatīva sociālā mijiedarbība mēdz ierobežot, noplicināt auru un padarīt to blāvāku. Neviens nav imūns pret negatīvām sociālajām ietekmēm. Piemēri ir nodevība un krāpšana, kas rada neuzticēšanos un ciešanas, negatīvi notikumi, kuri uztrauc mūs un vājina spēju konstruktīvi koncentrēt enerģiju, kā arī irstošas attiecības, kas pieprasa sāpīgu nodevu no mūsu pielāgošanās resursiem. Sastopoties ar dzīves likstām, būtiski atcerēties, ka pat negatīvu pieredzi iespējams pārvērst izaugsmes iespējās. Tās izaicina stāties pretī nelaimēm un pacelties tām pāri. Varena, spēcināta aura vienmēr atspoguļo pagātnes nelaimju sniegtās izaugsmes iespējas.

Sociālā mijiedarbība bieži vien ir tik smalka, ka paliek apzinātā prāta nepamanīta. Tā var būt skaidri redzama ne tikai aurā, bet arī mūsu uzvedībā. Piemēram, mijiedarbībā ar citiem cilvēkiem mēs instinktīvi pielāgojam telpisko attālumu starp sevi un citu personu — nemanāma parādība, kas šķietami salīdzina divu enerģijas sistēmu mijiedarbību. Mēs pavirzāmies tuvāk cilvēkiem, kuru enerģija piesaista, un nostāk no tiem, kuru enerģiju atvairām. Kad enerģijas ir neitrālas, necenšamies pielāgot telpisko attālumu.

Vizuāla auras apskate pozitīvas sociālās mijiedarbības laikā atklāj īpaši spēcinātas, plašas sistēmas, kas liecina par abpusēju pievilcību. Auras šādās attiecībās šķietami pastiepjas, savienojas un dažos gadījumos pat apskaujas. Pretēji — abpusēji negatīva mijiedarbība lielākoties noslēdzas ar ierobežotām aurām, kuras viena starp otru uzcēlušas telpisku barjeru.

Pāru konsultācijās viņu atsvešināšanās gadījumā auras var atstumt viena otru un pretoties mijiedarbībai. Gandrīz bez izņēmuma izmaiņas divās aurās efektīvi parāda pāra progresu vai tā neesamību, cenšoties atrisināt attiecību problēmas. Pāru, kā arī grupu vidū abpusēji apmierinoša mijiedarbība rada starojošu enerģiju, kas piepilda visu dalībnieku auras. Daudzas no iepriekš apskatītajām auras spēcināšanas stratēģijām, piemēram, kosmiskās centrēšanas procedūru un visaptverošo iejaukšanās stratēģiju, var viegli piemērot pāriem un grupām. Piedalīšanās auras vērošanas vingrinājumos var spēcināt auru un radīt produktīvu sociālo mijiedarbību. Arī dažādi spēcināšanas līdzekļi un ar tiem saistītās stratēģijas, piemēram, spēcinošā pastaiga, mijiedarbība ar koka spēku un spēka piramīda, ir ļoti iedarbīgas arī tad, ja tās praktizē pāri un grupas.

Abpusēji pozitīvas enerģijas mijiedarbība trenē auras spēju ne tikai radīt enerģiju, bet arī to nosūtīt un saņemt. Jau spēcināto auru vēl papildus aktivizē pozitīva mijiedarbība ar citām auras sistēmām. Vājināta vai nepietiekami attīstīta aura ar nepietiekamu enerģiju bieži vien nespēj radīt un nosūtīt enerģiju. Indivīdiem, kas nav apguvuši efektīvu savu auru spēcinošu stratēģiju, vienvirziena enerģijas iegūšana no citiem ir vienīgais atjaunotās enerģijas avots. Viņi var nepārtraukti meklēt īpaši spēcīgu personu ar bagātīgu, pāri plūstošu enerģiju vai ari gādīgu un dāsnu personu sabiedrību. Rezultāts var būt atsvešināšanās no personām, kas nav gādīgas, vai atkarīgas attiecības ar gādīgajām personām. Laiku pa laikam attīstās ari abpusēji atkarīgas attiecības, kurās persona ar dziļu vēlmi gādāt par kādu, ir atkarīga no personas, kurai nepieciešama šī gādība, un otrādi. Šo attiecību ilgtermiņa ietekme bieži vien ir abu dalībnieku izaugsmes apstāšanās.

Psihiskais vampīrisms

Reizēm nepietiekami attīstīta auras sistēma ar nepilnīgiem enerģijas resursiem apgūst adaptīvu paradumu iebrukt citu cilvēku auras sistēmā un izsūkt no tās enerģiju. ŠI parādība, kuru, iepriekš trūkstot labākam terminam, nosaucām par psihisko vampīrismu, sniedz tā dēvētajam psihiskajam vampīram pēkšņu jaunas enerģijas pieplūdumu un izraisa enerģijas noplicināšanos tā upurim. Lai ari vampīra mijiedarbība ilgst tikai dažas minūtes, radītā iedarbība uz upuri — galvas reiboņi, enerģijas zudums, muskuļu spriedze, nespēja koncentrēties, galvassāpes un nespēks — var turpināties pat vairākas dienas. Vampīra atkārtots uzbrukums upurim var izraisīt hronisku nogurumu, miega traucējumus, aizkaitināmlbu, nomāktu garastāvokli un pat fizisku saslimšanu.

Psihiskais vampīrisms, iespējams, ir daudz izplatītāks, nekā mēs to apzināmies. Visi esam izjutuši sociālu mijiedarbību, kas šķietami izsūca no mums enerģiju. Iespējams, pazīstam cilvēkus, kuriem ir paradums nogurdināt vai izsmelt apkārt esošos. Pat īsas, ikdienišķas saskarsmes rezultātā pieredzējis psihiskais vampīrs var iekļūt mūsu enerģijas sistēmā un ātri iztukšot tās resursus. Lai ari, iespējams, nesaistām savu enerģijas zudumu ar šīm psihiskā vampīrisma situācijām, tomēr nākotnē kļūstam piesardzīgāki līdzīgā mijiedarbībā.

Psihiskajiem vampīriem kā grupai personīgās īpašības un uzvedības ieradumi ir diezgan atšķirīgi. Daudzi no viņiem ietilpst tā dēvētajā glumā blēža stereotipā. Viņi parasti darbojas bez sirdsapziņas pārmetumiem un izmanto gandrīz visus līdzekļus, lai apmierinātu savas enerģijas vajadzības. Viņi var šķist pasīvi un atturīgi, efektīvi maskējot jebkuru noslieci uz vampīrismu, bet brīžos, kad situācija to pieprasa, viņi var kļūt ļoti uzstājīgi un pat iebiedējoši. Šie vampīri var aktīvi izmantot citu vājās vietas, noskaņojušies uzbrukt piemērotā brīdī vai arī manipulēt ar noskatīto upuri, pieprasot īpašas spējas vai spēkus. Viņu rezultāti darbā parasti ir mainīgi, bieži vien virknējoties no augstas efektivitātes līdz pilnīgai neefektivitātei.

Par spīti viņu maskai psihiskie vampīri ir nedroši un ievainojami. Viņi darbojas no vājuma, nevis spēka punkta, tomēr var radīt savas personības svarīguma apziņu. Viņiem ir ierobežota izpratne par sevi, bet ātri izsaka spriedumus par citiem. Bieži vien sūdzas, ka citi pret viņiem izturas negodīgi, lai arī raksturā ir egocentriski un nevērīgi pret citiem. Daudziem piemīt personības traucējums — emocionālā nedrošība, nespēja kontrolēt dusmas, zems pašvērtējums un vāja izpratne par sevi. Bieži vien šajos vampīros mīt apslēpts naidīgums, kas laiku pa laikam izpaužas kā dusmu izvirdums. Viņus var atrast visās profesionālajās vidēs, arī skolās un universitātēs, kurās parasti sevi ieceļ par "zinātniekiem" un pārvērtē savas akadēmiskās kvalifikācijas. īpaši tendēti uz psihisko vampīrismu ir pseidointelektuāļi un tā dēvētie ekspertu atmaskotāji.

Vampīru mijiedarbība var būt tīša vai spontāna no viņu puses un piekrītoša vai nepiekrītoša no upura puses. Parasts vampīra uzbrukums, iespējams, ir spontāns, tāpēc prasa nelielus pūliņus, lai to sāktu vai uzturētu. Daudzās spontānās mijiedarbībās enerģijas pārnesi neapzinās ne upuris, ne arī vampīrs. Lai ari upuris ir vampīra perifēriskajā redzeslokā, uzbrukums var ietvert nelielu acu kontaktu vai ari neietvert to.

Daudzi psihiskie vampīri, uzzinot par savām vampīra tendencēm, racionalizē tās par pieņemamām vajadzības piepildīšanas formām. Viņi apzināti plāno savas vampīra tikšanās, tāpat kā citas sociālas nodarbes. Viņu taktika ir veidota tā, lai neilgā laika sprīdī iesaistītu neko nezinošo partneri telpiski tuvā mijiedarbībā, kuras laikā risinās neparedzamie uzbrukumi. Psihiskie vampīri bieži izmanto uzkrītošus glaimus, pārspīlētu draudzīgumu, pārmērīgu devīgumu un noteiktu sevis atklāšanu, lai savaldzinātu upuri un saglabātu mijiedarbību visā uzbrukuma laikā.

Ikdienišķie vampīru uzbrukumi, pretēji plānotiem, bieži vien ietver nelielu vai nesagatavotu sociālo mijiedarbību ar upuri, kas var būt apzināti izvēlēts, balstoties tikai uz tā pieejamību. Nejaušais uzbrukums ir neuzkrītošs, upurim neievērojot iebrukumu. Tomēr rezultāti ir tādi paši kā plānotā uzbrukuma laikā — vampīrs ir apmierināts, un neapzinātā upura enerģijas krājumi ir noplicināti. Šīs ikdienišķās apmaiņas var risināties gandrīz jebkurā vietā — klasē, birojā, restorānā, lidmašīnā, sporta zālē vai vietās, kur pulcējas daudz cilvēku.

Psihiskais vampīrisms laboratorijā

Tāpat kā citas uzvedības sistēmas vampīrisms pastāv nepārtrauktībā. Lai arī gandrīz katram var būt dažas rakstura īpašības, kuras saista ar psihisko vampīrismu, tas nenozīmē, ka šie cilvēki ir aktīvi psihiskie vampīri. Tikai brīžos, kad tendences, kas saista ar vampīrismu, kļūst pietiekamas, lai traucētu paša cilvēka vai citu labsajūtu, indivīdu iespējams uzskatīt par aktīvu psihisko vampīru.

Laboratorijā izstrādājām divas aptaujas psihiskā vampīrisma novērtēšanai, apskatot to nevis kā traucējumu, bet gan kā uzvedības iezīmju vai tendenču kopumu. Mijiedarbības I aptauja izvērtē psihisko vampīrismu mūsu attiecībās ar cilvēkiem kopumā. Mijiedarbības II aptauja izvērtē psihisko vampīrismu mūsu attiecībās ar konkrētu partneri. Abas aptaujas, kuras katrs var izpildīt individuāli, nesniedz tiešu atsauci uz psihisko vampīrismu.

I. Mijiedarbības aptauja

Vārds:__________________ Vecums:________ Dzimums:________

Norādījumi: šī aptauja veidota, lai novērtētu noteiktus aspektus jūsu mijiedarbībai ar citiem. Rūpīgi izlasiet katru apgalvojumu. Ja apgalvojums ir patiess un to var uz jums attiecināt, apvelciet burtu P. Ja apgalvojums ir nepatiess un to nevar uz jums attiecināt, apvelciet burtu N.

P N 1. Mani piesaista enerģijas pilni cilvēki.

P N 2. Bieži vien lūdzu citiem, lai viņi izdara manā vietā lietas, kuras es spētu paveikt pats.

P N 3. Parasti iegūstu vēlamo.

P N 4. Kad jūtos nomākts, rodu enerģiju, atrodoties cilvēku vidū.

P N 5. Parasti nekad nenogurstu, ceļojot apkārt un tiekoties ar cilvēkiem.

P N 6. Reizēm rodu apmierinājumu, izmantojot citus cilvēkus, kas to pieļauj.

P N 7. Bieži vien draudzējos ar cilvēkiem, kas man var būt noderīgi.

P N 8. Bieži vien daru riskantas lietas, lai gūtu saviļņojumu.

P N 9. Reizēm izjūtu valdzinošu saikni ar svešinieku.

P N 10. Mani šķietami spēcina apkārt esošo cilvēku enerģija.

Lai iegūtu aptaujas rezultātu, saskaitiet P atbildes (N atbildēm nav rezultatīvas vērtības). Kopējais punktu skaits no 1 līdz 5 neliecina par būtisku psihisko vampīrismu; no 6 līdz 8 liecina par vāji izteiktu psihisko vampīrismu; 10 liecina par būtiski izteiktu psihisko vampīrismu. Šīs aptaujas 6. un 10. punkts ir galvenie mediju vampīrisma vēstneši. Mūsu analīze parādīja, ka respondenti, kas izvēlējās P atbildi uz šiem jautājumiem, gandrīz vienmēr guva nepieciešamo punktu skaitu, kas tos ierindoja būtiska psihiskā vampīrisma kategorijā.

II. Interaktīvā aptauja

Vārds:__________________ Vecums:________ Dzimums:________

Norādījumi: šī aptauja veidota, lai novērtētu noteiktus aspektus mūsu mijiedarbībai ar citiem. Rūpīgi izlasiet katru apgalvojumu. Ja apgalvojums ir patiess, apvelciet P. Ja apgalvojums ir nepatiess, apvelciet N.

P N 1. Parasti varu pārliecināt partneri, lai viss notiktu pēc mana prāta.

P N 2. Gūstu enerģiju, esot blakus partnerim.

P N 3. Attiecībās ar partneri mēdzu būt manipulējošs vai kontrolējošs.

P N 4. Rodu apmierinājumu, ja man ir zināma vara pār partneri.

P N 5. Mans partneris bieži vien sūdzas par zemu enerģijas līmeni vai nogurumu.

P N 6. Reizēm šķiet, ka partneris no manis izvairās.

P N 7. Bieži vien lūdzu partnera palīdzību lietās, kuras viegli varētu atrisināt pats/pati.

P N 8. Kad uz dažām dienām esmu šķirts no partnera, kļūstu nemierīgs.

P N 9. Ja esmu šķirts no partnera ilgāku laikposmu, iespējams, meklēju citu partneri, ar kuru mijiedarboties.

P N 10. Iespējams, attiecībās ar partneri saņemu vairāk nekā dodu.

Šajā aptaujā galvenie vēstneši būtiskam psihiskam vampīrismam partnerattiecībās bija 3. un 10. jautājums.

Mūsu pētījumā, kurā brīvprātīgi piedalījās 200 universitātes studenti, vairāk nekā puse no respondentiem (53%) atbilda kritērijam par vieglu, vidēju vai būtisku psihisko vampīrismu attiecībās ar cilvēkiem kopumā. Astoņi procenti atbilda kritērijam par būtisku psihisko vampīrismu attiecībās ar cilvēkiem kopumā. Attiecībās ar partneri šis procentuālais sadalījums pieauga līdz divpadsmit procentiem būtiska psihiska vampīrisma jomā. Seši procenti respondentu atbilda kritērijam par būtisku psihisko vampīrismu attiecībās ar partneri un arī cilvēkiem kopumā.

Intervijās, ko veica pēc pētījuma, respondenti, kuri ierindojās būtiska psihiskā vampīrisma kategorijā ar partneriem vai cilvēkiem kopumā, piekrita savu mijiedarbību vampīriskajai būtībai, bet noraidīja epitetu "psihiskais vampīrs", jo uzskatīja to par provokatorisku terminu. Daudzi no viņiem uzrādīja vampīram līdzīgu mijiedarbību vēsturi jau kopš agriem pusaudža gadiem. Viņi bieži brīvprātīgi atzina, ka apzināti gūst enerģiju no citiem, ari partneriem, paziņām un pat svešiniekiem. Daži no respondentiem, kas ierindojās būtiska psihiskā vampīrisma kategorijā, mēģināja attaisnot savu vampīrismu, uzstājot, ka, gūstot enerģiju vampīram līdzīgās mijiedarbībās, viņi ieguldīja arī savu enerģiju, īpaši agrīnajā romantisko attiecību veidošanas stadijā. Tomēr viņi atzina, ka, attiecībām nostabilizējoties, drīz vien enerģijas pārnese kļuva vienvirziena, viņiem esot vienīgajiem saņēmējiem.

Mūsu aptaujas respondenti bieži vien attaisnoja savu uzvedību, norādot uz blakusrezultātiem, kurus rada vampīram līdzīgā mijiedarbība. Kāda aptaujas dalībniece, kas sirga ar dermatītu, norādīja, ka partnera ilgstoša prombūtne vienmēr aktivizēja šo slimību. Viņa uzskatīja, ka dziedējošo enerģiju gūst no mijiedarbības ar partneri. Cits respondents, kas darbojās kultūrisma programmā, atzina, ka apzināti izsūca enerģiju no citiem kultūristiem, arī no konkurentiem sacensību laikā. Viņa stratēģija ietvēra iztēlošanos: kā ienākoša enerģijas plūsma plūst no viņa pretinieka. Daudzi no aptaujātajiem apgalvoja, ka enerģiju, kuru viņi saņēma vampīriem līdzīgajās mijiedarbībās, vienmēr izmantoja labiem mērķiem. Bieži vien viņi bija izteikti veiksminieki ar skaidriem karjeras mērķiem. Daudzi no aptaujātajiem nāca no pārtikušām ģimenēm un ļoti aktīvi darbojās ārpuskārtas aktivitātēs, arī studentu pašpārvaldē, sporta un sociālajās organizācijās. Septiņi no viņiem bija saņēmuši atzinību par līdera lomu, sportiskajiem sasniegumiem un devumu universitātes sabiedrībai.

Pretēji veselajam saprātam psihiskais vampīrisms reizēm ietver vampīra un upura abpusēju piekrišanu. Piekrītošās vampīra attiecībās galvenais ir dominējošais partneris, kas uzņemas vampīra lomu. Vājākais partneris var uztvert vampīra/upura mijiedarbību kā attiecību veidošanas vai glābšanas līdzekli, toties spēcīgākais partneris bieži vien racionalizē mijiedarbību kā abpusēji apmierinošu.

Noteiktas romantiskās attiecības raksturo piekrītošs psihiskais vampīrisms, kuru sauc par romantisko vampīra fenomenu. Mūsu pētījumos šī neparastā parādība atklāja vairākas būtiskas dzimumam raksturīgas pazīmes. Universitātes pāru vidū, kuros bija novērojami vampīriski elementi, vampīrs parasti bija vīrietis. Vecākiem pāriem, kuru attiecības ietvēra piekrītošus vampīra elementus, vampīrs parasti bija sieviete. Šim atklājumam nav vienkārša izskaidrojuma. Tas liecina, ka studentiem un vecākām sievietēm ir lielākas romantiskā vampīra vajadzības nekā jaunākām sievietēm vai vecākiem vīriešiem. Citi izskaidrojumi koncentrējas uz lomu gaidām, kurās vecākā sieviete kļūst pašpārliecinātāka savu vajadzību piepildīšanā nekā studentes vai vīrieši kopumā.

Lai arī ir pieejami nedaudzi pētnieciskie dati, kas parāda romantiskā vampīra vajadzības partneriem ar ievērojamām vecumu atšķirībām, pastāv noteikti pierādījumi, kas liecina, ka daudz vecāks partneris — vīrietis vai sieviete — piekrītošā vampīra attiecībās drīzāk uzņemsies aktīvo vampīra lomu nekā gados jaunākais partneris. Mūsu pētījumi par vecākiem vampīriem (četrdesmit gadus veciem un vecākiem) liecināja, ka vecāks vampīrs vīrietis bieži tiecās pēc jaunākas partneres, jo ticēja, ka tā viņam piešķir jaunību un dzīvīgumu. Vecākām vamplrēm vecuma atšķirībai partnera izvēlē nebija lielas nozīmes.

Psihiskā vampīrisma pētījumā lietojām objektīvu, nevērtējošu pieeju. Aptaujas rezultātus izskaidroja kontekstā ar citiem datiem, arī ar interviju rezultātiem un auras vērojumiem. Intervijas ar respondentiem, kas parādīja vampīriem līdzīgas iezīmes, vienmēr uzsvēra cilvēka uzvedības nemitīgo attīstību un piemītošo spēju mainīties.

Vampīra aura

Psihiskajam vamplrismam kā pieaugušo pielāgošanās stilam ir gara vēsture, kurā simptomi kopā ar saistītajām izmaiņām aurā bieži parādās agrīnos pusaudža gados. Kļūdaina sociālā mācīšanās un nepiepildītas sociālās vajadzības ir bieži sastopamas psihisko vampīru vidū. Saistībā ar ierobežotām sociālās mijiedarbības un salīdzinājuma iespējām psihiskie vampīri izstrādāja savus sociālā piepildījuma veidus. Jau agrīnā vecumā viņi sāka vingrināties auras spējā saņemt enerģiju. Tā kā saņemošās funkcijas aurā kļuva dominējošas pār citiem raksturlielumiem, reālās strukturālās izmaiņas sāka parādīties redzamajā aurā.

Auras būtiskāko raksturlielumu vidū, kuri liecina par psihisko vampīrismu, ir neskaitāmi tukšumi un noplucis vai nespodrs krāsojums, ko papildina ēnaina ārējā auras daļa. īpaši spējīgiem psihiskajiem vampīriem ārpus normālās auras aktivitātes zonām stiepjas tumšas struktūras,

kuras dažkārt sauc par vampīru taustekļiem. Gatavojoties mijiedarbībai, taustekļi izstiepjas uz āru, it kā meklējot upuri. Nonākot ar to kontaktā, taustekļi saistās ar auru, lai lēni uzsūktu enerģiju, vai pārdur auru, lai nekavējoties izsūktu tās iekšējās enerģijas rezerves. Saskarsmes iedarbība ir uzreiz redzama vampīram un upurim, kura aurai samazinoties un nobālot, vampīra aura izplešas un pulsē ar jaunu enerģiju.

Laboratorijā izmantojām elektrofotogrāfiju, lai pētītu psihiskā vam- pīrisma ietekmes uz cilvēka auru. Pētījumiem izmantojām procedūru, lai atklātiem psihiskajiem vampīriem un tiem, kas tādi nebija, ierakstītu vainagojuma izlādes paraugu apkārt labās rokas rādītājpirksta spilventiņam. Neskaidro ārējo struktūru, kuru saucam par vampīra ēnu, varēja skaidri ieraudzīt vampīru fotogrāfijās, bet tā nekad neparādījās cilvēku fotogrāfijās, kas nebija vampīri. Cilvēku vizuālā auras pārbaude apstiprināja elektrofotogrāfiskos datus. 7. attēls parāda vampīra ēnas atšķirīgo fenomenu. Iekšējā laukā ievērosit normālu auras aktivitāti un vampīra aktivitāti ārējā auras laukā.

7. attēls. Vampīra ēnas fenomens. Tumšā ārējā aktivitātes daļa liecina par psihisku vampīrismu.

Vampīra uzbrukumā ārējais aktivitātes lauks izplešas, lai mijiedarbotos ar saimnieka upura enerģijas lauku. Pēc mijiedarbības vampīra iekšējais aktivitātes lauks pieņēma ievērojamu, bet īslaicīgu mirdzumu, kas redzams 8. un 9. attēlā. Turpretim saimnieka upura enerģijas laukam pēc uzbrukuma ievērojami samazinājās spožums un ekspansivitāte, kuru parādīja 10. un 11. attēls (skatīt 192. Ipp.). Vampīra uzbrukuma iedarbība viņam un upurim var saglabāties vairākas dienas.

9. attēls. Vampīrs pēc iejaukšanās. Fotogrāfija, kas iegūta pēc uzbrukuma, parāda jaunu enerģijas ieplūdumu vampīra aurā. Pievērsiet uzmanību ārējai vampīra ēnai abos attēlos.

Pirkstu sakabināšanas tehnika

Par laimi, neesam bezspēcīgi un spējam sevi aizsargāt pret psihisko vampīru uzbrukumu mūsu aurā. Ir izstrādātas procedūras, kas palīdz novērst uzbrukumu un uzbrukuma bridi nekavējoties to pārtraukt, novēršot turpmāko enerģijas zudumu. Auras aizsardzības procedūras, īpaši tās, kas veidotas, lai pārtrauktu uzbrukumu, jāveic ātri. Tā kā vampīra uzbrukumi parasti ir īsi — tie var ilgt pat tikai dažas sekundes —, nepieciešama ātra reakcija, kas sniedz tūlītējus rezultātus. Pirkstu sakabināšanas tehnika sasniedz šo mērķi. Tā ir viegli apgūstama procedūra, kas var aizkavēt vampīra uzbrukumu aurai vai to nekavējoties pārtraukt. Lūk, procedūra.

8. attēls. Vampīrs pirms iejaukšanās. Fotogrāfija, kas iegūta pirms uzbrukuma, parāda vampīra vājo enerģijas krājumu.

1. solis. Sakabināšanas žests. Pēc tam, kad rodas aizdomas par vampīra uzbrukumu (vai ja uzbrukums jau tiek veikts), nekavējoties

10. attēls. Upuris pirms vampīra uzbrukuma. Attēls iegūts pirms vampīra uzbrukuma un uzrāda vidējus enerģijas krājumus upurim.

savienojiet katras rokas īkšķa un vidējā pirksta galus, lai veidotu divus apļus. Pēc tam salieciet rokas kopā, lai veidotu savstarpēji saistītus apļus.

2. solis. enerģijas aizsardzība. Saglabājot savstarpēji savienotos apļus, aizveriet acis un iztēlojieties spēcīgas enerģijas vairogu, kas ieskauj jūsu kopējo auru un efektīvi atvaira jebkuru ārēju spēku iebrukumu.

3. solis. enerģijas iedvešana. Iztēlojieties enerģijas sistēmas iekšējo kodolu, kas pulsē no spēka un piepilda jūsu būtību ar bagātīgu enerģiju.

4.  solis. apstiprinājums. Ļaujiet iedvestajai enerģijai sasniegt tās virsotni, pēc tam apstipriniet: "Manu būtību piepilda spēcīga enerģija. Mani ieskauj aizsargājošs spēka vairogs. Esmu drošs un pārliecināts."

11. attēls. Upuris pēc vampīra uzbrukuma. Attēls iegūts uzreiz pēc vampīra uzbrukuma un uzrāda būtiskus enerģijas zudumus upurim.

Vampīra uzbrukuma aizkavēšanai vai jau notiekoša uzbrukuma pārtraukšanai pirkstu sakabināšanas tehnika uzreiz spēcina auru un uzceļ

aizsargājošu ārējo vairogu, ko sauc par oreola efektu. Vairogs saglabājas vairākas stundas, lai efektīvi novirzītu citus vampīra iebrukuma pūliņus. Pirkstu sakabināšanas tehnikas efektivitāte ir redzama 12. un 13. attēlā, kas parāda enerģijas sistēmu elektrofotogrāfijas apkārt labās rokas rādītājpirkstam pirms un pēc vampīra uzbrukuma. Pievērsiet uzmanību oreola efektam ar to pavadošo enerģijas ieplūšanu, kas papildina pirkstu sakabināšanas tehniku.

12. attēls. Pirms iejaukšanās. Attēls iegūts, pirms pirkstu sakabināšanas tehnika novērš enerģijas zudumu, ko izraisa psihiskā vampīra uzbrukums.

Pirkstu sakabināšanas tehnikai nepieciešamas tikai dažas sekundes, un to var lietot gandrīz visur. Tā ir veidota, lai nekavējoties atvairītu vampīru straujo uzbrukumu, un to var lietot, lai aktivizētu un aizsargātu auru no jebkura negatīva ārējo spēku iebrukuma. To var lietot, lai radītu atslābinātu, mierpilnu stāvokli vai sekmētu mierīgu miegu. Procedūru var pielāgot, lai atvairītu nemieru darba intervijās un publiskās prezentācijās.

13. attēls. Oreola efekts. Šis attēls parāda spēcinošo enerģijas ieplūšanu un oreola efektu, ko rada pirkstu sakabināšanas tehnika.

Studenti atzīst šo procedūru par īpaši noderīgu saistībā ar tās spēju mazināt uztraukumu pirms eksāmeniem un veicināt augstvērtīgākus domu procesus.

Vampīra atbrīvošanas procedūra

Lai arī bijuši ievērojami pūliņi procedūras izstrādāšanai, kas ļauj pretoties vampīriem, gandrīz nekāda uzmanība nav veltīta veidiem, kādos palīdzēt psihiskajiem vampīriem pārvarēt pašiem kaitējošās vampīra tendences. Daudzus atklātus psihiskos vampīrus nomāc viņu nepārvaramā tieksme baroties ar citu enerģiju. Cenšoties izkļūt no vampīrisma valgiem, viņi atklāj, ka nespēj kontrolēt šo apsēstību. Citi nomāc savas vampīra dziņas, paužot tās netieši caur citiem kanāliem. Zemapziņā apslēpjot noslieces, viņi var meklēt piepildījumu šķietami nesaistītās darbībās, piemēram, pārlieku dzenoties pēc sasniegumiem, atzinības un iesaistoties filantropiskās aktivitātēs. Viņi reaģē uz savām apspiestajām tendencēm ar nepārvaramu iepirkšanās kāri, azartspēlēm, pārēšanos vai dažādu aizliegtu vielu lietošanu. Dažkārt viņi kompensē sevī saskatīto neatbilstību, pārāk dedzīgi iesaistoties dažādās organizācijās un sabiedriskajās aktivitātēs. Cenšoties aizbēgt paši no sevis, viņi var kļūt par reliģiskiem ekstrēmistiem. Kā reliģiski fundamentālisti viņi ātri nosoda citus, kas neatbilst viņu standartiem vai nepiekrīt uzskatiem. Kā apspiesti vampīri viņi iederas bībeliskajā farizeju un rakstnieku aprakstā, kas "padara tīru kausa un šķīvja ārpusi, bet iekšienē ir pilni noziegumu un pārmērību". Lielākā mērogā viņi ir pazīstami ar spēju ļaut vaļu saviem apspiestajiem vampīru impulsiem, izmantojot destruktīvas aktivitātes — fanātismu un aizspriedumus. Viņi ātri spēj kritizēt grupas un pat boikotēt organizācijas, kas nenosliecas līdz viņu neiecietības līmenim. Neatbilstoši, savā izpratnē viņi racionalizē uzvedību un pretojas pārmaiņām līdz brīdim, kad viņu nepazinātās vampīru taktikas pēkšņi cieš sakāvi.

Būtiskākie nosacījumi, lai pārvarētu vampīrismu sevī: apzināties vampīra tendences, apstiprināt nodomu mainīties. Vampīriem jāapzinās, ka ar nodošanos un koncentrētiem pūliņiem viņu psihiskais vampīrisms, tāpat kā citas vājinošas uzvedības, var tikt likvidēts. Vampīra tendences ir jāapzinās un jāpieņem nevis kā zemiskas un riebīgas, bet kā nepiemērotas. Sevis vainošana un vainas apziņa, kas var kavēt spēcināšanas procesu, jāaizstāj ar motivāciju un apņēmību.

Vampīra atbrīvošanas procedūru izstrādāja mūsu laboratorijā, un tās iedarbīgumu pārbaudīja atzinušos psihisko vampīru vidū. Procedūra gandrīz vienmēr bija iedarbīga, izņemot gadījumus, kad cilvēks tai pretojās vai viņa attieksme pret vampīra mijiedarbību pārtraukšanu bija divkosīga. Procedūrai nepieciešams ieviešanas plāns, kas iekļauj divas vingrinājumu sesijas dienā (pēc pamošanās un uz nakti), kuras jāpilda vismaz divas nedēļas vai arī ilgāk, ja nepieciešams, lai novērstu vampīra tendences, aktivizējot jaunas enerģijas avotus. Lūk, procedūra.

1.   solis. Saules pinuma/pirkstgalu kontakts. Apsēdieties ērtā, atslābinātā pozā un novietojiet abu roku pirkstgalus uz vēdera pār saules pinuma apvidu.

2.   solis. Dziļa elpošana. Dziļi ieelpojiet un aizturiet elpu, skaitot līdz trīs, pēc tam lēni izelpojiet. Atkārtojiet elpošanas vingrinājumu vairākas reizes, atstājot pirkstus uz vēdera.

3.   solis. Enerģijas iedvešana. Aizveriet acis un iztēlojieties savas auras apslēptāko centru, kas ir saules pinuma rajonā, kā spēcīgu bagātīgas enerģijas ģeneratoru. Sajūtiet auras centrā radīto enerģiju ieplūstam pirkstgalos, kas novietoti uz vēdera, un izplatāmies pa visu ķermeni. Prātā atbrīvojiet sevī bloķēto enerģiju. Ļaujiet, lai jūsu būtība fiziski un garīgi kļūst spēcināta. Ļaujiet enerģijas ieplūšanas procesam turpināties līdz brīdim, kad esat piepildīts un pārpludināts ar enerģiju.

4.   solis. Kosmiskais kontakts. Pavērsiet plaukstas augšup un iztēlojieties, kā kosmiskā enerģija iekļūst rokās un izplatās kopējā būtībā, sajaucoties ar jūsu enerģijām un līdzsvarojot tās. Sajūtiet pavadošo saskaņu ar prātu, ķermeni un garu.

5.   solis. Apstiprināšana. Savienojiet pirkstgalus lūgšanas pozā un apstipriniet: "Mani piepilda un pārpludina bagātīga enerģija. Mentāli, fiziski un garīgi esmu saskaņā ar iekšējo būtību un Visumu. Mans prāts, ķermenis un gars ir pilnībā spēcināti. Es lietošu savas būtības enerģijas, lai paātrinātu izaugsmi un sekmētu apkārtējo cilvēku labklājību. Spēju radit bagātīgu spēku sevī jebkurā laikā, savienojot pirkstu galus un apstiprinot: esmu spēcināts!"

6. solis. Apstiprināšana pēc procedūras. Lai nekavējoties jebkurā laikā aktivizētu šīs procedūras spēcinošo iedarbību, savienojiet pirkstu galus un apstipriniet: "Esmu spēcināts!"

Kopsavilkums

Vērienīgs psihiskās spēcināšanas priekšnoteikums ir nelokāma ticība cilvēka spējai mainīties un šīs spējas diženums. Kad izaugsme pārtraukta vai mūsu plāni kavēti, iekšējā diženuma dzirksts saglabājas neskarta, tā ir pastāvīgs atgādinājums par mūsos mītošo neizmērojamo spēku.

Ielūkojoties savā un Visuma spēkā, mēs varam atklāt cilvēka pieredzes augstākās virsotnes. Šis bagātīgais spēks ļauj pārvarēt jebkurus šķēršļus un stāties pretī jebkuram izaicinājumam. Spēcinātam prātam, ķermenim un garam nav nekā neiespējama.

AURAS SPĒCINĀŠANAS PLĀNS SEPTIŅĀM DIENĀM

Dižākajām celtnēm ir vajadzigi dziļākie pamati.

Džordžs Santajana "Mācību vēji" (1913)

Pārāk bieži cilvēka aura ir uzskatīta tikai par ārēju parādību, kam ir neliela saistība ar personīgo spēcināšanu. Galvenokārt notikusi koncentrēšanās uz to, kā ieraudzīt un izlasīt auru, nepievēršot pietiekamu uzmanību tās sarežģītajai dinamikai, kas ir varens spēks lielākā kosmiskās enerģijas sistēmā.

Tagad zinām, ka saskatāmā aura ir spēcīga iekšējā dzīvības spēka un mūsu kā apzinātu būtņu pastāvēšanas nesagraujamās būtības izpausme. Turklāt esam atklājuši, ka aura, pateicoties tās iekšējam centram, nodrošina saikni ar absolūto kosmosa spēku. Tā ir iespēju spēkstacija, bet tās spēku aktivizēšana un — vēl svarīgāk — tās spēju attīstīšana pieprasa apzinātu, koncentrētu rīcības plānu.

Auras spēcināšanas plāns septiņām dienām ir veidots, lai sāktu pilnīgi jaunu izaugsmes ciklu, kas mudina sasniegt augstāko personīgā piepildījuma līmeni. Tas ietver vairākas pakāpeniskas stratēģijas, kas tikušas apspriestas iepriekš un sakārto tās attīstības plānā, kurš uzsver mūsu izaugsmes un mainības spēju. Plāns aizved līdz dziļākai izpratnei par auru un tās saistību ar personīgo spēcināšanu.

Pirmā diena

Daudzām būtiskām stratēģijām, kas saistītas ar auras spēcināšanu, nepieciešama auras ieraudzīšanas prasme. Attīstīt spēju saskatīt savu auru ir viens no svarīgākajiem mērķiem septiņu dienu plānā. Pirmā diena iepazīstina ar četrām savas auras vērošanas stratēģijām. Katra no tām veidota, lai paātrinātu auras ieraudzīšanu apkārt rokai. Katrai procedūrai nepieciešamas tikai dažas sekundes, lai varētu skaidri saskatīt auru. Vingrināšanās mērķiem katrai procedūrai ieteicams dabisks vai maigs, pieklusināts apgaismojums ar baltu ekrānu fonā. Atklāsit, ka auras ieraudzīšanas prasmes, tiklīdz tās būs apgūtas, varēs izmantot gandrīz jebkuros apstākļos.

I. Procedūra auras ieraudzīšanai ar roku

1.   solis. Atslābināšanās. Ļaujiet sev atslābināties, dažas reizes dziļi ieelpojot un lēni izelpojot, vienlaikus cenšoties attīrīt prātu no visām aktīvajām domām.

2.   solis. Pirkstu izplešana. Izstiepiet roku un turiet to izstieptu ar nedaudz izplestiem pirkstiem virs baltā fona.

3.   solis. Vizualizācija. Iztēlojieties nelielu punktiņu, kas peld gaisā starp jūsu īkšķi un rādītājpirkstu.

4.   solis. Koncentrētais skatiens. Koncentrēti lūkojieties uz iedomāto punktu, līdz parādās aura. Tas notiks dažu sekunžu laikā, vispirms izkārtojoties apkārt jūsu īkšķim un labajam rādītājpirkstam, tad apkārt visai rokai un apakšdelmam.

5.  solis. Auras ieraudzīšana. Tiklīdz aura ir skaidri redzama, novirziet skatienu tieši uz to un novērojiet tās īpašības.

Piezīme: ja kāda vingrinājuma veikšanas brīdī sajūtat nogurumu, veltiet dažus mirkļus atpūtai un pēc tam atsāciet procedūru.

II.   Pirkstu skaitīšanas procedūra

1.  solis. pirkstu skaitīšana. izstiepiet roku ar izplestiem pirkstiem un, sākot no īkšķa, lēnām tos saskaitiet citu pēc cita. Skaitīšanas laikā mirkli paraugieties uz katru pirkstu.

2.  solis. apgrieztā pirkstu skaitīšana. Rokai paliekot izstieptai un pirkstiem izplestiem, atsāciet pirkstu skaitīšanu pretējā virzienā, skaitot no pieci līdz viens. Sāciet no mazā pirkstiņa un beidziet ar īkšķi. Līdzīgi kā 1. solī skaitīšanas laikā mirkli paraugieties uz katra pirksta galu.

3.  solis. lūkošanās uz pirkstiem. dažus mirkļus lūkojieties uz vidējā pirksta galu, tad paplašiniet perifērisko redzi, lai pilnībā iekļautu visu roku. Gandrīz nekavējoties apkārt plaukstai parādīsies maigs, balts mirdzums, kam sekos krāsaina aura.

4.  solis. auras ieraudzīšana. kad aura ir saskatāma, varat pievērst tai uzmanību un detalizēti izpētīt tās iezīmes.

III.    Roku trijstūra procedūra

(Pielāgota savas auras ieraudzīšanai)

1. solis. trijstūra veidošana. Rokas jānovieto stiepiena attālumā no baltā fona un jāveido trijstūris, vispirms savienojot īkšķu galus, lai radītu trijstūra pamatni. Pēc tam savienojiet rādītājpirkstu galus, izveidojot trijstūra augšējo daļu.

2.  solis. vizualizācija. lūkojoties uz trijstūri, kas ir pretī baltajam ekrānam, trijstūra vidū iztēlojieties nelielu punktiņu un pilnībā uz to koncentrējiet uzmanību.

3. solis. Koncentrētais skatiens. Koncentrējiet skatienu uz iedomāto punktu un turpiniet skatīšanos līdz brīdim, kad parādās aura. Parasti tas notiek dažu sekunžu laikā — sākumā trijstūra iekšienē, bet pēc tam apkārt plaukstām un apakšdelmiem.

4. solis. auras ieraudzīšana. Tiklīdz aura ir redzama, pievērsiet uzmanību tās krāsojumam, plašumam un citām atšķirības iezīmēm.

5.  solis. medija spēju aktivizācija. lai aktivizētu savas medija spējas, pilnībā fokusējiet uzmanību uz koncentrēto enerģiju trijstūrī, kuru izveidojušas jūsu rokas, un ļaujiet medija atklāsmēm nākt klajā.

6. solis. Spēcinošie apstiprinājumi. Beidziet procedūru, apliecinot spējas auras ieraudzīšanā un izmantojiet auras enerģijas kā psihiskās izaugsmes kanālus.

IV. Plaukstas kustību procedūra

Šī procedūra veidota, lai radītu īslaicīgu, bet skaidri saskatāmu enerģijas koncentrāciju abās rokās.

1. solis. saskare ar plaukstām. Viegli savienojiet plaukstas kopā un maigi paberzējiet vienu pret otru — sākumā apļveida kustībām, pēc tam pretēji. Gandrīz nekavējoties sajutīsiet plaukstās sildošas enerģijas ieplūšanu.

2.  solis. plaukstu atdalīšana. pastiepieties uz priekšu ar kopā savienotām plaukstām un, turot rokas izstieptas, lēni atdaliet plaukstas, lai starp tām izveidotu šauru telpu. Nekavējoties sajutīsit vieglu kņudēšanu plaukstās un pirkstu galos.

3.  solis. enerģijas uztvere. koncentrējiet uzmanību uz šauro telpu starp rokām un ievērojiet baltu mirdzumu. Kamēr krāsa parādās, pielāgojiet attālumu starp rokām.

4.  solis. savienotās plaukstas. ar atstatu novietotām rokām viegli ielieciet plaukstas, lai radītu noteiktu attālumu starp tām, vienlaikus saglabājot šauro telpu starp pirkstu galiem.

5. solis. enerģijas kanāls. Pēc tam kad esat dažus mirkļus koncentrējušies uz telpu starp pirkstu galiem, savienojiet pirkstu galus kopā un pēc tam lēnām atdaliet tos. Starp pirkstu galiem uzreiz ieraudzīsit mirdzošas enerģijas kanālu. Pielāgojiet attālumu starp pirkstu galiem, līdz pamanāt krāsu, kas parasti saskan ar to krāsu, kura parādās telpā starp rokām 3. solī.

6.  solis. auras ieraudzīšana. raugieties uz ieliektajām rokām, kas ir viena pret otru, līdz ap tām parādās aura. Pavērsiet rokas uz augšu, lai saskatītu plaukstas. Pievērsiet uzmanību rokas aptverošajai aurai un tās dažādajām īpašībām.

Šīs procedūras 6. solī bieži vien starp ieliektajām rokām saskatāma zaigojoša enerģijas bumba.

Otra diena

Otrās dienas aktivitātes virzītas uz spēju ieraudzīt citu cilvēku auru — prasmi, kuru sekmēs pirmajā dienā apgūtās auras vērošanas aktivitātes. Trīs auras vērošanas procedūrām nepieciešams pa brīvprātīgajam, un katrai procedūrai ieteicamas vairākas vingrināšanās sesijas. Atklāsit, ka trijstūris ir pietiekams, lai ieraudzītu auru, tomēr parasti nepieciešama papildu vingrināšanās, lai uzspodrinātu auras ieraudzīšanas prasmi.

Katrai no turpinājumā minētajām procedūrām ieteicama dabiskā dienas gaisma vai maigs, netiešs apgaismojums, vērojot cilvēku, kas ir aptuveni desmit pēdu attālumā no vērotāja un divu pēdu attālumā no baltā, matētā fona vai ekrāna. Katrai procedūrai vajadzīgas tikai dažas sekundes, kas ļauj saskatīt auru.

I. Baltās miglas procedūra

1. solis. fiziskā atslābināšanās. Lai sasniegtu fizisku atslābinājumu, izmantojiet vienkāršu trīs soļu tehniku ar nosaukumu "Ķermeņa skenē- šana": aizvērtām acīm prātā izpētiet visu ķermeni, sākot no pieres un virzoties lejup; iztēlojieties maigu atslābinājuma mirdzumu, kas pavada šo izpēti un izplatās pa visu ķermeni; klusi apstipriniet sev: "Tagad esmu pilnībā atslābinājies."

2. solis. baltā migla. koncentrējiet skatienu uz otra cilvēka pieri un lēni izvērsiet perifērisko redzi, lai kopumā ietvertu viņa apkārtni. Tiklīdz perifēriskā redzē sasniedz savas robežas, ļaujiet acīm nedaudz iziet no fokusa. Izjutīsit "baltās miglas efektu" — fenomenu, kura laikā jūsu klienta apkārtējo telpu aptver pienbalts mirdzums.

3. solis. Koncentrēšanās. Virziet skatienu atpakaļ centrā un pilnībā koncentrējiet uzmanību uz otra cilvēka pieri. Aura gandrīz uzreiz atklāsies skatienam.

4.  solis. skatīšanās. tagad esat gatavi auras apskatei un koncentrējiet uzmanību uz tās krāsu un citām īpašībām. Ja acis skatīšanās laikā nogurst, aizveriet tās uz dažiem mirkļiem vai ari īsu brīdi novērsiet skatienu no cilvēka un paskatieties tālumā. Ja aura skatīšanās laikā sāk izbalēt, uz dažiem mirkļiem aizveriet acis un atkārtojiet procesu vēlreiz.

II. Trijstūra vertikālā procedūra

1.  solis. sagatavošanās. klientam atrodoties aptuveni divas pēdas no pamatekrāna, atzīmējiet trīs punktus, kas veido trijstūri, un izvietojiet līmējošos punktus uz ekrāna. Vienu punktu novietojiet dažas collas virs viņa un divus punktus — vidukļa līmenī (vienu katrā pusē dažas collas no ķermeņa).

2. solis. nosacījumi pirms skatīšanās. Skatiena attālumā, aptuveni desmit pēdas no cilvēka, veiciet ķermeņa skenēšanu, uz dažiem mirkļiem aizverot acis un prātā izejot cauri ķermenim, sākot no sejas un virzoties lejup; šīs darbības laikā jāatslābinās.

3.  solis. trijstūra vertikālā procedūra. Atveriet acis un koncentrējiet uzmanību uz punktu virs klienta galvas. Pēc īsas lūkošanās šajā punktā vērsiet uzmanību uz punktu, kas ir kreisajā apakšējā pusē. Dažus mirkļus raugieties uz šo punktu un tad vērsiet uzmanību uz punktu labajā apakšējā pusē no klienta. Pēc īsas lūkošanās šajā punktā noslēdziet trijstūri, novirzot uzmanību uz sākuma punktu — virs klienta. Turpiniet raudzīties uz šo punktu līdz brīdim, kad parādās aura. Tas notiks dažu sekunžu laikā. Piezīme: daži vērotāji ieraudzīs auru jau posma pašā sākumā.

4. solis. auras vērošana. Vērsiet skatienu uz punktu virs cilvēka un koncentrējiet uzmanību tieši uz auru. Ņemiet vērā īpašos auras raksturlielumus, īpašās intereses vai aktivitātes zonas. Ja aura kādā brīdī sāk izzust, koncentrējiet uzmanību uz punktu virs klienta un atkārtojiet trijstūra vertikālo procedūru.

5.  solis. psihiskā reakcija. Ņemiet vērā psihiskos iespaidus, īpaši gaišredzību, kas bieži vien pavada šo procesu.

Piezīme: daudzi auru vērotāji atklāja, ka, praktizējot šo skatīšanās stratēģiju, viņi spēj pielīmētos punktus uz pamatekrāna efektīvi aizstāt ar iedomātiem punktiem.

III. Roku trijstūra procedūra

Šī procedūra ir efektīva auras vērošanai nosacīti nestrukturētos apstākļos un ar klientu saistīto psihisko iespaidu, īpaši paredzēšanas spēju, radīšanā.

1. solis. trijstūra veidošana. Ar rokām izveidojiet trijstūri, vispirms savienojot īkšķu galus, lai radītu trijstūra pamatni. Pēc tam savienojiet rādītājpirkstu galus, izveidojot trijstūra augšējo daļu.

2.  solis. ietvara pielāgošana. izmantojiet trijstūri kā ietvaru, kurā raudzīties uz klientu. Pielāgojiet ietvaru, pārvietojot rokas tik ilgi, līdz atrodat attālumu, kas trijstūrī nodrošina ideālu laukumu viņa saskatī- šanai.

3.  solis. auras ieraudzīšana. lūkojieties uz cilvēku caur trijstūri, līdz parādās aura. Parasti tas notiek dažu sekunžu laikā. Noņemiet trijstūri, lēnām atslābinot rokas. Tagad varat auru ieraudzīt visā pilnībā vai koncentrēties uz noteiktiem raksturlielumiem vai aktivitātes zonām, fa aura sāk izzust, atkārtojiet procedūru.

4. solis. psihiskā reakcija. Ievērojiet psihiskos iespaidus, īpaši paredzēšanas spēju, kas bieži vien spontāni parādās skatīšanās laikā.

Trešā diena

Trešajai dienai ir divi mērķi: izmantojot visaptverošās iejaukšanās procedūru, radīt pilnībā aktivizētu fizisko un garīgo stāvokli; radīt kosmiski centrētu stāvokli sevī, izmantojot kosmiskās centrēšanas procedūru. Katram uzdevumam jāvelta aptuveni trīsdesmit minūtes.

I. Visaptverošā iejaukšanās procedūra

Šīs spēcinošās procedūras 5. soli var aizstāt ar iztēlošanos un apgalvojumiem, kas saistīti ar konkrētiem mērķiem, piemēram, atbrīvošanās no nevēlamiem ieradumiem, stresa vadīšana vai panākumu gūšana nozīmīgā uzdevumā.

1.   solis. Auras priekšskatījums. Atrodiet klusu, ērtu vietu un lūkojieties uz auru, izmantojot kādu no iepriekš aprakstītajām auras vērošanas procedūrām.

2.   solis. Ķermeņa skenēšana. Atlaidieties vai apgulieties ērtā pozā un atbrīvojiet prātu no aktīvajām domām. Aizvērtām acīm ieslīgstiet dziļi atslābinātā stāvoklī, prātā izejot cauri savam fiziskajam ķermenim no augšdaļas virzienā uz leju. Nosakiet un atbrīvojiet jebkuru spriedzes uzkrāšanās vietu. Pabeidziet ķermeņa skenēšanu, trīs reizes dziļi ieelpojot un lēni izelpojot. Pēc trijām izelpām sakiet sev: "Tagad esmu pilnībā atslābinājies."

3.  solis. Aktivizējošā tēlainība. Iztēlojieties spēcīgu mirdzumu, kas staro no jūsu dziļākās būtības un lēnām piepilda ķermeni ar enerģiju. Sajūtiet silto, spēcinošo enerģiju, kas ieplūst ķermeņa centrā un maigi izplatās visos virzienos, ieskaujot ķermeni kvēlojošā enerģijas mirdzumā.

4.  solis. Enerģijas iedvešana. Veltiet dažus mirkļus, lai ļautu iedarbīgajai enerģijas plūsmai sasniegt augstāko pakāpi. Koncentrējieties uz noteiktām ķermeņa daļām, piemēram, konkrētām locītavām vai nelielām muskuļu grupām, un pievērsiet uzmanību spēcīgajai enerģijas plūsmai. ja vājums vai spriedze saglabājas, iztēlojieties to kā blāvu krāsojumu un pēc tam spēji aizstājiet šo krāsojumu ar spēcinošu enerģijas kvēli.

5.   solis. Apstiprinājums. Saglabājot atslābinātu un aktivizētu stāvokli, apstipriniet: "Mana kopējā būtība mentāli, garīgi un fiziski ir pilnībā piepildīta ar spēcinošu, pozitīvu enerģiju. Mani ieskauj mīlestība, miers un spēks." Precizējiet savus mērķus un iztēlojieties tos kā realitāti. Apstipriniet spēju gūt veiksmi.

6.   solis. Auras vērošana pēc procedūras. Pabeidziet procedūru, no jauna aplūkojot savu auru, izmantojot to pašu procedūru, kas tika izmantota 1. solī. Ievērojiet izmaiņas aurā.

II. Kosmiskā centrēšanas procedūra

Procedūra atzīst divus galvenos spēka avotus: viens no tiem centrējas augstākajā cilvēka būtībā un otrs — augstākajā kosmosa būtībā. Izmantojot kosmisko centrēšanu, kļūstam cieši saistīti ar abiem. Rodas spēcināts absolūtas iekšējās un ārējās harmonijas stāvoklis. Šai procedūrai ieteicama pozīcija sēdus vai guļus ar nesakrustotām kājām un rokām gar sāniem.

1.   solis. Auras priekšskatljums. Lūkojieties uz auru, izmantojot kādu no iepriekš aprakstītajām savas auras vērošanas procedūrām. Pievērsiet uzmanību auras īpašajām iezīmēm, arī krāsojumam, spožumam un plašumam.

2.  solis. Fiziskā atslābināšanās. Atpūšoties ērtā pozā, aizveriet acis un koncentrējieties uz savu elpu. Elpojot dziļi un ritmiski, arvien vairāk un vairāk atslābinieties. Veltiet dažus mirkļus, lai iztēlotos mierpilnu ainavu, piemēram, pūkainu mākoni, kas lēni slīd pa spoži zilajām debesīm, un tad apstipriniet: "Esmu mierā ar sevi un Visumu."

3.  solis. Iekšējā apzināšanās. Koncentrējiet uzmanību savas būtības apslēptākajai daļai. Iztēlojieties mirdzošu iekšējo kodolu saules pinumā. Domājiet par to kā par enerģijas spēkstaciju, kas izstaro bagātīgu enerģiju, kura mentāli, fiziski un garīgi piepilda jūsu kopējo būtību.

4.  solis. Enerģijas iedvešana. Ievērojiet spēcīgo enerģijas ienākšanu. Iztēlojieties, ka jūsu ķermenis ir ieskauts starojošā mirdzumā, un apstipriniet sev: "Esmu piepildīts ar spēcinošu, starojošu enerģiju."

5.  solis. Kosmiskā tēlainība. Iztēlojieties attālu kosmosa centru kā mirdzošu spēcinošās enerģijas kodolu. Domājiet par to kā par kosmisko spēkstaciju, kas piepilda Visumu. Pilnībā koncentrējiet uzmanību uz tās neierobežoto spēku.

6.   solis. Kosmiskā spēcināšana. Iztēlojieties spēcīgu spilgtas enerģijas kanālu, kas savieno jūsu iekšējās būtības starojošo centru ar ārējā kosmosa starojošo centru. Turpinot iztēloties tīras gaismas dzirkstošos starus, ļaujiet, lai jūs pilnībā piepilda tīra kosmiskā enerģija. Apstipriniet: "Esmu noskaņojies uz kosmosu un spēcināts ar bagātīgu kosmisko enerģiju. Esmu mentāli, fiziski un garīgi pilnībā aktivizēts un līdzsvarots."

7.   solis. Auras vērošana pēc procedūras. Pabeidziet procedūru, aplūkojot savu auru, īpaši pievēršot uzmanību auras krāsojumam un intensitātei.

Ceturtā diena

Mūsu plāna ceturtā diena ievieš divas būtiskas auras pašmasāžas stratēģijas. X masāža veidota, lai bagātinātu un izplestu auru, vienmērīgi izplatot tās enerģijas. Pašatjaunojošā masāža spēcina auras sistēmu un atjauno bioloģiskos un psiholoģiskos faktorus, kas saistīti ar novecošanu. Katrai procedūrai nepieciešamas aptuveni trīsdesmit minūtes, un to var veikt sēdošā vai gulošā pozā ar aizvērtām acīm.

I. X pašmasāža

solis. X pozīcija. X pašmasāžas sākumā jāaizver acis (un jātur tās aizvērtas visu procesa laiku), kā arī jāsakrusto rokas uz krūtīm, lai izveidotu X. Plaukstām balstoties uz pleciem, elpojiet lēni, dziļi un regulāri. Atvēliet dažus mirkļus, lai atslābinātos un attīrītu prātu no aktīvajām domām.

solis. Auras iztēlošanās. Saglabājot X pozīciju, iztēlojieties savu auru pilnībā, pievēršot uzmanību tās krāsām, sistēmai un unikālajām īpašībām. Sevišķu uzmanību pievērsiet aurai ķermeņa augšējā daļā.

solis. Divpakāpju masāža. I pakāpe. Rokām paliekot sakrustotām, paceliet tās dažas collas no ķermeņa, pēc tam viegli izkliedējiet auru apkārt krūtīm un pleciem, veicot lēnas apļveida kustības. Iztēlojieties auru ap rokām un plaukstām, mijiedarbojoties ar auru ap krūškurvi un pleciem. Sajūtiet aktivizējošās masāžas ietekmi dziļi ķermenī. ii pakāpe. Atbrīvojiet rokas un novietojiet plaukstas galvas sānos, pavērstas pret deniņiem. Apļveida kustībām viegli masējiet auru, izvairoties no fiziskas saskares. Paplašiniet apļveida masāžu, lēnām virzoties lejup, lai ietvertu plaukstas, krūškurvi, vēderu un gurnus. Turpiniet masāžu ar īsām, vertikālām kustībām, kas aizvada enerģiju no krūškurvja lejup. Mainiet masāžas virzienu, lēni virzoties augšup, un beidziet galvas daļā.

solis. Sevis spēcināšanas apgalvojumi. Novietojiet rokas iepriekšējā sakrustotajā pozīcijā, plaukstas uz pleciem un apstipriniet: "Mani ieskauj pozitīva, spēcinoša enerģija. Esmu sasniedzis mentālo, fizisko un garīgo spēju augstāko punktu. Esmu spēcināts, lai sasniegtu visaugstākos mērķus."

II. Pašatjaunošanās masāža

1.  solis. atslābināšanās. palēniniet elpošanu un iztēlojieties, kā lēni ceļas migla, kas ieskauj jūsu ķermeni. Miglai ceļoties, ļaujiet ķermenim kļūt arvien atbrīvotākam. Apstipriniet sev, ka migla liecina par augstāku kosmiskās enerģijas spēku, kas spēcina fizisko ķermeni un auras sistēmu. Tiklīdz ķermenis pilnībā ieskauts, ļaujiet miglai pārveidoties par zaigojošu mirdzumu. Lēni ieelpojiet mirdzumu un apstipriniet: "Es uzsūcu sevī, visā savā būtībā mieru un skaidrību."

2.   solis. atjaunošanās atgriešana. prātā dodieties atpakaļ laikā un iztēlojieties sevi jaunības plaukumā, iespējams, stāvot pretī spogulim, kurā varat saskatīt sevi pilnā augumā, kailu un jauneklīgas enerģijas pilnu. īpaši pievērsiet uzmanību starojošajam mirdzumam, kas plešas apkārt ķermenim, un jauneklīgajam mirdzumam acīs, apstiprinot: "Tas esmu patiesais es." Koncentrējiet uzmanību uz saules pinuma apvidu — auras sistēmas atjaunošanās centru. Ieelpojiet jauneklīgo starojumu ap ķermeni, absorbējot atjaunojošo enerģiju dziļi sevī. Apstipriniet: "Mana kopējā būtība ir pilnībā piepildīta ar atjaunojošu enerģiju." Sajūtiet ķermenī plūstam jaunības enerģiju.

3.  solis. divpakāpju atjaunošanās masāža. I pakāpe. Auru, kas staro no ķermeņa centrālās daļas, masējiet ar lēniem, augšupejošiem roku vēzieniem, kas beidzas ar vieglu kustību uz āru. Vispirms koncentrējieties uz apakšējo daļu un virzieties augšup ar vertikāliem vēzieniem un kustībām uz āru, izvairoties no fiziska kontakta. Ar novecošanu saistītās enerģijas iztēlojieties kā bezkrāsainas vietas, kas tiek aizslaucītas no auras sistēmas. Sasniedzot galvas rajonu, turpiniet augšupejošas vertikālas kustības, bet ļaujiet tām beigties ar viegliem lejupejošiem vēzieniem galvas sānos. Masāžas posmu beidziet ar augšupejošiem vēzieniem, kas viegli glāsta no sejas starojošo auru. Tas beidzas ar lejupejošiem vēzieniem virs galvas. Iztēlojoties starojošu atjaunojošās enerģijas mirdzumu ap ķermeni. II pakāpe. Viegli saberzējiet rokas, iztēlojoties, kā atjaunojošā enerģija kā spoži sārta gaisma koncentrējas plaukstās. Atkal masējiet auru, lietojot procedūru, kas izskaidrota I pakāpē, sākot ķermeņa centrālajā daļā un noslēgumā veicot sejas masāžu. Iztēlojieties, kā jūsu aura kļūst kā sārts jaunības mirdzums. Virzot auru apkārt sejai, pievērsiet uzmanību kņudinošajām, atjaunojošajām sajūtām. Ļaujiet sejas muskuļiem atsaukties uz augšupejošajiem vēzieniem, baudot atjaunojošo enerģiju.

4. solis. Nobeiguma apgalvojumi un norādījumi pēc masāžas. Šī soļa mērķis ir nostiprināt masāžas rezultātus, ieviest augšupejošus vēzienus, lai nekavējoties aktivizētu atjaunošanos. Lai sasniegtu mērķi, iztēlojieties, kā ķermeni ieskauj starojoša enerģija, un apstipriniet: "Mana kopējā būtība ir spēcināta un piepildīta ar atjaunošanu. Pēc vēlēšanās varu nekavējoties aktivizēt atjaunošanos, virzot augšup enerģiju, kas izplatās no manas sejas, brīdī, kad iztēlojos, kā starojošs mirdzums ieskauj manu ķermeni."

Augšupejošos vēzienus kā atjaunošanās veidu var izmantot gandrīz visur un cik bieži vien iespējams. Šī kustība var radīt mirdzumu ap seju, vienlaikus samazinot vai aizkavējot novecošanas pazīmes, arī grumbas uz kakla un sejas.

Piektā diena

Piektās dienas aktivitātes sakņojas mūsu dabiskajā tendencē mijiedarboties ar dabu un šo mijiedarbību sniegtajās spēcinošajās iespējās. Lai palielinātu to potenciālu, ieviestas divas procedūras: spēcinošā pastaiga dabā un mijiedarbība ar koka spēku.

I. Spēcinošā pastaiga dabā

1.  solis. Auras vērošana pirms procedūras. Pirms pastaigas vērojiet auru, izmantojot jebkuru no savas auras vērošanas tehnikām, kas apskatītas iepriekš.

2.   solis. Mērķa formulēšana. Ērti apsēdieties un aizvērtām acīm formulējiet tuvākos mērķus, izklāstot tos cik vien iespējams konkrēti. Pajautājiet sev: "Ko es ceru sasniegt, ejot pastaigā pa mežu?" jūsu mērķis var būt spēcināt auras sistēmu vai izjust pastaigas sniegto baudījumu. Varat vēlēties pārvarēt noteiktu izaugsmes blokādi, gūt atskārtas par sevi, rast risinājumu noteiktai problēmai vai atrisināt personīgu konfliktu.

3.   solis. Pastaiga. Pastaigai izvēlieties drošu, pazīstamu vietu. Ejiet atbilstošā tempā, veltot laiku apkārtnes vērošanai. Domājiet par augiem, dzīvniekiem, klintīm un strautiem kā par spēcinātām dabas radībām, kam piemīt spēja pārveidoties. Ļaujiet tiem runāt ar jums, līdz uzsūcat apkārt esošo dzirkstošo enerģiju. Domājiet par apkārtējo vidi kā par partneri jūsu spēcināšanas ceļojumā. Izbaudiet dzīves brīnumus apkārt. Pievērsiet uzmanību vienotībai ar dabu un sakiet sev: "Esmu neatņemama visa šeit pastāvošā sastāvdaļa." Pārskatiet savus 1. solī formulētos mērķus un aplieciniet spēju šos mērķus sasniegt.

4.  solis. Pārdomas. Pastaigas beigās atskatieties uz pieredzi un pārdomājiet notikušo mijiedarbību. Formulējiet detalizētus mentālos attēlus, kas saistīti ar pastaigu, un noglabājiet tos prāta arhīvā izmantošanai nākotnē. Pārskatiet pastaigas spēcinošās ietekmes, pēc tam apstipriniet: "Šī pieredze ir mani spēcinājusi. Izsaucot tēlus, kas ar to saistīti, es jebkurā mirklī varu dzīvē iedvest dzirkstošas enerģijas plūsmu."

5.   solis. Auras vērošana pēc procedūras un izvērtēšana. Atkal pavērojiet auru, lietojot 1. solī minētās savas auras vērošanas tehnikas, un pievērsiet uzmanību izmaiņām. Vēlreiz apstipriniet pieredzes sniegto spēcinošo iedarbību.

II. Mijiedarbība ar koka spēku

Šī ir strukturēta, pielāgota procedūra, kas izmanto koku kā taustāmu mijiedarbības objektu. Procedūras veiksmes pamatā ir spēcināšanas mērķu formulēšana un tiem atbilstoša koka izvēle.

1.   solis. Auras vērošana. Vērojiet auru, lietojot kādu no iepriekš apskatītajām auras vērošanas procedūrām. Pievērsiet īpašu uzmanību auras krāsai, košumam un apjomam.

2.   solis. Mērķa formulēšana. Formulējiet mijiedarbības mērķi (-us). Daži no tiem varētu būt — piepildīt auru ar dziedējošu enerģiju, aktivizēt dusošu apvidu enerģijas sistēmā, pievienot aurai krāsu, izlabot enerģijas disfunkciju vai arī izgaismot auru kopumā. Citi mērķi, kas nav tieši saistīti ar auru, var ietvert neierobežotu personīgo problēmu — arī fiziskās, emocionālās, sociālās, karjeras — klāstu.

3.   solis. Koka izvēle. Koka izvēlēšanās sāk mijiedarbības procesu. Būtiski izvēlēties koku, kas jums šķiet pievilcīgs un atbilstošs noteiktajiem mērķiem. Tas var būt pazīstams koks vai arī koks, kuru ievērojat pirmo reizi. Tas var būt atstatus augošs vai tāds, kuru ieskauj citi koki. Tiklīdz esat izvēlējušies koku, pievērsiet uzmanību savai saiknei ar to. Pirms tuvošanās kokam mijiedarbojieties ar to, novērojot tā unikālos raksturlielumus, piemēram, augstumu, proporcijas un struktūru. Savos pilnveides pūliņos prātā iesaistiet koku kā uztverošu partneri. Atzīstiet koku kā lielisku dabas radību ar bagātīgu enerģijas krājumu.

4.   solis. Koka spēka iedvešana. Tuvojoties kokam, sajūtiet apkārt esošo enerģijas lauku, kas mijiedarbojas ar jūsu enerģijas lauku. Sākumā pieskarieties kokam ar pirkstu galiem, savienojot sava ķermeņa antenu ar koku kā spēcīgu zemes antenu. Pievērsiet uzmanību brīnumainajam kosmiskās enerģijas pieplūdumam, kas iekļūst jūsu kopējā enerģijas sistēmā. Atbalstiet plaukstas pret koku un ievērojiet vēl lielāku spēcīgas enerģijas pieplūdumu. Tagad jūsu būtība saistīta ne tikai ar koku, bet arī ar neierobežotajiem kosmosa spēkiem.

5.   solis. Mijiedarbība ar koka spēku. Kad plaukstas ir pretī kokam, vizualizējiet, kā jūsu auras sistēma mijiedarbojas ar koka enerģijas sistēmu. Sajūtiet spēcīgas pārmaiņas auras sistēmā, sākot no ārējām malām līdz iekšējam kodolam. Viegli noglāstiet koku un ļaujiet tam runāt ar jums. Apstipriniet savu saikni ar bezgalīgajiem kosmosa spēkiem.

6.   solis. Pārdomas. Atvirzieties no koka un salieciet rokas lūgšanas pozā. Pārdomājiet spēcīgo mijiedarbības pieredzi. Verieties augšup uz koku, pārskatot savus spēcināšanas mērķus. Uzrunājiet koku un apstipriniet savus mērķus kā jau realizējušos īstenību. Piemēram, ja jūsu mērķis ir aktivizēt auru, apstipriniet: "Esmu mentāli, fiziski un garīgi pilnībā piepildīts ar bagātīgu enerģiju", vienlaikus iztēlojoties, kā jūsu aura mirdz spožas enerģijas pārpilnībā. Ja mērķis ir labāka veselība, apstipriniet: "Tagad esmu pilnībā piepildīts ar dziedējošu enerģiju." Ja mērķis ir atmest smēķēšanu, apstipriniet: "Tagad esmu brīvs no smēķēšanas." Pat mērķi, kas attiecas uz attālu nākotni, var tikt formulēti kā jau notikuši. Ja esat students un mērķis ir karjeras veiksme nākotnē, apstipriniet: "Karjeras veiksme ir mans liktenis." Papildiniet apstiprinājumus ar tēliem, kas saistīti ar noteiktajiem mērķiem, lai papildus stiprinātu procedūras spēcinošās ietekmes.

7. solis. Auras vērošana pēc procedūras un izvērtēšana. Vērojiet auru un salīdziniet to ar iepriekšējo vērojumu. Pievērsiet uzmanību izmaiņām, īpaši krāsojumā, spožumā un lielumā.

Pēc procedūras laiku pa laikam atskatieties uz pieredzi, jo koka veidotie attēli var nekavējoties atkal aktivizēt procedūras spēcinošos rezultātus.

Sestā diena

Sestajā dienā pēc plāna ieviešam divas būtiskas aktivitātes — mēness spēka stratēģiju un zvaigžņu spēka stratēģiju. Ar mēness spēka stratēģiju varat ieviest nozīmīgas izmaiņas auras krāsā un struktūrā atkarībā no mērķiem. Stratēģijai nepieciešams pilnmēness kā izmantojamais līdzeklis vai arī tā iztēlošanās. Ar zvaigžņu spēka stratēģiju varat radīt iekšējo absolūtas kosmiskās harmonijas stāvokli. Stratēģija ievieš zvaigzni kā mūsu saikni ar eksistences kosmisko dimensiju. Šo stratēģiju bieža lietošana palielina to spēcinošo efektivitāti.

I. Mēness spēka stratēģija

1.  solis. sākotnējā auras vērošana. Vērojiet auru, lietojot jebkuru no iepriekš minētajām auras vērošanas tehnikām. Pievērsiet īpašu uzmanību auras krāsojumam un pārveidošanas vajadzībām.

2.  solis. mērķa formulēšana. precīzi formulējiet auras spēcināšanas mērķus un pēc tam apstipriniet: "Es izmantošu šo procedūru, lai sasniegtu šos mērķus."

3. solis. mēness vērošana. Vērojiet mēnesi pilnībā vai ari, ja tas nav redzams, prātā izveidojiet mēness attēlu. Ļaujiet mēness attēlam kļūt stingri fiksētam.

4.   solis. mēness iztēlošanās. aizvērtām acīm iztēlojieties pilnu mēnesi un koncentrējiet uz to visu uzmanību. Izslēdziet no prāta pārējos tēlus. Veltiet pietiekami daudz laika, lai mēness parādītos visā košumā.

5.  solis. spēcināšanas darbība. Kad pilnmēness tēls skaidri fiksēts jūsu prātā, atsauciet atmiņā katru mērķi un iesaistiet mēnesi kā spēcināšanas partneri, ja mērķis ir piepildīt auru ar spožumu, iztēlojieties mēnesi kā starojoši spožu enerģiju, kuru uzsūc jūsu kopējā auras sistēma. Ja mērķis ir vēlamajai auras daļai pievienot noteiktu krāsu, iztēlojieties, kā mēness pieņem šo krāsu un mēness staru vai krāsas sfēras veidā pārvieto to jūsu aurā, piepildot vēlamo apvidu ar jaunu enerģiju. Ja mērķis ir ieviest jaunu krāsas ietvaru aurā, iztēlojieties, kā mēness maina krāsu un spožas enerģijas veidā izplata to visā aurā.

6.  solis. noslēdzošā auras vērošana. Atkal vērojiet auru, lietojot to pašu vērošanas stratēģiju kā 1. solī. Pievērsiet uzmanību izmaiņām aurā. Pabeidziet vingrinājumu ar vienkāršu apgalvojumu: "Esmu pilnībā spēcināts."

II. Zvaigžņu spēka stratēģija

1.  solis. Ķermeņa skenēšana. apsēdieties, dažas reizes dziļi ievelciet elpu un ļaujiet prātam kļūt pasīvam, attīrot to no aktīvajām domām. Kad prāts no problēmām iztukšots, domās izejiet cauri fiziskajam ķermenim, sākot no augšdaļas un lēni virzoties lejup. Pievērsiet uzmanību jebkurām spriedzes vietām un prātā atbrīvojiet tās.

2.  solis. auras skenēšana. Šis solis prātā pieprasa trīs auras skenē- jumus — enerģijas skenējumu, krāsu skenējumu un strukturālo skenējumu. Aizvērtām acīm iztēlojieties pilno auru, kas ieskauj jūsu fizisko ķermeni. Pēc tam, sākot no telpas virs galvas, lēni skenējiet auru lejup, sajūtot tās enerģijas frekvences. Pievērsiet uzmanību enerģijas sistēmas pārrāvumiem vai traucējumiem. Pēc enerģijas skenēšanas veiciet krāsu skenēšanu, atkal sākot no auras augšdaļas un lēni virzoties lejup. Ļaujiet attēliem auras krāsas struktūrā papildināt skenējumu, ieskaitot daļas un pārklājošos krāsas slāņus, kā ari bezkrāsainās zonas. Strukturālo auras skenējumu veiciet no auras augšdaļas. Pievērsiet īpašu uzmanību strukturālajām iezīmēm, piemēram, tukšumiem, plīsumiem vai plaisām.

3. solis. Zvaigžņu vērošana. Skenējiet zvaigznes naktī un vērošanai izvēlieties noteiktu zvaigzni. Ja zvaigzne nav saskatāma, veidojiet tās attēlu prātā. Pilnībā koncentrējiet uzmanību uz īstu vai iedomātu zvaigzni un sajūtiet saikni ar to. Dodiet zvaigznei jebkuru vārdu, kas ienāk prātā, un vērsieties pie zvaigznes kā pie ciešas saiknes ar kosmosu. Domājiet par to kā miniatūru, bet spēcīgu kosmiskā centra modeli. Iztēlojieties, ka zvaigzni ar kosmosa centru savieno gaismas stars un tā ir apveltīta ar to pašu neierobežoto spēku, kas piemīt kosmiskajam centram.

4.  solis. spēka pievilkšana. iztēlojieties auru un gaismas staru, kas to savieno ar zvaigzni. Vizualizējiet spožu kosmisko enerģiju, kas, pārejot no zvaigznes, piepilda jūsu auras sistēmu, sākot no auras augšdaļas un pakāpeniski virzoties lejup. Sajūtiet, kā pulsējošā enerģija piepilda auru, ieplūst tukšumos, salabo nefunkcionējošās vai bojātās vietas. Sajūtiet aurā harmoniskas vibrācijas, kad tā tiek piepildīta ar spēcīgu kosmisko enerģiju.

5.  solis. noslēdzošā auras skenēšana. Sajūtot, kā pulsējošā kosmiskā enerģija ieplūst auras sistēmā, prātā skenējiet auru, virzoties lejup no tās augšējiem reģioniem. Pievērsiet uzmanību piesātinājumam, līdzsvaram un saskaņai. Auras sistēmā sajūtiet harmoniskās frekvences. Tagad esat saskaņoti ar visattālāko jūsu būtības centru un spēcīgo kosmosa centru.

6.  solis. nobeigums. beidziet vingrinājumu ar vienkāršu apstiprinājumu: "Mana kopējā būtība ir piepildīta un spēcināta ar tīru kosmisko enerģiju."

Septītā diena

Auras spēcināšanas plāns nebūtu pilnīgs, ja tajā neievietotu stratēģijas, kas efektīvi aizsargā auru pret uzbrukumiem. Plānā galvenais ir izveidot spēcīgu auras sistēmu, kas ir mūsu labākais aizsargs pret iespējami vājinošiem spēkiem, kas ir apkārt, ari tā dēvētajiem psihiskajiem vampīriem. Tā kā pat spēcīgākā aura var nonākt aplenkumā, nepieciešama praktiska, efektīva stratēģija, lai novērstu uzbrukumu vai nekavējoties to pārtrauktu, ja uzbrukums jau tiek veikts. Pirkstu sakabināšanas tehnika sasniedz šo mērķi, nekavējoties aktivizējot auru un veidojot aizsargājošu ārējo apvalku, tā dēvēto oreola efektu, kas parasti saglabājas vairākas stundas, lai atvairītu citus uzbrukuma mēģinājumus.

1.   solis. sakabināšanas žests. kad rodas aizdomas par vampīra uzbrukumu (vai ja uzbrukums jau notiek), nekavējoties savienojiet abu roku īkšķu un vidējo pirkstu galus, lai veidotu divus apļus. Pēc tam salieciet rokas kopā, lai radītu savstarpēji saistītus apļus.

2. solis. enerģijas aizsardzība. Saglabājot savstarpēji savienotos apļus, aizveriet acis un iztēlojieties spēcīgas enerģijas vairogu, kas ieskauj jūsu kopējo auru un efektīvi atvaira jebkuru ārēju spēku iebrukumu.

3. solis. enerģijas iedvešana. Iztēlojieties enerģijas sistēmas iekšējo kodolu, kas spēkā pulsē un piepilda jūsu būtību ar bagātīgu enerģiju.

4.  solis. apstiprinājums. Ļaujiet iedvestajai enerģijai sasniegt tās virsotni, pēc tam apstipriniet: "Manu būtību piepilda spēcīga enerģija. Mani ieskauj aizsargājošs spēka vairogs. Esmu drošs un pārliecināts."

Pirkstu sakabināšanas tehnikai nepieciešamas tikai dažas sekundes, un to var lietot gandrīz jebkur. Lai gan tā veidota, lai spēcinātu un aizsargātu auru, tehniku var lietot, lai izraisītu atslābināšanos un mierpilnu prāta stāvokli, uzlabotu pašapziņu un veicinātu augstākus domu procesus. Ar laiku pirkstu sakabināšana (1. solī) būs pietiekama, lai nekavējoties aktivizētu procedūras spēcinošo ietekmi.

Nobeigums

Cilvēka auras pētījumu sākām ar noteiktu mērķi: izzināt auras pa- matbūtību un struktūru, kā arī izstrādāt atbilstošas stratēģijas, kas lieto auru ne tikai kā vienkāršu resursu, bet kā saikni ar mūsu pastāvēšanas kosmisko avotu. Grāmatā mūsu tiekšanās pēc šī mērķa bija nelokāmi orientēta uz sevis spēcināšanu. Atklājām apdāvinātu speciālistu, kas slēpjas katrā no mums un spēj ieraudzīt auru, izskaidrot to, iejaukties tās darbībās un — pats svarīgākais — lietot to kā mijiedarblgu enerģijas sistēmu, kas sekmē fizisko un garīgo labklājību.

Tomēr retrospektīvi esam tikko pieskārušies šī diženā, neizsmeļamā fenomena virsmai. Esam atklājuši dažas iespējas, bet, cerams, atvēruši durvis daudzām jaunām. Sākoties jaunam laikmetam, lielākais izaicinājums slēpjas mūsos pašos — attīstīt augstākās spējas un piemērot tās, lai piešķirtu dzīvei jaunu spēku. Apņēmušies to īstenot, individuāli un kopā varam sasniegt savu likteni, kas ved pretī diženumam.

Vārdnīca

Ametista spēka stratēģija. Auras spēcināšanas stratēģija, kas lieto ametistu kā līdzekli, lai atbrīvotu veselības un labklājības enerģiju, kā arī līdzsvarotu auras sistēmu.

Astrālā projicēšana. Skatīt "Ārpusķermeņa pieredzi".

Astrālais ceļojums. Skatīt "Ārpusķermeņa pieredzi".

Auras ķermeņa veidošanas masāža. Specializēta auras masāžas stratēģija, kas veidota, lai izlabotu noteiktas nepilnības aurā, aktivizētu tās funkcijas vai skartās zonas.

Auras glāsts. Procedūra ar rokām, kas veidota, lai noteiktu auras frekvences līmeni.

Auras krāsu masāža. Specializēta auras masāžas stratēģija, kas veidota, lai bagātinātu auras krāsojumu vai pievienotu aurai pilnīgi jaunus krāsu toņus.

Auras rīkstniecības procedūra. Novērtēšanas un diagnostikas stratēģija, kas izmanto rīkstniecibu, lai analizētu auras tuvāko un ārējo sistēmu.

Auras elastīguma masāža. Specializēta auras masāžas stratēģija veidota, lai radītu pietiekamu auras elastīgumu, aizvērtu tukšumus un atjaunotu auras enerģijas funkcijas.

Auras vērošanas procedūra ar roku. Savas auras vērošanas procedūra, izmantojot pirkstu izplešanu un vizualizāciju, lai ieraudzītu auru, kas ietver plaukstu un apakšdelmu.

Auras karte un analīzes veids. Veids, kuru lieto auras rīkstniecības rezultātu pierakstīšanai.

Auras masāža. Enerģijas mijiedarbība starp klientu un masāžas speciālistu, kas izmanto rokas masāžas tehnikas, lai spēcinātu auru.

Auras spēka līdzekļi. Materiāli līdzekļi, kurus var lietot, lai spēcinātu auru.

Auras atjaunošanas stratēģija. Specializēta auras masāžas stratēģija, kas veidota, lai atjaunotu bojātu auru — īpaši, kad redzamas plaisas vai tumsas punkti.

Auras skenēšana. Procedūra, kurā auru skenē prātā, virzoties lejup no augšējās daļas.

Auras dziedināšanas masāža. Specializēta masāžas procedūra, kas veidota, lai fiziskajā ķermenī ieviestu jaunu dziedniecisko enerģiju un, ja nepieciešams, atjaunotu konkrēto orgānu un sistēmu funkcijas.

Auras pašmasāža. Jebkura no vairākām masāžas procedūrām, kas veidotas, lai veicinātu mijiedarbību ar auru un aktivizētu auras augstākās spēcināšanas iespējas.

Auras paraksts. Raksturlielumu plejāde, kas sniedz pamatotu individuālās auras stabilu atspoguļojumu.

ĀĶP. Skatīt "Ārpusķermeņa pieredzi".

Ārpusķermeņa pieredze (ĀĶP). Apziņas stāvoklis, kurā uztveres loks pārvietojas, izraisot apzinātu savas būtības izjūtu telpiskā atrašanās vietā ārpus fiziskā ķermeņa. Arī pazīstams ar nosaukumiem "astrālais ceļojums" un "astrālā projicēšana".

Ārpusapziņas uztvere. Stimulu uztvere un atbilde tiem līmeņos, kas ir ārpus apzinātās uztveres sliekšņa.

Ārpusapziņas uztveres tehnika. Auras vērošanas tehnika, kas veidota, lai mūsu neapzinātās auras ieviestu uztveres iekšējā apziņā.

Baltās miglas efekts. Īslaicīgs optiskais efekts, kuru raksturo plašs, pienbalts vizuālais lauks, kas aptver lokusa punktu. Skatīt "Baltās miglas procedūru".

Baltās miglas procedūra. Auras vērošanas stratēģija, kam nepieciešama perifēriskās redzes paplašināšana, lai radītu optisko efektu, kas novērojams pirms auras atklāšanās. Skatīt "Baltās miglas efektu".

Centrālā punkta procedūra. Auras vērošanas stratēģija, kam nepieciešama koncentrēšanās uz mirdzošu objektu, kas novietots centrā aiz cilvēka.

4-D formula. Auras spēcināšanas stratēģija, kas izmanto piramīdas modeli kā ierīci, ar kuras palīdzību līdzsvarot un harmonizēt ne tikai auru, bet arī cilvēku.

Dzimšanas skaitlis. Skaitliska vērtība, kas parāda indivīda dzimšanas datumu.

Elektrofotogrāfija. Fotogrāfiskā procedūra, kas rada vainagojuma izlādi apkārt paraugam. Datus pēc tam reģistrē filmā. Pazīstama arī kā Kirlianas fotogrāfija un vainagojuma izlādes fotogrāfija.

ESU. Skatīt "Ekstrasensoro uztveri".

Ekstrasensorā uztvere (ESU). Izpratne par noteiktiem gadījumiem, apstākļiem un situācijām, kas darbojas neatkarīgi no pazīstamajiem sajūtu mehānismiem vai procesiem, vai arī reakcija uz šiem gadījumiem.

Ēnu fenomens. Ēnainā, ārējā sistēma, kas saskatāma psihisko vampīru vainagojuma izlādes fotogrāfijās.

Fantoma lapas efekts. Relatīvi rets fenomens, kurā enerģijas sistēma, kas ietvēra lapu, palika neskarta pat pēc tam, kad daļa lapas bija noņemta.

Galdiņa dancināšana. Grupas procedūra, kad izmanto nelielu galdiņu, lai ierosinātu mijiedarbību un piekļūtu informācijai, īpaši informācijai ar nemateriālu nozīmību.

Gaišredzība. Objektu, apstākļu, situāciju vai pasākumu psihiskā uztvere.

Gaismas masāža. Specializēta auras masāža, kas veidota, lai piepildītu kopējo auru ar spožumu un bagātīgu enerģiju.

Hipnoze. Transa stāvoklis, kurā ir paaugstināts uztverīgums pret ieteikumiem.

Ienākšanas procedūra. Interaktīva auras vērošanas stratēģija, kas pakāpeniski aizvada skatītāju uz cilvēka enerģijas zonām līdz brīdim, kad aura kļūst redzama.

Kirliana fotogrāfija. Skatīt "Elektrofotogrāfiju".

Kosmiskā centrēšanas procedūra. Auras pārveides stratēģija, kas veidota, lai spēcinātu auru, savienojot sevi ar augstākajiem kosmiskajiem spēka avotiem.

Kosmiskā vienotība. Pilnīgas vienotības stāvoklis, kurā individuālās pieredzes līdzsvarojas un rod tuvu saskaņotību ar Visumu.

Kosmiskais genotips. Kosmiskā struktūra, kas nodrošina katra indivīda kā garīgās vienības unikalitāti; bioloģiskā genotipa kosmiskais līdzinieks.

Krāsu pārnese. Auras spēcināšanas procedūra, kas veidota, lai maksimalizētu kristālu programmēšanas iedarbību, lietojot programmēto kristālu, lai bagātinātu auru ar papildu enerģiju, kas saistīta ar konkrētiem spēcināšanas mērķiem.

Kristāla programmēšana. Pakāpeniska procedūra, kas veidota, lai programmētu kristālu ar divvirzienu mijiedarbību un rūpīgu mērķim atbilstošu, piemērotu sastāvdaļu izlietojumu.

Kristāla skenēšana. Kristāla izvēles procedūra, kas ņem vērā mūsu mijiedarbības kvalitāti ar kristālu un mūsu spēcināšanas mērķu būtību.

Ķermeņa skenēšana. Procedūra, kurā fizisko ķermeni skenē prātā, virzoties no galvas lejup. Procedūra mazina spriedzi un ievieš dziļi atslābinātu stāvokli.

Mēness spēka stratēģija. Auras spēcināšanas procedūra, kas izmanto pilnmēnesi vai tā tēlu kā materiālu līdzekli, kas ievieš izmaiņas auras sistēmā.

Mijiedarbības I aptauja. Aptauja, kas veidota, lai novērtētu psihiskā vampīra tendences attiecībās ar cilvēkiem kopumā.

Mijiedarbības II aptauja. Aptauja, kas veidota, lai novērtētu psihiskā vampīra tendences attiecībās ar konkrētu cilvēku.

Mijiedarbība ar koka spēku. Strukturēta, specializēta procedūra, kas izmanto koku kā materiālu, mijiedarbīgu objektu, lai spēcinātu auru.

Numeroloģija. Zinātne par skaitļiem un to nozīmību ārpus skaitliskā daudzuma.

Oreola efekts. Aizsargājošs ārējais vairogs, kas uzbūvēts apkārt aurai, izmantojot pirkstu sakabināšanas tehniku. Skatīt "Pirkstu sakabināšanas tehniku".

Paredzēšana. Psihiska nākotnes apzināšanās.

Pašhipnoze. Pašiedvests transa stāvoklis, kurā paaugstinās uztverīgums pret paša ieteikumiem.

Pašatjaunošanās masāža. īpaša pašmasāžas procedūra, kas veidota, lai palēninātu vai mainītu novecošanu, aktivizējot auras atjaunojošās enerģijas un novadot tās pie vēlamajiem mērķiem.

Perifēriskā mirdzuma metode. Pašhipnozes izraisīšanas un auras spēcināšanas procedūra, kurā vēro auru un ievieš iejaukšanās pasākumus.

Pirmsnāves pieredze (PN). Pieredze, kurā nāve šķiet nenovēršama. To bieži vien papildina sajūta, ka apziņa atdalās no fiziskā ķermeņa.

Pirkstu izplešanas metode. Pašhipnozes izraisīšana un auras spēcināšanas procedūra, kurā vēro auru un aktivizē PK spējas, lai spēcinātu auru.

Pirkstu skaitīšanas procedūra. Savas auras vērošanas stratēģija, kam nepieciešama pirkstu skaitīšana izstieptā rokā, lai saskatītu savu auru.

Pirkstu sakabināšanas tehnika. Auras pašaizsardzības procedūra, kas novērš vai arī nekavējoties pārtrauc psihiskā vampīra uzbrukumu.

PK. Skatīt "Psihokinēzi".

Psihiskās uztveres procedūra. Stratēģija, kas veidota, lai veicinātu auras vērošanu neatkarīgi no sajūtu uztveres.

Psihiskā savas auras vērošanas procedūra. Savas auras vērošanas procedūra, kas veidota, lai paplašinātu izpratni par auru, aktivizējot iekšējās medija spējas.

Psihiskais vampīrs. Indivīds, kas praktizē psihisko vampīrismu. Skatīt "Psihisko vampīrismu".

Psihiskais vampīrisms. Parādība, kurā nepietiekami attīstīta auras sistēma ar nepietiekamiem enerģijas resursiem iebrūk citu cilvēku auras sistēmās un izsūc no tām enerģiju.

Psihokinēze (PK). Prāta spēja ietekmēt cilvēkus, notikumus un procesus, neizmantojot redzamu fizisko enerģiju vai starpniecības līdzekļus.

Rīkstniecība. Procedūra, kas izmanto rīkstes, lai novērtētu psihisko informāciju.

Roku trijstūra procedūra. Auras vērošanas procedūra, kurā īkšķi un rādītājpirksti veido trijstūri, caur kuru vēro cilvēku. Procedūru var pielāgot savas auras vērošanai.

Roku kustību procedūra. Savas auras vērošanas stratēģija, kas veidota, lai radītu pārejošu, bet skaidri saskatāmu enerģijas koncentrāciju rokās.

Romantiskā vampīra fenomens. Romantiskas attiecības, kuras raksturo apzināts psihiskais vampīrisms.

Safīra zvaigznes procedūra. Spēcināšanas procedūra, kas lieto safīru, lai radītu kosmisko saskaņu un līdzsvaru sevī.

Sāpju intensitātes skala. Skala, kuru izmanto sāpju vadīšanai, lai novērtētu sāpju intensitāti.

Sāpju vadīšanas auras masāža. Specializēta stratēģija, kas veidota, lai samazinātu vai novērstu sāpes, aizstājot tās ar dziedējošu enerģiju.

Smaragda atjaunošanās procedūra. Atjaunošanās procedūra, kas veidota, lai saistītu smaragda atjaunojošās īpašības ar cilvēkā mītošo spēku un ietekmētu standarta novecošanas procesu.

Sfēriskā terapija. Procedūra, kas izmanto paranormālu saskatāmās dziedējošās enerģijas izpausmi.

Spēcinošā pastaiga dabā. Strukturēta procedūra, kas paredzēta, lai spēcinātu auru un mudinātu sasniegt noteiktus individuālos mērķus, izmantojot vadītu mijiedarbību ar dabu.

Specializētā auras masāža. Auras masāžas stratēģija, kas veidota, lai spēcinātu noteiktu auras funkciju, kā arī izlabotu noteiktus trūkumus vai disfunkciju aurā.

Spēka piramīda. Procedūra, kas izmanto piramīdas modeli kā līdzekli, lai spēcinātu, izplestu un aktivizētu kopējo auras sistēmu.

Starpdimensionālā materializācija. Fenomens, kurā nemateriālā enerģija parādās redzamā formā.

Telepātija. Kognitivā un emocionālā satura nosūtīšana un saņemšana.

Trešā acs. Mentāla īpašība, kuru saista ar gaišredzību un paredzēšanas spējām.

Trijstūra vertikālā procedūra. Auras vērošanas stratēģija, kam nepieciešama trijstūra izveide prātā, izmantojot noteiktus punktus uz ekrāna, kas novietots aiz cilvēka.

Vampīra aura. Auras sistēma, kuru raksturo tumšas antenas, kas iestiepjas ārpus auras normālās aktivitātes zonas.

Vampīra atbrīvošanas procedūra. Procedūra, kas veidota, lai atbrīvotu psihisko vampīru no vampīra tendencēm un rīcībām.

Vainagojuma izlādes fotogrāfija. Skatīt "Elektrofotogrāfiju".

Visaptverošā iejaukšanās procedūra. Sevis spēcināšanas stratēģija, kas izmanto fizisko atslābināšanos, mentālo iztēli un pozitīvus apgalvojumus, lai aktivizētu auru.

Vispārējā auras masāža. Auras masāžas procedūra, kas paredzēta, lai aurā iepludinātu jaunu enerģiju, veidojot platformu specializētākām masāžas stratēģijām.

Zvaigžņu spēka stratēģija. Auras spēcināšanas stratēģija, kas izmanto zvaigzni kā spēcināšanas līdzekli, lai radītu absolūtas kosmiskās saskaņas stāvokli.

X masāža. Sevi spēcinoša auras masāžas procedūra, kas paredzēta, lai stimulētu auras sistēmu un vienmērīgi izplatītu tās enerģijas aurā.

www.jumava.lv

Izdevējs — apgāds "Jumava", Dzirnavu ielā 73, Rīgā, LV-1011 Iespiests SIA "Latgales druka", Baznīcas ielā 28, Rēzeknē, I.V-4601

[1] 1 pēda — 30,48 cm (tulkotājas piezīme).

[2] colla — 2,54 cm (tulkotājas piezīme).

[3] feeling blue — vārdu spēle angļu valodā, vārds blue nozīmē gan zils, gan skumjš (tulkotājas piezīme).

[4] angļu valodā irt a blue moon — notikums, kas atgadījās pirms ļoti ilga laika (tulkotājas piezīme).

Content

Sleits Džo H. Auras enerģija

IEVADS

PSIHISKĀS SPĒCINĀŠANAS JAUNAIS LAIKMETS

AURAS ENERĢIJAS SISTĒMA

KĀ IERAUDZĪT AURU?

AURAS IZSKAIDROŠANA

AURAS SPĒCINĀŠANAS STRATĒĢIJAS

HIPNOZE UN CILVĒKA AURA

AURAS SPĒKA LĪDZEKLI

Dārgakmeņi

Audumi

Rīkstniecība

AURAS KARTE UN ANALĪZES FORMA

MIJIEDARBĪGĀ AURA

Psihiskais vampīrisms

Vampīra aura

Vampīra atbrīvošanas procedūra

AURAS SPĒCINĀŠANAS PLĀNS SEPTIŅĀM DIENĀM

Nobeigums

Vārdnīca